
I dalis 


1. Frenkis Folkonas 


Pasigirdo beldimas į duris. Manęs jis nė kiek nesu- 
jaudino. Tikriausiai kažkas per klaidą palaikė mano 
biurą tarnybiniu įėjimu į stomatologo kabinetą, esantį 
šitame pačiame koridoriuje. 

- Užeikite, - šūktelėjau. 

Ant slenksčio išdygo tvirtas, kresnas vyrukas su 
havajietiškais marškiniais, sportine tvido striuke ir “Le- 
vis'' džinsais, sujuostais plačiu odiniu diržu; ant varinės 
diržo sagties, dydžio sulig desertine Iėkštele, puikavo- 
si užrašas: “Remingtono ugniagesių komanda". Vyru- 
kas buvo rudaakis, tamsiaplaukis, tamsiai įdegęs 
saulėje. 

- Čia “Alternatyvi seklių agentūra"? - paklausė jis, 
tarytum ne visai tikėdamas atsilaupiusiomis auksinėmis 
raidėmis ant durų. 

Prisipažįstu, biuro interjeras išties galėjo sukelti abe- 
jones. Eilinė kontorėlė, viena iš daugelio tokių pat kon- 
torėlių, įsikūrusių apšepusiame dviaukščiame pastate. 
Knygų spinta su 1976-ųjų enciklopedija “Britanica" be 
penktojo tomo “Caster - Coul“. Subraižytas ąžuolinis 
rašomasis stalas. Už jo langas su vaizdu į nevalyvas 
Steit gatvės vitrinas. Jokio kilimo, tik šimtametės pilkos 
dėmės ant kadaise lakuotų grindų; tokios grindys tik- 
riausiai būdavo čionykščiuose namuose praėjusiame 
amžiuje, kai Snafs-Lendingas dar garsėjo kaip klestin- 
tis uostas prie Hudzono upės. Ant sienos kelios nevyku- 
sios olandų dailininkų kopijos. Jas pakabino Milar tuo 
neilgai trukusiu laikotarpiu, kai buvo susidomėjusi 
manimi bei agentūra. Tada ji ketino padėti man ir net- 
gi pati norėjo tapti detektyve. Tuomet mudu dar turė- 


jome bendrų svajonių. Bet paskui scenoje pasirodė Šel- 
donas. 

- Žinau, nelabai panašu, - atsakiau lankytojui. - Vis- 
g1 jums pasisekė. Patekote pas mus pačiose agentūros 
plėtros išvakarėse, bet kol kas mes dirbame pagal senus 
standartus. 

Mano pasiteisinimas nepadarė vaikinui jokio 
įspūdžio. Netgi neprajuokino. Jis atsišliejo į nušiurusį 
dirbtinės odos krėslą suskilinėjusia poliruote ir kiek pa- 
tylėjęs pareiškė: 

- Tikriausiai garsiojo seklio Semo Speido kontora 
atrodė bemaž taip pat. Tik jis turėjo sekretorę. 

- Prisižiūrėjote detektyvų per televizorių, - atšoviau. 
- Na, tai kuo galėčiau jums padėti, sere? 

- Regis, jūs manęs nepamenate, misteri Drakonianai, 
- pradėjo vaikinas. - Aš Frenkis Folkonas, jūsų sūnėnas. 

Vadinasi, vyriausias mano sesers Ritos sūnus. Rita 
gyveno Oregone, taigi nenuostabu, kad mudu su ja ne 
itin dažnai matomės. Ko gero, bus praėję jau kokie še- 
šeri ar septyneri metai nuo tada, kai paskutinį sykį 
mačiau Frenkį. Beje, tai pirmas kartas, kai Rita atsiun- 
čia man klientą - jeigu, žinoma, šis vaikinas yra klien- 
tas. 

- Sėskis, Frenki. Kaip gyvuoja Rita? 

- Puikiai. Siunčia jums nuotrauką. - Nusiėmęs nuo 
peties kuprinę, Frenkis išsitraukė iš jos fotografiją. 

Joje buvo įamžintas didelis karkasinis namas su ilga 
pavėsinga veranda. Viename verandos kampe stovėjo 
senas šaldytuvas, kitame - supamasis krėslas. Iš už 
namo galo matėsi nutriušęs sunkvežimis ir aukšti 
medžiai. Verandoje 1š dešinės į kairę stovėjo Rita, pats 
Frenkis, ūgiu kiek nusileidžiantis Ritai, o šalia jo mer- 
gina papurusiais šviesiais trumpai kirptais plaukais 1r 
švelnių bruožų veidu. Jaunuoliai buvo apsikabinę per 
juosmenį. 

- Kas ji? - susidomėjau aš. 

- Trišė Džonson, - atsakė Frenkis. - Mudu pernai 
susituokėme. 

- O šitie vyrukai? 

Paaiškėjo, kad du tamsiaplaukiai ūsuoti jauni vyrai - 
vienas aukštas, liesas, rimtų akių, antrasis mažas, iš- 
našia krūtine, ant skruosto randas, veikiausiai paliktas 
peilio, - yra Antonijas ir Karlosas Ordonjerai, meistrai 
meksikiečiai, dirbantys pas Frenkį burlenčių sezono 
metu. Už namo dunksojo miškas ir kalnai. Verandos 
gilumoje, lentelėmis apkaltos sienos fone, išsiskyrė du 
kūgiški siluetai, išdažyti ryškiomis spalvomis, sakytum, 
kažkokie psichodeliniai sarkofagai. 

- O čia kas? - paklausiau. 

- Pora mano burlenčių, - paaiškino Frenkis. - Tai, 
kuo aš užsiimu. 

- Plaukioji burlentėmis? 

- Aha. Be to, jas projektuoju 1r gaminu. “Folcon XX" 
sportinės burlentės - taip jos vadinasi. 

Šitas papūtžandis kaimo berniokas buvo dizaineris, 
statytojas ir verslininkas. Pažvelgiau į jį su prabudusia 
pagarba. 

- Tai kokios problemos? - paklausiau kišdamas 
nuotrauką į rašomojo stalo stalčių. 

Frenkis atsisėdo ir pradėjo pasakoti. 

Baigęs mokyklą, jis griebėsi įvairiausių darbų. Vieti- 
nėje degalinėje plovė mašinas ir pildė benzino bakus. 
Vairavo Veirhauzerio firmos sunkvežimius, kol toji vi- 
sai nutraukė veiklą Hudzono upės rajone. Paskui dirbo 
pas Vergilijų Sibsą, kuris statė žvejams valtis iš stiklo 
pluošto. Bet vieną gražią dieną Vergilijus subankrutavo, 
susikrovė mantą ir dingo. 

Paveldėjęs iš Sibso šiokią tokią įrangą, Frenkis 
pradėjo dirbti su medžiu ir stiklaplasčiu. Tad kai bur- 
lentės įgijo populiarumą, jis pirmas atsidūrė ant starto 

linijos. Frenkis mėgo ir gerai išmanė savo darbą. Jis 
gamino lentas su burėmis, o Trišė jam padėjo - studija- 
vo lentų konstrukcijas ir burių dizainą. Paaiškėjo, kad 
Frenkis geba intuityviai numatyti, kaip šie maži laive- 
liai elgsis jūroje įvairiomis oro ir bangavimo sąlygomis. 
Į poliuretaną jis žvelgė kaip skulptorius į akmenį. Labai 
greitai “Folcon XX" išgarsėjo kaip aukščiausios klasės 
burlentės (bet niekas net neįtarė, kad “XX" atsirado 
“Dos Ekis“, mėgstamiausio Frenkio alaus, garbei). 

Burlenčių sportas tapo madingiausiu užsiėmimu 
Kolumbijos Gordž mieste, Oregono valstijoje. Viena po 
kitos steigėsi buriavimo mokyklos. Pakrantes užplūdo 
sportininkai ir mėgėjai - iš pradžių tik savaitgaliais, 
paskui ir kitomis savaitės dienomis viso ilgos vasaros 
sezono metu. Burlentės vis populiarėjo, o Kolumbija 
Gordž buvo tinkamiausia vieta pasaulyje šiam 
užsiėmimui. Tiesa, čia nepavykdavo išgauti tokį neprie- 
kaištingą slydimą kaip Moji. Tačiau siaurose upės 
žiotyse beveik kasdien pūsdavo pastovus ir patikimas 
vėjas, kurio greitis siekdavo 20-30 mazgų ar net dau- 
giau, o vandens paviršius, pernelyg suspaustas krantų, 
beveik niekada smarkiau neįsibanguodavo. Ką ir be- 
sakyti, ideali vieta tiems, kurie nori išmokti manevruoti 
ant lentos su bure. 

Tarp burlenčių gamintojų užvirė nuožmi konkuren- 
cinė kova. Frenkis buvo įsitikinęs, kad prasiveržė į ly- 
derius, kai ispanų kompanija “Industrias Marisol" 
užsakė jam dvi sportines lentas, paskui dar dvi. Sis 
sandėris atnešė nemažą pelną ir išgarsino firmos vardą. 
Kolumbiją Gordž pasiekė pranešimai, jog vaikinai su 
“Folcon XX“ užima pirmąsias ir antrąsias vietas 
varžybose ant Ženevos ežero ir Palma de Maljorkoje. 

Ir štai “Industrias Marisol'* paprašė Frenkį skubiai 
pagaminti penkias burlentes pagal specialų užsakymą. 
Ir prižadėjo užmokėti, kai tik užsakymas bus įvykdytas. 

*** 


- Taigi aš išsiunčiau “Industrias Marisol" į Ibicos 
salą Ispanijoje penkias sportines burlentes. Jie gavo 
pilną komplektą: trumpą lentą, greičio lentą, slalomo 
bei pereinamąją lentas, taip pat specialiąją, skirtą aukš- 
toms bangoms. Be to, visą reikiamą įrangą: bures, stie- 
bus, borto maišus, tvirtinimo detales. Ši kompanija ir 
anksčiau pirkdavo mano gaminius, tad neįtariau jokios 
apgaulės. Jiems skubiai prireikė burlenčių europinio 
lygio varžyboms, todėl pasiūlė man trečdaliu daugiau, 
negu mokėdavo paprastai. Gavęs užsakymą kartu su 
apmokėjimo sąlygomis, išsiunčiau lentas. “Industrias 
Marisol" agentas paskambino man iš Ispanijos ir 
pasakė, kad čekis bus pašte jau kitą dieną. Gavau pra- 
nešimą iš laivininkystės kompanijos, kad krovinys atvy- 
ko į vietą ir perėjo muitinę. Praėjo dvi savaitės. Jokio 
čekio. Paskambinau į “Industrias Marisol'* - niekas 
neatsiliepė. Nusiunčiau telegramą - vėl nieko. Nežinau, 
kas gavo lentas ir pasisavino mano pinigus. Ta partija 
kainavo daugiau kaip dešimt tūkstančių dolerių. 

- Ką, tavo manymu, galėčiau dėl tavęs padaryti, 
Frenki? 

- Grąžinti mano pinigus. Mama sako, kad jūs ten tu- 
rite ryšių. 

Trumpam susimąsčiau. Teoriškai Frenkio atvejis ir 
painus, ir paprastas. Kadangi visi popieriai tvarkingi, 
jis gali tiesiog paduoti ieškinį į Ispanijos teismą ir pa- 
reikalauti savo pinigų. Ispanų teisingumo organai dirba 
vangokai, bet ganėtinai dorai. 

Antra vertus, gal ir nėra reikalo taip giliai kastis. Gal 
tiesiog pakaks surasti žmogų, kuris pasikalbėtų su vyru- 
kais iš “Marisol"", ir viskas susitvarkys. Niekam ne- 
patinka bylinėtis teismuose. Galbūt reikalingas tik 

žmogus, kuris pasakys užsakovams: “Grąžinkite 
vaikinui jo lentas arba išsiųskite pinigus". Šiaip ar taip, 
dauguma Žmonių visgi yra sąžiningi, tik išsiblaškę. Ir 
man net nereikės pačiam imtis šio reikalo. Juk turiu 
Harį Hemą, kuris padirbės už mane Ibicoje. 

- Negaliu nieko prižadėti, - pasakiau. - Tačiau mes 
kaip tik vykdome Ibicoje vieną iš savo operacijų. 
Pažiūrėsiu, kuo galiu tau padėti. Bet visų pirma man 
reikalingas avansas. 

- Kiek? 

- Pora šimtelių bus gera pradžia. 

- O gal vienas šimtelis, ir tegu pradžia būna bloga? 

Aš sutikau. Šimto dolerių vos užteks padengti tele- 
fono ir telegrafo išlaidoms. Bet, velniai rautų, man 
reikalinga šita byla, kad galėčiau patikėti ją Hariui. 
Jeigu paliksiu Harį be darbo, prarasiu savo seklį. Ir tada 
visas mano planas subyrės. 

Užsirašiau duomenis, gautus iš Frenkio. Šįvakar jis 
išvyks į burlenčių sporto entuziastų suvažiavimą Fi- 
ladelfijoje, o po dviejų dienų grįš į Oregoną. Pažadėjau 
palaikyti su juo ryšį ir paprašiau perduoti linkėjimus 
Ritai. 

Frenkiui išėjus, panirau į ilgus ir skausmingus ap- 
mąstymus. Nejaugi tai ir yra taip ilgai lauktas ženklas? 
Gal jau pats metas palikti Ameriką su visomis jos keis- 
tenybėmis bei grįžti į MANĄJĄ Europą, svaigių 
prisiminimų žemę? Ir ne kur kitur, o į Ibicą! Doja, 
sugrįžimas atrodė neįmanomas. Frenkio atvejis neatneš 
man daug pinigų. Jų neužteks net lėktuvo bilietui į Is- 
paniją. Gana tuščiai svajoti. Reikia negaištant laiko 
perduoti bylą kitam agentūros darbuotojui. 

Įsikišau popieriaus lapą į rašomąją mašinėlę ir 
atspausdinau laišką su nurodymais Hariui Hemui, mano 
agentui Ibicoje. Tačiau širdyje jau buvau įsitikinęs, kad 
netrukus išauš ir mano diena. 

2. Motina 


Mano mama gyvena Floridoje. Jai patinka, kad aš 
privatus seklys. 

- Na, ką tu nudėjai šiomis dienomis? - kikendama 
klausia mama, kai sykį per pusę metų atvažiuoju jos 
aplankyti į senelių namus “Auksiniai krantai“. - Sveika, 
Sede, susipažink su mano sūnumi Hobartu, privačiu 
detektyvu, - pristato ji mane savo draugams. 

Sedė, mažytė sudžiūvusi žmogysta dėmių išmargin- 
ta gelsva suknele, nužvelgia mane nuo galvos iki kojų. 

- Sveika, mama. Tu juk žinai, kad aš nežudau 
žmonių, - primenu motinai. 

- Tuomet iš ko pastaruoju metu išpurtei smegenis? - 
nenusileidžia ji ir pratrūksta juoku, nuo kurio vos 
nedūsta. 

Mano mama, kaip čia sakoma, tikra patrakėlė, tai yra 
nepripažįsta jokių išlygų. Kaip tik tuo ją visada kaltin- 
davo tėvas - kai aplankau jį senelių prieglaudoje “Pietų 
vėjų pagairė" Kei Large, taip pat Floridoje, senukas kas 
kartą arogantiškai teiraujasi apie ją. 

- Kaip sekasi tavo motinai, tai išverstagerklei? - klau- 
sia tėvas. 

- Pakelk telefono ragelį ir sužinok, - patariu. - Mama 
gyvena vos už kelių šimtų mylių nuo čia, važiuojant 
greitkeliu Al1A, visąlaik tiesiai. 

- Kam tu man aiškini, kur ji? Argi aš ne pats ją ten 
įkišau? 

- Tai kodėl nenori jai paskambinti? 

- Paklausyk, akiplėša, - niurzgia tėvas su apsimesti- 
niu žydišku akcentu, - man teko išgyventi su ta mote- 
rimi dvidešimt septynerius metus. Pirmuosius aštuo- 
niolika ar net daugiau - kad išmaitinčiau tave, visus 
likusius - kad rūpinčiausi jos tinstančiomis kulkšnimis. 
Bet galų gale Dievas atsiuntė man išganingą mintį apie 

senelių namus. 

Iš tikrųjų buvo visai kitaip. Tai mama galų gale 
ryžosi palikti tėvą pareiškusi, kad per dvidešimt sep- 
tynerius metus ji jau pakankamai prisiklausė tulžingų 
sąmojų ir nuolat kartojamo “aš-juk-sakiau-kad-bus- 
-blogai''. Labai ačiū, daugiau nereikia. Ypač po to, kai 
jiedu taip ir nesutarė, kokius senelių namus išsirinkti. 
Mamai patiko “Auksiniai krantai“, kadangi ten gyveno 
kelios jos draugės. Pavyzdžiui, ponia Salazari, anksčiau 
turėjusi gastronomijos parduotuvę Esterione, Niu- 
džersio valstijoje, kur mes taip pat ilgai gyvenome. 
Ponia Salazari nutarė persikelti į senelių namus po to, 
kai jos vyras Pepas atsitiktinai žuvo muštynių tarp dvie- 
jų jaunimo grupuočių metu. Be to, “Auksiniai krantai" 
yra visai netoli Šiaurės Majamio pagyvenusių žmonių 
centro, kur trečiadienio vakarais rengiamos Įoterijos, 
stalo teniso varžybos, viktorinos, šokiai ir kitokios pra- 
mogos. 

- Siūlai, kad aš paskambinčiau jai? - pradeda šaukti 
tėvas. - Gal 1š proto išsikraustei! Tik tark žodį tai mo- 
teriai, ir vėl užkibsi ant kabliuko! 

Tėtis.kalba žvejų terminais. Ir Kei Largą jis išsirin- 
ko būtent todėl - kaip jūs tikriausiai jau supratote, - kad 
mėgsta žvejoti. Mano tėvas - aukštas prakaulus senis su 
pašaipia šypsena rudai įdegusiame veide. Kas dvi die- 
nos jo skruostai apželia baltais šeriais. Visą savo 
darbingą amželį - tėvas buvo siuvėjas ir kailiadirbys - 
jis skusdavosi kasdien. Bet dabar mano, kad gana 
nusigremžti smakrą ir keliskart per savaitę. 

Mieli tėvukai. Visgi jie mažai kuo padėjo man, kai 
grįžau į Ameriką, užsienyje išgyvenęs beveik dvidešimt 
metų. Tačiau tai ne jų kaltė. Niekas nebūtų galėjęs 
padėti. 

Labai sunku ir apmaudu būti naujoku savo paties 
gimtinėje. Vos ne savisaugos jausmo paskatintas aš 1r 
įsteigiau “Alternatyvių paslaugų korporaciją". Įkūriau 


12 


ją 1979-aisiais, kai grįžau į Valstijas visiškai susimovęs 
Stambule ir tiesiog nežinojau, kuo dar galėčiau užsiimti 
šioje šalyje. 


Esu vienas iš tų, kurie gyveno Europoje šeštame ir 
septintame dešimtmečiuose. Ten, be kita ko, verčiausi 
didmenine prekyba drabužiais bei visokiausiais pa- 
puošalais, o pagrindiniai mano pirkėjai buvo daugiau- 
sia hipiai. Todėl ir sumaniau pasinaudoti savo ryšiais 
visoje Europoje su hipių organizacijomis bei pavieniais 
asmenimis ir pradėti tiekti jiems žemės ūkio padargus 
bei įrankius, reikalingus amatų plėtotei. Ketinau ben- 
dradarbiauti būtent su hipių komunomis bei “New age" 
grupėmis. Štai taip aš tapau “Alternatyvių paslaugų 
korporacijos" įkūrėju bei savininku. 

Jeigu jūs kada nors svajojote apie bevandenį tualetą 
savo bendruomenės žemėje Siera Nevadoje, jeigu jums 
buvo reikalinga žibalinė Aladino lempa jūsų trobelėje 
Ibicoje, kur nėra elektros, arba sėjamoji ir kultivato- 
rius ekologiškai švariam daržui Provanse, ar dulkių va- 
lytuvai baldams, apmuštiems amžina namie austa 
drobe, ar netgi mažytė metalo liejykla primityvaus 
gyvenimo šalininkams iš Vakarų Velso - tai aš buvau 
būtent tas žmogus, į kurį jums derėjo kreiptis. Aš im- 
davausi visų šitų ir daugelio kitų užsakymų, 
prisidėdamas dešimt procentų prie gamintojo kainos, be 
to, pašto išlaidas apmokėdavo patys užsakovai. Bet aš 
juk gaudavau jums prekes. Aš skambinėdavau ir įkyrė- 
davau gamintojams tol, kol jie pagaliau atplėšdavo 
užpakalius nuo kėdžių, patys eidavo į sandėlius, rasda- 
vo jums reikalingą daiktą ir išsiųsdavo lėktuvu. Kai 
kurių prekių, pavyzdžiui, dažų fiksažo, paklausa buvo 
itin didelė, todėl laikydavau jų atsargas sandėlyje už 
geležinkelio stoties gretimame miestelyje. 

Daugeliui savo užsakovų aš buvau dar ir tarytum 
koks ryšininkas. Aš reguliariai skambinėdavau jiems, 
tikėdamasis rasti dar ką nors, kam gali prireikti mano 
paslaugų, bet jis nežino apie jų egzistavimą. Ben- 
druomenė, išsibarsčiusi po visą pasaulį, nelinkusi iškart 
kreiptis į policiją. Privengia ji 1r privačių seklių. O aš 
buvau vienas iš naujosios padermės avatarų. 

Taip aš 1r gyvenau, valdydamas savo tinklą iš Snafs- 
-Lendingo Niudžersio valstijoje. Visai neblogai gyve- 
nau, sakyčiau. Bet jūs tikriausiai stebitės, iš kurgi gau- 
davau pajamų pragyvenimui? Matote, Snafs-Lendinge 
aš atsidūriau tik todėl, kad dėdė Marvas paliko man 
namą Guobų gatvėje. Įsikūriau ten su savo naujausia 
žmona Milar. O dabar laukiu, kada gi Milar užbaigs 
paskutinįjį lėto, bemaž didingo mūsų santuokos irimo 
veiksmą ir kur nors išvažiuos. Kad ir atgal į Luizianą. 
Pasiims savo lagaminus su Vedantos komentarais, kurių 
niekada neskaitė. Pasiims vaizdajuostes, likusias iš tų 
dvejų metų Paryžiuje, kai ji dirbo fotomodeliu. Kada ji 
pagaliau teiksfs perkelti savo auksines garbanas, švelnią 
šypseną ir niūrų daugiadienį tylėjimą kur nors kitur, kad 
aš galėčiau parduoti dėdės Marvo namą ir persikrausty- 
ti į kitą, kiek aukštesnės klasės, miestą. 

Tačiau Milar nė nemano išsikelti. Netgi po to, kai 
Šeltonas pasiskelbė ją mylįs. O aš nedrįstu palikti namą 
baimindamasis, kad jį gali kaip nors parduoti be mano 
žinios. Be to, dar nesugalvojau, kur važiuoti. Grįžęs į 
Valstijas pasijutau visai išmuštas iš vėžių, pakibęs 
kažkur tarp rojaus ir pragaro. Bemaž dvidešimt metų 
pragyvenęs Europoje, nesupratau ir nepamėgau stulbi- 
nančios Amerikos kultūros. Žmonės čia kalbėjo apie 
man visai negirdėtus dalykus. Juk praleidau du televi- 
zijos dešimtmečius! Amerikoje jaučiausi svetimšalis, 
nors mano tarmė niekuo nesiskyrė nuo vietinės. 

Tada aš, žinoma, nesupratau, kur čia šuo pakastas. 

Jeigu manęs kas būtų paklausęs, tikriausiai nebūčiau 
sugebėjęs paaiškinti, kodėl aš toks nelaimingas. 
Jaučiausi toks prislėgtas, kad nevaliojau net pasišaipyti 
iš savo depresijos. Nusmukau tiek, kad ėmiau žaisti 
pats su savimi liūdną žaidimą - mintyse kartodavau pir- 
makursio studento moralinės filosofijos nuotrupas, to- 
kiu būdu mėgindamas pasukti į šalį nuo prarajos, atsira- 
dusios po kojomis. Ir staiga suvokiau, kad mano nauja- 
sis gyvenimas yra visiškai beprasmis. 

Paniuręs gromuliavau optimistinį aforizmą, jog 
gyvenimas višur gražus. Kaliau jį sau į galvą 
žingsniuodamas žemomis, pelkėtomis, dvokiančiomis 
Niudžersio pakrantėmis, po paliegusiais medžiais, 
nutūptais suodinų paukščių. Grūdinausi žvelgdamas 
tiesai į akis: gyvenimas ne pats puikiausias, bet kito tu 
neturi. O tuo metu, man net neįtariant, artėjo esminės 
permainos. 


3. “Moteris iš mormonų namų" 


Jau kitą dieną mane aplankė toji, kuri daugeliui buvo 
žinoma kaip “moteris iš mormonų namų". 

Snafs-Lendingas - vienas iš nykstančių miestų prie 
Hudzono upės, Niudžersio valstijoje, išsirikiavusių 
palei apleistą pakrantę tarp Hobokeno ir Fort Li. 

Kaip visada, sėdėjau savo dulkinoje kontoroje Sisel 
gatvėje. Pamenu, kaip tik atsiverčiau šeši šimtai šešias- 
dešimt šeštą Dž.L.Motlio “Nyderlandų respublikos 
suklestėjimo ir žlugimo“ puslapį. Ką gi dar skaityti, kai 
tavo toks darbas - su ilgiausiomis prarajomis tarp dau- 
giau ar mažiau rimtų reikalų. Ir štai tada pasigirdo tylus 
beldimas, ir pro duris įžengė mano pirmasis klientas 
šiais metais, neskaitant Frenkio. Beje, pačiu laiku, nes 
buvo jau birželis. 

Aukšta, liekna mergina šviesiais, saulės išblukintais 

plaukais. Nežymiai virpančios lūpos, bylojančios apie 
lengvai pažeidžiamą natūrą. Tamsiai pilkos akys su 
neįprastomis kibirkštėlėmis. Mergina vilkėjo tamsų 
griežto kirpimo kostiumą, neslepiantį puikios jos 
figūros - reto lieknumo ir apvalumo derinio, kuriuo 
fortūna apdovanoja tik išrinktąsias. 

- Jūs Hobartas Drakonianas? - paklausė ji. 

- Kaip 1r skelbia lentelė ant durų, - linktelėjau aš. - O 
jūs kas? 

- Vyrai vadina mane “moterimi iš mormonų namų", 
- atsakė mergina. - Aš iš Montklero, kur auga granatai. 
- Ji šyptelėjo, ir viena garbana nuslydo jai ant akies, 
suteikdama veidui aktorės Veronikos Leik išraišką, 
prieš kurią, kaip jau įsitikinau, labai sunku atsilaikyti. 

- Keistas vardas, - tarstelėjau aš, įvertindamas itin 
gražias lankytojos kojas - ji kaip tik sėdosi į krėslą 
priešais mane. 

- Tai ne tikrasis mano vardas, - paaiškino ji. - Tie- 
siog tokia pravardė. Matote, kai susinervinu, elgiuosi 
kažkaip keistai. O iš tikrųjų aš vadinuosi Reičele Star. 
Ir visų pirma turiu Jūsų paklausti, ar jums ką nors 
reiškia žodis “Vedra"'? 

Vedra - negyvenama sala prie Ibicos krantų, viena iš 
keturių Balearų salų, esančių Viduržemio jūros 
vakarinėje dalyje, tarp Prancūzijos ir Ispanijos. Vedra - 
nuostabi vieta, kur mes plaukiodavome žiūrėti sau- 
lėlydžių. Prieš milijoną metų. Kai gyvenau su Keite 
Ibicoje ir mes dar užsiiminėdavome tokiais dalykais. 

- Ką jūs žinote apie Vedrą? - pasidomėjau. 

- Žinau, kad vieną vasarą judu su Aleksu gyvenote 
netoli nuo ten viename name. 

- Aleksu? Kalbate apie Aleksą Sinklerį'? 

Mergina linktelėjo. 

Jau seniai pamečiau Alekso pėdsakus. Bet kadaise 
mudu buvome labai artimi. 

- Kuo galiu jums padėti? - paklausiau. 

- Aleksas sakė, kad jeigu jam kas nors nutiks, pri- 
valau surasti jus. 

- Ir kas nutiko? 

- Jis dingo. 

Kinktelėjau galva. Kažko panašaus ir reikėjo tikėtis. 
Kaip tik todėl Žmonos ir ateina pas mane. 

- Kur paskutinį kartą matėte Aleksą? - tęsiau ap- 
klausą. 

- Paryžiuje. 

- Ką jis ten veikė? - Aš įsitempiau krėsle. 

- Grojo roko grupėje. Regis, penkiastyge elektrine 
bandža. Aleksas paliko Amsterdamą, kad galėtų groti su 
tais vaikinais. 

- Lukterėkite. - Nukėlęs kojas nuo stalo, susiradau 
bloknotą ir šratinuką. - Kaip vadinosi jo grupė? 

- “Prakeikti monstrai". 

- Teisingai, pavadinimas atitinka Alekso stilių. Tęs- 
kite. 

- Žinau, kad jis atvyko į Paryžių. Aleksas atsiuntė 
man telegramą iš de Golio oro uosto, kurioje žadėjo 
pas-kambinti iš viešbučio. 

- Kaip suprantu, nepaskambino? 

- Nepaskambino. Daugiau nieko apie jį negirdėjau. 
Tai buvo prieš tris savaites. 

- Nenorėčiau pasirodyti šiurkštus, - tariau, - bet ar 
negali būti taip, kad Aleksas jus paliko? 

- Nemanau, - paprieštaravo Reičelė. - Jis įgaliojo 
mane, kaip savo advokatę, paimti pinigus iš jo banko 
sąskaitų ir parduoti šiokią tokią nuosavybę. Dabar 
mano rankose apie aštuoniasdešimt tūkstančių dolerių, 
priklausančių Aleksui. Tai jums ne niekai. 

- Sutinku. Panašu, kad jis išties neketino jūsų pa- 
mesti, - nuraminau merginą. - Ar pažįstate ką nors, kam 
būtų galima paskambinti ir pasiteirauti apie Aleksą? 
Kokį bendrą draugą? 

Reičelė palingavo galvą. 

- Aleksas šiuo klausimu turėjo kitą nuostatą. Jis sakė, 
kad jeigu kas nors nutiks, privalau kreiptis tik į jus, 
daugiau į nieką kitą. 

- Jūs atėjote ten, kur reikia, - patikinau merginą. - Tai 
yra pas reikiamą žmogų. Jūsų atvejis, be abejo, tiesio- 
giai susijęs su mano darbu. 

Bet neatrodė, kad būčiau ją įtikinęs. Reičelė Žiūrėjo 
į mane su neslepiama dvejone didelėse pilkose akyse. 

- Kokį ginklą jūs nešiojatės? - pasidomėjo ji. 

- Jokio. Esu įsitikinęs, kad Amerikos pilietis turi 
neginčijamą teisę nesinešioti ginklo. Beje, priklausau 
asociacijai, pasisakančiai prieš šaunamuosius ginklus. 

- Jūs įvaldęs Rytų kovos menus, ar ne? - Reičelė ver- 
tinamai nužvelgė mane nuo galvos iki kojų. - Karatė ar 
kažką panašaus? 

- Apsieinu be smurtinių veiksmų, - atšoviau 
gūžtelėdamas pečiais. - Be to, gydytojas primygtinai 
rekomendavo man vengti smūgių į galvą. 

- Tuomet ką jūs darote pavojaus akimirką? 

- Pasikliauju intuityviais impulsais, kurie man pata- 
ria, kaip elgtis susidariusioje situacijoje. 

- Kitaip tariant, spjaunat į ją? 

- Spjaunu, - linktelėjau aš. - Būtent šį terminą vartojo 
Polis Simonas, vienas iš mano mėgstamiausių filosofų. 
Taip, kaip tik taip aš 1r darau. 

- Čia tai bent, - sumurmėjo Reičelė. - Ar galėtumėte 
nurodyti man bent vieną priežastį, kodėl klientas turėtų 
nusamdyti būtent jus, o ne išsirinkti bet. kurią kitą pa- 
vardę žinyne? 

Vėl gūžtelėjau pečiais ir šyptelėjau puse lūpų. 

- Ogi todėl, panele, kad aš galiu išpainioti bet kokį 
reikalą. - Tai frazė iš vieno mano mėgstamiausių filmų. 
- Bet yra ir daugiau svarių priežasčių. Jūs, be abejo, jau 
pastebėjote, kad aš nedėviu kostiumo. Privatūs sekliai, 
dėvintys kostiumus, už savo paslaugas prašo mažiausiai 
dvidešimt penkiais procentais daugiau nei tie, kurie 

mūvi džinsus. 

- Bet jūs bent jau stiprus? - Reičelė vis dar abejojo. 
- Gal jūs mokate kokių nors ypatingų kovos būdų? Ar 
taikliai svaidote peilį? 

Reikia šypsotis. Kaip ir daugelis, ji sprendžia apie 
mane iš išvaizdos. Vaizduotėje aš aukštas, lieknas, šal- 
takraujis antžmogis ilgais plaukais, perrištais juosta, 
kaip dailidžių. Bet jūs tikriausiai dar nežinote, kad iš 
tiesų esu žemesnis nei vidutinio ūgio, nežymiai linkęs 
į apkūnumą. 

- Stengiuosi vengti smurto, - bandžiau paaiškinti 
merginai. - Paklausykite, Reičele, aš esu būtent tas 
žmogus, kuris gali surasti Aleksą. Jūs manote, kad ga- 
lima nusamdyti “ežiuku" kirptą kostiumuotą vyruką ir 
pasiųsti jį valkiotis po kinų kvartalą Barselonoje? Ir jis 
nepasigaus savųjų devynių gramų švino jau patį pirmą 
vakarą? Arba priversti jį trintis tarp senegaliečių žolės 
pardavėjų Le Alė? Arba pasiūlyti jam pabendrauti su 
prisiuosčiusiais Amsterdamo Paukščių Tako senbu- 
viais? 

- O jūs žinote, kaip dera elgtis tokiose vietose? 

- Panele, tos vietos - mano gimtieji namai, - užtik- 
rinau ją. 

- Turėkite omeny, kad nesu labai piniginga, - pa- 
reiškė Reičelė. 

- Man daug ir nereikia. Lėktuvo bilietas, kuklus 
išlaikymas ir šimtas dolerių per dieną smulkioms išlai- 
doms. Aišku, man tektų nakvoti studentų bendrabu- 
čiuose. Bet, velniai rautų, juk tai dėl Alekso. 

- Gerai, - sutiko Reičelė. - Jūs keistokas, bet Aleksas 
liepė jumis pasitikėti. Ko gero, mes galėsime sau leisti 
kiek aukštesnę klasę už studentų bendrabučius. 

- Mes? 

- Ketinu skristi su jumis. 

- Kam? 

- Kad būčiau tikra, jog nepabėgsite su mano pinigais. 

Ir kad rasčiau Aleksą. Ir dar todėl, kad niekada nesu 
buvusi Europoje. 

Velniava. Pasirodo, ji gudri. O aš kaip tik svajojau 
grįžti į Europą. 


4. Haris Hemas 


Informaciją, gautą iš Frenkio Folkono, nusiunčiau 
savo agentui Ibicoje Hariui Hemui. Haris - buvęs faras, 
dvidešimt aštuonerius metus ištarnavęs Džersio polici- 
joje. Mirus Madžei:, Haris išėjo į atsargą ir įsikūrė Ibi- 
coje. Jis nusipirko nedidelį namą ar, kaip čia sakoma, 
fazendą, augino AM rūšis migdolmedžių ir galėjo su- 
sišnekėti su kaimynais vietos tarme. 

Kaip buvęs policininkas, jis gaudavo nedidelę pen- 
siją, tačiau nesibodėjo retsykiais padirbėti. Žmonės 
žinojo, kad prireikus galima kreiptis į jį. Aišku, neofi- 
cialiai. Ispanų policija neišduoda licencijų svetim- 
šaliams sekliams su teise dirbti jų teritorijoje. 

Tačiau Ibicoje dažnai nutinka tokių dalykų, į ku- 
riuos policija negali ar nenori kištis. Pavyzdžiui, su- 
sidūrimai tarp konkuruojančių narkotikų prekeivių gru- 
puočių. Ar kai vienas vagis pagrobia šimto tūkstančių 
dolerių vertės Renesanso epochos paveikslą, priklau- 
santį kitam vagiui ir oficialiai niekur neužregistruotą. 
Arba kai tenka grąžinti milijono dolerių išpirką, 
sumokėtą už nepavykusį mėginimą išgelbėti kažkokį 
veikėją. 

Haris nieko nežinojo apie tai, kol aš pats Jam nepa- 
pasakojau. Tai įvyko Penja-in-Ibicoje tą dieną, kai rea- 
liai pradėjo egzistuoti “Alternatyvi seklių agentūra". 

Haris išėjo į pensiją pernai, nuo tada ir įsikūrė Ibi- 
coje. O pirmą kartą atvyko į salą gelbėti sūnaus, kai šį 
įkišo į cypę 1969-aisiais, gėdingo hipių maišto metu. 
Haris atvažiavo ir išlaisvino vaikiną už užstatą. 
Reikalas užtruko kiek ilgiau nei paprastai, nes Haris 

neišmanė, kam ir kaip duoti kyšį. Mat Ispanijoje netgi 
kyšis turi būti atitinkamo dydžio, be to, pasiūlytas 
nustatyta tvarka. Per tą laiką, kol Haris aiškinosi tai- 
sykles ir gelbėjo sūnų, jo širdyje užgimė meilė Ibicai. 
Kalnų keteroms, apaugusioms pušynais, jūrai be 
potvynių ir atoslūgių, čionykščiams žmonėms - viskam, 
kuo pakeri ši sala. 

Nuo tada Haris kasmet grįždavo Ibicon. Iš pradžių 
jis atvažiuodavo vasarą, per patį atostogų sezono 
įkarštį, bet apkvaitę kaitros mėgėjai netrukus įgriso jam 
iki gyvo kaulo. Jis pradėjo 1mti atostogas Žiemą: šiuo 
metų laiku Ibica atskleidžia visą savo žavesį. Kai 
Madžė pasimirė, o dvyniai persikraustė į Klyvlendą, 
Haris išėjo į pensiją ir apsigyveno Ibicoje, nedideliame 
namelyje, kurį buvo anksčiau nusižiūrėjęs. 

Ten aš su juo ir susipažinau. Tai įvyko prieš pat 
mano išsiskyrimą su Keite. Mudu su Hariu paprastai 
susitikdavome Mando bare Figueretoje išlenkti po 
žaižaruojantį brendžio stiklelį - brendis čia toks pigus, 
kad turi sukaupti visas valios pastangas, jei nenori tapti 
alkoholiku. Išgirdęs apie mano ketinimą įkurti seklių 
agentūrą, Haris nusprendė, kad aš kuoktelėjau. 

- Tu? - perklausė jis. - Seklių agentūrą? 

- Taip, aš, - patvirtinau glostinėdamas ne itin 
įspūdingą kairįjį bicepsą. 

- Betgi tu nė velnio neišmanai apie seklio darbą, - 
šūktelėjo Haris. 

- Paklausyk, ką tau pasakysiu, - pradėjau aš. - Mano 
galva, žmonės pernelyg sureikšmina specialias žinias 
bei pasirengimą. Prieš porą metų skaičiau apie vyruką, 
kuris atėjo į ligoninę 1r prisistatė smegenų chirurgu. Jis 
darė stulbinančias operacijas, imdavosi net beviltiškų 
ligonių. O kai vadovybė sužinojo, kad iš tiesų jis tik 
veterinaras, vyrukas paprasčiausiai išėjo ir susirado kitą 
ligoninę. Ir, beje, sėkmingai darbuojasi ten iki šiol. 

- Ką tu čia paistai? Kaip tai susiję su mūsų pokalbiu? 

- nusistebėjo Haris. 

- Ir kvailiu: aišku, kuo būtent užsiima privatus 
seklys. Tai netgi lengviau nei operuoti smegenis. Apie 
tai parašyta daug knygų. Ir kitokių knygų, aiškinančių 
1r taisančių pirmųjų klaidas. Tai kokias tu matai pro- 
blemas? 

- Pavyzdžiui, kaip gauti licenciją. 

- O aš ir neketinu oficialiai pasiskelbti privačiu de- 
tektyvu. Noriu įsteigti savotišką tyrimų biurą, - paaiški- 
nau Hariui. - Kaip tik tuo ir užsiima detektyvai. Jie 
tyrinėja Žmones ir situacijas, aiškindamiesi vieno ar 
kito įvykio aplinkybes. Norint tapti privačiu tyrinėtoju, 
nereikalinga jokia licencija. 

- Tuomet kaip žmonės sužinos, kad tu - privatus 
seklys? 

- Iš lūpų į lūpas. 

- Niekus tauziji, - pareiškė Haris. 

- Jeigu tau tai atrodo keista, paklausyk, ką dar 
pasakysiu. Siūlau tau dirbti kartu su manimi. 

- Man? Nenusišnekėk! - atrėžė Haris. 

Bet buvo matyti, kad pasiūlymas jam patiko. Paban- 
dykitę vos išėjęs į pensiją praleisti porą mėnesių 
linksmoje saloje tarp linksmų dykinėtojų, supančių jus 
iš visų pusių, ir jūs nieko kito taip netrokšite, kaip dar- 
bo - bet kokio darbelio, kad tik jis nežadėtų linksmybių. 
Juolab jeigu jūs esate neaukštas kvadratinis plikis stam- 
biu smakru, toks kaip Haris, kurio niekas niekada ne- 
palaikys linksmuoliu dykinėtoju. Nors jis, be abejo, 
kažkuo panašus į mus visus. 

Mudu patraukėme į mano butą Penjoje. Vos įėjęs 
Haris nusivožė skrybėlę, numetė ją ant pintos kėdės ir 
išsidrėbė ant sofos. Drimba su dryžuotais medvilniniais 
šortais. Prisidegęs cigaretę, jis keliskart vertinamai 
nužvelgė mane nuo galvos iki kojų. 

- Tu rimtai manai tuo užsiimti? 

- Pats pagalvok, Hari, - vėl ėmiau aiškinti. - 

Žmonėms reikalinga seklių agentūra. Ne tokia kaip ki- 
tos, aptarnaujančios turtuolius ar bent jau pasiturinčius 
vidutiniokus. O ką daryti vargšams, pavyzdžiui, hi- 
piams? Argi jie neturi jokių teisių? Kur dėtis tremti- 
niams amerikiečiams, kurie gyvena užsienyje, faktiškai 
neginami vietinių įstatymų? Juk jeigu kas nors nutinka, 
jie neturi kur prašyti pagalbos. 

- O kuo blogi policininkai? - paklausė Haris. - Argi 
negalima kreiptis į juos? 

- Aš nesakau, kad policininkai blogi, - nuraminau 
bičiulį. - Bet pats prisimink, kai į jūsų poskyrį Džersyje 
ateidavo vyrukas, kalbantis darkyta anglų kalba, ar daug 
dėmesio jūs jam skirdavote? Dievaži, jis netgi ne rinkė- 
jas! 

- Regis, šiuo atveju tu teisus, - sutiko Haris. 

- Galbūt mes netgi prasigyvensime 1š to, - mygiau aš. 

- Gal ir taip, - burbtelėjo Haris. - Tačiau aš viską 1š- 
manau apie seklius, nusikaltėlius ir policininkus. Ku- 
riems galams man reikalingas tu? Kodėl negalėčiau pats 
vienas imtis darbo? 

- Atsakymas labai paprastas, Hari, - šyptelėjau aš. - 
Šitaip pasielgęs tu liktum vienišas. O ką tau reiškia pi- 
nigai? Juk gauni pensiją, ir tau tereikia kokio nors 
užsiėmimo. Leisk man būti tavo porininku. Tavo vir- 
šininku. Tavo šefu. Pamėgink, tau patiks. 

- Žinai, Hobai, - nusišaipė Haris, - tu panašus į tuos 
hipius, su kuriais buvo susidėjęs mano sūnus. 

- O ką dabar veikia tavo sūnus? Tebeaugina ilgus 
plaukus? 

- Ne, Skotas vadovauja masažo salonui Vihaukene. 

- Šiaip ar taip, jis jau nebe hipis, - pažymėjau aš. 

Haris nekantriai krestelėjo galvą. Jis jau pakankamai 
pašnekėjo apie sūnų. 

- Ką gi, - nutęsė bičiulis, grįždamas prie pradinės te- 
mos, - tai gryniausia nesąmonė, bet aš pagalvosiu. 

Taip aš įsigijau agentą Ibicoje. Tai buvo beveik tas 
pats, kas pačiam ten gyventi. Beveik, bet ne visai. 

5, Ibica 


Jeigu sujungtumėte Niujorko pramogų rajoną Koni 
Ailende su Big Sero paplūdimiais Kalifornijoje ir visa 
tai atiduotumėte valdyti Meksikai, išeitų Ibica. 

Ibica ir gretima Formenteros sala yra kiek piečiau 
Maljorkos 1r Minorkos, maždaug ties linija, jungiančia 
Valensiją ir Marselį. 

Sala nuo seno garsėjo kaip tarptautinis kurortas, kur 
renkasi pinigingi laiko prastūminėtojai. Šešiasdešimtai- 
siais ir septyniasdešimtaisiais ji tapo vienu iš pasaulinių 
alternatyviosios kultūros centrų. Žmonės plūdo į Ibicą 
kaip į svajonių žemę. Dauguma jų bei jų vaikai tebe- 
gyvena čia iki šiol, bent jau mintyse. Aš esu vienas iš 
tokių. 

Galima išvardinti daug priežasčių, suteikiančių Ibi- 
cai ypatingą žavesį. Glaudus įvairių visuomenės sluok- 
snių persipynimas. Nuolatinė tūkstančių Žmonių mi- 
gracija - žmonių, pavertusių salą savo laikinaisiais na- 
mais. Čia suvoki, kas yra palaima. Iš dalies ir dėl to, kad 
Ibica - viena tinkamiausių vietų pasaulyje, kur gali 
atsivežti nedorai uždirbtus pinigus 1r išleisti juos savo 
malonumui. Tam tikram žmonių tipui turėti padorias 
pajamas ir gyventi Ibicoje - du lygiaverčiai rojaus si- 
nonimai. 

Žmonės atvyksta ir išvyksta. Atskrenda ir išskrenda. 
Atvažiuoja autobusais, taksi, išnuomotais automobiliais 
ir išsiskirsto po salą. Kai kurių laukia limuzinai su 
vairuotojais. Kasdien iš Barselonos ir Palma de Maljor- 
kos atplaukia laivai su naujais turistais ir jų mašinomis, 
“Jaguarais" bei “Poršė", kurios - greitai susidėvi ak- 
menuotuose Ibicos keliuose. 

Sala yra maždaug trisdešimt penkių mylių ilgio ir 
aštuonių ar kiek daugiau mylių pločio. Vietinių gyven- 
tojų ispanų, gyvenančių čia kiaurus metus, skaičius 

neviršija penkiasdešimties tūkstančių. Užtat per vasarą 
Ibicoje apsilanko daugiau kaip milijonas turistų. 

Be to, Ibica yra vienas pagrindinių narkotikų 
paskirstymo punktų tarptautiniame heroino bei kokaino 
tinkle. Marihuanos bei hašišo neverta nė minėti - mes 
kalbame tik apie svarbiausius narkotikus. Mat Ibicoje 
labai patogu iškrauti krovinį, atgabentą jūros keliais iš 
laboratorijų Pietų Prancūzijoje, Korsikoje bei Italijoje, 
ir persiųsti jį į Šiaurės Europą ar Šiaurės Ameriką. 

Narkotikų prekeiviams priklauso vieni gražiausių 
miesto namų. Jie - senamiesčio elitas, puošiantis siau- 
ras, vingiuotas, dailiai išgrįstas Penjos gatveles, subė- 
gančias žemyn į pakrantę. Maždaug dešimčiai krantinės 
kvartalų tenka koks šimtas barų, restoranų bei parduo- 
tuvių, besispiečiančių viena prie kitos. 

Ibicoje klesti mados verslas. Čia plaunami pinigai. 
Jeigu Žmogus užsiima nelegaliu verslu, konkurencinė 
kova vyksta visose srityse. Nusikalstama veikla, ko 
gero, yra pati įdomiausia veikla saloje. O nusikaltėliai 
- vieninteliai žmonės, kurie daug ir įtemptai dirba. Ir 
žudo. 

Ibica - puikus nelegalių ir pusiau legalių bėglių prie- 
globstis, pradedant buvusiais fašistinių koncentracijos 
stovyklų komendantais, baigiant aukštojo pilotažo 
meistrais, padirbinėjančiais meno vertybes. Čia mėgs- 
ta apsistoti žmonės, įgiję turtus kituose pasaulio kraš- 
tuose. O jiems iš paskos suvažiuoja norintieji pasipel- 
nyti iš jų turtų. Bet tai jau atskira nusikalstamos veik- 
los rūšis, nesusijusi su karais dėl narkotikų rinkos. 

Taigi Ibicoje daug skirtingų pasaulių. Buvę naciai ir 
buvusios išlaikytinės, dabartiniai homoseksualai, mig- 
dolų augintojai, policininkai, restoranų savininkai bei 
hipiai - tiek buvę, tiek dabartiniai. 

Viduržemio jūroje daug gražių salų. Kuo gi ypatin- 
ga toji Ibica? - paklausite jūs. Gyvenimo stiliumi. Koks 
gi tai stilius? Vietinių gyventojų tradicijų bei hipių lais- 

vumo derinys. Ir dar ramybė. Ibica traukia ne vien tik 
gyvenimo džiaugsmais. Čia yra visos galimybės moky- 
tis džiaugtis gyvenimu. O tai labai svarbu visiems 
žmonių tipams, įskaitant ir gangsterius, pasiryžusius 
išeiti į pensiją ir užsiimti dvasios bei kūno tobulinimu. 

Tačiau Ibica - ne tokia sala, kur čiabuviai neturi jo- 
kio balso. Jiems vis dar priklauso didžioji dalis nekilno- 
jamojo turto. Kai kurie jų ganėtinai turtingi. Tai darni, 
praktiška, geranoriška, aistringa bendruomenė. Ir pa- 
kanti. Ibicos gyventojai - vienintelė kilniadvasė tauta 
pasaulio istorijoje. Jie valstiečiai. Bet ar jūs kada nors 
girdėjote apie valstiečius, kurie domisi svetimšaliais, 
noriai bendrauja ir tuokiasi su jais, nesavanaudiškai 
jiems padeda? Nuvažiuokite į kaimą kur nors Overni ar 
Marše ir pamatysite, kaip ten jus sutiks. Arba į bet kurį 
Ispanijos kaimą, kad 1r kaimynystėje Maljorkoje. Ibicos 
valstiečiai kitokie. Jie be vargo susidoroja su turistų 
antplūdžiu. Todėl Ibica yra Ibica, o ne Anglijos ar Ka- 
nados avanpostas. 

Dar vienas dalykas, kurį reikėtų paminėti - tai skir- 
tumas tarp ispanų ir Ibicos gyventojų. Aišku, saliečiai 
- irgi. ispanai, bet jie nepanašūs į kitas ispanų tautas. Iš 
esmės labai sunku išskirti bendrą ispanišką tipą, kadan- 
gi Ispanija itin įvairialypė. Ją galima padalinti ma- 
žiausiai į penkias atskiras sritis su daugybe dar smul- 
kesnių regionų. Ispanai nėra vienalytė tauta. Tai grupė 
genčių, gyvenančių kaimynystėje, bet niekada nepai- 
niojančių "savų" su “svetimais". 

Ibicos gyventojai - dalis katalonų tautos. Tačiau 
priklausomybė Katalonijai jiems nėra pirmaeilis daly- 
kas. Visų pirma jie yra savo salos patriotai, ir tik paskui 
katalonai. Ibica - atskira ir ypatinga civilizacija. Viena 
iš nuostabiausių pasaulyje. 

Turėjau suprasti, kad man būtų geriausia niekada 
daugiau ten nebegrįžti. 

II dalis 
6. Keitė 


Paskambinau buvusiai žmonai, norėdamas pranešti 
naujieną. Atsiliepė Sonja, mano keturiolikmetė duktė. 
Ji gerai mokosi, gyvena Vudstoke, Niujorko valstijoje, 
bet aš nesusitinku su ja bei jaunėliu Todu taip dažnai, 
kaip reikėtų. Ir tik todėl, kad man sunku matytis su 
Keite, nors mudu jau seniai išsiskyrę ir aš vedęs Milar. 

- Sveika, pupa, - tariau. - Kaip tau sekasi? 

- Puikiai, tėte. Vėl gavau aukščiausią pažangumo 
įvertinimą. 

Mudu dar kelias minutes paplepėjome, kol ryžausi 
pranešti jai Žinią. 

- Deja, širdele, regis, aš negalėsiu kitą savaitę 
atvažiuoti į tavo išleistuvių iškilmes. 

- Ak, tėte! Ir kas gi šį kartą nutiko? 

- Toks jau mano darbas, dukryt. Juk visi norime val- 
gyti. Išvažiuoju ryt ar poryt. 

- O kada grįši? 

- Gal po trijų savaičių ar po mėnesio. Man labai gai- 
la. 

- Žinau, tėveli. Linkiu sėkmės. Lukterėk, mama nori 
su tavimi pasikalbėti. 

Ragelyje pasigirdo kiek sunerimęs Keitės balsas: 

- Hobai? Ką ten kalbėjai apie darbą? 

- Agentūros reikalai. Daugiau nieko negaliu pasakyti. 
Užtruksiu kelias savaites. 

- Ar bent ką nors gausi už tai? 

- Jau susitariau dėl užmokesčio. Galiu visai neblogai 
uždirbti. 

- Būtų gerai, jei padėtum sutvarkyti Sonjai dantis. 
Žinau, neprivalai to daryti, bet aš neturiu pinigų. Ji 

tokia gražutė, Hobai, būtų gėda neišlyginti jos dantų 
dabar, kai dar palyginti lengva tai padaryti. 

- Na, žinoma. Aš padėsiu. 

- Ačiū. Kur išvyksti? 

- Į Paryžių. 

- Ne į Ibicą? 

- Ne. Jei pavyks. 

- Bet ir Paryžiuje gali būti pavojinga. Tu įsitikinęs, 
kad verta imtis šito reikalo? 

- Visi nemalonumai jau praeityje, - atsakiau nuo- 
širdžiai vildamasis, kad tai tiesa. - Grįžęs paskambinsiu. 
Kaip gyvuoja tavo girtuoklėlis airis? 

- Kevinui sekasi kuo puikiausiai. Jis prašė tavęs pa- 
klausti, kodėl nebeatvažiuoji į Vudstoką? 

- Pasakyk, kad negaliu matyti šalia tavęs kito vyro. 

- Kevinas bus labai patenkintas tai išgirdęs. Jis 
mano, kad tau vis viena. 

- Kodėl tau neatsikračius to vyrioko, Keite, ir 
negrįžus pas mane? 

- Tu taip kalbi tik iš galantiškumo. Visų pirma todėl, 
kad tu vis dar gyveni su Milar. 

- Tik laikinai, - puoliau tikinti ją. - Kol Šeldonas ga- 
lutinai apsispręs ir išsiveš ją. Keite, aš tau jau sakiau - 
man rūpi tik tu. 

- Ak, Hobartai, kada tu pagaliau pradėsi realiai 
žvelgti į gyvenimą? - nusijuokė Keitė. - Tu juk puikiai 
žinai, kad dėsi į padus, vos tik aš užsiminsiu apie 
grįžimą pas tave. 

- Bet tu gali padaryti ką kitą. Kodėl mums 
nepabandžius dar vieną, paskutinį, kartą? Žinau Ma- 
jamyje tokį viešbutuką... 

- Kodėl gi ne, jeigu tik leisi man atsivežti Keviną. 

- Nežinojau, kad jis iškrypėlis. 

- Jis ne iškrypėlis. Tik mėgsta pakalbėti. Manau, jis 
turėtų ką pasakyti šia tema. 

- Keite, tu ir vėl tyčiojies iš manęs. 

- Brangusis, tu tikriausiai užmiršai, kad išgyvenau su 
tavimi dešimt metų, ir dabar man jau derėtų žinoti, kada 
neverta paisyti tavo kalbų. 

- Tu tiesiog nenori manęs suprasti. 

- Šito aš taip pat išmokau iš tavęs, - atsiduso Keitė. 
- Tikrai vyksti į Paryžių? 

- Taip. 

- Būk atsargus, Hobai. Pasistenk niekam nieko 
neįrodinėti. Ir savo paties labui laikykis toliau nuo Ibi- 
COS. 

- Aš tenoriu užsidirbti pragyvenimui, - pakartojau. - 
Neužmiršk, kad duodu tau pinigų, nors tavojo kyšinin- 
ko advokato vyro turtas auga kaip ant mielių. 

- Liaukis, - paliepė Keiti. - Alimentai neturi nieko 
bendro su Kevinu. Ir nesvarbu, kiek jis uždirba. Vaikai 
yra mudviejų su tavimi. 

- Žinau. Aš juokauju. Grįžęs paskambinsiu. 

- Hobai, - jau švelniau prabilo Keitė, - kaip tavo 
reikalai su Milar? 

- Nekaip. 

- Šeldonas tebegyvena pas tave? 

- Aha. 

- Dievaži, Hobai, koks košmaras! Kaip tu tai paken- 
ti? 

- O ką aš galiu padaryti? Jie myli vienas kitą. 

- Tuomet jie turi išsikraustyti iš tavo namų ir susi- 
rasti butą. 

- Bėda ta, kad nė vienas iš jų tiksliai nežino, ko nori. 
Aš nesu tikras, ar Milar pasirengusi rūpintis namų ūkiu, 
gyvendama su Šeldonu. O tas nesiruošia ieškoti atskiro 
būsto, kol ji nepasakys, kad pasirengusi. 

- Padėtis be išeities, - atsiduso Keitė. - Ir kaip tau 
šovė mintis susidėti su moterimi, kurios toks vardas! 

- Tada man tai atrodė gera mintis. 

Tikiuosi, kad būtent šiuos žodžius iškals mano ant- 

7. Šeldonas 


Mano butas užima pusę namo, nudažyto sunkiai 
nusakoma spalva, kurią užmiršti paėjęs vos kelis 
žingsnius į šalį. Minutėlei stabtelėjau tamsiame, siau- 
rame koridoriuje. 

- Milar! - pašaukiau. 

- Jos nėra, - atsiliepė balsas iš-svetainės. 

Tai vienas iš senų namų su erdviomis svetainėmis ir 
langais erkeryje. Kambarį viršutiniame aukšte mudu su 
Milar nuomodavome. Šeldonas sėdėjo svetainėje. Ne- 
didukas, bet tvirtas pietietiško tipo vyriškis su juodų 
garbanotų plaukų kupeta. Šiurkštoki veido bruožai, 
apmaudžiai nuleistų lūpų kampučiai ištempti į dirbtinę 
šypseną. Ne toks žmogus, su kuriuo man būtų malonu 
bendrauti. Bet, suprantama, ne aš jį rinkausi į draugus. 

- Kur išėjo Milar? - paklausiau. 

- Ji sakė, kad tuoj grįš. - Šeldono balso tonas man 
pasirodė įtartinas. 

- Taip, bet kur ji išėjo? 

- Tiesą sakant, niekur, - pralemeno Šeldonas, bet po 
akimirkos ryžtingai išpoškino: - Ji norėjo duoti mums 
galimybę pabūti dviese. 

Iš nuostabos išpūčiau akis. 

- Dėl Dievo meilės, kam mums būti dviese? 

- Kad pamėgintume išsiaiškinti santykius, - paaiški- 
no Šeldonas. j 

- One, Šeldonai, - bemaž suvaitojau aš. - Tik ne da- 
bar. Aš pavargau. Pagaliau pasirodė klientas. Pirmasis 
pokalbis kainavo daug jėgų... 

- Turtingas klientas? - Šeldonas iškart pagyvėjo. 

- Ne. Normalus, į kampą užspeistas klientas, koks 
paprastai pas mane ateina. 

Šeldonas atsistojo ir ėmė vaikštinėti pirmyn ir atgal 
po kambarį, dešinės rankos kumščiu daužydamas į kai- 

riosios delną. Tikriausiai vaizdavo beviltišką įtūžį. Arba 
tūžmingą neviltį. Šiaip ar taip, po minutės jis atsigręžė 
į mane ir pareiškė: | 

- Po velnių, Hobai, ilgiau tai negali tęstis. 

- Aš manau lygiai taip pat. Ar tai reiškia, kad ketini 
išsikelti? 

Šeldonas gyveno pas mus, nes taip jau susiklostė 
aplinkybės - tokios absurdiškos aplinkybės, kad dabar 
sunku būtų prisiminti jų seką. Juolab kad su šios isto- 
rijos įvykiais jos nė kiek nesusijusios. Bet kadangi jau 
užsiminiau apie jas, reikėtų kai ką paaiškinti. 

Su Šeldonu susipažinau prieš penkerius metus, kai 
tarptautinis finansų departamentas surengė man pa- 
tikrinimą. Nusiunčiau jiems reikalingus dokumentus, 
bet po to iš valdybos Niujorke atvyko Šeldonas - pa- 
tikrinti mano ataskaitų. Kelias valandas prasirausęs 
popierių prikimštuose maišuose, galiausiai išverčiau 
viską jam ant kelių. Kai kurios ataskaitos buvo parašy- 
tos ant visiškai neįtikinamų popiergalių apkramtytais 
kraštais: tokiomis skiautėmis naudodavosi Ibicos krau- 
tuvininkai tais laikais, kai gyvenau saloje ir rinkdavau 
tuos popierėlius kaip dokumentus. Šeldonas suirzęs 
dėbtelėjo į mane. 

- Misteri Drakonianai, - tuo metu mūsų santykiai 
buvo visiškai formalūs, - ar geresnių ataskaitų jūs netu-- 
ite? 

- Nesu popierizmo specialistas, - atsakiau jam, - 
todėl stengiuos išsaugoti viską. Zinau, kad šito reika- 
lauja dėdė Semas. Tačiau būna, kad vienas kitas po- 
piergalis pasimeta, suprantate, ką noriu pasakyti? Tie- 
sa, galite paklausti mano žmonos Milar, gal ji saugo 
kokias nors senas sąskaitybos knygas. Regis, ji jaučia 
sentimentus tokiems dalykams. 

Sulig šiais žodžiais įėjo Milar - pačiu laiku. Penkių 
pėdų devynių colių ūgio, liekna, grakščiomis kojomis, 
iškilia krūtine, akinančia šypsena ir skaisčiomis 

žydromis akimis. Vėliau Šeldonas sakėsi išvydęs joje 
savo pačios svaigiausios berniokiškos svajonės įsi- 
kūnijimą: neįtikėtino grožio ledi, apsitempusi siaurutė- 
lius džinsus, su blizgučiais siuvinėta palaidine, gyvatės 
odos aulinukais, kaubojiška skrybėle, dzinguliuojan- 
čiais papuošalais, beprotiškų makiažu ir purpurine 
sruoga plaukuose. Tai buvo meilė iš pirmo žvilgsnio, 
kaip jis prisipažino man praėjus keliems mėnesiams, po 
nesuskaitomų alaus bokalų Makdžinčio užeigoje Grig 
gatvėje, netoli Makadamo. 

Pasakysiu atvirai, netikėtas Šeldono susidomėjimas 
mano žmona nė kiek manęs nepapiktino. Jau seniai 
svarsčiau, kaip čia atsikračius Milar. Ir ne todėl, kad ji 
man kažkuo neįtiko. Tiesiog jai stogas pavažiavo į vie- 
ną pusę, o man į kitą, ir mes taip toli nudreifavome vie- 
nas nuo kito, kad dabar mudu siejo tik kosminis ryšys 
tarp Visatos objektų. Ir staiga pasirodo simpatiškas 
vyrukas su griežtais doroviniais principais bei pastoviu 
darbu, pasiryžęs pasiimti mano žmoną ir atrišti man 
rankas. Tuomet galėčiau atsikratyti ir kitų įsipa- 
reigojimų, parduoti namą ir įgyvendinti pačią ne- 
pasiekiamiausią savo svajonę, tai yra grįžti į Europą ir 
vėl pasinerti į jos magiją. Sakoma, kad negalima dusyk 
įbristi į tą pačią upę. Dar sakoma, kad jeigu jūs sykį 
gavote viską ir jums nepatiko, tai antrąsyk neverta nė 
mėginti. Bet nejaugi aš neturiu teisės svajoti? 

Tačiau iškilo viena problema. Aš tapau Šeldono 
“byla", ant kurios jis pastatė savo reputaciją ir garbę. Jo 
ypatingąjį etikos jausmą galėjo patenkinti tik sėkmingas 
mano bylos užbaigimas. O tai jam reiškė surinkti į 
dėdės Semo kišenę visas monetas iki paskutinio dina- 
ro, kurias man šiaip taip pavyko išmėtyti po ankstesnius 
metus, pelno atžvilgiu dar prastesnius už šiuos. Tik tada 
Šeldonas pajustų turįs visišką moralinę teisę - esu 
tikras, jis tai vadina būtent taip - be menkiausio sąžinės 
graužimo atimti iš manęs žmoną. 

Tiek to, nebesigilinkime daugiau į šias paikystes. Aš 
nesu blogas žmogus ir būtinai atiduosiu valdžiai visas 
skolas, deja, neturiu pinigų. Štai ir viskas. Privalau 
mokėti alimentus Keitei ir vaikams. Privalau mokėti už 
kontoros nuomą. Privalau ten, privalau šen. O pinigų 
niekada neužtenka viskam. 

Bet aš prisimenu laikus, labai senus laikus, kai gyve- 
nau be pinigų ir be rūpesčių dėl jų. Aš gyvenau ste- 
buklingoje saloje, kur niekas niekada nebadavo. Ir nie- 
kas nieko negalėjo išgrūsti lauk, nes tai buvo NAMAI, 
pati nuostabiausia vieta, kur visi rūpinasi vieni kitais. 

Žinoma, tai tik fantazija, tiksliau, iliuzija. Bet ką aš 
galiu padaryti, jei būtent taip matau SAVO salą. Kiek- 
vienam reikalinga savo svajonė, net jeigu ji chimeriška. 

Aišku, mano širdyje išliko šiokie tokie jausmai Mi- 
lar, moteriai, kurią buvau vis dar vedęs - kaip paaiškė- 
jo po nesėkmingo bandymo su narkotikų pagalba 
pasiekti Aukščiausiąją Vienovę, apjungiančią Tariamas 
Skirtybes. Šie nauji haliucinogenai gali perkelti tave į 
pačias keisčiausias vietas. Pavyzdžiui, staiga atsiduri 
Lisvilyje, Šiaurės Karolinoje, stovi prieš taikos teisėją 
ir klausi: - Ar jūs turite bent mažiausią patirtį šiuose 
reikaluose? Turite? Bet jūs pabudę tikriausiai nesu- 
žinodavote, kad esate vedęs moterį, kuri vadina save 
Milar 1r kurios plaukuose šviečia purpuru nudažyta 
sruoga. Maža to, ji tiesiog nepakenčiamai vaiposi ir 
kvatoja. Ypač nepakenčiamai žmogui, kurio mėgsta- 
miausias užsiėmimas - gailėtis savęs. 

Tai nutiko prieš šešis mėnesius. Dabar mes kiūtome 
mieluose mažyčiuose pačių išrastuose pelėkautuose. 
Šeldonas išsikraustė iš buto Hobokene ir, kai tik atsi- 
rado galimybė, išsinuomojo mūsų viršutinį kambarį. Jo 
sąžinę kiek slegia tai, jog jiedu su Milar taip ilgai gyvė- 
na atskirai. Bet kartu miegoti jie negali. Bent jau Šel- 
dono manymu. Antraip maloniai graudulinga tragedija 
išvirstų į buitinį farsą. Nėra prasmės veržtis į idiotų 

vaidmenis istorijose, kurias mielai spausdina laikraš- 
čiai, jų veikėjams nemokėdami nė grašio. Štai kodėl 
Šeldonas ir Milar gyvena be sekso, nors karštai geidžia 
vienas kito. Taip dažnai atsitinka, kai aplinkybės verčia 
būti dorovingais, kol galiausiai net sienos ima rūkti nuo 
tramdomos ir slopinamos aistros. Štai kodėl aš daug 
laiko praleidžiu biure arba kino teatre. Bet, nežiūrint 
mano geriausių ketinimų, aš vis tiek esu nereikalingas 
trečias1S. 


- Verčiau išklausyk mane, - pradėjo Šeldonas. - Tu 
privalai pagaliau išspręsti šitą reikalą. Turi sukrapštyti 
šiek tiek pinigų 1r užmokėti valdžiai, kad aš galėčiau 
užbaigti bylą ir išsivežti Milar į mano naujojo paskyri- 
mo vietą. 

- Naujojo paskyrimo? 

- Argi aš tau nesakiau? Esu pirmas tarp kandidatų į 
vyriausiojo auditoriaus vietą mūsų poskyryje Moris- 
taune. 

- Sveikinu, - tariau. - Tu būsi nuostabus auditorius. 
O Milar bus nuostabi auditorienė. Tikiuosi, tavo keti- 
nimai jos atžvilgiu tebėra garbingi? 

- Aišku, garbingi! - šūktelėjo Šeldonas. - Aš noriu, 
kad Milar išsiskirtų su tavimi, tada aš ją Vesiu ir pasi- 
imsiu su savimi į Moristauną. Bet aš negaliu žengti nė 
žingsnio, kol tavo byla nebaigta. 

- Nesuprantu, kodėl negali, - nusistebėjau aš. - De- 
partamente niekas nė nepapriekaištaus tau UŽ vieną vie- 
nintelę nebaigtą byliūkštę. 

- Man nerūpi, ką pasakys departamente, - paprieš- 
taravo Šeldonas. - Tiesą sakant, ko! neatidaviau tavo 
segtuvo į archyvą, vien tik sąžinė neleidžia man priimti 
paaukštinimo tarnyboje ir pasiimti tavo žmoną. Supran- 
tu, aš senamadiškas, gyvenu pagal savo paties princi- 

pus, bet taip jau yra, ir nieko čia nepakeisi. - Jis nusi- 
juokė tariamai šaipydamasis iš savęs, o iš tiesų labai 
savimi patenkintas, ir man kilo noras jam užvožti. 

Visgi geroji Šeldono charakterio pusė dovanojo man 
galimybę atsikratyti nebepakeliamos prievolės gyventi 
su Milar. Tik užmokėk, Drakonianai, ir tu gausi laisvę. 
Bet kur gauti pinigų? 

- Galbūt ką nors sugalvosiu, - pasakiau, palikdamas 
Šeldonui bent viltį. - Po kelių dienų išvykstu į Paryžių. 

- Tu vyksti į Paryžių? - nustebo Šeldonas. 

- Taip, vykstu, - patvirtinau. - Darbo reikalais. Kol 
manęs nebus, judu su Milar nenuobodžiaukite, su- 
pratai? - Aš reikšmingai pašnairavau į Šeldoną. Ne, aš 
nesitikėjau, kad tai padės mums išsigauti 1š spąstų. 
Tiesiog norėjau jį padrąsinti. 


8. Milė 


Paskui nuvažiavau pas Milę į jos karvelidę Voter 
gatvėje, nes ji galėjo gauti man lėktuvo bilietus. Milė - 
sena bičiulė 1š Ibicos. Duris atrakinau savo raktu. Milė 
tysojo aukštielninka ir garsiai knarkė, panaši į rausvą 
banginio jauniklį su žydrais naktiniais marškiniais. Be 
didžiulės skrybėlės nulėpusiais kraštais, kokias nešio- 
ja Formenteroje, ir sandalų, pirktų krautuvėje Dalt Vil- 
joje, ji atsivežė iš Ibicos bjaurų įprotį - aistrą kvaa- 
liudinui. 

Aš stengiuosi įtraukti į agentūros veiklą visus savo 
draugus. Mano sukurta tarptautinė organizacija susi- 
deda daugiausia iš mano bičiulių, su kuriais susi- 
pažinau įvairiais gyvenimo laikotarpiais. Kai kurie jų - 
buvę hipiai. Dauguma užsiiminėjo 1r visokiais kitokiais 
dalykais. Mūsų keliai susikirto Ibicoje, galinėje visų 
klajonių stotelėje. 

Vienas iš pagrindinių gyvenimo užsienyje privalumų 
yra tas, kad galų gale jūs 1r jūsų draugai kažkur bai- 

giate savo klajones. Vienintelė problema - rasti būdą, 
kaip įtraukti draugus į veiklą. Aš sugalvojau: teiksiu so- 
cialines paslaugas, siūlydamas užsiėmimą žmonėms, 
paprastai jo neturintiems. Susidorokite su stambiais 
sukčiais, bet nevarykite nuo scenos smulkiųjų. Leiskite 
mūsų brigadai perdažyti jūsų namą. 

Mums, tremtiniams, reikia darbo. Mes - Vakarų ci- 
vilizacijos “trečiojo pasaulio“ atstovai. Patikėkite, 
nebūtina būti juodaodžiu ar lotynų amerikiečiu, kad 
jaustumeisi beteisis XX amžiaus pabaigos Amerikoje. 

Ir dėl to kalta ne politika, ne rasiniai ar religiniai 
skirtumai. Daugybė ryškių asmenybių buvo prilenktos 
prie Žemės, nes nepritapo prie naujosios kultūros, 
nesusitaikė su senųjų vertybių nykimu. 

Būtent todėl ir buvo įkurta “Alternatyvi seklių 
agentūra“. Mes esame savotiška komuna. Nors, aišku, 
taip nesivadiname. Juk daugumai Žmonių žodis “komu- 
na“ asocijuojasi su simpatiškomis ilgaplaukėmis mer- 
ginomis, užsiimančiomis šlykščių seksu su skustagal- 
viais nenaudėliais, kurių panagės juodos nuo narkotikų 
dulkių. Tuo tarpu mūsų organizacija stengiasi sudaryti 
normalių amerikiečių įvaizdį - tokių, kurie drauge su 
visais žaidžia nacionalinį žaidimą “Daryk pinigus bet 
kokiais įmanomais būdais". 

Man bei mano žmonėms “Alternatyvi seklių 
agentūra" - tarytum holdingo kompanija. Mes turime 
savo poskyrius visuose pasaulio kampeliuose, kur tik 
yra gyvenę mano bičiuliai iš Ibicos. Jie padeda man iš- 
painioti įvairias bylas, o aš dalinuosi su jais pelnu, jeigu 
jį gaunu. O jeigu ne, mes tiesiog patiriame malonumą 
šnekučiuodamiesi apie senus laikus. 

Jie - tikrieji mano tautiečiai, gyvenantys tikrojoje 
mano gimtinėje, ūkanotoje tremtinių karalystėje, iš- 
stumtoje į prisiminimų šalies pakraštį. Klajūnai ir pa- 
klydėliai, menininkai ir neva menininkai, sukčiai ir 
tėvynėje likusių artimųjų išlaikytiniai, amžini studentai, 

dreifuojanti anglakalbė bendruomenė, kuri vasarą ke- 
liauja į pietus, į Sent Tropezą ar Ibicą, o žiemą per- 
sikrausto į Paryžių, Londoną bei Amsterdamą. Taip le- 
dynmečiu klajojo po Europą tauriųjų karališkųjų elnių 
kaimenės. 


*** 


Visi yra girdėję apie liudesą - taip sutrumpintai va- 
dinamas kvaaliudinas, - apie mažas baltas tabletytes, 
kurios užtikrina jums puikią nuotaiką, trumpindamos 
jūsų gyvenimą. Bet ne visi žino, kaip iš tiesų veikia 
kvaaliudinas. Visų pirma jį reikia išgerti nevalgius, tada 
balta tabletytė greitai ištirps ir per skrandžio sieneles 
pateks į kraują. Bet jeigu jūs sočiai pavalgęs, kaifo ne- 
sitikėkite. 

Antra, liudesas ne visada duoda laukiamų rezultatų. 
Paprastai tabletė suveikia, bet kartais kažkas tam 
sutrukdo, galbūt kas nors įvyksta organizme, ir tada tai 
jau būna riesta, nes pradedi kvailioti. 

Kadaise ir aš turėjau tokį įprotį. Būdavo, nuryji 
tabletę, ir veidas pasidaro kaip guminis. Tai pastebi 
pirmiausia. O paskui pasijauti kaip devintam danguj. 
Nors ir moki už tai savo gyvenimo dalele. Deja, narko- 
tikas ilgai išlieka organizme, ne mažiau, kaip dvidešimt 
keturias valandas, todėl rytojaus dieną jautiesi išsunk- 
tas ir niekam tikęs. O jeigu kas vakarą geri po tabletę ar 
net po kelias, kaip darydavau aš, tuomet nuolat jautie- 
si lyg išsunktas ir esi visiškai nedarbingas. Kitas šalu- 
tinis kvaaliudino poveikis - inkstų akmenys, susidaran- 
tys vaistą reguliariai vartojant. Savaiminis akmens pa- 
sišalinimas iš inksto vyrui toks pat skausmingas kaip 
moteriai sunkus gimdymas. | 

Ėmiau purtyti Milę, kad atsigautų. Milė - stambi 
moteris su žilomis sruogomis pečius siekiančiuose kaš- 
toniniuose plaukuose. Vis dar patraukli ir netgi dalykiš- 

ka, nepaisant potraukio tabletėms. Palyginti nesunkiai 
priverčiau ją suprasti, ko noriu. Dviejų bilietų į Paryžių 
1r atgal, be grįžimo datos ir pačių pigiausių, kokie būna. 
Gal pavyktų gauti juos per kokią nors kurjerių tarnybą. 
Paskui dar visa tai užrašiau, kad Milė rastų prabudusi, 
nes žinojau - kai tik išeisiu, ji vėl užmigs. 

Išėjęs 1š Milės namų patraukiau į savo biurą. Ei- 
damas pro Tomo Makeno avalynės parduotuvę, atsitik- 
tinai žvilgtelėjau į vitriną, ir man pasirodė, kad mane 
seka. Kitoje gatvės pusėje stoviniavo apkūnus vyriškis 
tamsiai mėlynu kostiumu. Pagalvojęs apie sekimą 
prisiminiau, jog mačiau jį ir anksčiau. 

Nužingsniavau toliau ir vogčiomis gaudydamas 
atspindžius mašinų stikluose bei parduotuvių vitrinose 
įsitikinau, kad storulis tebeseka iš paskos. Demon- 
stratyviai nerūpestingai lėtu žingsniu perkirtau Argil 
gatvę, o tada protekine apsukau kvartalą, tikėdamasis 
iššokti už persekiotojo nugaros. Bet kai išnirau iš už 
kampo, jo niekur nebebuvo. 

Bandžiau prisiminti visus žmones, kurie galėtų mane 
persekioti. Priskaičiavęs penkiolika vardų lioviausi. 
Tačiau nerimas manęs nebepaliko. Praėjo jau dešimt 
metų nuo tada, kai paskutinįkart buvau Europoje. Po 
įvykių Turkijoje maniau būsiant išmintingiau laikytis 
toliau nuo senojo žemyno. 

Bet, velniai rautų, tai buvo taip seniai ir ne dėl mano 
kaltės. Šiaip ar taip, ne visai dėl mano kaltės. Juk nega- 
lima dėl vienos vienintelės nesėkmės visą likusį gyve- 
nimą vengti Europos. (O jei ir galima, tai ne Hobui Dra- 
konianui). 

Paryžius - miestų karalius. Hobo Europos karalius. O 
Hobo Europa - tai Ibica, Maljorka, Barselona, Londo- 
nas, Amsterdamas, Atėnai ir centrinės Cikladų salos. 
Neprilygstamoji Roma. 

Kaip aš svajojau vėl pamatyti savąją Europą! Ir kelią 

į ją laikė užtvėręs tik dešimties metų senumo prisimi- 
nimas apie tą nelemtąją dieną Ankaros oro uoste. 

Buvo karšta kaip pragare. Rugpjūtis Turkijoje. Mi- 
nios turistų, oro uostas perpildytas. Bet tai mums buvo 
tik į naudą. Darydavome taip ir anksčiau, ir viskas ei- 
davo kaip sviestu patepta. 

Tuomet 1š kur ta bloga nuojauta, ta svilinanti panika, 
kodėl jaučiuosi taip, lyg man būtų įkandusi šalta kaip 
ledas rupūžė? Kas man? Kas įjungė manyje apsaugos 
sistemą? Kodėl galvoje įkyriai šmėkščiojo turkiškų 
kalėjimų vaizdai? 

Artėdamas prie muitinės posto, išvydau leitenantą 
Jarosiką. Jis stypsojo virš minios, apsitempęs iškrak- 
molytą chaki spalvos uniformą, juodų ūsiukų trikam- 
pis tamsavo švelniai gelsvo atspalvio veide. Mano 
reakcija buvo visiškai automatiška. Pastebėjęs, kad lei- 
tenantas dar neįžiūrėjo manęs minioje, apsisukau kaip 
marionetė ir nesidairydamas į šalis nudrožiau tiesiai 
link išėjimo 1š oro uosto. Ten sėdau į taksi, liepiau 
važiuoti į prieplauką ir kaip tik suspėjau į paskutinį 
keltą per Bosforą į europinę pusę. 

Prisiekiu, aš tikrai negaliu paaiškinti, kodėl taip 
pasielgiau. Jarosikas neturėjo jokių įkalčių prieš mane. 
Bet jis buvo ne iš tų pareigūnų, kurie nuobodžiauja oro 
uoste, tikrindami pro muitinę einančius turistus. Aš 
supratau: įvyko kažkas nenumatyta, kažkas kažką 
išplepėjo. Jarosikas iškviestas todėl, kad pažįsta mane, 
taip pat Žaną Klodą 1r Naidželą. 

Europinėje Turkijos dalyje prisidėjau prie turistinės 
ekskursijos po Adrianopolio, arba Edirnos, griuvėsius. 
Paskui be jokių problemų perėjau per pasienio punktą 
į Graikiją. Taksi automobiliu nusigavau iki Komotinio, 
o iš ten traukiniu ir autobusų į Atėnus. 

Po dviejų dienų gurkšnodamas alų “Georgo V“ 
viešbutyje Sintagmos aikštėje Atėnuose penktame “In- 

ternational Herald Tribune“ puslapyje perskaičiau 
žinutę: Stambulo oro uosto muitinėje sulaikė britą ir 
prancūzą. 

Jie, aišku, rado hašišą. Dvigubas dugnas, kurį pada- 
riau lagaminuose, negali sulaikyti muitininkų, kai jie 
žino, ko ir pas ką ieškoti. 

Teismas įvyko to paties mėnesio pabaigoje. Žanas 
Klodas 1r Naidželas buvo nuteisti kalėti iki gyvos gal- 
vos. Paskui įkalinimo terminą sutrumpino iki dvejų 
metų, nes advokatai įrodė, kad jie tik pernešė lagami- 
nus, priklausančius trečiam asmeniui, misteriui Didysis 
X. Bylą tiriantys pareigūnai kol kas laiko jo pavardę 
paslaptyje. Manoma, jog jis turėjo skristi tuo pačiu lėk- 
tuvu, bet paskutinę akimirką paspruko. 

Tam tikra pinigų suma persikraustė iš vienos kišenės 
į kitą, 1r po metų mano bičiuliai išėjo į laisvę. Bet, kaip 
man sakė, jie buvo įtūžę. Visą kaltę už operacijos 
žlugimą suvertė man, užgauliojo mane ir netgi grasino. 
Tačiau tai buvo prieš dešimt metų. 


**x* 


Aš ir toliau tempiau gumą. Tomis dienomis tapau 
profesionaliu pokerio žaidėju. Ne aukščiausio rango, 
bet pakankamai geru europietiškais standartais. Pa- 
grindinė taisyklė - niekada nelošti kazino, nors ir ten 
galima užsidirbti pragyvenimui. Pokerio profesionalai 
labiau mėgsta vakarėlius privačiuose namuose arba pra- 
bangių viešbučių apartamentuose Nicoje, Kanuose, 
Romoje. Išlošinėti nebuvo sunku. Daug sunkiau buvo 
prisiversti pralaimėti, kad nenustotų kviesti palošti. 

Todėl privalai laikytis tam tikros taktikos, tai yra 
sudaryti įspūdį, jog išloši ne taip jau daug. Pagrindinė 
sąlyga - atkreipti maksimalų aplinkinių dėmesį į kiek- 
vieną savo pralaimėjimą. Tačiau ateina momentas, kai 
narkotikams išeina visi pinigai, tiek išloštieji, tiek pra- 

loštieji. Tuomet vietoj pinigų statai popierėlius ir mel- 
di Dievą, kad pasisektų. Ir jeigu laimi, toliau statai tik- 
rus pinigus. 

Tai irgi savotiškas balansavimas ant lyno, bet man 
atrodė, kad sugebu išlaikyti pusiausvyrą. Kol ėmiau 
pralošinėti. Pernelyg įsitempdavau, darydamas neteisin- 
gus gestus, blogai apskaičiuodavau. Galiausiai tapo 
nebeįmanoma kažką ištaisyti, ir mano mėginimai išlošti 
darėsi vis beviltiškesni. Net narkotikai nebepadėjo. 

Ir tada viskas ėmė griūti. 

Panika, paranoja, šaltas prakaitas, juodos mintys ir 
Baimė. 

Po nesėkmės Turkijoje supratau, kad gyvenimas ne 
rožėmis klotas. Supratau, kad mano verslas pavojingas. 
Tais laikais beveik visi užsiiminėjo kontrabanda. Bet aš 
buvau įsitikinęs, kad manęs nepričiups. Buvau pernelyg 
įpratęs prie šilumos, saugumo ir neliečiamybės pojūčio, 
kurį suteikia narkotikai, ypač liudesas. Tave užlieja sal- 
di apatija, veidas sustingsta, ir tu pasineri į ūkanotą iliu- 
ziją, kuri vadinasi Kelias, Kuris Tau Patinka. 

Bet tai buvo tada, o dabar yra dabar. Aš nebevarto- 
ju jokių narkotikų, praeitis palaidota. Per Lašero ka- 
pinėse kartu su mano kumyru Džimu Morisonu, ir aš 
grįžtu į Paryžių. 


9. Marija Guaš 


Tą rytą, kai mano telegrama su smulkiomis instrukci- 
jomis pasiekė Harį Hemą, šis nesijautė labai patenkin- 
tas gyvenimu. Haris nuobodžiavo. Pirmasis džiaugsmo 
antplūdis - “Aš gyvenu nuostabioje saloje!'' - atslūgo. 
Jis sutvarkė namą bei sodą, padavė pareiškimą gauti 
leidimui nuolat gyventi Ispanijoje ir netgi spėjo įsigyti 
draugų. Tačiau kažko vis trūko, ir Haris pats tiksliai 
nežinojo ko. 

Vėliau jis sakėsi man apsidžiaugęs telegrama, nes tą 

akimirką buvo pasiryžęs viskam, kad tik turėtų kokį 
nors užsiėmimą. 

Jis atplėšė sėdynę nuo fotelio ir po dvidešimties 
minučių atsidūrė Ibicos uoste. Haris 1lgai vaikštinėjo po 
prieplauką, ieškodamas “Industrias Mariso!''. Ir paga- 
liau rado. Mažą krautuvėlę pačiame Kalė del Viržen 
alėjos gale, prekiaujančią akvalangais ir kitais povande- 
ninio plaukiojimo reikmenimis, čia turinčiais didelę 
paklausą. Krautuvėlė buvo uždaryta. 

Haris apėjo ją aplinkui mėgindamas žvilgtelėti pro 
langą. Ką dabar daryti? Birželio diena buvo nuostabi, 
oras puikus, uostas gaudė, kiekvieną savaitę atvykdavo 
vis daugiau turistų, nuo liepos turėjo prasidėti didysis 
sezonas. 

Po kurio laiko Hario pastangas dirstelėti pro “Indus- 
trias Mariso!'' langą pastebėjo senis, sėdėjęs avalynės 
taisykloje kitoje gatvės pusėje. 

- Ieškote Viko? 

- Tai jo parduotuvė? 

- Taip, Viko ir jo brolio Enrikės. 

- Kur juos galima rasti? 

- Vakar vakare Enrikė išvyko iš salos. Girdėjau, iš- 
skrido į San Sebastjaną. O Vikas išplaukė Žvejoti su 
broliais Guašais.. 

- Jie greitai grįš? 

- Kas žino, - gūžtelėjo pečiais senukas. 

- Argi žvejų valtys paprastai negrįžta su saulės laida? 

- Grįžta tos, kurias išsinuomoja turistai. O broliai 
Guašai prekiauja žuvimi. Taigi nežinia kiek laiko jie 
išbus jūroje. 

- Ar įmanoma kaip nors susisiekti su jais? 

- Galite paprašyti žuvėdrų, - nusijuokė senis, 
sukdamas akis į šalį. Tai sukčius. Haris žinojo, ką 
reiškia šis saliečių žvilgsnis: nieko nesakyti pašali- 
niams. 

- O kaipgi jų verslas? Kas tvarko reikalus, kai bro- 

liai išvyksta? 

- Marija Guaš, suprantama. Jų sesuo. 

Haris užsirašė adresą ir patraukė į Santa Gertrudisą 
ieškoti Marijos. 


Marija Guaš gyveno mažame tvarkingame ūkelyje 
ant kalvos netoli Santa Gertrudiso. Žemas akmeninis 
namas buvo tikra senoviška fazenda. Paprastai jų dydis 
priklausydavo nuo centrinės sijos ilgio, o pastarajai 
imdavo pačią ilgiausią jūrų vėjo užgrūdinto ąžuolo dalį. 
Aplink namą - du migdolmedžių sklypai, keli akrai 
daržovių, daugiausia bulvių ir kopūstų. Nedidelis plote- 
lis tarp laukų užsodintas medžiais, vadinamais algoro- 
bos: vietiniai gyventojai džiovina jų ankštis, mala ir 
gautais miltais Žiemą šeria gyvulius. Apie Hario pasiro- 
dymą pranešė šuva - vienas 1š tų aukštų, liesų gelto- 
nakių skalikų, tapusių neatsiejama salos istorijos dali- 
mi nuo kartaginiečių laikų. 

Haris sustojo ant tako prieš pat sodybą. Moteris, išė- 
jusi iš namo, stabtelėjo ties verandos slenksčiu ir delnu 
prisidengusi akis nuo saulės pažvelgė į Harį. 

- Ar galiu užeiti? - paklausė Haris, o jai linktelėjus, 
atidarė kiemo vartelius ir nužingsniavo link namo. 

Nors kiemo šeimininkė, be jokios abejonės, buvo 
vietinė gyventoja, jos apdaras neatrodė monotoniškai 
juodas, kaip daugumos pagyvenusių salos moterų. Ji 
vilkėjo ilgą pūstą sijoną, palaidinę ilgomis rankovėmis 
ir trumpą švarkelį. Ibicos moterys šitaip rengiasi jau. 
daug amžių. Tik Marijos sijonas buvo pasiūtas ne iš 
juodo, o iš raštuoto rudai balto audinio. Kreminės spal- 
vos palaidinė irgi buvo išmarginta smulkiomis figūrėlė- 
mis. Moters veido bruožai buvo griežti, bet gražūs, 
plaukai - juodi, tiesūs, blizgantys - susukti į kuodą pa- 
kaušyje. 

Kaip salietė, ji buvo aukšta ir liekna, 1r pati jos po- 
vyza dvelkė ramybe, sužavėjusia Harį. Iš pažiūros Ma- 
rijai galėjo būti apie keturiasdešimt ar kiek daugiau. 

Haris prisistatė. Kaip įprasta Ibicoje, papasakojo 
šeimininkei, kur gyvena ir kada įsikūrė saloje. Ir tik 
tada paaiškino, kad vykdo draugo prašymą. O draugo 
problema štai kokia: jis išsiuntė senjorui Vikui į “Indus- 
trias Marisol" prekių partiją, bet negavo užmokesčio. O 
jis, Haris, ką tik išsiaiškino, kad senjoras Vikas išplaukė 
į žūklę kartu su broliais Guašais. Štai Haris ir pagalvo- 
j0, gal ji kartais žinanti, kur išvyko broliai ir kada grįš. 

- Jie man nieko neminėjo, - atsakė Marija. - Bet Pol- 
tas ir Sezaras dažnai lieka jūroje kelias dienas 1š eilės. 
Kartais jie užsuka į uostus didžiojoje žemėje ir išbūna 
ten keletą dienų. Taigi jie gali užtrukti visą savaitę ar 
net ilgiau. 

- O jūs nežinote, kur jie šįsyk išvyko? 

- Ne, - trumpai atsakė Marija. 

Bet Haris pastebėjo, kad ji sunerimo. Kartu su bro- 
liais išplaukė Vikas. Matyt, Marija, kaip ir Haris, spėlio- 
ja, ką jis galėjo pasiimti su savimi į šią kelionę? Gal 
penkias burlentes su visa įranga, kurias ketina parduoti 
Prancūzijos pakrantėje? 

- Ar kas nors gali žinoti, kur išplaukė jūsų broliai? 

- Žvejai viską žino vienas apie kitą, - pratarė moteris. 
- Galite paklausinėti prieplaukoje. Bet jums vis tiek 
nieko nepasakys. 

- Taip, - atsiduso Haris. - Dėkui už pagalbą. Vis tiek 
turiu pamėginti. 

Marija dvejojo, smalsiai nužiūrinėdama svečią. 
Paskui paklausė, ar jis nenorįs stiklinės vandens. Haris 
atsakė mielai išgersiąs. Šeimininkė pasiūlė jam prisės- 
ti verandoje, vynuogienojų pavėsyje, 0 pati nuėjo į 
namą ir atnešė vandens stiklinę. 

- Oho! - sušuko Haris, nugėręs porą gurkšnių. - Koks 
skanus vanduo! 

- Jis 1š mano senelio šulinio. - Marija atrodė labai 
patenkinta. - Iš ūkio anapus San Chuano. Tai geriausias 
vanduo saloje. 

- Taip, tiesiog nepaprastas. Ačiū. - Ištuštinęs stiklinę, 
Haris pastatė ją ant turėklų 1r atsistojo. 

- Mano broliai nepateks į bėdą? - paklausė Marija. 

- Kiek Žinau, ne. Bet jeigu jie kontrabanda gabena iš 
Ispanijos vogtas prekes, tikrai gali turėti nemalonumų. 

- Manote, Vikas pavogė tas lentas ir pasinaudojo 
mano broliais, kad jas kažkur nugabentų? 

- Ko gero, taip, - patvirtino Haris. 

- Lukterėkite, - paprašė Marija. - Broliai gali nelega- 
liai pervežti kažkiek viskio ar cigarečių, kaip ir visi 
žvejai. Šių salų gyventojai jau šimtus metų verčiasi 
kontrabanda. Bet Guašai niekada neapsiimtų gabenti 
vogtas prekes. 

- Gal jie nežino, kad tos burlentės vogtos, - pasakė 
Haris. - Gal gabena jas Viko paprašyti kaip eilinį 
krovinį. 

Marija minutėlę pagalvojo, paskui nuskubėjo į namą. 
Netrukus ji vėl pasirodė, apsigobusi juoda škarele, ant 
pečių užsimetusi skraistę. . 

- Eisiu su jumis ir pasikalbėsiu su vyrais 
prieplaukoje. Antraip jūs nieko iš jų neišpešite. Kas 
nors tikrai žinos, kur išplaukė mano broliai. 


10. Skrydis į Paryžių 


Lėktuve Reičelė šiek tiek papasakojo apie save. Anot 
Reičelės, jos tėvai buvo nedidelio ūgio, o ji, vienturtė 
duktė, užaugo iki penkių pėdų devynių colių ..- 
aukščiausia Šeimoje per bemaž šimtą metų. Ji lankė 
mokyklą Jokehene, Ilinojaus valstijoje, kur žiemos būna 
ypač šaltos, ir kartą vasarį kaimynų šunys susimetė į 
gaują ir apkandžiojo siuntinių išnešiotoją. Dar Reičelė 
pasakojo, kaip jos tėvas, anglikonų dvasininkas, tapo 

darbininku, remontuojančiu firmos “McCormic" java- 
pjoves, nes visa jo kongregacija, dvidešimt trys šeimos, 
persikėlė iš Hempšyro į Havajus. 

Mes linksminome vienas kitą pusiau pramanytais 
pasakojimais ir dviprasmiškais žvilgsniais, o lėktuvas 
vangiai slinko į rytus virš gofruoto Atlanto. Saulei pa- 
sislėpus už horizonto, pradėjo rodyti filmą. Komediją, 
kurioje Džordžas Bernsas vaidino Tamerlaną. Aš ilgam 
pasinėriau į apmąstymus, bandydamas prisiminti, ar 
išlydinčiųjų minioje nebuvo vakarykščio solidaus vyriš- 
kio. 

Kai filmas baigėsi, stiuardesės atnešė kavos. Reičelė 
užsnūdo, vos nuleidusi puodelį ant plastmasinio padėk- 
lo. Aš patraukiau padėklą į šalį ir taip pat užmigau. 
Pabudau tik pasigirdus prašymui prisisegti saugos 
diržus. Lėktuvas leidosi de Golio oro uoste. 


III DALIS 
11. Atvykimas į Paryžių 


Reičelei viskas aplinkui darė milžinišką įspūdį, ypač 
tai, kad visi kalba prancūziškai ir atrodo kaip užsie- 
niečiai. Na, o aš jaučiausi lyg grįžęs namo. Turėjau 
savo nuosavą Paryžių. Mufetar gatvė, diu Ba gatvė, diu 
Sin gatvė. Kavinės išilgai Sen Žermen de Pre su balto- 
mis iškrakmolytomis lininėmis staltiesėmis, atsispin- 
dinčiomis gintariniuose veidrodžiuose. Padavėjai, ap- 
sivilkę smokingus, šmirinėja tarp krištolinių sietynų, ir 
viskas maudose rausvame Bel Epok švytėjime. Paslap- 
tingi akmeniniai Šatele Ie Al landšaftai, “hai-fai" sky- 
rius Mano mėgstamiausioje parduotuvėje Monparnase. 
Restoranas “Teks-Meks" dailiai išgrįstame akmenimis 
kieme Tamplė gatvėje, prie šokių studijos. Amerikiečių 
biblioteka Eifelio bokšto kaimynystėje. Mokslinės fan- 
tastikos knygynas Sen Žako bulvare. 

Perėjome muitinę ir pasienio kontrolės postą. Man- 
dagus prancūzų policijos pareigūnas su formaliai gera- 
noriška šypsena uždėjo antspaudus mūsų pasuose: jūsų 
dokumentai tvarkingi, jūs - Paryžiuje. Viskas klostos1 
kuo puikiausiai. 

Taksi paslaugos mieste labai brangios, bet koks 
mano reikalas, juk moka Reičelė. Pasakiau taksistui 
adresą septintojoje apylinkėje. Nors spėjau kiek 
primiršti prancūzų kalbą, sėkmingai susidorojau su 
užduotimi. Prancūzai - pakankamai inteligentiška tau- 
ta, kad suprastų beveik bet kokias jūsų pastangas su- 
sišnekėti jų kalba. Beje, taksi vairuotojas buvo alžy- 
rietis, vardu Mahomedas Ben Amukas, taigi, regis, čia 
mažai kas pasikeitė nuo paskutiniojo mano apsilanky- 
mo. 

Kelias iš de Golio oro uosto į Paryžių buvo pa- 

žįstamas ir saugus. Dvi šiuolaikinės betoninės magis- 
tralės juostos vedė pro vienodus laukų stačiakampius ir 
ūkininkų namelius. Netrukus į pagrindinę magistralę 
ėmė įsilieti arteriniai greitkeliai, mes priartėjome prie 
Port de la Šapel ir įvažiavome į žiedą aplink Paryžių. 


*** 


Buvo dar rytas. Aš ketinau pirmiausia paklausinėti 
savo seną bičiulį Rusą. Rusas - šviesiaodis negras iš 
karibų salų, o gal iš Jamaikos ar Barbadoso (metams 
bėgant jo gyvenimo istorija vis keičiasi). Štai kaip jis 
pats pasakoja apie savo likimo vingius: dar paauglys 
būdamas jis įsigudrino persikraustyti į Ameriką, kurį 
laiką gyveno Kei Veste ir Majamyje. Prasidėjus Antra- 
jam pasauliniam karui, įstojo į kariuomenę, dalyvavo 
operacijose Normandijoje ir demobilizavosi jau 
Paryžiuje. Ten sutiko Rozmari, dailutę blondinę iš 
Danijos, studijavusią menų istoriją. Jie susituokė, ir po 
to Rusas nė karto nebepaliko Prancūzijos, išskyrus 
vasaros atostogas Ibicoje. Neperšu jums savo 
nuomonės, bet man atrodo, jog danų merginos tampa 
geriausiomis žmonomis bet kokios tautybės vyrams. 
Angliškai Rozmari kalbėjo net geriau už Rusą, su 
žymiu Niudžersio akcentu. Bet gerai įsiklausęs pastebė- 
davai, kad garsą “th" ji taria tvirtai, panašiau į “d" - 
gimtosios kalbos įtaka. š 

Mūsų taksi įsiliejo į mašinų srautą Sen Žermeno 
bulvare ir pasuko dešinėn į de Belšas gatvę. 

- Na, na, - nusistebėjo Rozmari, kai atidarius1 duris 
išvydo mane, - net ir valkatą katiną traukia namo. 
Regis, pertraukėlė tarp dviejų stikliukų kiek užsitęsė, ar 
ne, Hobai? 

Ir ji nusivedė mus pro mažytę virtuvėlę. 

Ruso butukas - tamsus, ankštas, užgriozdintas bal- 
dais. Karališko dydžio lova, dieną atstojanti kušetę, 

buvo užtiesta ryškia meksikietiška antklode. Šalia 
žviigėjo varinis ornamentais puoštas stalas iš Maroko, 
ant jo - aukštas varinis kaljanas. Kampe matėsi mažas 
braižybos stalelis ant lankstaus stovo, kur Rusas pieš- 
davo. Čia pat stovėjo radijo imtuvas. Ant sienų kabėjo 
keletas originalių etiudų - Ruso draugų darbai. Kam- 
baryje tvyrojo pastovus tikrų namų kvapas - sumišę 
vyno, gero tabako ir sekmadieninio kepsnio aromatai. 

Nuo paskutiniojo mūsų pasimatymo Rozmari papil- 
nėjo, bet vis dar buvo labai patraukli dama. Apvalios 
formos, atviras veidas, lininiai plaukai, tiesa, kiek 
žilstelėję, bet šypsena tokia pat nuoširdi kaip visada. 

- Rozmari, susipažink su mano kliente mis Reičel 
Star, - pasakiau aš. 

- Labas, - šyptelėjo Rozmari. - Visi Hobo Drako- 
niano klientai - mano draugai. Kaip gyvuoja tavoji sek- 
lių agentūra, Hobai? 

- Būtent jos reikalais ir atvykau, - paaiškinau. - Ir 
visiems mano bičiuliams teks prisidėti prie bylos tyri- 
mo. 

- Tiesą sakant, tyrimas nebus labai nuodugnus, - 
įsiterpė Reičelė. - Nuodugnaus aš negaliu sau leisti. 
Nors sėkmės atveju tikriausiai galime tikėtis honoraro. 

- Niekas iš mūsų nelaukia pelno iš agentūros, - 
nuramino ją Rozmari. - Pakanka, kad ji duoda mums 
peno šnekoms. 

Rusas ir Rozmari gyveno netoli Invalidų namų šeš- 
tajame de Belšas gatvės name, mažame butuke - viena- 
me iš tų, kur nuomos mokestį kontroliuoja miesto 
valdžia. Tokie butai egzistuoja iki šiol tarsi paskatini- 
mas nuolatiniams jų gyventojams, netgi rajonuose, kur 
paprastai už nuomą tenka pakloti labai daug. Sklandė 
gandai, kad šiame name gyveno pati Leslė Karon, nors 
iš tiesų niekas čia jos nematė. 

Rusas nė kiek nepasikeitė: geraširdis milžinas 
didelėmis žvilgančiomis deginto cukraus spalvos aki- 

mis. Jis kūprinosi virš braižybos lentos svetainės kam- 
pe, kur kiauras dienas piešdavo karikatūras, klausy- 
damas džiazo iš pritildyto radijo 1mtuvo. Mums įėjus, 
jis atsistojo ir karštai apkabino mane - taip sveikinasi 
tremtiniai, kadaise gyvenę Ibicoje. 

Mes susėdome ir ėmėme aptarinėti senus bei naujus 
laikus, gurkšnodami “stela d' Artua" alų. Rusas buvo 
tikras Žinių apie Ibicą ir buvusius jos gyventojus šalti- 
nis. Mat jiedu su Rozmari kiekvieną sekmadienį reng- 
davo atvirų durų dieną - prancūzai tai vadina “užsukti 
vienai porcijai“. Rusas, miklus ir išradingas kulinaras, 
garsėjo miniatiūrine meksikietiška pica bei paršiuko 
šonkauliais. 

Mudu su Rusu pažinojome Aleksą dar nuo Ibicos 
laikų. Tuomet jis buvo jaunas advokatas, nusprendęs 
kuriam laikui atsisakyti karjeros vardan dolce vita Ibi- 
cos stiliumi. Paskui jis grįžo prie savo praktikos Va- 
šingtone, Kolumbijos apygardoje. Daugiau aš nieko 
apie jį negirdėjau. 

Ir štai iš Reičelės sužinojau, kad ne per seniausiai 
Aleksas dirbo “Selvin Grup“, kompanijoje, užsi- 
1mančioje įvairiausių fondų steigimu. Kai kurie iš tų 
fondų buvo visai teisėti. Kaip tik tuo metu Aleksas ir 
susipažino su Reičele. Jie ketino kartu vykti į Europą. 
Aleksas išskrido pirmas - groti Paryžiuje su grupe 
“Prakeiktieji monstrai". Jam tai buvo tarsi hobis. Alek- 
sui patiko pigi Paryžiaus muzikinė scena. Bet tuoj po 
atvykimo jis dingo. 

Rusas jau seniai nieko nebegirdėjo apie Aleksą: 
atvykęs į Paryžių, jis net neužsuko pas Rusą. 

Ką gi, paiešką teks pradėti nuo muzikantų. Jie grojo 
kavinėje “El Mango Enkantado" netoli Pampidu centro. 
Rozmari, kuri prancūziškai kalbėjo daug geriau negu 
aš, užsakė man kambarį viename iš mano mėgsta- 
miausių viešbutukų, “Sin", esančiame to paties pava- 
dinimo gatvėje, netoli Beboro. O Reičelei užsakėme 

atskirą numerį “Krijone", garsiame ir prašmatniame 
viešbutyje. Nors jos lėšos buvo ribotos, visgi ji pasirin- 
ko teisingai: pirmąkart lankantis Paryžiuje, pinigų 
nereikia gailėti. Viešbutis prie pat Luvro, pasiteisino 
man Reičelė. Ten ji ketino leisti laiką, kol aš ieškosiu 
Alekso. 


12. “El Mango Enkantado“" 


Mudu su Reičele žingsniuojame Sen Žermeno bulva- 
ru į rytus, paskui Sen Mišelio bulvaru į šiaurę, perei- 
name Seną Sen Mišelio tiltu, kertame Site salą, mi- 
nutėlei stabtelime paspoksoti į Dievo Motinos katedrą, 
tada išeiname į Sevastopolio bulvarą dešiniajame Senos 
krante. 

“El Mango Enkantado“ - viena iš kavinių-restoranų, 
neseniai atidarytų specialiai studentams ir emigrantams 
iš Pietų Amerikos, kurių čia tiek daug, kad šiuolaikinis 
Paryžius be jų net neįsivaizduojamas. Ankšta, blausiai 
apšviesta patalpa, kur galima prakiurksoti kiaurą dieną 
su stikline vyno. Visai čia pat Beboras, garsusis menų 
muziejus, ir biblioteka, įkurta Pompidu. Tai labai eklek- 
tiškas rajonas, senovės ir moderno kratinys arba, pasak 
Bodrijaro, hipermodernas. 

Ansamblis kaip tik lipo ant scenos. Man parodė jo 
vadovą Marčelą, garbanotą urugvajietį, skambinantį 
fortepijonu. Pasisiūliau jį pavaišinti. 

Gurkšnodamas činzano Marčelas papasakojo, kad 
Aleksas paprastai apsistodavo bute Ogiust Blanki bul- 
vare, tryliktoje apylinkėje. 

- Zinote tą apylinkę? - paklausė jis. - Ten, Italijos 
aikštėje, yra didelė prekyvietė. Paprastai mudu su Alek- 
su susitikdavome restorane “Ročes". Aleksas visada 
vėluodavo. Laukdamas jo, vaikštinėdamas po prekyvie- 
tę, spoksodavau į senas ponias su šuneliais, gerdavau 

aperityvą. Bet taip jau išėjo, kad aš nemačiau Alekso 
nuo jo atvykimo iš Amsterdamo. Tiesa, Chuanitas buvo 
su juo susitikęs. Ei, Chuanitai, ar gali ką nors papasa- 
koti šitam vyrukui apie Aleksą? 

- Chuanitas, ansamblio būgnininkas, - nedidelio 
ūgio, bet plačia krūtine, indėniškais veido bruožais, su 
sunkiais raginiais akiniais, - iki Pinočeto atėjimo į 
valdžią buvo Čilės diplomato sūnus. 

- Žinoma. Pasitikau jį Šiaurinėje stotyje, tuoj po 
atvykimo iš Amsterdamo. Drauge važinėjo užkąsti į 
“Tronkilite" Simon le Fran gatvėje. Žinote tą vietą? 
Šalia nekaltųjų aikštės, kur trainiojasi narkotikų 
prekeiviai. 

Aš Žinojau tą vietą. Ten dažnai piešia studentai, 
studijuojantys menus Bebore. Ir, žinoma, visada pilna 
turistų. Transporto eismas uždarytas, tad retkarčiais 
pasirodančioms atsitiktinėms mašinoms tenka brautis 
pro minią lyg begemotui, bandančiam pirštų galais 
pereiti tulpių lauką. 

- Man pasirodė, kad Aleksas kažko laukia, - tęsė 
Chuanitas. - Jis beveik kas minutę nuleisdavo laikraštį 
ir dairydavosi į šalis. Paskui prie jo priėjo man nematy- 
tas vaikinas, kažką sukuždėjo ir nuėjo sau. 

Aleksas iškart manęs atsiprašė ir pasakė, kad turi su 
kažkuo susitikti. Anksčiau jis niekada taip keistai ne- 
sielgdavo. Tą pusdienį neturėjau ką veikti, todėl 
nusekiau paskui jį. 

Aleksas patraukė tiesiai pas Goldenbergą. Tai tokia 
užeiga Vei de Templ gatvėje, kur gali gauti košerinės 
pervirtos jautienos su krienais kaip Niujorke ar Varšu- 
voje. Nenorėjau, kad Aleksas pastebėtų, jog jį seku, jis 
tokių pokštų nemėgsta. Vienoje iš žydų krautuvėlių 
nusipirkau falafelį - žinote, toks sumuštinis - ir ėmiau 
laukti. Man tai atrodė labai keista, nes, tiesą sakant, 
Aleksas nėra žydiškos virtuvės mėgėjas. Jis dažniausiai 
vaikšto į tokias vietas, kaip salūnas “Kreizi Hors'' arba 

“Teks-Meks" Monparnaso bulvare. O arbatą geria 
kavinėje “De Mago“ Sen Žermeno bulvare. Tai ta 
kavinė, kur Sartras paprastai rengdavo savo Žymiuosius 
ginčus su Simona de Bovuar. 

Chuanito pastaba priminė man istoriją apie Žaną 
Polį Sartrą,.girdėtą 1š vienos amerikietės merginos. 

Ji pasakojo, kad tyčia užėjo išgerti kokakolos į gar- 
siąją “De Mago“ ir atpažino Sartrą, kadangi buvo 
mačiusi jo portretą ant amerikietiškojo knygos “Būtis 1r 
niekas" leidimo viršelio. Pasak jos, filosofas atrodė 
kaip juodai apsirengusi rūpužė, bet vis tiek gražus. 

Mergina buvo 1š Kalifornijos, tad jai nieko nereiškė 
prieiti prie staliuko ir paprašyti autografo. Sartras 
pasiūlė jai prisėsti prie jųdviejų su mis de Bovuar. 
Mano bičiulė sakėsi iš pradžių nenorėjusi erzinti mis de 
Bovuar savo dalyvavimu - ji tai suprato iš kankiniškos 
veido išraiškos, kurią nutaisė rašytoja, kai Sartras pa- 
kvietė merginą prisėsti šalia. Bet paskui ji pagalvojo: 
bala nematė, juk tai bus pasaulinės klasės anekdotas, o 
misteris Sartras ir jo Žmona tikriausiai nuolat pakliūva 
į tokias situacijas. Mergina atsisėdo, Sartras užsakė jai 
kokakolos ir ėmė klausinėti, ar jai patinka Paryžius, o 
pats grabinėjo ją po stalu. Nutarusi, kad jis savotiškai 
mielas, mano bičiulė nusprendė ilgiau pasėdėti kavinėje 
ir palinksminti garsenybę. O paskui visiems papasakoti 
savo nuotykį kaip supėranekdotą. Tiesą sakant, iš 
tikrųjų ta mergina nebuvo tokia kieta, kokia norėjo 
atrodyti. Tiesiog jai kartais patikdavo save gąsdinti. 

Ši istorija man padarė didžiulį įspūdį. Ji kaip tik apie 
tai, ką aš vadinau Žmogiškąja filosofijos puse. 

Tuo tarpu Chuanitas tęsė: | 

- Išėjęs iš Goldenbergo, Aleksas pasigavo taksi. Aš 
tučtuojau susistabdžiau kitą. Diena buvo tiesiog skirta 
stebėjimui. “Važiuokite paskui aną taksi!" - paliepiau 
vairuotojui. “UŽ persekiojimą papildomas mokestis - 
dvidešimt frankų" - burbtelėjo taksistas, trūktelėdamas 

iš vietos. Matyt, nusprendė supažindinti mane su vie- 
tinėmis taisyklėmis. “Gerai!" - sutikau, ir mes nu- 
važiavome. Sekėme paskui Aleksą iki “Monparnaso" 
kavinės, paskui jis dingo man iš akių. Štai ir viskas, ką 
galiu jums papasakoti. 

Padėkojau Chuanitui 1r paklausiau Marčelo, ar jis 
nenumano, kas dar galėtų suteikti man žinių apie Alek- 
są. 

- Aišku, numanau, - nedvejodamas atsiliepė Mar- 
čelas. - Yra vienas žmogus, kuris tikrai palaiko su juo 
ryšį. Džerardas Klovis. 

- Kas jis toks? - paklausiau. 

- Kino režisierius. Nejaugi negirdėjote apie jį? 

- A, Žeraras Klovi, - supratau. 

- Tiesa, už Prancūzijos ribų jis mažiau žinomas, bet 
čia pelnė didelį autoritetą. Kalbama, kad Klovis nuėjo 
toliau už patį Godarą. 

- O ką jis turi bendro su Aleksu? 

- Maniau, jūs žinote. Aleksas pas jį dirba. 

- Kuo dirba? 

- Aktoriumi. Aleksas ir Klovis susipažino viename 
pobūvyje, ir Klovis nutarė, kad Aleksas idealiai tinka jo 
naujajam filmui. 


13. Arnė 


Man neprireikė daug laiko išsiaiškinti, kad Žeraras 
Klovi dirba “Gomon" kinostudijoje šiaurinėje Pa- 
ryžiaus dalyje. Paskambinau tenai iš telefono būdelės 
gatvės kampe. Niekas neatsiliepė. Tada susigriebiau, 
kad dabar priešpiečių metas, - šventa valanda pa- 
ryžiečiams, ir nusprendžiau tęsti paieškas Beboro 
salėse. Tai Alekso teritorija. Miestas mieste. | 

Palikau Reičelę kavinėje netoli įėjimo į Beborą, iš 
kur ji galėjo stebėti stiklo ir ugnies rijikų pasirodymą 
priešais muziejų, plytelėmis grįstame kieme, esančiame 

kiek žemiau gatvės lygio. Reičelė ketino pavalgyti toje 
kavinėje, paskui kelias valandas praleisti Bebore, 
aplankyti Dali parodą, o tada grįžti į savo viešbutį. 
Prižadėjau jai paskambinti. 

Smagu saulėtą birželio dieną vaikštinėti Paryžiaus 
gatvėmis, užtvindytomis turistų ir įsimylėjėlių. Užsukau 
priešpiečių į “Disk Blio“, studentų kavinę Rambiuto 
gatvėje. Svogūnų sriuba soti ir viena, o aš dar 
papildžiau ją sumuštiniu, rieke traškančios prancūziš- 
kos duonos su kalakutienos paštetu. Desertui - kava su 
grietinėle, ir aš patraukiau toliau. 

Praėjau Le Espas Baltar, kur statė naują sporto kom- 
pleksą, paskui Forum de Al ir galiausiai atsidūriau prie 
Nekaltųjų fontano, aplink kurį afrikiečiai išsiuvinėto- 
mis kepuraitėmis pardavinėja odinius būgnus ir vari- 
nius papuošalus. Užtat ši Paryžiaus dalis visada man 
atrodė taip, lyg čia vyktų karnavalas. Paskui pamačiau 
mimą, dirbantį minios apsuptyje, kelias minutes stebė- 
jau vaidinimą ir staiga prisiminiau, kad pažįstų šitą 
žmogų. 

Arnė visada grimuojasi klasikine Marselio Marso 
maniera - baltutėlis veidas, juodos linijos nuo kaktos iki 
skruostų ir aplink akis, skaisčiai raudonos lūpos. Jis 
naudojo paprastą, bet efektingą metodą: kai pro šalį ei- 
davo žmonės, pasinėrę į pokalbį, Arnė imdavo sekti iš 
paskos, derindamasis prie jų Žingsnių ir pabrėžtinai 
mėgdžiodamas kiekvieną jų judesį - juokingai, bet be 
patyčių. Kada parodijuojami praeiviai suprasdavo, ką 
jis daro, Arnė surengdavo nebylų spektaklį, kviesdamas 
juos eiti paskui jį. Kartais artistas tokiu būdu surinkda- 
vo iki dešimties žmonių, žingsniuojančių jam iš paskos 
kaip Lotynų Amerikos kongo šokyje ir imituojančių jo 
judesius. Arnė buvo talentingas mimas ir mokėjo 
pralinksminti žmones, tad kai jis atkišdavo skrybėlę, 
žiūrovai negailėdavo pinigų. Iš pažiūros šiam grak- 
ščiam lyg šokėjas danui galėjai duoti apie trisdešimt 

suvirš metų, jis buvo smulkaus, bet tvirto sudėjimo - 
tikras raumenų kamuoliukas. 

Pastebėjęs mane, Arnė priėjo ir atsisėdo prie mano 
staliuko, stovinčio ant šaligatvio. Apsikeitėme trumpais 
“ca va", atseit kaip gyvuoji. Aš užsisakiau činzano, jis 
limonado. 

- Vadinasi, vėl atvažiavai, - pasakė Arnė. - Manai, tai 
išmintinga, Hobai? 

- Liaukis, - atšoviau. - Toji istorija nutiko prieš daug 
metų. Ir ne dėl mano kaltės. 

- Ką gi, tai ne mano reikalas.'- Arnė gūžtelėjo pe- 
čiais - įprotis, įgytas Prancūzijoje. - Ką čia veiki? 

- Ieškau vieno bičiulio, Alekso Sinklerio. Tu irgi 
turėtum jį prisiminti iš Ibicos laikų. 

- Taip, jis ateidavo čionai. Bet jau kelias savaites jo 
nemačiau. 

- Ar pažįsti kino režisierių Žerarą Klovi? 

- Be abejo. Jį vadina naujuoju Feliniu. 

- Girdėjau, Aleksas vaidina viename iš jo filmų. 

Arnė kilstelėjo antakius - dar vienas prancūziškas 
įprotis. Prakaito karoliukai riedėjo baltu mimo veidu ir 
krito ant žydros kaklaskarės. 

- Taip, - patvirtino jis, - Aleksas filmuojasi vienoje iš 
Klovi juostų. “Vaidina" pernelyg stipriai pasakyta. 
Klovi reikia ko kito. Jis kuria situacijas ir mėto į jas 
visai nepasirengusius žmones. Kartais jis atskleidžia 
veiksmo eigą ar tam tikrą kryptį vienam ar dviem akto- 
riams. Bet visiems - niekada. Ir niekada nesako, kas 
eina duotąja kryptimi, o kas turi laisvai improvizuoti. 

- Nesu girdėjęs nieko konkretaus apie Klovi kūrybą, 
- prisipažinau. 

- Čia, Prancūzijoje, jis laikomas kinematografijos 
Eriku Sati. 

- Jis iš tiesų toks talentingas? 

- Prancūzijos mastu netgi labai. 

- Simpatiškas vyrukas? 

- Savotiškas. Sarkastiškas, nenuspėjamas, mėgstan- 
tis krėsti pokštus. Panašiai kaip Felinis eina su kame- 
romis į gatves. Kuria “tiesos kiną". Siužetas išgalvotas, 
bet veidai tikri. 

- Gal žinai, apie ką naujasis filmas? 

- To niekas nežino, net pats Klovi. Jis mėgsta dirbti 
nevaržomai. Spontaniškai, nieko iš anksto nepla- 
nuodamas. Klovi labiausiai žavi ekspromtai. Jis nuo pat 
pradžių kritikavo aktoriaus kultą ir Stanislavskio 
sistemą. Faktiškai Klovi pasisako prieš tai, kad akto- 
rius kurtų savo herojų, prieš bet kokį idealą. Jam reika- 
lingas kino ansamblis, veidų, judesių ir scenų kaitos 
koliažas. 

- Kada jis pradeda filmuoti? 

- Gal po savaitės. Norėtum su juo susitikti? Ateik 
rytoj į repeticiją, pristatysiu tave. Klovi patinka 
užsieniečiai. 

Susitarėme susitikti “Nekaltųjų" kavinėje. Užmo- 
kėjęs už gėrimus, grįžau į viešbutį. 

Pastebėjau, kad romanuose privatūs sekliai būna 
žymiai aktyvesni negu jų kolegos realiame gyvenime. 
Tikriausiai tą dieną man derėjo atlikti dar keletą tyrimų. 
Bet, atvirai kalbant, jaučiausi pavargęs ir atsiguliau 
miegoti. 


14. Tonis Romanja 


Vakarop išėjau iš viešbučio susitikti su Reičele ir vėl 
jį pamačiau. Abejonių negalėjo būti: ta pati solidi po- 
vyza, tamsiai mėlynas kostiumas, ryškiai raudona gar- 
denija švarko atlape, apvalus įdegęs geraširdiškas vei- 
das. Tas pats Žmogus, kuris sekė mane Snafs-Lendinge, 
dabar buvo čia, Paryžiuje. 

Jis stabtelėjo prie įėjimo į parduotuvę, siekdamas 
cigaro. 

- Na, na, koks mažas tas mūsų pasaulis, ar ne? - 

užkalbinau jį. 

Nepažįstamasis pabrėžtinai ilgai prisideginėjo 
cigarą, paskui nužvelgė mane abejingu žvilgsniu. 

- Mes buvome anksčiau susitikę? - paklausė jis tai- 
syklinga anglų kalba su Niudžersio gyventojo akcentu. 

- Veikiausiai ne, - atsakiau. - Bet esu tikras, kad jūs 
mane pažįstate. 

- Kodėl? - Vyriškis atrodė nustebęs. 

- Nes jūs sekėte mane Valstijose ir sekate čia. 

- Sutapimas, - atšovė jis, įsmeigęs akis tiesiai man į 
veidą ir pašaipiai šypsodamasis. Jo mina tarytum sakė: 
“Be abejo, aš jus seku, o ką jūs galite man padaryti?" 

- Galėčiau palengvinti jums darbą, - atsakiau į neby- 
lų klausimą. - Vadinuosi Hobartas Drakonianas, apsis- 
tojau netoli nuo čia, “Sin" viešbutyje. Tikriausiai jūs 
jau žinote tai, aš tik noriu patikinti, kad jūs teisingame 
kelyje. 

- Labai malonu iš jūsų pusės, misteri Drakonianai. 
Aš esu Tonis Romanja. - Jis nesiliovė šypsojęsis. 

- Kuo jūs užsiimate, Toni? - paklausiau. 

- Investuoju. 

- Ar negalėčiau pasidomėti, ką investuojate ir kur? 

- Jūs man patinkate, - nusijuokė Romanja. - Nu- 
jaučiu, kad rasime bendrą kalbą. Bet tai nesvarbu. Aš 
dirbu. Las Vegase, Majamyje ir Atlantik Sityje. O čia, 
Paryžiuje, tiesiog atostogauju. Be to, rūpinuosi draugo 
reikalais. 

- Kokio draugo? Kodėl sekate mane? O gal tas drau- 
gas - Reičelė? 

- Man patinka jūsų veiklos stilius, - pareiškė Tonis. 
- Nešiaušiate keteros, nevaizduojate, neva visai neišsi- 
gandote. Norite, pasakysiu jums vieną dalyką? Ketinu 
duoti jums mažą patarimą. 

- Aš klausau, - guviai atsiliepiau, stačia galva pul- 
damas į nežinomybę. 

- Geriausias itališkas restoranas šiame mieste - 

“Dolce vita" de Tern aveniu. Ten pasakykite, kad jus 
atsiuntė Tonis Romanja. Supratote? 

Nustebęs linktelėjau. Tonis pamerkė man akį, 
apsigręžė ir užkliuvęs už šiukšlių urnos vos neprarado 
pusiausvyros. Tada grįžtelėjo į mane, dar sykį linktelėjo 
ir nužingsniavo gatve. Spoksojau pavymui, kol jis din- 
go iš akių, paskui nusprendžiau, kad man pats laikas 
išgerti. 

Romanjos elgesyje pastebėjau vieną keistą dalyką. 
Įprasta manyti, kad apkūnūs žmonės daug vikresni, 
negu atrodo. Todėl mes netgi stebimės, jeigu jie iš tiesų 
drambloti. Liaudies išmintis retai kada klysta. Štai ir 
Romanja, jeigu ir buvo dramblotas, tai tikrai ne tiek, 
kad galėjo šleptelti ant žemės pernelyg pasikreipęs į 
vieną pusę. Ne, iškart krito į akis, kad jo kerėpliškume 
nėra jokių atsitiktinių, neapgalvotų judesių. Jo atsargus 
nevikrumas bylojo apie meistriškumą, apie bauginantį 
tikslingumą. Gąsdino ir jo akys - tamsios, žvilgančios, 
gelsvai žalios, neįtikėtinai dėmesingos. Nežmogiškas 
žvilgsnis, nieko neišleidžiantis iš akiračio. Kiekvienas 
Romanjos judesys buvo tiksliai apskaičiuotas. Krypuo- 
janti eisena buvo akivaizdi parodija, o tai rodė niūrų 
proto aiškumą, kuris patvirtino mano baugius įtarimus. 
Visa tai kartu su nedideliu smakru ir maža, tvirtai 
sučiaupta burna, sakė jį esant veikiau grėsmingą negu 
silpną žmogų. Romanja atrodė toks glotnus, rausvas 
storulis, tačiau po sveika išore slypėjo negyvėlio blyš- 
kumas, tarytum jis simuliavo netgi sveikatą. 

Dabar aš supratau, kad Romanja, ko gero, yra geres- 
nis mimas už Arnė. Jis vaidino groteskišką mafijozą iš 
Niudžersio, po juokinga išvaizda slėpdamas savo tik- 
ruosius tikslus. Jeigu tik tie kiti tikslai irgi nebuvo 
maskuoti. 

Po kelių valandų Reičelė susirado mane bare netoli 
Grand Opera. “Niujork Hari" - tai tamsus poliruotas 
medis ir amerikietiški balsai, viena iš tų užeigų, kur 

pakenčia netgi visiškai įkaušusius, jeigu tik jie nekim- 
ba prie kitų lankytojų. Aš buvau labai ramus įkaušėlis. 
Padavėjai tikriausiai pagalvojo, kad aš trenktas, kai 
paprašiau sakės. Tačiau ryžių degtinė veikia mane kaip 
koks psichodelinis preparatas, ir aš žinojau, kad jokios 
neramios mintys nelįs man į galvą, jei būsiu sklidinas to 
gėralo. 

- Jūs girtas! - nustėro Reičelė. 

- Niekas netobulas, - atšoviau. 

- Sužinojote ką nors apie tą tipą, kuris neva jus seka? 

- Jis vardu Tonis Romanja. 

- Kodėl jis slankioja paskui jus? 

- Regis, misteris Romanja neketina atskleisti man 
savo tikslų. Jis paaiškino, kad atvyko į Paryžių pasimė- 
gauti atostogomis ir pasirūpinti draugo reikalais. Jums 
tai ką nors sako? 

- Neturiu su tuo nieko bendro, - papurtė galvą 
Reičelė. 

- O Aleksas? 

- Iš kur aš galiu žinoti, tas Romanja nepasakė, ko jam 
reikia? 

- Nė burbt. 

- Tai ką mums dabar daryti? - paklausė Reičelė, 
suraukusi antakius ir švelniai prikandusi apatinę lupytę. 

- Eiti vakarieniauti į “Dolče Vita" de Tern aveniu, - 
pranešiau jai. - Romanja užsiminė, kad ten geriausia 
itališka virtuvė Paryžiuje. 

- Tai bent naujiena! - nusišaipė Reičelė. - Dievaži, aš 
ne tam atvažiavau į Paryžių, kad valgyčiau spageti. 

- Daugiau neturime už ko užsikabinti, - paaiškinau. 
- Jeigu, Žinoma, tai būtent tas kabliukas, kurio mums 
reikia. 

Beje, restorane “Dolče Vita" išties neblogai maitina, 
bet šįsyk nevarginsiu jūsų perpasakodamas valgiaraštį. 
Pasakysiu tik tiek, kad kanelloni - tešlos vamzdeliai, 
įdaryti mėsa, buvo neįtikėtinai gardūs. Vakaras, skirtas 

išpažintims. Tačiau niekas nepriėjo prie mūsų staliuko, 
tiesto raudona languota staltiese, nepalinko virš žvakės, 
atsispindinčios kjanti butelyje, 1r nepasiūlė: “Noriu 
pasekti jums pasaką“. Mudviem taip pat nebuvo apie ką 
kalbėtis. Reičelė atrodė prislėgta ir susirūpinusi. Ji visą 
vakarą nervinosi ir kramtė šerpetą prie kairiojo mažojo 
piršto nago. 

Išėjome apie pusę devynių ir susėdome į skirtingus 
taksi, kurie nuvežė mus į skirtingas puses: Reičelę į 
“Krijono" viešbutį Santarvės aikštėje, mane likusiai 
vakaro daliai į kavinę, paskui į “Sin" ir į lovą. 


15. Klovi 


Kai išėjęs patraukiau į kino studiją “Gomon" aukš- 
tutiniame Monmartre, kur turėjo rinktis filmavimo 
grupė, buvo puikus saulėtas rytas. Nusprendžiau pa- 
taupyti Reičelės pinigus, todėl užuot sėdęs į taksi 
nusileidau į metro “Šatlė" stotyje, antros klasės vagonu 
nusigavau iki “Opera", ten persėdau į kitą traukinį, 
paskui dar sykį persėdau Sen Lazare ir galiausiai 1š- 
kilau į paviršių “Lemark Kolenkur“ stotyje. 

Žingsniuodamas Kolenkur gatve, minutėlei stabtelė- 
jau pasigrožėti dailia Sakrė Ker bazilika, o tada nu- 
drožiau tiesiai prie įėjimo į studiją “Gomon", kiek 
girdėjau, pačią seniausią Europoje. 

Iš išorės kino studijos pastatas buvo panašus į kažką 
tarp tvirtovės ir prekių sandėlio. Jis stūksojo kalvos 
viršūnėje, todėl norint į jį patekti reikėjo palikti pavė- 
singą bulvaro alėją ir užkopti laipteliais iki plieninio 
pėsčiųjų tilto, kybančio virš “Gomon" teritorijos. 

Prie durų tarnautojas pasiteiravo mano pavardės ir 
paaiškino, kur turi rinktis filmavimo grupė. Aš ilgai 
klaidžiojau koridoriais, aidinčiais nuo mano žingsnių, 
praėjau pro pasinėrusius į darbą technikus, atliekančius 
kažkokias paslaptingas manipuliacijas su juostų ritėmis, 

kol galiausiai patekau ten, kur tikėjausi patekti. 

Ar bent jau pamaniau patekęs ten, kur tikėjausi 
patekti. Aš stovėjau didžiulėje gilioje scenoje, apšvies- 
toje Žemai nuleistų prožektorių. Uždanga buvo pakelta 
ir užkulisiuose matėsi netvarkingai suverstos dekoraci- 
j0s: natūralaus dydžio katedros durys, nupiešta pieva su 
upe, kavinė su tikromis kėdėmis ir cinkuotu baru pir- 
mame plane. 

Vos tik ėmiau eiti per sceną, virš mano galvos sužibo 
prožektoriaus spindulys, “pagavo" mane ir lydėjo iki 
scenos krašto, kur susiliejo su kitu spinduliu. 
scenos vidurį ir nusilenkiau. Prožektoriai švietė man į 
veidą, ir aš nemačiau nieko aplinkui. Tačiau tikėjausi, 
kad kas nors mane išgirs. 

- Ponai ir ponios, - garsiai tariau, - ačiū už dėmesį, 
man labai malonu jus linksminti. O kur draugiški aplo- 
dismentai orkestrui? 

Iš tamsios salės atsklido aplodismentai: plojo vienas 
žmogus. Įsijungė šviesos palubėje, prožektoriai užgeso. 
Salėje 1š tiesų sėdėjo vienas Žmogus. Jis atsistojo ir 
patraukė link scenos. Lėtu, teatrališku žingsniu. 

Kai jis užlipo į sceną, pamačiau aukštą keturias- 
dešimtmetį pabrėžtinai inteligentiškos išvaizdos vyrą. 
Jis vilkėjo mėlyną sportinį švarką, po šiuo baltą megz- 
tinį. Iškart supratau, kad prieš mane - garsusis Žeraras 
Klovi, infant terrible arba, jei norite, prancūzų kino 
plevėsa. 

- Nuostabu, - pareiškė jis. - Jūs amerikietis? Svei- 
kinu, jūs puikiai pademonstravote sumišimą. Man ypač 
patiko, kaip užkliuvote už elektros kabelio. Vyriškai 
naivi veido išraiška apibūdina jus, kaip labai patiklų 
žmogų. Trumpai kalbant, jūs tobulas tipas, koks gali 
gimti tik garsiojo Džimo Tompsono mieste. 

- Kieno? - paklausiau aš. 

Klovi ištempė apatinę lūpą, nutaisydamas nenusako- 

mai pašaipią sielvarto grimasą. 

- Jūs nieko negirdėjote apie geriausią amerikiečių 
detektyvų rašytoją, žymųjį Džimą Tompsoną? 

Akimirksniu pajutau Klovi antipatiją, nors širdies 
gilumoje ir žavėjausi jo akiplėšiškumu. 

- Ne, aš nepažįstu Džimo Tompsono, - patvirtinau. - 
Ieškau savo dingusio draugo. Man sakė, kad jūs nusam- 
dėte jį filmuotis naujame filme. 

- Kuo jis vardu? 

- Aleksas Sinkleris. Amerikietis. 

- O, taip, - Klovi veidas nušvito, - mano naujausias 
atradimas. Pati tobulybė! Atnešėte man nuo jo žinią? 

- Aš tikėjausi, kad jūs žinote, kur jis. 

- Aleksas Sinkleris pradėjo dirbti su manimi prieš 
kelias savaites. Praėjusią savaitę jis neatvyko į re- 
peticiją. Ir neatsako į telefono skambučius. O poryt 
pradedu filmuoti. Prisipažinsiu, man tai kelia nerimą. 
 - Man irgi neramu. Aš jums paskambinsiu, jei ką 
nors sužinosiu. 

Klovi išsiblaškęs linktelėjo. Jo mintys buvo jau toli 
nuo Alekso. Ūmai jis nužvelgė mane skvarbiu 
žvilgsniu. 

- Ar galėčiau sužinoti jūsų vardą? 

- Hobartas Drakonianas. 

- Ar jūs, misteri Drakonianai, ką nors išmanote apie 
aktorystę? 

- Bijau, kad ne. Aktorystė - visai ne mano profilis. 

- Kaip gerai! - Klovi ištarė “gelrai". - Aš niekinu ta- 
riamus šio verslo “profesionalus"'. Platūs buki veidai ir 
gromuliuojanti dikcija. Antonenas Arto nurodė vienin- 
telę teisingą kryptį. Aš pirmas žengiau šiuo keliu. Mis- 
teri Drakonianai, aš norėčiau nufilmuoti jus savo juos- 
toje. 

- Jūs labai malonus, - atsakiau, - bet apie tai negali 
būti nė kalbos. 

- Niekada nevadinkite manęs maloniu, - paprieštara- 

vo Klovi. - Mane vadina antgamtiškumo pragmatiku. Ir 
kodėl apie tai negali būti nė kalbos? Nebent kitą savaitę 
turite svarbesnių reikalų už dalyvavimą filme, kuris 
neabejotinai įeis į kinematografijos istoriją? 

- Suprantate, aš, aišku, labai norėčiau, - pralemenau, 
- bet man tikrai reikia surasti Aleksą. Ir ne tik todėl, kad 
jis mano draugas - toks mano darbas. 

Klovi susimąstė. 

- Aleksas susibičiuliavo su maniške operatorių ko- 
manda. Galbūt jie ką nors žino. Ir dar būtinai pasikal- 
bėkite su Iveta, mergina, kuri rūpinasi scenarijumi. 

- Puiku. Kur galėčiau juos rasti? 

- Tai bus sunkoka, - nutęsė Klovi. - Jie išmėtyti po 
Paryžių, po tas vietas, kur šiuo metu galvoju filmuoti. 
Bet jūs susitiksite su visais dirbdamas mano filme. 

- Misteri Klovi, aš žaviuosi jūsų atkaklumu, bet 
neketinu filmuotis jūsų juostoje. 

- Jūs būtinai filmuositės, - neatlyžo Klovi. - Atrodote 
toks racionalus Žmogus, o juk dalyvaudamas mano 
filme sužinosite naujausius Paryžiaus gandus. Sutiksite 
žmones, gerai pažįstančius Aleksą. Aš pats padėsiu 
jums jo ieškoti. Be to, pagalvokite apie dar vieną ga- 
limybę: kai filmas pasirodys ekranuose, koks nors agen- 
tas ar prodiuseris atkreips į jus dėmesį ir pasiūlys 
tolesnį darbą. Taip jūs įsigysite naują perspektyvią pro- 
fesiją. 

- Aš jau turiu profesiją. Tiriu tarptautinio masto by- 
las. 

- Hm, taip, žinoma, bet argi tai labai perspektyvu? 

Teko pripažinti, kad Klovi žodžiuose yra tiesos. 

- Be to, - tęsė režisierius, - aš moku tikrais pinigais, 
frankais, kuriuos jūs galėsite išleisti čia, Paryžiuje. 
Pavyzdžiui, savo garderobo atnaujinimui. 

Tai nuskambėjo kaip tikras įžeidimas. Tiesa, mano 
džinsai taip nutrinti, kad laikosi vos ant kelių siūlų, o. 
mėlyni darbiniai marškiniai susitraukė, ir aš nebegaliu 

susisegti rankogalių, todėl tenka pasiraityti rankoves - 
neva mano toks lengvabūdiškas stilius. Turistiniai batai 
1rg1 yra matę geresnius laikus. Bet tai dar nereiškia, kad 
mane galima taip įžūliai įžeidinėti. 

Na, o mintis apie karjerą kine buvo pati beprotiš- 
kiausia iš visų, mano girdėtų per ilgus metus. Tokia ab- 
surdiška mintis, kad aš tiesiog apstulbau, išgirdęs savo 
paties atsakymą: 

- O'kei, įkalbėjote. Kada turiu atvykti? 

- Filmuoti pradedu poryt. Noriu, kad auštant bū- 
tumėte užkandinėje ties Maseno bulvaro ir Port d'Itali 
kampu. Lygiai septintą. 

- O'kei, bose, - atsakiau, tikiuos!, ironiškai. 


16. Užpuolimas 


Sėdęs į metro grįžau į Šatlė le Al. Ten žemiau gatvės 
lygio yra kino teatras, kur demonstruojami nauji ir ek- 
sperimentiniai filmai. Nusileidau prie kasų pasižiūrėti 
programos: norėjau sužinoti, kada rodys Klovi darbus. 
Paaiškėjo, kad kitą savaitę galėsiu pažiūrėti net dvi jo 
juostas: “Kūnas, geismas ir skurdas" su Simona Sinjorė 
ir “Oranžinis saulėlydis", kur nusif1l1mavo Alenas Delo- 
nas. Ką gi, naująją karjerą pradedu neblogoje draugi- 
j0je. 

Atsistojau ant eskalatoriaus, keliančio į gatvės lyg- 
menį. Štai tada mane ir užpuolė. 

Kažkoks vaikinas leidosi eskalatoriumi žemyn. 
Aukštas “ežiuku" kirptas blondinas įdegusiais bicepsais 
ir nenatūraliai baltais dantimis. Jis vilkėjo havajietiškus 
marškinėlius, banglentininko liemenę, aptemptas kelnes 
ir atrodė nedidesnis banditas už visus kitus kino teatro 
“Forum de Al" lankytojus. Taigi iškart jį užmiršau. Tai 
ir buvo mano klaida. 

Vos susigretinęs su manimi, vaikinas stryktelėjo per 
barjerą tarp eskalatoriaus juostų ir puolė mane, mo- 

juodamas kumščiais. Jis kažką bambėjo, tačiau tą 
akimirką aš karštligiškai ieškojau išeities iš padėties ir 
nesuvokiau jo žodžių prasmės. 

Kaip jau minėjau, aš ne iš tų seklių, kurie tobulai 
įvaldę kovinius menus. Ir išvis nemanau, kad problemas 
reikia spręsti jėga. Bet jeigu Žmonės atkakliai veržiasi 
muštis, ką g1, tuomet pateisinama bet kokia, net pati 
negarbingiausia, taktika. 

Kai užpuolikas šoko ant manęs, ištiesiau į priekį abi 
rankas, kad jį sulaikyčiau, ir spyriau turistinio bato galu 
tiesiai jam į tarpukojį, arba, kaip sako anglai, į tarp- 
vietę, pataikydamas į genitalijas, paslėptas kiek giliau. 
Tiksliai taip, kaip senais studentavimo laikais mane 
mokė senasis Lao Dzė “spyrių į tarpkojį" mokykloje 
Hokaido saloje. 

Vaikinas kniūbsčias drėbėsi ant eskalatoriaus 
laiptelių, tarytum iškastruotas gyvulys. O aš skubiai 
atsitraukiau, lydimas stebėtojų aplodismentų. Mat pagal 
Lao Dzė mokymą antras veiksmas po “spyrio į tarp- 
kojį? yra “atsitraukimas visu greičiu“. Ypač jei jūs ne- 
pataikėte į pačią pažeidžiamiausią vietą arba susidūrėte 
su taisyklinga gynyba. Atsitraukimas - visais atvejais 
pati geriausia taktika po to, kai smogėte Žmogui į tarp- 
kojį, aišku, jeigu jūs neketinate eiti toliau ir užmušti jį. 
Tuomet geriausia tai padaryti ten pat ir negaištant, ko] 
priešininkas neatsigavo. Vyrai, gavę “spyrį į tarpkojį", 
visuomet būna labai įsižeidę ir linkę į neįtikėtiną 
žiaurumą. 

Kaip gera vėl išeiti į gatvę. Staiga aš aiškiai suvo- 
kiau, jog esu Paryžiuje. Buvau taip įsigilinęs į Alekso 
paiešką, kad užmiršau sudėtingą savo paties padėtį. Aš 
klaidžiojau gatvėmis, užtvindytomis draugiškų malo- 
numų ieškotojų, kartais petys į petį su visur esančiais 
prancūzų policininkais. Kopai, kaip mes juos vadi- 
name, vaikštinėjo poromis, jų trumpos juodos pelerinos 
plaikstėsi vidurdienio vėjyje. Ir iš visų pusių mane supo 

kavinės, tos be galo civilizuotos įstaigos. Kai kas mė- 
gino įdiegti šį paryžietišką išradimą Jungtinėse Valsti- 
jose, bet rezultatai išėjo apgailėtini. Šviesiaplaukis 
koledžo studentas, pripuolantis prie staliuko su 
žodžiais: “Sveiki, aš Harlis“, - visai ne tas pat, kas 
prancūzų oficiantas, kurio elgesys persmelktas savigar- 
bos, tačiau be menkiausios paniekos. 

Ne, Paryžiaus atmosferos neįmanoma transplantuo- 
ti. Jeigu norite eiliniame JAV mieste sukurti tokią pat 
aplinką kaip paryžietiškoje kavinėje, pirmiausia turite 
atvežti tenai porą marokiečių ilgais baltais rūbais, 
slampinėjančių nuo vieno staliuko prie kito ir siūlančių 
suvenyrinius būgnus. Ir dar turėsite išaiškinti visiems 
lankytojams, kad iš tikrųjų niekas tų būgnų neperka, 
nes pardavėjus subsidijuoja merija vietinio kolorito 
sukūrimui. 

Juokinga, kad mes visada stengiamės įsigyti kažką 
gera TEN, žavingoje vietelėje kur nors užsienyje, o 
panaudoti ČIA, sename, nuobodžiame gimtajame mies- 
te. Šiuolaikinis gyvenimas susideda iš nykaus kiurksoji- 
mo ČIA ir svarbiausių vertybių 1mportavimo iš TEN: 
meilės, mados, gyvenimo stiliaus. 

ČIA ir TEN - amžinos kategorijos, kurios niekada 
neišnyks ir neapsijungs. Nes kad ir kaip toli jūs išvyk- 
tumėte, visada gyvenate ČIA, o vieta, kur svajojate 
patekti, kur laukia meilė, nuotykiai ir kultūra, yra TEN. 
O TEN patekti neįmanoma. 

Kuomet jūs fiziškai persikeliate iš ČIA į TEN, įvyk- 
sta įdomus dalykas. Iš pradžių jus nuolat lydi iliuzija, 
kad pagaliau atsidūrėte TEN, kur viskas gerai. Jūs netgi 
mėgaujatės savo naujuoju gyvenimu, bet neilgai. Šiuo 
laikotarpiu TEN dar išlaiko jūsų akyse savo tikrąsias 
ypatybes, ir aplinka jums atrodo tiesiog unikali. Tačiau 
palaipsniui nauji įspūdžiai ima blėsti, suvokimas atbun- 
ka, prasideda pripratimas. Ir greitai, pernelyg greitai tai, 
ką jūs regite, praranda savo žavesį ir ima atrodyti tik 

neįprasta. TEN virsta dar vienu ČIA. 

Bet šis reiškinys turi ir teigiamą pusę. Jeigu jūs il- 
gam išvažiuojate, ČIA įgyja TEN privalumą. Tai įvyks- 
ta automatiškai. Lygiai taip pat, kaip TEN virsta ČIA, 
kai ilgiau pagyvenate. 

ČIA ir TEN. JŪS ir TAI. Amžinos kategorijos, 
priešybės, kova. JŪS grumiatės su TAI. JŪS užka- 
riaujate TAI, ir TAI tampa JUMIS... Nekintantys dės- 
niai, lemiantys nežinomybės virtimą įprastumu. 

Aš mąsčiau šia tema, vaikštinėdamas po vidinį mies- 
tą, esantį Šviesos Miesto centre. Kad būtų aiškiau, pa- 
tikslinsiu: rajonas, kurį aš vadinu Šatlė le Al, yra tarp 
Rivoli ir Etjeno Marselio gatvių, o iš rytų į vakarus jį 
riboja Sevastopolio bulvaras bei diu Tampl gatvė. Šis 
miniatiūrinis miestas atitinka visus hipermodelio reika- 
lavimus, tai yra senovė ir dabartis čia suverstos į krūvą. 
Ankštame vos kelių akrų plote skirtingos epochos pri- 
verstos sąveikauti tarpusavyje. Čia prieš jūsų akis visu 
gražumu atsiveria šiuolaikinio meno muziejus. Gele- 
žinkelio stotis 1r metro, sekso reikmenų parduotuvės, 
visos išsirikiavusios vienoje gatvėje, fontanas, apsuptas 
ugnies ir stiklo rijikų (rūsčios išvaizdos džentelmenų su 
palydovėmis, nešiojančiomis jų priešpiečius ir benzino 
butelius). Akmeniniai tiek se-novinių, tiek šiuolaikinių 
pastatų fasadai sulipdyti įvai-riuose aukštuose. Atviros 
ir uždaros erdvės sujungtos tarpusavyje vingiuota beto- 
nine siena, kai kur einančia kiaurai šimtamečius namus. 
Šiame kvartale lotynų amerikiečiai turi savo kavines, 
naujųjų emigrantų su-sitikimo vietas. Tai - dabartinės 
Pietų Amerikos likimas. Jie plūsta į Paryžių su savo 
dainomis ir savo politika. Ir nė viena banga nebūna 
paskutinė. Čia sutiksite ir kitokių emigrantų: iš Magri- 
bo ir Juodosios Afrikos, iš Irano ir arabų šalių. Žodžiu, 
iš visur, kur už netradicines pažiūras baudžiama ilgu 
įkalinimu arba mirtimi. 

Paniręs į savo mintis, papietavau restoranėlyje de 

Blan gatvėje ir grįžau į viešbutį. Iš pradžių ketinau iš- 
simaudyti ir vėl išeiti - pasimėgauti naktinio Paryžiaus 
aromatu ir galbūt aptikti vieną kitą siūlelį, vedantį pas 
Aleksą. Bet paskui nusprendžiau verčiau gultis į lovą ir 
atsiduoti melancholijai. Kai atidaręs duris ėmiau gra- 
binėti po sieną, ieškodamas jungiklio, balsas iš kamba- 
rio gilumos aiškiai pratarė: 

- Nesivarginkite, bičiuli, kam ta šviesa. Tamsoje 
daug jaukiau. 


IV DALIS 


17. Nekviestas svečias 


Nors balsas nieko tokio nepasakė, supratau, kad jo 
savininkas ginkluotas. Juo dėtas, aš irgi dėl viso pikto 
pasiimčiau pistoletą. Todėl nusprendžiau nedaryti stai- 
gių judesių ir išvis nieko tokio, kas galėtų sukelti ne- 
rimą balso savininkui (nors jis kalbėjo visai ramiai) ir 
iššaukti priešlaikinį arba, tiksliau pasakius, nepagrįstą 
šaudymą. Tuo momentu negalėjau imtis jokių efek- 
tyvesnių žingsnių. Durys buvo jau uždarytos, bėgti ne- 
buvo kaip. 

- Ar galiu prisėsti? - paklausiau. 

- Įsitaisykite patogiai, - leido balsas. Jis kalbėjo an- 
gliškai, bet su prancūzišku akcentu, kaip ir reikėjo tikė- 
tis. 

Pro aukštus langus su baltomis užuolaidomis sruvo 
mėnesiena, nutiesdama per grindis gelsvą taką ir 
nušviesdama kambarį pamėkliška šviesa. Spinta kiūtojo 
kampe lyg pasakų pabaisa. Tamsoje juodavo krėslas, ir 
aš šleptelėjau į jį. Išlaikęs deramą pauzę, vėl prakalbau: 

- O'kei, jūs pasakysite man, ką visa tai reiškia, ar 
mes tik sėdėsime tamsoje ir tylėsime? 

- Aš veikiu kai kurių savo draugų vardu, - atsakė 
balsas. 

- Kaip tai suprasti? 

- Mūsų dėmesį patraukė tai, kad jūs ieškote Alekso 
Sinklerio. 

- Teisingai, - patvirtinau. 

- Galbūt mano draugai galėtų jums padėti. 

- Puiku. Aš moku už informaciją. Perduokite savo 
draugams, kad man paskambintų. Patogiausia būtų ry- 
toj ryte. Arba išeidamas palikite man jų telefono nų- 
merį, aš pats paskambinsiu. 


70 


- Man regis, bus geriau, jeigu mes susitiksime su jais 
dabar pat. 

- Man būtų labai malonu, - beveik noriai sutikau, - 
bet šiam vakarui esu paskyręs pasimatymą. Gal visgi 
susitarkime susitikti rytoj? Pavyzdžiui, per priešpiečius. 
Aš vaišinu. 

- Viliojantis pasiūlymas, mesjė Obai, bet mums 
netinka. Mano draugai pageidauja matyti jus dabar pat. 
Eisite su manimi tyliai ir kultūringai ar ketinate 
užtraukti bėdą mums abiem? 

- Tai priklausys nuo to, ar jūs ginkluotas, - atsakiau. 

- Saugokitės klaidos, - įspėjo balsas, - aš ginkluotas. 

- Lengva pasakyti, - atrėžiau aš. - Kodėl turėčiau 
tikėti jūsų žodžiais? 

- Tiek to, - prunkštelėjo balsas. - Įjunkite šviesą. 

Įvykdžiau paliepimą. Lempa palubėje apšvietė vidu- 
tinio amžiaus vyriškį. Niūrus rauplėtas veidas, mėlynai 
juodi šeriai, styrantys 1š gelsvos odos lyg plieninio 
šepečio dygliai, kiaurai perdūrę nešvarią paklodę. Por- 
tretą užbaigė ilgas juodas lietpaltis ir tokios pat spalvos 
katiliukas. Įsibrovėlis atrodė kaip intelektualas, kaip 
trisdešimtųjų metų gangsteris. Prancūzai lengvai susi- 
doroja su tokia maskuote. Dešinėje vyriškio rankoje 
grėsmingai žvilgėjo melsvas revolverio plienas. 

- Tikiu, kad jis užtaisytas, - burbtelėjau. - Nors kai 
kas gal ir pavadintų mane lengvatikiu. Kur mes ke- 
liausime ir ar jūs ketinate gatvėje baksnoti mane šituo 
daiktu? 

- Ginklas bus mano kišenėje, - atsakė nepa- 
žįstamasis, slėpdamas revolverį. - Neverskite manęs 
šaudyti, nes bus sugadinti iškart du švarkai, jau nekal- 
bant apie jūsų sveikatą. 

Taigi mes išėjome į birželio naktį. 

Paryžius garsėja kaip miestas, priverčiantis širdį 
plakti smarkiau. Ypač kai Žžingsniuojate gatve, o jums 
po šonkauliais įremtas pistoletas. Mintys apie pabėgimą 

straksėjo mano smegeninėje kaip maži pilki triušeliai. 
Kas trukdo man netikėtai šastelėti į šoną, šmurkštelėti 
į alėją, į teatrą, barą ar sekso reikmenų parduotuvę, ar 
net į žandarmeriją, pro kurią mes kaip tik einame? Ap- 
gailestaudamas atmečiau šią mintį. Juodos atsargumo 
gulbės grąžino man sveiką nuovoką. Menkiausias ne- 
tikėtas judesys galėjo sukelti šiam nežinomos priešiš- 
kos armijos centurionui adrenalino antplūdį ir sužadinti 
atitinkamus refleksus. Jeigu jo įtemptas pirštas guli ant 
gaiduko, tai mano staigus judesys gali jį priversti iššauti 
anksčiau, negu jis suvoks, kad šito neverta daryti. O po 
to jis, žinoma, galės be vargo pasijuokti, nes Paryžiuje 
niekas nekreipia dėmesio į triukšmą, jeigu jis ne toks 
garsus kaip vidutinio dydžio bombos sprogimas ir ne 
toks įkyrus, kaip automato šūvių serija. k 

Taip ir ėjau. O eidamas mąsčiau. Vakarinis pasi- 
vaikščiojimas su pistoletu, įremtu po šonkauliais, turi ir 
savo privalumų, pavyzdžiui, išmoksti vertinti net ir 
pačius menkiausius džiaugsmus. Tokius, kaip seno bi- 
čiulio baltai nugrimuotu veidu pasirodymas ant šali- 
gatvio. | 

- Sveikas, Arnė, - tarstelėjau, susigretinęs su juo. 
Tikėjausi, kad mimas išgirs mano balse nevilties gaidą. 

Arnė perdėtai žemai nusilenkė, įgrūdo dešinę ranką 
į kišenę, mėgdžiodamas mano pagrobėją, ir nu- 
žingsniavo drauge su mumis, atsilikęs per pusę 
žingsnio. Pats laikas kvailioti. Arne veidas įgavo ner- 
vingą, piktą išraišką, akys ėmė šmirinėti pirmyn atgal. 
Mimas tobulai vaizdavo slepiamą įtarumą, ir mano pa- 
grobėjui tai nepatiko. Jis pagrūmojo Arne. Tas pa- 
brėžtinai atkartojo jo gestą. 

Štai mano šansas! Per šias kelias vaidinimo akimir- 
kas sugebėsiu pasprukti. 

Tikriausiai būčiau sugebėjęs, jei staiga nebūčiau 
pastebėjęs minioje solidžios figūros mėlynu kostiumų, 
su raudonu gvazdiku švarko atlape. Misteris Tonis Ro- 

manja. 

Nusprendžiau, kad padėtis darosi pernelyg mįslinga 
1r bus geriau, jeigu artimiausiu laiku įminsiu bent vieną 
iš tų mįslių. 

- Patraukite savo kvailą pistoletą, - burbtelėjau pa- 
grobėjui. - Veskite mane ten, kur jums liepta. 

- Norite pasakyti, kad galiu jumis pasitikėti? 

- Žinoma. 

Jis pašaipiai dėbtelėjo į mane, bet ištraukė dešinę 
ranką iš kišenės. 

- Man sakė, kad anksčiau jūs buvote truputį kitoks. 

- Nemanau, kad kiek nors pasikeičiau. 

- Bet vieno dalyko man neminėjo - kad jūs beviltiš- 
kas kvailys. Aš vardu Etjenas. Eime, vaikinams tikriau- 
siai jau nusibodo laukti. 

Ir mes nužingsniavome tolyn į naktį, kupiną subti- 
lios ironijos ir lengvų vaiskių ekstazių, į Paryžiaus nak- 
tį, persmelktą akordeono garsų ir keptų kaštainių aro- 
mato. 


18. Etjenas 


Etjenas šiek tiek nervinosi. Tikriausiai pirmąkart 
grobė Žmogų. Bet jis iš paskutiniųjų stengėsi išlikti ra- 
mus. 

- Eime, - paragino jis mane. - Susistabdysime taksi. 
Ir nemėginkite krėsti man pokštų. Aš tebeturiu pisto- 
letą. 

Taksi sustojo, mes įsėdome, ir Etjenas pasakė vai- 
ruotojui adresą tryliktoje apylinkėje, netoli Port d'Itali. 
Bet vos tik mašina pajudėjo iš vietos, ant priekinės 
keleivio sėdynės kažkas suurzgė. Paaiškėjo, kad ten 
tupi didelis juodas prancūziškas policijos pudelis. Jis 
piktai spingsojo į mus šuniškomis akimis, pasirengęs 
pulti, grėsmingai urzgė ir šiepė dantis lyg King Kongas, 
griebiantis auką. 

- Kas tam šuniui? - paklausė Etjenas. 

- Tikriausiai kuris nors 1š jūsų, ponai, esate gink- 
luotas, - paaiškino taksi vairuotojas. 

Tuo tarpu šuva taip įsiuto, kad net nasrai apsiputo- 
jo. Kailis pasišiaušė lyg įelektrintas, nuo ilčių varvėjo 
geltoni lašai, primenantys skystį rūdims valyti, akys 
žybčiojo tai žalia, tai raudona ugnimi tarytum koks šė- 
toniškas šviesoforas. 

Etjenas greitai apsisprendė. 

- Taip, aš turiu pistoletą. Na, 1r kas? 

- Man vis viena, - atsakė vairuotojas, gūžtelėdamas 
pečiais. - Bet šuniui tai nepatinka. 

- Ar negalite jam paaiškinti? Žmogus turi teisę nešio- 
tis ginklą, ir tai ne šunų reikalas. Suprantate? - pyktelė- 
jo Etjenas. 

- Tai protingas šuva, mesjė, - ėmė ginti pudelį 
vairuotojas. - Labai gaila, bet turiu pasakyti, kad nors 
jūsų argumentai ir turi kažkiek prasmės, iš esmės jūsų 
požiūris klaidingas. Šuns negalima smerkti. Sutinku, jo 
elgesys grėsmingas, bet juk jis absoliučiai teisingai rea- 
guoja į negailestingos aplinkos reikalavimus. Paban- 
dykime kaip nors išspręsti problemą. Manau, šuo bus 
patenkintas, jeigu jūs atsargiai padėsite savo pistoletą 
ant priekinės sėdynės. Aš grąžinsiu jums ginklą, kai 
atvyksime į vietą, ir visiems bus gerai. 

Etjenas buvo kitokios nuomonės, bet neturėjo kaip 
prieštarauti, ypač paryžiečiui taksistui su policijos pu- 
deliu. Stengdamasis laikytis atokiau nuo pasišiaušusio, 
trūkstamai stebėjo jo ranką, Etjenas atsargiai padėjo 
pistoletą ant priekinės sėdynės. Tada atsišliejo į savo 
sėdynės atkaltę, bet šuo ir toliau nenuleido nuo jo akių. 

Etjenas kentėjo, kol galėjo, bet galiausiai neištvėrė ir 
pareiškė taksistui: 

- Viską padariau, kaip jūs sakėte, bet jis vis tiek 
spokso į mane! 

- Nekreipkite dėmesio, mesjė, - nuramino jį taksistas. 
- Šuo nieko blogo negalvoja, tiesiog toks jo būdas. 

Kol važiavome apšviestomis naktinėmis paradoksų 
miesto gatvėmis, Etjenas įsitempęs spoksojo tiesiai 
priešais save, nežymiai linguodamas galva. Girdėjau, 
kaip jis bambėjo: “Kvailas šuva, kad jį kur velniai". 

Pagaliau atvykome. Mano pagrobėjas užsimokėjo ir 
atgavo savo ginklą. Mes išlipome ant šaligatvio, o tak- 
si nuvažiavo. Etjenas Žiūrėjo mašinai pavymui net ir po 
to, kai ji dingo iš akių. Aš kiek palaukiau, paskui neiš- 
kentęs paklausiau: 

- O kas dabar nutiko? 

- Nežinau. - Etjenas įsispitrijo į mane, tarytum ką tik 
nubudęs iš gilaus miego arba, atvirkščiai, ką tik 
užmigęs. 

- Ką jūs tuo norite pasakyti? 

- Noriu pasakyti, kad niekaip neprisimenu adreso. 
Eime kur nors išgerti. Man reikia atsigauti. 


19.Žanas Klodas 


Užėjome į kavinukę netoli Tolbjanko. Ten užsakiau 
Etjenui konjako, o sau džino su apelsinų sultimis. Iš 
tiesų Etjenas neužmiršo, kur mes einame. Tiesiog norė- 
jo tokiu būdu laimėti truputį laiko, kad galėtų apsira- 
minti ir atgauti psichinę pusiausvyrą. 

Kavinukėje, pilnoje cigarečių dūmų, juoko ir akorde- 
ono garsų, mano pagrobėjas šiek tiek papasakojo apie 
save. Sužinojau, kad jis korsikietis, bet, skirtingai nuo 
daugelio savo tautiečių nėra žiaurus. Deja, savo išvaiz- 
dos ir salos reputacijos dėka visada gauna užduotis, 
panašias Į šią. Savo valia Etjenas jų nesirinktų, bet kas 
iš mūsų tokiais atvejais turi didelį pasirinkimą? 

Praėjome kelis namus Maseno gatvėje, tada pasuko- 
me kairėn į de Suazi aveniu, praėjome dar kelis namus 
ir atsidūrėme kinų kvartale, esančiame rajono viduryje. 

Už aukštų pastatų, pavadintų kompozitorių ir dai- 
lininkų vardais - Pučinis, Pikaso, Rembrantas, Sezanas, 
- spietėsi begalė mažyčių krautuvėlių 1r restoranėlių, 
kur gali paragauti Vietnamo, Laoso ir Kambodžos vir- 
tuvės valgių; tiesa, beveik visų patiekalų skonis toks pat 
kaip kinų restorane, ypač jei įpilsi žuvies taukų. Šalia - 
nedidukės turgavietės po atviru dangumi, užverstos 
keistos formos daržovėmis ir neįtikėtinos spalvos vai- 
siais. Ir dar daugiaaukščiai šiuolaikiniai namai, prisi- 
grūdę “valčių tautos" atstovų - Žmonių, nuo seno gyve- 
nusių džonkose Indokinijos upėse ir įlankose. Girdėjau, 
kad “dangoraižiuose" prancūzai apgyvendina tuos, ku- 
rie turi teisę reikalauti Prancūzijos pilietybės, kadangi 
anksčiau gyveno prancūzų kolonijose. Kalbama, kad 
policija nekiša nosies į šį rajoną. Indokinai (o gal yra 
koks kitas bendras tų tautų pavadinimas) patys aiškino- 
si tarpusavyje. Kartais kūnas iškrenta iš viršutinio aukš- 
to, dažniausiai auka - prasilošęs ir skolų negrąžinantis 
lošikas. Kinų kvartale tai vadinasi “dangoraižio teisin- 
gumas". 

Skersgatviais nusigavę į d'Ivri aveniu, lenkėme ry- 
tietiškas užkandines bei restoranėlius, kur gamina 
kuskusą, alžyrietiškus ir šiaip arabiškus valgius. Galiau- 
siai Etjenas nusivedė mane į ornamentais išgrįstą kie- 
mą, į kurį išėjo butų durys. Prisiartinome prie vienų iš 
jų, Etjenas pabeldė. 

Durys atsilapojo. Ant slenksčio stovėjo figūra, ap- 
šviesta 1š nugaros. Jau vien iš silueto atpažinau Žaną 
Klodą - netgi po dešimties metų. 

- Turėjai kokių nors nemalonumų? - paklausė Žanas 
Klodas. 

- Taip, šiokių tokių, - atsakė Etjenas. - Bet ne dėl jo 
kaltės. 

- Užeik, Obai, - pakvietė mane Žanas Klodas. - Mu- 
dviem reikia pasikalbėti. Džiaugiuosi, kad nemėginai 
bėgti. 

- Galėjau apsieiti ir be spektaklio. Faktiškai aš pats 
tavęs ieškojau. 

- Na, žinoma, ieškojai, Obai, - linktelėjo Žanas Klo- 
das. - Užeik ir sėskis. 


*** 


Mes buvome skulptoriaus dirbtuvėje, užgriozdintoje 
kibirais su moliu ir įvairaus dydžio marmuro luitais. 
Ant sienų kabėjo tvarkingos dėžės su instrumentais, 
naudojamais skulptorių: kūjais, kaltais, rėžtukais, v1- 
sokiais kitokiais duriančiais ir pjaunančiais įrankiais. 
Žanas Klodas parodė man kėdę ir atsisėdo pats. 

- Na, Obai, - pratarė jis, ir šypsena iškreipė jo siau- 
rą veidą, - senokai nesimatėme. 

Žanas Klodas vilkėjo puikų kostiumą, mėlyną su 
siaurais baltais dryželiais, veikiau itališko nei ameri- 
kietiško sukirpimo. Siauri, dailiai pakirpti ūsiukai taip 
pat daug ką galėjo apie jį pasakyti. Jie nė iš tolo nepri- 
minė didžiulių vešlių ūsų, kokius želdinosi macho ir 
kokius mėgsta užsiauginti amerikiečiai, varžydamiesi 
su dievinamais futbolo puolėjais. Išoriškai Žanas Klo- 
das buvo macho priešingybė, bet tikrai neatrodė, kad jis 
būtų ignoruojamas moterų. 

Persimetėme keliais žodžiais apie senus ir dabarti- 
nius laikus. Žanas Klodas pasisakė ką tik grįžęs iš 
Kairo po nepavykusio sandėrio, kuriame figūravo ne- 
didelis dervos pavidalo medžiagos kiekis. Biaricoje jį 
ištiko skaudus likimo smūgis. Apimtas pykčio priepuo- 
lio, Žanas Klodas nutraukė santykius su Sjuze, nepa- 
siruošęs tam iš anksto - tai yra nesusiradęs kitos moters, 
su kuria galėtų gyventi. 

Pastebėjau jo švarko atlape siaurą juodą juostelę ir 
paklausiau, kas numirė. Paaiškėjo, kad dėdė Gasparas. 
Praėjusią savaitę jį išžvejojo iš Senos ties Aleksandro 
tiltu. Gasparas buvo suvyniotas į 11gą juodą apsiaustą su 

audinės kailio apykakle, rankos surištos priekyje, o 
pakaušyje žiojėjo kulkos pramušta skylė. Paryžiaus 
gangsteriai linkę į pompastiką. 

Šiuolaikinis prancūzų nusikaltėlis turi išlavintą 
skonį. Paryžiaus padugnės sėkmingai mėgdžioja pra- 
bangą, aprašytą V.Barneto ir Dž.M.Keino romanuose. 
Dauguma kostiumų nukopijuoti nuo tų, kuriuos 
Dž.Robinsonas dėvėjo trisdešimtųjų metų filmuose. 
Kiekvienas save gerbiantis Monmartro ar Belvilio ban- 
ditas rengiasi stilingai. Jeigu žmogus tampa capo mafi- 
oso, mafijos vadu (nežinau, kaip vadinasi korsikietiška- 
sis ekvivalentas), jis privalo ypač rūpintis savo stiliumi. 
Sklandė gandai, kad dėdė Gasparas viršijo įgaliojimus. 

Žanas Klodas yra penkių pėdų devynių colių ūgio, 
sveria apie šimtą dvidešimt svarų, želdinasi dailius 
ūsiukus ir trumpai kerpasi juodus garbanotus plaukus. 
Žodžiu, mūsų požiūriu, yra ryškus prancūzų-italų-is- 
panų tipo atstovas, būtinai nervingas, karštakošis, nea- 
bejotinai protingas ir sumanus, ypač painiose, paslap- 
tingose situacijose, be to, kupinas visokiausių keisteny- 
bių. Trumpai tariant, neturi nieko bendro su tiesmukais, 
pragmatiškai mąstančiais Šiaurės Amerikos gyvento- 
jais, įskaitant ir meksikiečius. 

- Obai, - pagaliau perėjo prie reikalo Žanas Klodas, 
- kurių velnių tu vėl atsibeldei į Europą? 

- O kas man draudžia lankytis Europoje? Aš nieko 
blogo nepadariau. 

- Obai, tu išdavei mus Turkijoje. Aš seniai laukiau 
progos su tavimi atsiskaityti. 

- Nesąmonė, nieko panašaus, - užginčijau aš. - Tie- 
siog tą dieną pastebėjau oro uoste Jarosiką, apsigręžiau 
ir išėjau. Neturėjau jokios galimybės įspėti tave ir 
Naidželą. 

- O aš girdėjau kitokią versiją. Tu pakišai mus. Par- 
davei Jarosikui ir turkams. 

- Netiesa! Grįžęs į Paryžių, padariau dėl jūsų viską, 

ką galėjau. Samdžiau advokatus, organizavau kyšių 
perdavimą... 

- Tik pamanykit! - prunkštelėjo Žanas Klodas, ir jė 
lūpas vėl iškreipė įprastinė niekinama šypsenėlė. - Kiek 
turkai tau užmokėjo? 

- Jeigu būčiau padaręs tai, kuo tu mane kaltini, argi 
dabar sėdėčiau čia? Juk nesipriešindamas ėjau su tavi- 
mi susitikti. Paklausk Etjeno. 

Etjenas linktelėjo patvirtindamas mano žodžius. 

- Mes įsėdome į taksi, bet ten buvo šuo... 

Žanas Klodas nutildė jį rankos mostu. 

- Po velnių, iš kur aš galiu Žinoti, kodėl tu vėl čia? 
Gal tau dar labiau pavažiavo stogas nei visada? 

- Dar sykį kartoju, aš neišdaviau tavęs ir Naidželo. 
Aš sėdžiu čia, priešais tave, 1r pasakoju, kaip buvo iš 
tikrųjų. Bet jeigu tu manimi netiki, ką aš galiu padary- 
ti? Pats spręsk, Žanai Klodai. 

Žanas Klodas įsistebeilijo į mane ir ilgai neatitraukė 
žvilgsnio. 

- Velniai rautų, Obai, - pagaliau prabilo jis, - per tave 
aš likau kvailiu. Visi žino, kad tu mane pardavei, ir visi 
laukia, kada aš atkeršysiu. O tu bandai išsisukti, nau- 
dodamasis mano jausmais. Bet veltui stengiesi, Obai. 

- Tu taip manai? 

- Taip, būtent taip aš manau. 

- Puiku, - sutikau aš. - Tuomet nužudyk mane, jeigu 
jau taip nusprendei, bet liaukis vaidinęs šį nuobodų 
farsą. 

- Tu nė kiek nepasikeitei, Obai. - Žanas Klodas 
šyptelėjo puse lūpų. 

Aš irgi šyptelėjau. Taip, aš nė kiek nepasikeičiau. 
Bet dabar geriau save pažįstu. 

- Girdėjau, ieškai Alekso? 

- Taip, klientas prašė surasti. Todėl ir ieškojo tavęs 
bei Naidželo. Noriu, kad padėtumėte išpainioti man šį 
reikalą. 

- Tikrai, Obai? Tu tikrai nori, kad bendradarbiau- 
tumėme su tavimi? 
“*- Tu juk žinai žaidimo taisykles, - ėmiau dėstyti aš. 
- Mano organizaciją sudaro senieji mano bičiuliai. Ben- 
dradarbiaudami su manimi jūs gaunate dalį honoraro. 
Aišku, jeigu nenugalabijate manęs. Tuo atveju viskas 
keičiasi. 

- Šita byla iš tiesų žada kažkokį pelną? - sukluso 
Žanas Klodas. 

Atsisėdau patogiau, nusiteikdamas maloniam pokal- 
biui. Jeigu jau Žanas Klodas prakalbo apie pinigus, va- 
dinasi, bent jau artimiausiu metu pavojus man negresia. 


V dalis 
20. Klovi 


- Ak, labas rytas, misteri Drakonianai, - pasisveikino 
su manimi Žeraras Klovi. Šiandien jis vilkėjo pilkas 
kelnes 1š tvirtos medvilnės, languotus marškinius su 
kloste nugaroje kaip vesternuose ir natūralaus perlo 
sagomis. Vėliau sužinojau, kad taip rengdavosi ameri- 
kiečių režisierius Džonas Hestonas. Klovi garderobe 
yra įvairių režisierių stiliaus kostiumų. Taip pat ir Fre- 
deriko Felinio, įskaitant juodą skrybėlę plačiais nulėpu- 
siais kraštais. 

Buvo dar tik penkiolika po septynių. Mes būria- 
vomės priešais didelį sandėlį Kremlin Bistero rajone, 
tryliktoje apylinkėje, netoli tos vietos, kur vakar naktį 
mane buvo atsivežęs Etjenas. Šalia stovėjo du sun- 
kvežimiai, prikrauti rekvizito. Virš vieno jų stūksojo 
kranas su stacionaria kamera ir dvi kilnojamos ka- 
meros. Didžioji dalis prožektorių bei rekvizito jau buvo 
pastato viduje. Mus supo tik negausus žmonių būrelis, 
keletas technikų ir aktorių. 

- Tikriausiai man reikia paimti scenarijaus kopiją? - 
paklausiau Klovi. 

- Jokio scenarijaus nėra, - atsakė tas ir pastukseno 
sau per kaktą. - Viskas čia. Generalinis planas. Bendra 
koncepcija. 

- Stulbinanti naujovė, - sutikau aš. - Bet ką tokiu 
atveju turi daryti aktoriai? Raustis jūsų galvoje? 

- Viską, ką jums reikia žinoti, sužinosite vėliau, - 
paaiškino Klovi. - Man svarbu, kad jūs numanytumėte 
tik bendrąją idėją. Tuomet aš gausiu jūsų natūralią 
reakciją, jūsų asmeninį situacijos traktavimą. Aš noriu, 
kad jūs - visi jūs - kažką pridėtumėte nuo savęs, veik- 
dami spontaniškai. Dėl dialogo nesijaudinkite, mes jį 

dubliuosime vėliau. Italų maniera. 

Klovi liepė man eiti į sandėlį 1r užlipti ant platfor- 
mos, atliekančios lyg ir antrojo aukšto funkciją. Taip 1r 
padariau. Sandėlis - tai didžiulė patalpa, suskirstyta į 
atskiras kameras ar kambarius (nežinau, kaip juos pa- 
vadinti). Dalį grindų ploto užėmė maišai su 
daržovėmis. Palei vieną sieną medinių stelažų buvo 
tvarkingai sukrautos įpakavimo dėžės. Čia tvyrojo 
nežymus dyzelinės alyvos ir bulvių kvapas. Antrame 
aukšte aptikau atitvertą kampą, įėjau ir pasisveikinau su 
operatorių komanda. Tada mane nuvedė į drabužinę ir 
supažindino su Iveta. Toji nužvelgė mane nuo galvos 
iki kojų ir ėmė tartis su kostiumininke. Kiek pasiginči- 
jusios jos sugalvojo, kaip mane aprengti. Mano kos- 
tiumą sudarys balta drobinė eilutė 1r panama, kaubojiš- 
ki auliniai batai, kaip vesternų herojų, neva puošti drie- 
žo oda, marškiniai rudais langeliais, taip pat dėvimi 
vesternuose, ir ruda kaklaskarė. 

- Iveta, - užkalbinau merginą, - girdėjau, jūs pažįstate 
mano draugą Aleksą Sinklerį? 

- Taip, mesjė, - atsakė Iveta su žavinga intonacija, 
kuri taip tiko prie jos dailios figūrėlės, juodų kojinių 1r 
valstietiško sijono. Miela panelytė, tamsiaplaukė ir tam- 
siaakė, spinduliuojanti įgimtą draugiškumą, kuris, 
matyt, daugiau žadėjo, negu tesėjo. Nors kas gali 
žinoti... 

- Kada jūs matėte Alkesą paskutinį kartą? - paklau- 
siau aš. 

Iveta nutaisė mąslią išraišką - reikia pripažinti, jai tai 
puikiai sekėsi. 

- Mesjė Obai, - pratarė ji savo miela maniera, - Alek- 
sas prašė manęs niekam nepasakoti apie jo reikalus. 
Supraskite, privalau pateisinti jo pasitikėjimą. 

- Suprantu ir pritariu jums. Ir manęs jis prašydavo to 
paties. Toks jau tas Aleksas. Nors, žinoma, mano at- 
žvilgiu jis pats dažnai nepaisydavo savo taisyklės. 

- Ak, jūs kalbate pernelyg sudėtingai, - nusijuokė 
Iveta pačiu žavingiausiu juoku, kokį man teko girdėti. 
Mano vaizduotėje akimirksniu iškilo tokia scena: aš 
gyvenu jaukiame butuke su šia mažyte grizete, mes 
turime daug vyno ir pakankamai pinigų. 

- Turiu omeny vieną konkretų reikalą, - paaiškinau. 
- Matote, aš atvežiau Aleksui pinigus. Labai daug pi- 
nigų. Ir norėčiau jam atiduoti. 

Merginos veidas nušvito. 

- Kai tik Aleksas man paskambins, pasakysiu jam, 
kad susisiektų su jumis, - prižadėjo ji. 

Man jau reikėjo traukti į vietinį “Holivudą", todėl 
suraukiau antakius ir prabilau šiurkštesniu tonu: 

- Jūs nesupratote manęs, lėlyte. Aleksui būtini šie 
pinigai, o man reikia greito atsakymo. Šis tas gali nu- 
byrėti ir jums. 

Iveta išpūtė akis. Supratau, kad pataikiau į jautrią 
vietą. 

- Mesjė Drakonianai, jūs mums nedelsiant reikalin- 
gas! - atsklido balsas iš lauko. 

- Man reikia pagalvoti, - sumurmėjo Iveta. Akys 
išpūstos, putnios lupytės šiek tiek pravertos, ir matosi 
smulkūs balti dantukai, skirti tam, kad artimiausioje 
ateityje švelniai kramsnotų mane. Bent jau taip aš sva- 
jojau. 

- Obai! Po velnių, kur jūs prasmegote! - šįkart šaukė 
pats Klovi, ir jo balse buvo girdėti suirzimas. 

Aš skubiai nudrožiau link išėjimo, skubėdamas 
pradėti aktoriaus karjerą. 


21. Pavojingas filmavimas 


Vos tik išėjau į koridorių, kažkur už mano nugaros 
pasigirdo prislopintas būgno dundėjimas,palaipsniui 
perėjęs į stoccato. Kažkas įbruko man į ranką pistoletą. 

Regis, vaidinau kažkokį policininką, nors sunku ką nors 
tvirtai teigti, dirbant su tokiu režisieriumi, kaip Klovi. 
Šiaip ar taip, pistoletas galėjo būti panaudotas tiesiog 
kaip simbolis, nors 1r dėl to nesu visiškai tikras. 

Iš po grindų kilo dūmai - tai garavo sausas ledas. 
Prožektoriai, išstatyti išilgai koridoriaus, ėmė paeiliui 
pulsuoti tai oranžine, tai žalia šviesa - ne pačios mėg- 
stamiausios mano spalvos. Tiesą sakant, mąstyti apie 
tai, kas mus supa, yra ganėtinai nuobodus užsiėmimas. 

- Eikite toliau, nesustokite! - pavijo mane Klovi 
šūksnis. 

Ir aš ėjau. Abiejose koridoriaus pusėse žiojėjo atvi- 
ros durys, ir vyrukas su berete bei nešiojama kamera 
sekė paskui mane, filmuodamas patalpas, esančias už tų 
durų. Aš irgi filmavau, aišku, akimis, kadangi kameros 
man niekas nedavė. Už kiekvienų durų atsiverdavo vis 
kitokia scena arba tai, ką jie vadindavo paveikslu. 
Mačiau pozuojančius šarvuotus žmones, spoksančius 
vienas į kitą pro plyšelius antveidžiuose; azijiečius, 
sustingusius lošėjų pozomis su plačiai pražiotomis iš 
susijaudinimo burnomis; atvirai seksualias scenas, vos 
pridengtas nebalinta marle. Aš prisiminiau, kaip dai- 
navo Džimas Morisonas: “Prieš prasmegdamas į pa- 
grindinį sapną, noriu, kad jūs čia... o paskui peteliškės 
dejonė..." 

Staiga kitame koridoriaus gale išvydau veidą, moters 
veidą ir į mane ištiestas rankas. 

- Dialogas! - sušnypštė Klovi. 

Aš ėmiau improvizuoti. 

- Sveika, pupyte, tu irgi vaidini šiame epizode? Tu 
lauki manęs, gražuole, ir aš skubu pas tave šiuo korido- 
riumi, lekiu galvotrūkčiais... 

Aišku, maliau, kas užėjo ant seilės, turėdamas 
omeny, kad tikrąjį dialogą jie įrašys vėliau, bet kažkaip 
įsijaučiau ir nepastebėjau, kaip priėjau koridoriaus 
galą. Čia grindys baigėsi. Antra vertus, šito aš negalė- 

jau pastebėti, kadangi dūmai, dengiantys grindis, siekė 
man iki blauzdų vidurio. 

Žiūrovai įsitikinę, kad profesionalai filmuodami savo 
juostas numato kiekvieną aktoriaus judesį. Štai ir aš 
drąsiai Žingsniavau pirmyn, bet staiga pajutau, kad 
krentu. 


22. Daktaras Dada 


Paryžiuje gali rasti vietų, atitinkančių įvairias nuotai- 
kas. Aš traukiau link Eifelio bokšto. Iš pradžių išilgai 
de Siutren aveniu, pro Karo akademiją, paskui per Mar- 
so lauką. Parke nusižiūrėjau suolelį ir atsisėdau. 

Prancūziškų parkų švara ir tvarka skatina mąstyti 
logiškai. Dailiai pakirptos gyvatvorės, dulkelės, šo- 
kančios vidurdienio saulės spinduliuose, mergaitės su 
pilkai balta mokykline uniforma. Čia gali patikėti, kad 
Dievas kalbėjo prancūziškai, ir įgyti polinkį į ironiją. 

Nors buvau giliai paniręs į savo mintis, palaipsniui 
ėmiau suvokti greta sėdint seną poną. Senoviška juodo 
fetro skrybėlė, užmaukšlinta ant išpudruoto peruko, 
mane šiek tiek nustebino, bet neapstulbino. Senukas 
vilkėjo rusvą paltą su dviejomis eilėmis blizgančių 
sagų, sidabrinių arba alavinių. Dar vienas šnairas 
žvilgsnis patvirtino, kad jis mūvi atlasines kelnes iki 
kelių bei pilkai melsvas šilkines kojines ir avi juokingas 
juodas kurpes su kvadratinėmis sagtimis iš balto meta- 
lo. 

- Taip, taip, gerai įsižiūrėkite, Hobai, - pratarė sena- 
sis ponas. - O po to atsikratykite manimi savo loginių 
išvedžiojimų pagalba. 

Krūptelėjau staiga suvokęs: išmušė išbandymo va- 
landa, išmušė man nespėjus nė deramai pasiruošti. 
Lėtai iškvėpiau orą ir atsigręžiau į pašnekovą. 

- Visada malonu susitikti su tikra anomalija, - pa- 
reiškiau. - Aš ir pats ką tik jaučiausi šiek tiek nerealus. 

Jūs turite kokį nors vardą? 

- Turiu daug vardų, - atkirto senis, mėgdžiodamas 
mano toną. - Bet duosiu jums mįslės raktą - pasakysiu 
du 1š jų. Kartais mane vadina daktaru Dada, ir dar esu 
žinomas kaip artimas Siurrealio draugas. Jūs puikiai 
žinote, kad Antrasis Siurrealistinis Manifestas vis dar 
verčia žmones mankštinti smegenis. Ir jūs visai 
pagrįstai įtariate, kad tikroji būties prigimtis vargiai 
leidžiasi tiriama tokiu buku instrumentu, kaip anglosak- 
sų protas. Pragmatiškame pasaulyje jūsų paties sveika 
nuovoka smerkia jūsų poelgius, bet jūs žinote, kad svei- 
ka nuovoka - pagrindinis žmogaus priešas, todėl ir 
atvykote į Prancūziją ieškoti ginklo savo didžiajai kovai 
su tikrove. Prisipažinkite, Hobai, jūs atvažiavote čio- 
nai pasikalbėti su manimi. 

- Taip, bet kas jūs? 

- Be viso kito, aš esu tas, kuris sudraskys jūsų racio- 
nalizmo voratinklį. 

Jis nusišypsojo įžvalgia Voltero šypsena. Jaučiausi 
atsidūręs ant itin svarbaus atradimo slenksčio, ties 
kažkokio suvokimo riba, kurią peržengęs suprasčiau, ką 
gi čia veikiu, ir pagaliau surinkčiau į vieną giją išsi- 
draikiusius savo gyvenimo siūlgalius. 

Paskui vaizdas ėmė virpėti, man ėmė svaigti galva, ir 
ūmai, be jokio perspėjimo, aš suvokiau gulįs ant nuga- 
ros, įsmeigęs žvilgsnį į dangų. Mano galva rymojo ant 
kažko minkšto, aptempto ilgu juodu medvilniniu sijonu. 

- Obai, jums viskas gerai? 

Pažvelgiau aukštyn į tamsias Ivetos akis. Aš Išties 
tysojau aukštielninkas ant sandėlio grindų. Šmėkštelė- 
jo miglotas prisiminimas: buvau viršuje, ėjau korido- 
riumi, o paskui kažkas nutiko. Ir staiga prisiminiau, 
kaip man po kojomis baigėsi grindys ir aš įsikibau į 
elektros kabelį. Tai kiek sulėtino kritimą, bet kabelis 
neišlaikė mano svorio, ir aš nulėkiau žemyn. 

- Obai, - pašaukė Klovi, palinkęs virš manęs. - Jūs 

nesusižeidėte? 

Atsargiai atsistojau, kad ir kaip nesinorėjo kilti nuo 
šiltų, patogių Ivetos kelių. Žengiau keletą žingsnių, 
mankštindamas raumenis. Nors kūnas buvo keliose 
vietose sumuštas, kaulai nelūžo. 

- Dėkui Dievui, - atsiduso Klovi. - Aš būtinai 1šsi- 
aiškinsiu šitą reikalą, Hobai. Nesuprantu, kaip tai galėjo 
atsitikti. Pasirodo, koridoriaus gale buvo skylė, ir 
kažkas pridengė ją kartono lakštu. Tiesiog nusikalsta- 
mas aplaidumas. 

Išgirdau tolumoje pažįstamą prancūzų policijos ma- 
šinos sireną. Verčiau jau Klovi nebūtų kvietęs policijos. 
Jie, aišku, sužinos, kad filmuojuos be leidimo dirbti, 1r 
tada prasidės nemalonumai. Visai tikėtina, kad jie mane 
išsiųs 1š šalies. 

Na, bet kas bus, tas bus, neverta iš anksto jaudintis. 
Taip aš galvojau. Nes tuomet dar nežinojau, kad 
susipažinsiu su inspektoriumi Fošonu. 


23. Emilis Fošonas 


Policijos inspektorius Emilis Fošonas - neaukštas, 
kresnas, “ežiuku" kirptais garbanotais juodais plaukais 
ir Žvitriu pašaipiu gališku žvilgsniu, kuris sudaro vos ne 
pagrindinę didžiojo galų palikimo dalį. Dar reikia pa- 
minėti dideles žvilgančias rudas akis, pietietiškai tam- 
sią veido spalvą, gauruotus juodus antakius, suaugusius 
tarpuakyje, kaulėtą kumpą nosį, plonas lūpas nuleistais 
kampučiais ir tankius šerius ant skruostų, neseniai 
nuskustų ir papudruotų. Jis atvažiavo paprasčiausiu 
“Pežo",, apžiūrėjo įvykio vietą ir išklausė Klovi paaiš- 
kinimus, linkčiodamas galva bei kažką murmėdamas. 
Fošonas beveik niekada nekalbėjo, tik retsykiais už- 
sirašydavo pastabas į mažą juodą bloknotą, kurį laikė 
tamsaus trijų dalių kostiumo vidinėje kišenėje. Baigęs 
apžiūrą, jis pasisuko į mane. 

- Mesjė Drakonianai, jūs buvote labai arti mirties. Ar 
jau atsigavote? 

- Taip, visiškai. 

- Tuomet tikriausiai neatsisakysite palydėti mane į 
kavinę “Selekt"', esančią čia pat, už kampo. Galėsime 
išgerti konjako, ir aš užrašysiu jūsų parodymus. 


**xX 


“Selekt" - darbo liaudies kavinė, labai populiari savo 
kvartale. Baltomis plytelėmis išklotos grindys, cinkuo- 
tas baras. Ant lentynėlės televizorius, sokerio rungtynės 
pačiame įkarštyje; neišmanėliai europiečiai vadina šį 
žaidimą futbolu, o kodėl - amerikiečiams belieka tik 
stebėtis. 

Buvo jau vėlyvas rytas, ir mes be vargo susiradome 
staliuką prie galinės sienos. Aš užsisakiau baltos kavos 
su kruasanais, Fošonas - konjako ir “espresso". Oras 
kavinėje buvo net tirštas nuo kavos, cikorijos, juodojo 
tabako, balto vyno ir perno kvapų. Fošonas klausinėjo 
mane veikiau kaip žmogų, su kuriuo norėtų artimiau 
susipažinti, negu kaip policininkas įtariamąjį. Nė 1š tolo 
nenutuokiau, ar turiu teisę tirti bylą Prancūzijoje, todėl 
pasakiau, kad esu senas Alekso Sinklerio draugas - 
beje, tai buvo tiesa, - ir kad ieškau jo tiek dėl asmeninių 
priežasčių, tiek kito draugo prašymu. 

Fošonas retsykiais kažką užsirašinėjo bloknote, bet 
daugiausia klausėsi, mirkčiodamas sunkiais vokais nuo 
cigarečių dūmų, šiurkštų smakrą parėmęs putliu kum- 
ščiu. Jis pasižymėjo, kaip teisingai tarti pavardę “Sin- 
kleris“, ir pasakė, kad galbūt jau po dienos kitos praneš 
man kokią nors informaciją, susijusią su mano kritimu, 
o tuo pačiu 1r tai, ką sužinos apie Aleksą. 

Mudu paspaudėme vienas kitam rankas, Fošonas vėl 
sėdo į mašiną ir grįžo į prefektūrą, ar bent taip aš ma- 
niau. Ką gi dar gali veikti prancūzų policija po to, kai 

apžiūri įvykio vietą? O aš grįžau į sandėlį pas Klovi. 

Režisierius jau filmavo kitą sceną. Jis atrodė mąslus 
ir susikrimtęs. 

- Dėkui Dievui, kad jūs nesužeistas, - pareiškė jis. - 
Tai neturėjo įvykti. Bet aš įsitikinęs, kad Fošonas atras 
visus galus. 

- Kokius galus? Manyčiau, tai buvo tiesiog nelai- 
mingas atsitikimas. 

- Kai aš filmuoju, galimi tik tie nelaimingi atsitiki- 
mai, kuriuos esu pats suplanavęs, - palingavo galvą 
Klovi. - Užtikrinus jus, kad šitą sugalvojau ne aš. Eime 
su manimi, aš jums kai ką parodysiu. 

Nusekiau paskui Klovi į antrą aukštą, po to korido- 
riumi iki tos vietos, kur nukritau. Režisierius parodė 
man, ant ko laikosi grindys, regis, tai vadinama atra- 
minėmis sijomis. Jos buvo pjūklu perpjautos ties pa- 
grindu, o paskui vėl kruopščiai sujungtos. Ant viršaus 
primesta visokio šlamšto. Patys tiksliausi spąstai, ko- 
kius tik esu matęs. 

- Bet kas tai padarė? - nusistebėjau. - Ir kam? 

- Įdomus klausimas, - pritarė Klovi. - Tikiuosi, jūs 
rasite atsakymą. 

- Kodėl aš? 

- Tik jūs galite žinoti, kas geidžia jūsų mirties. 

- Bet aš nežinau. 

- Tuomet tikriausiai vertėtų išsiaiškinti: 


24. Po apmąstymų 


Pastebėjau, kad privatūs detektyvai negaišta laiko 
aptarinėdami žaizdas, gautas vykdant pareigą ar dirbant 
darbą, kaip jie vadina savo užsiėmimą. Visi jie neva turi 
išskirtinę savybę net ir rimtai sumušti, kartais netgi 
sunkiais bukais įnagiais, tiesiog krestelėti galva ir 
akimirksniu atgauti formą. Verta paminėti dar ir tai, kad 
po karšto dušo ir atpalaiduojančio masažo rytojaus die- 

ną jie jaučia vien nežymų maudimą kūne, į kurį ne- 
kreipia jokio dėmesio. 

Tokią ištvermę, aišku, reikia išsiugdyti. Dauguma 
privačių detektyvų gali pasigirti įspūdingais raumeni- 
mis. Jie įsitikinę, kad mankšta su treniruokliais vie- 
tinėje sporto salėje bičiulių draugijoje yra vienintelė 
dėmesio verta laisvalaikio leidimo forma. Man teko 
girdėti apie tokį Žmonių tipą, kurie iš nuobodulio 
žaidžia rankinį, užuot ramiai gulėję ant sofos ir kantriai 
laukę, kol praeis bloga nuotaika, kaip daro visi nor- 
malūs mąstantys padarai. Jie tiesiog stoikai, 0 ne pri- 
vatūs detektyvai. 

Aš į juos nė kiek nepanašus. Mane lengva išmušti iš 
balno. Kontūzija, kurią gavau krisdamas iš antrojo 
sandėlio aukšto, paliko ant mano kūno 1r galvos bjau- 
rias geltonai violetines mėlynes. Jos išnyks, ko gero, tik 
po poros mėnesių. Ir tas sutrenktas vietas labai skauda. 
Daugiau aš apie tai neužsiminsiu, bet noriu, kad jūs 
žinotumėte. 

Grįžęs į savo kambarį viešbutyje 1lgai mirkau vo- 
nioje, paskui numigau kelias valandas. Po to pasijutau 
beveik pasirengęs pasimatymui su Iveta, paskirtam šį 
vakarą. 

Beveik, bet ne visai. Tiesiog negalėjau prisiversti 
išeiti į iškvėpintą Paryžiaus nakties dekadansą, netgi 
dėl Ivetos. Vis dar mąsčiau apie juokingąjį seneliuką, 
regėtą ryte haliucinacijos metu. Ir dar mąsčiau apie 
painiavą, į kurią mane įtraukė Reičelė su Aleksu. Mi- 
glotos mintys. Neapibrėžtos mintys. Įtikinėjau save, kad 
man labai mažai užmokėjo už paieškas, virtusias sunkiu 
ir pavojingu darbu. Galvojau apie tai, kad aš jau sotus 
iki kaklo pastarųjų dienų įvykių ir kad jau pats metas 
sustoti. Aš artėjau prie kritinio momento ir pats tai 
jaučiau: visada žinai, kurią akimirką įeisi į “mirties 
kilpą". Mąsčiau apie tai, kurių velnių vėl atsibeldžiau į 
Europą. Jau pradėjau suprasti, kad vėl padariau tą pačią 

klaidą: kaip laukinis aborigenas susižavėjau apgaulin- 
gu stiklo karolių blizgesiu. Stačia galva niurktelėjau į 
pavojų dėl romantiškos iliuzijos - savo svajonių Pa- 
ryžiaus. Paryžiaus, kuris niekada neegzistavo. Dėl nau- 
jo gyvenimo planų, tokių pat iliuzinių. Aš bandžiau 
apsimesti, kad noriu tik uždirbti pragyvenimui, ir man 
nerūpi romantika, šiltas prarasto laiko švytėjimas, 
gaubiantis mano prisiminimus, bei toji nostalgiška įkai- 
tusio oro karalystė, į kurią aš vis mėginu pasiremti. 
Tarytum užmiršęs, koks atgrasus buvo mano ankstesnis 
gyvenimas Europoje, aš bandau pakartoti viską iš nau- 
j0. 

Ar jūs kada atkreipėte dėmesį, kad detektyviniuose 
romanuose krizę gali išgyventi visi personažai, išskyrus 
patį seklį? Prisiminkite skaitytus romanus ir įsitikinsite, 
kad tik šiame seklys ryžtingai atsisako susitikti su itin 
vertingu informatoriumi. Užuot skubėjęs į pasimatymą 
su Iveta, aš nusileidau žemyn ir paklausiau budėtojos, 
ar ji negalėtų išsiųsti mano telegramos. Toji sutiko. 
Skubiai parašiau: “Brangioji Reičele. Aš pasitraukiu. 
Su meile, Hobas“, - ir išsiunčiau telegramą į “Krijoną"". 

Jums gali pasirodyti, kad perlenkiau lazdą. Bet esmė 
ta, jog aš labai nemėgstu kritinėti iš viršutinių aukštų. 
Ypač jeigu tai neduoda jokios naudos. 


25. Ir vėl Reičelė 


Po dviejų valandų, kai jau miegojau, į mano kambarį 
įsiveržė Reičelė. 

- Ką reiškia “Aš pasiraukiu"? - paklausė ji. 

- Leiskite pažiūrėti. - Paėmiau iš jos rankų popie- 
riaus lapelį. Tai buvo mano telegrama. - Aš parašiau 
“pasitraukiu", o ne “pasiraukiu". Prakeikti varliaėdžiai, 
nieko negali padaryti be klaidų. 

- Negi jūs jau nebesižavite Europa? 

- Mano entuziazmas ėmė blėsti tą akimirką, kai 

nusidrėbiau iš antro aukšto Kremlen Bistere. 

- Beje, jums iš viso nederėjo filmuotis kine. Aš 
nusamdžiau jus ieškoti Alekso, o ne pradėti naują kar- 
jerą. 

- Jūs man tiek mažai mokate, kad esu priverstas 
griebtis papildomo darbo, kol užsiimu jūsų reikalais. 
Antraip tiesiog neišgyvenčiau. Žinote mūsų gildijos 
devizą? “Nerizikuok gyvybe perniek". 

- Nesuprantu, ką reiškia “perniek"', - atkirto Reičelė. 
- Bet, regis, suprantu, ką turite omeny. Aš noriu, kad 
tęstumėte paiešką. Ko jums reikia? 

- Visų pirma truputį atvirumo. 

- Kokią jūs turite teisę kaltinti mane melu? - lediniu 
tonu paklausė Reičelė. 

- Ne, ne visai taip. Aš tik noriu, kad pasakytumėte 
man tiesą. 

- Jūs pats sau prieštaraujate, - užginčijo Reičelė, bet 
jau ne taip atšiauriai. - Ką jūs norite sužinoti? 

- Kodėl jūs ieškote Alekso? 

- Aš jums sakiau, - pradėjo ji. - Aleksas - mano drau- 
gas. Jis dingo, ir aš dėl jo nerimauju. 

- O toliau? - paklausiau aš. 

- Kas toliau? 

- Kokia kaina? 

- Aš tikrai nesuprantu jūsų. 

- Reičele, - rimtai pasakiau aš, - jūs man patinkate. 
Bet jeigu tai, ką jūs pasakėte, yra tiesa, tikra tiesa, 1r 
nieko daugiau, išskyrus tiesą, tuomet verčiau susitar- 
kime ir išsiskirkime gražiuoju. Aš grįšiu į Valstijas ir 
dar suspėsiu į dukters išleistuvių iškilmes. 

- Kodėl jūs staiga nusprendėte atsisakyti darbo? 

- Todėl, Reičele, kad jis tampa pavojingas. Panašu, 
kad į šį reikalą įpainiota daug daugiau žmonių ir kad 
jame yra net keletas svarbių momentų, kurių jūs man 
nesakote. Taigi aš atsidūriau itin nepalankioje padėtyje: 
bet kuris žmogus aplinkui Žino daugiau negu aš. O aš 

V 


žinau tik viena. - Aš dramatiškai patylėjau. 

- Ką? - neiškentė Reičelė. 

- Aš žinau, kad Aleksas ne šiaip sau paspruko, ke- 
tindamas bėgti su buliais į koridą Pamplonoje. Manau, 
kad jis dalyvauja kažkokiame painiame ir tikriausiai 
nelegaliame sandėryje. Ir dar nujaučiu, kad čia įpai- 
nioti dideli pinigai. 

- Kodėl jūs taip manote? 

- Labai jau daug Žmonių sukasi apie mus. Paprastai 
toks susidomėjimas kyla tuomet, kai kalbama apie dide- 
lius pinigus. 

- Suprantu, - kiek pagalvojusi pratarė Reičelė. 

- Puiku. Tai ką dabar norite man pasakyti? 

- Hobai, štai geriausia, ką šiuo metu galiu sugalvoti: 
raskite Aleksą - gausite penkis tūkstančius dolerių. 

- Tai realūs pinigai ar naujas Žaidimas? 

- Jūs vėl kaltinate mane melu? - Reičelė net išraudo. 

- Anaiptol. Aš tik noriu jums paaiškinti, kad turiu 
daug išlaidų, kad man reikia samdyti žmones, kiekvie- 
name žingsnyje dalinti kyšius, o kur dar pinigai, ku- 
riuos išleidžiu vaišindamas informatorius? 

- Galiu duoti jums tūkstantį dolerių dabar pat. - 
Reičelė prasegė rankinuką ir pažvelgė į mane. 

- Žinote ką, - atsakiau, - duokite man du tūkstančius 
dabar ir dar aštuonis, kai ištrauksiu Aleksą. 

- Betgi tai bus dešimt tūkstančių dolerių! 

- Taip. 

- Jūs elgiatės labai negražiai: vidury tyrimo pareiš- 
kiate man ultimatumą. 

- Galite pasiskųsti gildijai. Bet, patikėkite, tai visai 
nedidelė suma, turint omeny, kad jūs iki šiol nepasakėte 
man nieko naudingo. 

- Gerai, - atsiduso Reičelė. - Kaip manote, ar greitai 
surasite Aleksą? 

- Jeigu jūs sumokėsite, manau, užbaigsime šį reikalą 
per tris dienas, daugių daugiausia per savaitę, - pri- 

93 


žadėjau aš. 
Vėliau aš pats buvau sužavėtas savo pranašiška nuo- 
jauta. 


VI dalis 
26. Haris, Marija 


Haris Hemas jautėsi kiek sutrikęs, Žžingsniuodamas 
link Ibicos uosto greta Marijos Guaš. Bet sykiu ir 
patenkintas. Marija buvo graži moteris, neeilinė mote- 
ris, ir jis džiaugėsi pasivaikščiojimu su ja. Haris netgi 
pradėjo galvoti, kad būtų gerai, jeigu jiedu galėtų kar- 
tu nueiti priešpiečių... | 

Bet čia Antonijas Planelsas pasakė Marijai matęs, 
kaip išplaukė jos brolių laivas. Aplenkę bangolaužį, jie 
pasuko link Barselonos. 

Išgirdusi tai, Marija paniuro. Paprastai jos broliai 
žvejodavo visai kituose vandenyse. 

- Kodėl jie ten nuplaukė? Antonijau, ar negalėtum 
pamėginti iššaukti juos per radiją? 

- Mano siųstuvas jų nepasieks, - paaiškino Antoni- 
jas, bet sutiko pamėginti. Jis pasiūlė Marijai 17 Hemui 
palaukti prieplaukoje, o pats nulipo į mažytę kajutę, 
užgriozdintą visokiais daiktais, ir ėmėsi ieškoti brolių 
trumposiomis bangomis. 

Buvo nuostabi saulėta diena. Vėjas draikė tamsias 
garbanas, išsprūdusias iš po Marijos skarelės. Baltas 
kruizinis garlaivis ką tik įplaukė į Tagomago salos 
uostą. Haris jautėsi neįtikėtinai laimingas, nors ir 
negalėjo suprasti kodėl. 

Netrukus grįžo Antonijas Planelsas. 

- Nepagavau jų. Bet šnektelėjau su Diegu Turu. Jis 
matė tavo brolius prieš sukdamas namo. 

- Kur? - paklausė Marija. 

- Maždaug už dvidešimties mylių į rytus nuo 
Kadakės. 

- Kur? - nesuprato Haris. 

- Kiek šiauriau Barselonos, - paaiškino Marija, - bev- 

eik Liono įlankoje. 

Ji pasisuko į Antoniją Planelsą 1r kažko paklausė 
Ibicos čiabuvių greitakalbe. Paskui vėl atsigręžė į Harį. 

- Regis, jie plaukia į šiaurę. Monpeljė arba Marselio 
kryptimi. 

Haris parvežė Mariją atgal į ūkį. Jis norėjo pakvies- 
ti ją priešpiečių, bet nežinojo, kaip tai padaryti. Net 
nemėginkite siūlyti moteriai iš Ibicos nueiti kur nors 
išgerti. 

Tos pačios dienos pavakare Haris sėdėjo Santa Ger- 
trūdės kavinėje ir skaitė laikraštį. Penktame “Interna- 
tional Herald Tribune“ puslapyje jis užtiko dėmesio 
vertą straipsnį. Dusyk perskaitęs jis nusprendė verčiau 
paskambinti Hobui. 

Tarptautinis telefono skambutis iš Ibicos - rimtas 
dalykas, galintis užtrukti didžiąją dienos dalį. Haris 
nuvažiavo į Santa Eulaliją, trečią dydžiu salos miestą. 
Ten vyko lyg 1r koks festivalis. Gatvėmis vaikštinėjo 
linksmos žmonių minios, ir tiesiog nebuvo vietos 
pastatyti mašiną. Apsukęs du ratus miesto gatvėmis, 
Haris nuvažiavo į “Ses Rokes" viešbutį už ketvirčio 
mylios nuo miesto. Ten jo bičiulis Karlitas saugojo 
didelę mašinų stovėjimo aikštelę ir leido jam palikti 
automobilį nemokamai. Haris patraukė atgal į miestą 
pėstute, draugiškai sveikindamasis su pakeliui sutiktais 
pažįstamais. Jis neskubėjo, nes Ibicoje, kur laikas ma- 
tuojamas veikiau savaitėmis ir mėnesiais negu minutė- 
mis ir valandomis, niekas nieko nedaro paskubomis. 
Visgi jis jautėsi kiek įsitempęs, nes turėjo skubiai 
išsiųsti pranešimą. Tingus Ibicos žavesys stovėjo jam 
skersai kelio ir trukdė atlikti pareigą. 

Haris aplenkė mašinų prigrūstą aikštelę miesto pa- 
kraštyje, prasmuko trumpiausiu keliu tarp namų ir išsi- 
gavo į centrinę alėją Kalė-del-Kiosko. Gatvė taip vadi- 
nosi todėl, kad aukštesniu galu rėmėsi į kavinę po atvi- 
ru dangumi, kur galėjai sėdėti ir matyti savo draugus ar 

priešus, ar tiesiog kažkokius žmones. Ibica tokia vieta, 
kur gali sutikti bet ką. 

Tuo momentu Haris neturėjo laiko mandagybėms, 
tačiau negalėjo nepaisyti tradicijų. Ibicoje netgi patys 
netikėčiausi, nemaloniausi įvykiai nepateisina neman- 
dagumo. Haris linktelėjo senjorai, siuvusiai jam marš- 
kinius, pasisveikino su Aleku, kuriam priklausė “El 
Kabaljo Negro", mėgstamiausias Hario baras. Ir galų 
gale priėjo telefono būdelę. 

Telefono būdelė atsirado čia visai neseniai ir tai 
buvo ryškus Santa Eulalijos modernizmo požymis. Dar 
prieš kelerius metus Ibicoje nebuvo telefonų automatų. 
Norėdami paskambinti, turėdavote prašyti leidimo bare, 
restorane ar viešbutyje. Bet paskui “La Kompanja Tele- 
foniko de Espanja" įtaisė aparatus fabrikinės gamybos 
kabinose dydžiu sulig nedideliu furgonu. Palei dvi sie- 
nas rikiavosi šeši telefono aparatai. Į kairę nuo įėjimo 
stovėjo stalas, kur jūs užsisakydavote pokalbį, o prie- 
šingoje pusėje - medinis suolas, ant kurio laukdavote, 
kol jus sujungs. 

Nesivarginkite ieškodamas telefono kortelės. Šiuose 
aparatuose nėra netgi plyšelio monetai įkišti. Ibicoje 
tarpmiestiniai ir tarptautiniai pokalbiai vyksta senama- 
dišku būdu: jūsų operatorius tariasi su kitu operato- 
riumi, ir jie tarpusavyje sprendžia, sujungti jus su pa- 
šnekovu ar ne. 

Vasarą, kai telefoninių pokalbių intensyvumas išauga 
šimteriopai, tarptautiniai skambučiai virsta tiesiog ko- 
medija. Tarptautinis telefono ryšys įnešė į Santa Eula- 
liją baisią šiuolaikinę įtampą. Atsirado žmonių, dau- 
giausia užsieniečių, kurie kiaurą dieną kažką šūkaloda- 
vo Chosė savo nesuprantama kalba. Tačiau Chosė, 
kresno, tvirto, plačiaveidžio, linksmo, bet rimto vyro 
nebaugino sunkumai. Kaip ir daugelis ispanų, jis netgi 
mėgo ekstremalias situacijas, gebėjo akimirksniu jas 
suvaldyti ir atlikti savo darbą. Bet tik su viena sąlyga: 

jeigu jūs neparodydavote abejojąs jo darbo metodo 
patikimumu, o svarbiausia - neskubindavote jo. 

Chosė išspręsdavo visas problemas - gal ne taip grei- 
tai, kaip norėtųsi, užtat sėkmingai. Jis nemokėjo jokių 
kalbų, išskyrus ispanų, betgi tai dar nė vienam ispanui 
nesutrukdė priversti užsienietį jį suprasti. Šiaip ar taip, 
visi užsakovai prisiskambindavo ten, kur jiems reikėda- 
vo. Keletą kartų per dieną Chosė siųsdavo savo mažąjį 
sūnelį Choselitą atnešti jam vaflinį ledų kūgelį. Kur čia 
nesukaisi, liepos mėnesį iš Eulalijos pramušinėdamas 
tarptautinius skambučius! 

Haris ir Chosė buvo draugai. Haris kalbėjo primi- 
tyvia ispanų kalba, vartodamas tik esamojo laiko veik- 
smažodžius arba vien tik bendratį. Bet visi jį suprasda- 
vo. 

Haris nė žodžiu neužsiminė apie savo skambučio 
svarbą. Mat jau pakankamai ilgai išgyveno Ispanijoje 1r 
žinojo, kad tokiu pareiškimu nieko nelaimėsi. Užtenka 
pasakyti ispanui, kad reikalas skubus, ir jo protas tuč- 
tuojau išeina atostogų. Skubus? Kažką užmušė? Ispanas 
supranta tik tokią skubos priežastį. 

- Paryžius, - nutęsė Chosė, žvilgtelėjęs į Hario už- 
rašytą numerį. - Tikriausiai svarbus reikalas, ar ne? 

Haris gūžtelėjo pečiais parodydamas, kad skambu- 
tis, tiesą sakant, visai nesvarbus, ir jis pats nesupranta, 
kam taip varginosi ir netgi atsikėlė iš lovos , kad pas- 
kambintų. Bet paskui susimąstė: o gal visgi yra kaž- 
kokia prasmė? 

- Bastante, - burbtelėjo Haris. 

“Bastante" reiškia “daugmaž", “šiek tiek". Šis neva 
nereikšmingas Žžodelytis gali suvaidinti milžinišką vaid- 
menį kai kuriuose pasaulio kampeliuose, kur kalbama 
ispaniškai. Haris žinojo: ispaniškai šis žodis skamba 
įtikinamiau už “urgencias", tai yra "neatidėliotina", ar 
“rapidos" - “skubu". Ir kada Chosė pasakė, kad bus 
“muy caro", tai yra “ganėtinai brangu", Haris suprato: 


98 


pokalbis bus ne toks brangus, koks būtų “bastante 
caro“. 

- Tave, drauguži, sujungsiu tuoj pat, - pranešė Cho- 
sė, nutraukdamas ponią, jau ilgokai plepančią su savo 
vyru Kopenhagoje. Jis spūstelėjo svirtelę - taip, šie 
aparatai turi tokias pat svirteles kaip senieji JAV ar- 
mijos lauko telefonai, - 1r sumurmėjo: - Pues, a ver. - 
Tai reiškia: “Na, pažiūrėkime“. 

Aparatas sukrenkštė ir išsyk sujungė su Paryžiumi. 
Galima sakyti, stebuklas, bet kartais taip būna. Haris 
pakėlė ragelį. Kad tik Hobas atsilieptų kitame gale. 


27. Aš ir Haris Hemas 


Vos tik priguliau pailsėti po sunkios dienos, praleis- 
tos su Žanu Klodu ir jo draugais, staiga sučirškė telefo- 
nas. Skambino Haris Hemas: 

- Hari? Kaip laikaisi? 

- Pavargau, čia baisiai karšta, bet sukuosi kaip 
voverė rate. Gavau tau šiokios tokios informacijos. 

Buvau taip susirūpinęs pastarųjų dienų įvykiais, kad 
visai užmiršau, jog mano gyvenimas susideda ne iš vie- 
nos bylos kaip daugelio seklių iš detektyvinių romanų, 
kurie tarp tyrimų, matyt, gyvena saugojimo kameroje 
būdami užmiršto lagamino būsenos. Jie neranda ge- 
resnio užsiėmimo, kaip pataikauti savo polinkiui į alko- 
holį ir rajūniškus pietus, susidedančius iš pigių valgių 
bei nuvalkiotų sąmojų. Tikri detektyvai, tokie, kaip aš, 
visada tiria kelias bylas vienu metu. 

- Kiek sugebėjau išsiaiškinti, - pradėjo Haris, - ta- 
vosios burlentės dabar skuba į Prancūziją žvejų laive- 
liu. 

Haris papasakojo, kad firma “Industrias Mariso!'' 
priklauso broliams Enrikei ir Vikui. Enrikė išvažiavęs į 
San Sebastjaną, o Vikas išvyko iš salos žvejų laiveliu, 
kuris, iš visko sprendžiant, plaukia į Prancūziją. Haris 

buvo beveik tikras, kad laivas gabena pradingusias bur- 
lentes. 

- Tu tikriausiai nežinai, į kurią būtent Prancūzijos 
vietą? 

- Tiksliai nežinau, - patvirtino Haris. - Žvejų 
laiviūkščiai išvykdami nepildo maršrutinių lapų. Bet 
šiandien skaičiau straipsnį “International Herald Tri- 
bune“, penktame puslapyje, apatiniame dešiniajame 
kampe. Regis, rytoj Prancūzijoje, Gonflero įlankoje, 
prasideda burlentininkų varžybos. Iš ko lažinamės, kad 
tavo lentos keliauja tenai? 

- Atrodo, tu išties aptikai pražuvusių lentų pėdsakus, 
- nusprendžiau aš. - Gera pradžia, Hari! Taigi tu skrendi 
į Gonflerą 1r tikrini, ar jos tikrai ten? 

- Hobai, aš negaliu išvykti iš Ispanijos, - pribloškė 
mane Haris. 

- Nejaugi tavęs ieško Prancūzijoje? 

- Nieko panašaus. Tiesiog aš padaviau prašymą gauti 
permanencia. 

- Šūdas! - nesusivaldęs pusbalsiu nusikeikiau. 

“Permanencia" - leidimas nuolat gyventi Ispanijoje. 
Norint jį gauti, reikia užpildyti atitinkamas anketas, 
priduoti pasą ir išgyventi Ispanijoje pusę metų. Po to 
jūs atgausite pasą ir galėsite išvažiuoti bei grįžti kada 
panorėjęs. 

- Ir kada manai gauti savąją permanencia'? 

- Maždaug už šešių savaičių. | 

- Tai velniava, - burbtelėjau aš. - O tu negalėtum 
paprašyti savo bičiulio Belasko grąžinti tau pasą? 

- Be jokio vargo, jeigu reikalas būtų tvarkomas 
saloje, - atsakė Haris. - Bet tu neblogiau už mane žinai, 
kad visi popieriai keliauja į Madridą. 

Sugriežiau dantimis. Prakeikta supercentralizuotoji 
Ispanija. Pats aš esu nepalenkiamas regioninės au- 
tonomijos šalininkas. 

- Gerai, - pasakiau į ragelį. - Teks man pačiam pa- 
tikrinti. 


28. Gonfleras 


Nuvažiavau į Monparnaso stotį ir įsėdau į traukinį, 
vykstantį į Gontlerą. 

Gonfleras yra už dviejų valandų kelio nuo Paryžiaus. 
Tai senas Bretanės uostas prie Anglų kanalo, kaip sako 
anglai, arba Lamanšo, kaip jį vadina visas likęs pasau- 
lis. Napoleono karų metu šis uostas suvaidino svarbų 
vaidmenį. 

Užsisakęs viešbutyje “Aren" kambarį su nuostabiu 
vaizdu į įlanką, kaipmat pasijutau geriau. Pro langą 
matėsi siauros akmenimis grįstos gatvelės, bažnyčių 
varpinių bokštai ir akmeninis prieplaukon vedan- 
čio tako raštas. Gatvėse pastebėjau keletą plakatų: 
“Sveiki atvykę, burlenčių varžybų dalyviai“. Bet šiaip 
jau vietiniai gyventojai neatrodė labai susidomėję 
varžybomis. 

Gonflere man lyg 1r nebuvo ką veikti. Ir tai man la- 
biausiai patiko. Tiesiog slampinėjau gatvėmis ir kran- 
tine, Žavėjausi vandens slidėmis, kurios atrodė visai 
taip pat, kaip garsiuose šiuolaikiniuose prancūzų ma- 
rinistiniuose paveiksluose. Tai vienur, tai kitur 
užsukdavau į kavinę, išgerdavau kavos arba aperityvo. 
Žodžiu, dykinėjau, mėgavausi gyvenimu ir lepinau savo 
sielą. 

Grįžęs į viešbutį per daug nenustebau, išgirdęs iš 
budėtojo, kad manęs ieškojo kažkoks džentelmenas, 
kuris dabar laukia svetainėje. 

Užsukęs į barą pamačiau pažįstamą plačią, galingą 
nugarą, aptemptą medvilniniu tvidu, ir galvą su liūto 
karčiais. Majoras Naidželas Vitonas. 

- Sveikas, Naidželai, - burbtelėjau įsitaisydamas ant 
gretimos taburetės. 

Kaip jau minėjau, nesu raumenų kalnas ir stengiuo- 
si nedalyvauti nešvariuose darbuose. Kam vargintis 
pačiam, jeigu po ranka yra specialistai, kuriems nuolat 
trūksta pinigų? 

Naidželas Vitonas - buvęs “raudonųjų berečių" sava- 
noris ir buvęs Moiso Čombės, nesėkmingai pretendavu- 
si0 į valdžią Zaire, samdinių armijos pulkininkas. O dar 
prieš tai jis spėjo atmušti ranką įvairiose nemaloniose 
situacijose Malaizijoje, Kenijoje, Brunėjuje ir Afganis- 
tane. Vitonas - aukštas ir apkūnus (kai užmiršta įtraukti 
pilvą) vyras tankiomis neklusniomis raudonai kašto- 
ninėmis garbanomis, garbanota barzda ir ūsais. Jis šiek 
tiek panašus į liūtą, šiek tiek į baltaodį vaiką, ilgai pa- 
liktą saulėkaitoje. Naidželo veidas - paminklas tropikų 
saulei ir daugiadieniam girtuokliavimui. O pats jis - 
sudėtinga asmenybė, susidedanti iš kelių tipažų. Vienas 
geriausių jo vaidmenų - rambus apykvailis buvęs britų 
armijos karininkas. Tai komiškas tipažas, bet yra ir ki- 
tokių. Niekas, netgi pats Naidželas, nežino, kuris iš jų 
yra tikrasis Vitonas. 

- Žanas Klodas užsiminė, kad turi mums darbo, - 
pradėjo jis. 

- Kaip sužinojai, kur manęs ieškoti? 

- Prisiminiau, kad senais laikais dažnai atva- 
žiuodavai čionai, kai Paryžius įgrisdavo iki gyvo kau- 
lo, o grįžimui į Ibicą dar nebūdavai subrendęs. 

- Jūs išstudijavote mano įpročius, daktare Vatsonai, 
- pažymėjau aš. 

Naidželas linktelėjo. 

- Beje, kaip gyvuoja Keitė? 

- Puikiai, - atsakiau. 

- Gal retsykiais prisimena mane? 

- Tiesą sakant, ne. Mūsų senus gerus laikus Keitė 
palaidojo giliai praeityje. 

- Žavinga moteris, toji Keitė, - atsiduso Naidželas. - 
O kaip vaikai? Viskas gerai? 

- Taip, labai gerai. Jie irgi niekada neprisimena tavęs, 
Naidželai. 

- Ką gi, vis tiek malonu pasišnekėti apie senus gerus 
laikus. Tai kas gi dabar nutiko, Hobai? 

- Ar pameni Aleksą Sinklerį? 

- Ir net labai gerai, - pareiškė Naidželas. - Kadaise 
Ibicoje jo namelis stovėjo greta manojo. Velniūkštis 
Aleksas, auksaplaukis berniukas. Turbūt pameni, aš 
buvau pabroliu jo antrosiose vestuvėse. Tik dabar nega- 
liu prisiminti, ką jis vedė, Margaret ar Ketrin? 

- Ką dar prisimeni apie jį? 

- Aleksas padirbinėjo meno kūrinius kartu su Rauliu 
Foningu. Paskui dirbo su Berniu Kornfildu, jie par- 
davinėjo įsivaizduojamas sodybas kaip tikras. Paskui 
grįžo į Valstijas. Savo noru atsisakė išgirtosios laisvės 
1r įsidarbino kažkokioje didelėje advokatų firmoje Va- 
šingtone. Paskutinis dalykas, kurį girdėjau apie jį - tai, 
kad jis gyveno Džordžtaune ir vartėsi kaip inkstas 
taukuose. 

- Tuo pačiu baigėsi ir mano turėta informacija. Da- 
bar mane nusamdė rasti Aleksą. Jis neva atskrido į 
Paryžių prieš gerą mėnesį ir dingo. 

- Kas tave nusamdė? Jeigu tik šitas klausimas neatro- 
do tau nekuklus. 

- Ne, juk mes dabar dirbame kartu. Alekso ieško vie- 
na dama, vardu Reičelė Star. Bent jau taip ji prisistatė 
man. 

- Niekada apie ją negirdėjau, - mąsliai pratarė 
Naidželas. - Tikriausiai ji ne iš anų laikų? 

Aš papurčiau galvą. 

- Buvau nusivedęs Reičelę pas Rusą, tas jos 
nepažįsta. O jeigu jau Rusas nepažįsta, vadinasi, ji iš 
tiesų dar niekada nesirodė scenoje. 

- Kam jai prireikė Alekso? 

- Šito Reičelė man nepasakė. Atrodo, asmeniniai 
reikalai. 

- Su Aleksu visada taip, - šyptelėjo Naidželas. - Ko 
tu nori iš mudviejų su Žanu Klodu? 

- Manyčiau, tai akivaizdu. Pabandykite ką nors išsi- 
aiškinti. Ką iš tiesų sumanė Aleksas, kaip 1r kodėl jis 
dingo, kur jis dabar. 

- Visai logiška, - sutiko Naidželas. - Kada grįši į 
Paryžių? 

- Greitai, - atsakiau gūžtelėdamas pečiais. 

- Ką čia veiki? 

- Tiriu kitą bylą. 

- Nagi, seni, mes juk partneriai. Apšviesk ir mane, - 
paprašė Naidželas. 

Taip aš papasakojau jam apie Frenkį ir apie tai, ką 
sužinojo Haris. 

- Nori pričiupti tą vyruką? - paklausė Naidželas. 

- Taip, jeigu jis iš tiesų atbogino čionai pavogtas 
burlentes. Tikiuosi lengvai sutvarkyti šį reikalą. 

- Daug lengviau, negu veikiant per teismą, ar ne? - 
pažymėjo Naidželas. - Na, bet tu tikriausiai Žinai, ką 
darai. 

Aš linktelėjau, nors, tiesą sakant, nelabai Žinojau. 

- Ar negalėtum mudviem su Žanu Klodu išskirti ne- 
didelį avansą? - paklausė Naidželas. - Man regis, jūs, 
amerikiečiai, į viską žiūrit kaip į būdą užsidirbti pinigų. 

Daviau jam penkis tūkstančius frankų, kad 
pasidalintų su Žanu Klodu, ir dar sąrašą žmonių, su 
kuriais norėjau šnektelėti ateityje. Naidželas paliko man 
telefono numerį, kuriuo buvo galima paskambinti ir 
palikti žinutę jam bei Žanui Klodui. 

- Važiuosi traukiniu? - paklausiau. 

- Ne, - papurtė galvą Naidželas, - tebeturiu savo 
senąją “Ispano-Suiza". Pasimatysime Paryžiuje. 

Jis pasuko link išėjimo. 

- Beje, Naidželai... - sulaikiau jį. 

- Ką, Hobai? - Jis atsigręžė. Stotinga kariška povyza 
su nedideliu pilvuku. 

- Dėl Turkijos. Aš nepakišau tavęs ir Žano Klodo. 

- Žinau, - atsakė Naidželas. 

- Žanas Klodas, regis, nelabai tiki manimi. Iš kur tu 
žinai, kad sakau tiesą? 

- Seniai atidirbau šią versiją. Jeigu tikrai galvočiau, 
kad tu išdavei mus, Hobai, mudu dabar nesišnekučiuo- 
tumėme. 

- Kodėl? 

- Todėl, kad tu gulėtum Sen Marteno kanalo dugne 
su mano svarsčiais prie kojų. Iki pasimatymo Paryžiuje, 
Hobai. 


29. Susitikimas su Viku 


Vakare sėdau į taksi ir nuvažiavau į nedidelį oro 
uostą, kuris aptarnavo dar ir Havrą bei Pa de Ko. Dar 
tik vakarėjo. Rytuose, Paryžiaus pusėje, kybojo tiršta 
pilka migla. Vakarinis reisas iš Antibos vėlavo dešimčia 
minučių. Laukdamas išeinančių keleivių, įsitaisiau be- 
veik prie pat vartų. Atvyko daug žmonių, bet visai 
nedaug mane dominančio amžiaus vyrų. Visi kiti - mo- 
terys, vaikai, šventikai ir kariškiai. Pastebėjau ir keletą 
lotynų amerikiečių, iškart patraukiančių dėmesį ryš- 
kiomis kaklaskarėmis bei apavu su kamštiniais padais. 

Palyginti lengvai radau stebėjimo postą, iš kur galė- 
jau viską matyti, pats niekieno nematomas. Kavinėje- 
-bare priešais vartus, pro kuriuos išeidinėjo keleiviai, 
kabėjo didelis veidrodis, ir aš mačiau jame visus 
atvykėlius. 

Štai praėjo du kunigai ir būrys mergaičių su 
mokykliniais džemperiais, tikriausiai tinklinio koman- 
da. Nicos “Visų žvaigždžių" vidurinė mokykla prieš 
“Narūnus" iš Kamargė. O gal ir ne. 

Ir tada pamačiau vyriškį. Išlipęs iš lėktuvo, jis apsi- 
dairė su tokia mina, lyg būtų patekęs į Pažadėtąją 
Žemę. O paskui pastebėjau jo bagažą: penkias ryškias 

spalvotas burlentes ir bures spalvinguose medžiagi- 
niuose krepšiuose. Jos atslinko bagažo karusele, vyri- 
škis jas nusikėlė 1r tvarkingai sudėjo greta. Priėjęs neši- 
kas paėmė krepšius ir nunešė į limuziną su užrašu 
“Viešbutis “Ric", Gonfleras". Vikas jau ketino sėsti į 
mašiną, bet garsiakalbis pranešė, kad jam atėjo tele- 
fonograma. Vikas nuskubėjo jos pasiimti, o kai grįžo, 
limuzinas buvo jau nuvažiavęs. 

- Atleiskite, - aš priėjau prie jo, - galėčiau pavėžėti 
jus iki miesto. 

- Nepamenu, kad būtume kada susitikę, - atsakė Vi- 
kas, - bet būčiau labai dėkingas. Mano bagažas nu- 
važiavo be manęs. 

Jis įsėdo į mašiną. Aš taip pat. 

- Mudu su jumis išties niekada nebuvome susitikę, 
bet turime vieną bendrą pažįstamą. Frenkį Folkoną. 

- Kas jums pasakė? - Vikas net išpūtė akis. 

- Mes abu pažįstame Frenkį Folkoną, - pakartojau aš. 
- Aš vardu Hobas Drakonianas, esu jo firmos atstovas 
ir draugas, taip pat privatus seklys. 

- Tai jūs pažįstate Frenkį Folkoną? - nesiliovė ste- 
bėjęsis mano pašnekovas. 

Vikui buvo maždaug tarp dvidešimties ir tris- 
dešimties metų. Nedidelio ūgio, bet iškilia krūtine, jis 
atrodė kietas vyrukas. Bet kažkas jame buvo ne taip. 
Tamsūs šešėliai slinko veidu tarsi didėjantys įtrūkimai 
uoloje, kažkokia silpnybė, net nepaslėpta kiek nors gi- 
liau, išorinis trūkumas, išduodantis vidinį sąžinės 
graužimą. Žvelgdamas į šitą veidą, negalėjai galvoti 
apie nieką kitą, išskyrus dramą, atsispindinčią jame. 
Kokią dramą? Silpnybė prieš jėgą, buities principais 
prieš fantaziją. Pagalvojau apie tai, kiek daug paslapčių 
slypi šiuose žemaugiuose tamsiaplaukiuose Žmonėse 
išdidžiai išpūstomis krūtinėmis, ir akimirkai Vikas pa- 
sirodė man toks pat mįslingas kaip Javos ar Barsumo 
gyventojas. 

Vikas ilgai stebeilijosi į mane, 1r aš dar labiau suabe- 
jojau jo ketinimų garbingumu. 

- Jūs atvažiavote pas mane nuo didžiojo misterio 
Folkono? - pagaliau susižavėjęs šūktelėjo jis. - Geriau- 
sio burlenčių gamintojo Amerikoje? 

- Taip. 

- O betgi tai puiku! Leiskite man pakviesti jus ko 
nors išgerti! Už susitikimą su pačiu misteriu Folkonu! 
Tikiuosi, už greitą susitikimą. Man tai būtų didžiausias 
malonumas, kokį tik galiu įsivaizduoti. Misteri Drako- 
nianai, jūs net nenumanote, kokią didelę reikšmę mano 
gyvenime vaidina Folkono burlentės. Eime į barą. Pr1- 
valau tučtuojau jus pavaišinti. Ten ir pasikalbėsime. 

Kartais žmonėms sunku prisitaikyti prie manojo dar- 
bo metodo. Jie gūžiasi, nieko nekalba. Bet būna ir to- 
kių, kurie praskysta. Ypač jeigu su jais bendrauju pats. 
Aš - privatus seklys, nelinkęs terorizuoti žmonių, iš 
kurių noriu gauti informaciją. Atvirkščiai. Nusikaltė- 
liai yra man sakę, jog mano draugijoje jusdavo dieviš- 
kos įkvėpimo galios protrūkį 1r tvirtą vidinį įsitikinimą, 
esą jie amžinai klestės pasaulyje, kuriame gyvena to- 
kie tipai, kaip aš. Dažnai jau vien iš dėkingumo už savo 
didybės suvokimą jie išklodavo man viską iki smulk- 
menų. 

Tačiau pasitaiko ir tokių kaip Vikas, iškart peri- 
mančių iniciatyvą. Į barą ėjau su nelengva širdimi. Toks 
jausmas apima, kai pašnekovas nenori atvirai bendra- 
darbiauti. Arba pernelyg greitai sutinka tai daryti. 

Vikas užsakė mums abiem po kokteilį su šampanu. 
Tada įsispitrijo į mane juodomis akimis, panašiomis į 
karoliukus, 1r pradėjo savo pasakojimą: 

- Jūs net neįsivaizduojate, kokie sunkūs man buvo 
praėjusieji metai. Mano žmona Marija išsikraustė iš 
proto. Ji kliedėjo manydama, kad aš esu šikšnosparnis 
vampyras ir neprisileisdavo manęs artyn. Įsivaizduo- 
kite mano neviltį! Paskui susipykau su Enrike, savo 

vyresniuoju broliu ir verslo partneriu. Mes vertėmės 
povandeninio plaukiojimo įrangos nuoma. Tai buvo dar 
iki mano susidomėjimo burlenčių sportu. Turėjau kiau- 
ras dienas tąsytis su senais įgrisusiais akvalangais, iš- 
davinėdamas juos vokiečiams ar prancūzams, kad šie 
galėtų pasinerti į jūros gelmes prie mūsų brangiosios 
Ibicos krantų ir ant žeberklo galo ištraukti jau 
baigiančios išnykti povandeninės gyvybės liekanas. Jei 
norite Žinoti, nevykusių narų yra siaubingai daug, o 
mūsų verslo geležinė taisyklė - daugiausia dėmesio 
skirti būtent tokiems. Neįkyrėsiu jums smulkiai aiškin- 
damas, kaip įklimpau į tokį atgrasų verslą, tik pasaky- 
siu, kad dėl visko kaltas mano dėdės Ljato testamentas. 
Ši istorija jau pateko į salos folklorą. 

Taigi nesvarbu, kodėl ėmiausi šio bjauraus verslo, 
svarbu, kad taip buvo. Ir štai vieną gražią dieną aš iš- 
girdau apie burlentes. Faktiškai jos visą laiką supo 
mane, šmėkščiojo tai šen, tai ten. Bet kada tampi įgimto 
konservatyvumo auka - o tai dažnai nutinka žmonėms 
katalikiškose šalyse su stipriomis šeimos tradicijomis, 
- tuomet tik trypčioji vietoje, išklydęs 1š kelio. Aš 
pražiopsojau daug svarbių dalykų. Ištisus penkerius 
metus niekuo nesidomėjau, negalėjau prisiminti nė vie- 
nos muzikinės grupės pavadinimo, nė vieno filmo. 
Siaubingas nuobodulys! Mūsuose sakoma, kad jį suke- 
lia ar bent jau pastūmėja link jo pietų vėjas sirokas arba 
chamsinas, kaip jį vadina Izraelyje. Šitas karštas 
negailestingas vėjas, nešantis ligas ir dulkių debesis, 
retsykiais aplanko ir mūsų salą. Smėlis girkši tarp 
dantų, galva tinsta iš susierzinimo. Jis pučia iš Afrikos, 
atnešdamas su savimi šiurpius prietarus bei pra- 
našystes, ir visi laukia blogų laikų. Taip buvo ir man. 
Tik staiga mane persmelkė sensacinga idėja, gal kiek 
pavėluotai, bet aiškiai ir ryškiai. Burlentės. Akimirksniu 
suvokiau, kad šie mažyčiai laiveliai, tokie lengvi ir pa- 
prasti, gali išgelbėti mane, išspręsti visas mano proble- 

mas, susikaupusiais per 1lgus metus. 

Aš prekiavau burlentėmis savo parduotuvėje, 
išbandžiau įvairius projektus, kol pagaliau susidūriau 
su nepakartojamais neprilygstamojo Frenkio Folkono iš 
Gud Riverio, Oregono valstijos, gaminiais. Per tą laiką 
tapau ganėtinai kompetentingu burlenčių specialistu, 
žmogumi, gebančiu plaukti su visa grupe ir pavėjui, ir 
prieš vėją, bet niekada neišsiveržiančiu į lyderius. 
Tačiau kai tik išmėginau pirmąją Folkono lentą, viskas 
pasikeitė. Aš pradėjau užimti prizines vietas. 

Įsigijau antrąją Folkono lentą, 1r sėkmė ėmė dar 
dažniau šypsotis man. Štai tada supratau, ką turiu dary- 
ti: įsigyti visas būtinas keturias ar penkias lentas su 
reikiama įranga ir sudalyvauti tarptautinėse varžybose. 
Tik kelios pergalės - ir aš išsivaduosiu nuo bejausmio 
brolio Enrikės juoko, pavydžios tėvo paniekos, ben- 
draamžių patyčių - tų, kurie žinojo pop dievaičių var- 
dus, bet užmiršo savo pačių sielas. Su laimėtais pinigais 
be vargo pakilčiau virš kasdienybės liūno. Ir tam man 
reikia tik vieno - Folkono burlenčių po kojomis. 

Tolesnis žingsnis buvo neišvengiamas. Aš niekam 
neprasitariau apie savo ketinimus. 

Aišku, brangu, bet burlentės man buvo verkiant 
reikalingos. Aš daviau užsakymą. Tai buvo pats rizikin- 
giausias lošimas mano gyvenime. Kai krovinys atvyko, 
sukaupiau visą drąsą ir palikau salą, palikau žmoną, 
palikau brolį, tėvus. Dabar esu vienui vienas su bur- 
lentėmis ir baltinių pamaina. Taip aš įžengiau į naują 
gyvenimą. 

Dar vieną taurę kokteilio, senjore Hobartai! Tegu tai 
būna signalas pradėti viską iš naujo, užmiršus praeities 
negandas ir širdgėlas. 

Vikas baigė savo monologą ir atsilošė į krėslo at- 
kaltę. Svytintis, iškaitęs, laimingas - žmogus, ką tik at- 
likęs išpažintį, Žmogus, virpantis iš susijaudinimo ant 
naujojo gyvenimo slenksčio. Aš jį supratau. Todėl 

galite įsivaizduoti, koks niekingas aš pats sau atrodžiau, 
kai bjauriausiu pragmatiko tonu (visgi gyvenimas yra 
gyvenimas!) paklausiau: 

- Visa tai labai gerai, misteri Vikai, ir aš linkiu jums 
sėkmės naujajame kelyje. Bet kaipgi bus su pinigais, 
kuriuos jūs likote skolingas už burlentes? 

Keršto akimirka, atsiskaitymo valanda! Būtent priva- 
tus seklys užaštrino situaciją. 


30. Vikas 


- Atsiprašau? - nusistebėjo Vikas. 

- Pinigai už burlentes. Senjoro Folkono pinigai. 

- Ak, pinigai! Taip, aš užmokėti! 

- Užmokėjote? Kada? 

- Atleiskite, aš neturėjau omeny, kad jau užmokėjau. 
Norėjau pasakyti, kad ketinu užmokėti. Atleiskite, aš 
nelabai gerai kalbu angliškai. 

- Ar galite užmokėti dabar pat, misteri Vikai? - my- 
giau aš, nekreipdamas dėmesio į jo atsiprašinėjimus. 

- Taip, žinoma. Būtent taip. Manau, kad galiu. Bet tai 
tikriausiai kiek užtruks. Keletą dienų. Tada aš būtinai 
užmokėsiu. 

- Vikai, aš ne policininkas, o jei ir būčiau policinin- 
kas, negalėčiau areštuoti jūsų šioje šalyje, - paaiškinau 
jam. - Prancūzijos įstatymams jūs nenusikaltęs. Bet mes 
turime savų būdų priversti tokius avantiūristus, kaip 
jūs, grąžinti skolas. Ar esate girdėjęs apie spaudimą per 
laikraščius? 

- Ne, o kas tai yra? 

- Mes duodame į vietinį laikraštį skelbimą, kurį 
spausdina kelias savaites iš eilės 17 kuriame mes vis 
klausiame, kada jūs grąžinsite skolą. Jeigu tai nepade- 
da, mes apskaičiuojame, kokią žalą jūs padarėte mūsų 
klientui, ir gerokai apkartiname jums gyvenimą. 

- Mano atveju galite nesivarginti. Aš turiu pinigus 

čia, su savimi. - Vikas išsitraukė piniginę, išėmė iš jos 
čekį 1r parodė man. 

Žvilgtelėjęs į popierėlį įsitikinau, kad tai iš tiesų “De 
Bilbao" banko čekis daugiau kaip dviem milijonams 
pesetų, išrašytas Frenkio Folkono vardu. 

- Taip, čekį aš matau, - patvirtinau aš. - Kodėl neno- 
rite dabar pat atiduoti jį man, kaip misterio Folkono 
atstovui, ir būtume atsiskaitę. 

- Jeigu tik galėčiau! - šūktelėjo Vikas. - Deja, šiuo 
momentu manoji banko sąskaita tuščia. Bet po kelių 
dienų turėsiu pakankamai pinigų. Dar šią savaitę ati- 
duosiu jums skolą, kad perduotumėte savo klientui. Po 
šeštadienio. 

- Kodėl po šeštadienio? 

- Todėl, kad šeštadienis - svarbiausia diena burlen- 
tininkų varžybose Gonflero įlankoje. Prizai grynais. 
Pirmosios vietos laimėtojui paskirtas beveik dvidešimt 
penkių tūkstančių dolerių prizas. Aš galiu laimėti tuos 
pinigus, senjore Hobartai. Esu dusyk iškovojęs pirmąją 
vietą Maljorkoje ir sykį Barselonoje. Žinau, kad esu ne 
pačios geriausios formos, bet pakankamai geros. Ir 
pažįstu visus, kurie dalyvaus šiose varžybose. Aš galiu 
juos įveikti. 

- Nežinau, - gūžtelėjau pečiais. - Tai labai neapi- 
brėžta. 

- Aišku, neapibrėžta. Aš žmogus, kuris mėgina fan- 
taziją paversti tikrove. Vargšo vaikino, svajojančio tapti 
geru matadoru, žokėjumi ar burlentininku, iškilimą 
visuomet gaubia netikrumo aureolė. 

Į tokią sentenciją aš tiesiog neturėjau ką atsakyti. 
Neketinau tvirtinti, kad taip niekada nebūna. 

- Be to, pagalvokite, kokia šlovė laukia Folkono bur- 
lenčių, - tęsė Vikas. - Kai aš laimėsiu, Folkono lentos 
paplis po visą pasaulį. Misteriui Folkonui teks samdy- 
tis visą fabriką, kad spėtų tenkinti užsakymus. Kaip 
galite praleisti tokią galimybę? 

Iš tiesų, kaip? Ir kokią dar galimybę aš turiu? 
Galėčiau nusamdyti vietinį advokatą ir paduoti Viką į 
teismą. Bet ką tuo laimėčiau? Kol įstatymai pradės 
veikti, Viko ir lentų nebeliks nė pėdsako. 

- Šeštadienį būsiu Paryžiuje, - pasakiau. 

- Man bus labai malonu aplankyti jus. 

Taigi aš užrašiau viešbučio pavadinimą ir padaviau 
lapelį Vikui. Man išties buvo metas grįžti. 


31. Gonfleras, Romanja 


Tą patį vakarą manęs laukė dar vienas pokalbis. Tai 
įvyko praėjus kelioms valandoms po Naidželo išvyki- 
mo. Reisas Palma-Orli vėlavo. Užbaigęs /e grand pla- 
teau des fruits de mer, dar žinomą kaip pietūs iš jūros 
gėrybių, išėjau iš viešbučio pasivaikščioti ir patraukiau 
gatve žemyn link uosto. Tiesą sakant, nelabai nustebau, 
kai kažkas iš sėdinčiųjų prie stalelių gatvės kavinėje 
pamojavo man ranka ir pašaukė neabejotina Niu- 
džersio, korupcijos motinos, tarme: 

- Ei, Hobai! Eikš čionai, išgersime! 

Tonis Romanja. Atsikratęs mėlyno mafijozinio apda- 
ro, dabar jis vilkėjo lengvą šviesiai rusvą kostiumą su 
raudonais apvadais. Niudžersyje tokius pardavinėja 
turtingiems turistams Šort Hilso “Kelioninių reikmenų 
salone". Su šiuo kostiumu Romanja atrodė kaip šviesiai 
rusvas banginis su raudonai apvedžiotais pelekais. 

- Sveikas, Toni, - tarstelėjau aš, sėsdamasis prie jo 
staliuko. - Kas atvedė tave į šios giraitės pakraštį? 

- Girdėjau, kad tai istorinis miestas, - atsakė jis, 
nerūpestingai šypsodamasis. 

- Išsirinkai gerą vietą, - patvirtinau. - Gonfleras 
žinomas jau nuo vienuoliktojo amžiaus. Ypač rekomen- 
duoju pamatyti Kotrynos bažnyčią 11 Notr Dam de 
Greis altorių. 

- Dėkui už informaciją, - linktelėjo Romanja. - Bet, 

tiesą sakant, aš tikėjausi sutikti čia tave. 

- Kaip sužinojai, kur manęs ieškoti? 

- Tave ne taip jau sunku rasti, SA, Tu juk esi savo 
įpročių vergas, ar ne? 

- Kadaise toks buvau, - aisiais vogčia nu- 
žiūrinėdamas pašnekovą. - Ko tau reikia, Romanja? 

Platus Romanjos veidas įgavo rimtą išraišką. Jis pa- 
stukseno per taurę, meistriškai vaizduodamas nevėkšlą. 

- Tu ieškai Alekso Sinklerio. - Tai buvo veikiau tei- 
ginys negu klausimas. 

- Nieko nepripažįstu, - įspėjau jį. - Bet kas, jeigu 
ieškau? Kodėl tau tai parūpo? 

- Aš irgi ieškau Alekso, - pranešė Romanja. 

- Kažkodėl ši žinia manęs visai nestebina, misteri 
Romanja. Ganėtinai daug Žmonių šiuo metu domisi 
Aleksu. 

- Tu žinai, kur jis? 

- Jeigu Žinočiau, nekiurksočiau Gonflere. Ir tu čia 
nekiurksotum. 

- Bet tikiesi jį rasti? 

Aš rimtai linktelėjau. 

- “Alternatyvi seklių agentūra" visada randa tai, ko 
1eško. 

- Kaip tau patiktų dirbti man? 

- Nežinau, - atsakiau. - Kiek tu moki? Ar garantuoji 
sveikatos draudimą? O pervedimus į pensijų fondą? Ir 
ką aš turėčiau veikti? 

- Tai akivaizdu. Rasti Aleksą. 

- Tą aš ir stengiuos padaryti. 

- Taip, bet kito kliento užsakymu. Aš noriu, kad 
radęs Aleksą pirmiausia praneštum man. Aišku, 
galėčiau ir pats paieškoti, turiu daug gerų ryšių sos- 
tinėje, bet kam mudviem dubliuoti pastangas? 

- Tai būtų nedora mano dabartinio kliento atžvilgiu, 
- paprieštaravau. 

- Gal ir nedora, bet aš tau gerai užmokėsiu. Ir išgel- 

bėsiu nuo daugybės nemalonumų. 

- Kiek yra “gerai" ir nuo kokių “nemalonumų"? 

- Duosiu tau penkis tūkstančius dolerių grynais, kada 
1r jeigu praneši man, kur rasti Aleksą. 

- Man patinka apvalūs skaičiai, - prisipažinau. - O 
dabar papasakok apie nemalonumus. 

- Nebus jokių nemalonumų, jeigu Žaisi pagal tai- 
sykles. - Romanja nusišypsojo ir akimirkai tapo pa- 
našus į apšepusį Rubenso angelą mėlynais skruostais. 

- Misteri Romanja, man 1š tiesų reikia Žinoti daugiau. 
Kas jūs, kieno interesams atstovaujate, kodėl jums rūpi 
Aleksas? 

Romanja atsistojo, beveik neskaičiuodamas numetė 
ant staliuko saują banknotų ir pasitaisė banginišką kos- 
tiumą. 

- Penki tūkstančiai dolerių, jei bendradarbiausi, - 
priminė jis man, tarytum tai būtų reikėję priminti. - 
Nesibaigiančios sąskaitos iš gydytojų, jeigu nebendra- 
darbiausi. Rasi mane “Ric"' viešbutyje. Padaryk sau 
paslaugą, nemirk. 

Taip taręs, Romanja nuėjo sau. Aš žiūrėjau, kaip jis 
perkirto aikštę 1r įsėdo į “Pežo-404" su vairuotoju. 
Žiūrėjau, kaip nuvažiavo. Įsidėmėjau automobilio nu- 
merį, nors net neįsivaizdavau, kuriems galams. Paskui 
baigiau gerti kavą. Kai priėjo padavėjas, užsimokėjau - 
be banknotų, Romanja paliko dar ir padorius arbatpi- 
nigius, - visa kita susigrūdau į kišenę. Jokių nereika- 
lingų išlaidų. Jokių norų. 


VII dalis 


32. Sugrįžimas į Paryžių: Chuanitas 


Kitos dienos ryte grįžau traukiniu į Paryžių visai 
patenkintas savimi. Tiesa, Alekso paieškos kol kas ne- 
davė jokių apčiuopiamų rezultatų ir Frenkio pinigų dar 
neatgavau. Tačiau bent jau atsirado viltis, kad reikalai 
pagaliau pajudės iš mirties taško ir galbūt net atneš 
šiokį tokį pelną. | 

Kol važiavau taksi iš Monparnaso stoties iki Forumo 
de Al, Romanjos žadėtieji penki tūkstančiai dolerių be 
paliovos mirgėjo man prieš akis. 

Buvo viena iš tų įstabių dienų, retsykiais pasitai- 
kančių Paryžiuje. Žydras dangus spindėjo nepaprastu 
vaiskumu. Bolavo šelmiški debesėliai, Meistro Dizai- 
nerio skoningai išmėtyti po žydrynę. Po elegantiškais 
Mirabo, de Grenelio, de Bir Chakimo, d'Jena tiltais 
vinguriavo Sena - žaižaruojanti sidabrinė gyvatė, tiltų 
padalinta į segmentus. 

Taigi diena buvo puiki. Gatvėse minios Žmonių. Fo- 
rumo aikštėje ir plačioje terasoje priešais Beborą dėl 
publikos dėmesio varžėsi dvi muzikantų grupės. Vieni 
bretaniečių šokius šoko apsitaisę tautiniais kostiumais. 
Kiti grojo Pietų Amerikos melodijas keturiomis gitaro- 
mis. 

Aš tiesiog leipstu nuo meistriškai atliekamos chuan- 
gos, todėl priėjau paklausyti pietų amerikiečių ir pa- 
mačiau tarp jų Chuanitą, paragvajietį muzikantą iš “El 
Mango Enkantado“. Jis vilkėjo baltus marškinius su 
gausybe raukinių ir plačiomis pūstomis rankovėmis. 

- Obai, susitikime po koncerto, - pasiūlė jis man, 
kišdamas marakasus už diržo ir plačiai šypsodamasis. - 
Turiu tau naujienų apie Aleksą. 

- Ak, naujienų. Būsiu kavinėje “Le Per Trankil"", ko 

nors 1šgers1iu. 

Kaip stebėtinai lengva prisirankioti informacijos, jei 
žinai, kur sukinėtis. Manau, neperdėsiu sakydamas, kad 
esu pats sumaniausias informacijos medžiotojas Vakarų 
pusrutulyje. Žinoma, tai nė kiek ne menkesnis talentas 
už kitus, o jo pagrindas - kantrybė. 

- Sveikas, bičiuli, tu čia? - po dvidešimties minučių 
vėl užkalbino mane Chuanitas, palikęs draugus apeiti 
su skrybėle klausytojus. - Kaip sekasi, ką? 

Be raukiniais puoštų marškinių, Chuanitas dar 
mūvėjo tampriai lyg antra oda prigludusias toreadoro 
kelnes, avėjo sportinius firmos “Nike" batelius, o ant 
kaklo buvo pasirišęs baltą skarelę mėlynais žirniukais 
kaip Džonas Foitas “Vidurnakčio kaubojuje“. Šįkart 
vietoje niūraus apašo vypsnio jis apdovanojo mane 
berniokiška šypsena. 

- Klausyk, Obai, tu vis dar nori susitikti su Aleksu? 

Džiaugsminga Chuanito šypsena ir spinduliuojan- 
čios akys reiškė, kad man tai kažkiek kainuos. Tikriau- 
siai brangiai. Niekas taip nerodo meilės jums, kaip tas, 
kuris ketina patuštinti jūsų piniginę. 

Aš kiek patylėjau. 

- Supranti, - galiausiai pasakiau, - man visai nebūti- 
na susitikti su Aleksu. Tai yra mielai su juo pasi- 
matyčiau, jeigu jau esu Paryžiuje, bet jeigu nepavyks, 
ne bėda. Supranti, ką noriu pasakyti? 

Chuanito veidas apmirė. Aš stebėjau, kaip skaičiavi- 
mo mašinėlė vaikino smegenyse atmetė trisdešimt pro- 
centų nuo sumos, kurią jis ketino užsiprašyti už savo 
galbūt melagingą informaciją. 

- Liaukis, Obai. - Susigriebęs Chuanitas vėl nutaisė 
linksmą veido išraišką. - Aš žinau, kad tu nori rasti 
Aleksą. O tai juk kažko verta, ar ne? 

Atsakiau, kad tikriausiai galėčiau duoti jam kelis 
frankus. Nes nemanau, kad jis praneštų man kažką 

- O kiek duotum, jeigu aš, tarkime, nuvesčiau tave 
tiesiai pas Aleksą? 

- Gali nuvesti? 

- Ne, ne dabar pat, bet neilgai trukus. Tikriausiai 
pirmiau turi man pasakyti, kiek užmokėsi už tai. 

- Chuanitai, jeigu tu nuvesi mane tiesiai pas Aleksą 
nesukčiaudamas ir nesiderėdamas, - tariau aš griežtai 
nužvelgdamas vaikiną, - užmokėsiu tau du šimtus JAV 
dolerių ir dar padarysiu didelę paslaugą. 

- Kokią paslaugą? 

- Nepranešiu žandarams, kad tu neturi leidimo dirbti 
Prancūzijoje. 

Chuanitui tarytum kas trinktelėjo alebarda. 

- Kaip tu sužinojai? 

- Aš neišduodu savo informatorių. - Taip pat ir savo 
taiklių spėjimų. 

- Tebūnie penki šimtai, gerai? Aš turiu pažįstamų, 
kurie gali gauti pažymą žandarams. 

Iš pradžių neketinau nusileisti, bet paskui pagalvo- 
jau, o kuriam galui? Juk įvairūs kyšiai įeina į sąskaitą, 
kurią apmoka klientas, o gal net du klientai, tai kam 
man taupyti svetimus pinigus? | 

- Gerai, - sutikau. - Kada nuvesi? 

- Susitikime šiąnakt priešais Sent Ostašą. Žinai, kur 
tai yra? 

- Aišku, žinau. Tu ką, laikai mane turistu? - SAVO 
Paryžiuje aš galiu rasti bet kurią vietą. 

- Gerai, Obai, ten ir pasimatysime. 

- Lukterėk! Kelintą valandą? 

- Tarkime, vidurnaktį. Tinka? 

- Tinka, - atsakiau. - Tik padaryk man vieną pas- 
laugą, būk toks malonus. 

- Na, žinoma, Obai. - Chuanitas nusišypsojo, bet 
atrodė sutrikęs. 

- Liaukis vadinęs mane Obu. Tu paragvajietis, o ne 
prancūzas, ir negali pasiteisinti neištariąs “h". Nagi, 

pamėgink: H-O-B-A-S. 

- .„O-B-A-S, - pakartojo Chuanitas. 

- Jau daug geriau, - pagyriau jį. - Hasta mas tarde. 
Nevėluok. 

Aš nuėjau, paniręs į apmąstymus. Vidurnaktį, hm-m. 
Kažin ką tai galėtų reikšti? - 


33. Vikas Paryžiuje 


Tos pačios dienos pavakare aš sėdėjau ant suoliuko 
prie Senos, tikėdamasis pamatyti bet ką, išskyrus Viką. 
Jis atsisėdo ant kito suolo galo, bet nepratarė nė žodžio. 

Buvo sekmadienis. Taigi vakar Vikas dalyvavo bur- 
lentininkų varžybose Gonflere. O šiandien jis turėtų 
atiduoti man Frenkio Folkono pinigus už burlentes - tuo 
atveju, jeigu laimėjo varžybas. Žiūrėjau į Viką ir nie- 
kaip negalėjau suprasti, kas gi įvyko. Jis neatrodė kaip 
triumfuojantis nugalėtojas, bet ir į pralaimėjusįjį nebu- 
vo panašus. Tokiu atveju geriausia paklausti. 

- Kaip praėjo varžybos? - pasidomėjau. 

- Man neįdomūs jūsų pokštai, - burbtelėjo Vikas. 

- Apie ką jūs kalbate? 

- Jūs puikiai žinote! 

- Ne, nežinau, - paprieštaravau. - Ką, jūsų manymu, 
aš turėčiau žinoti? 

- Jūs žinote, kad aš nedalyvavau varžybose Gonilere. 
- Vikas dar labiau paniuro. 

- Iš kur man tai Žinoti? 

- Nes jūs pavogėte lentas! - beveik suriko Vikas. Jo 
veidas persikreipė. Ir staiga jis pravirko. - Niekingas 
žmogau! Tai buvo didžiausias mano šansas! O jūs 
negalėjote patikėti man lentų kelioms menkoms va- 
landėlėms! 

- Kažkas pavogė iš jūsų lentas? Kaip? Kada! 

- Aš maniau, kad jas nugabeno iš oro uosto į 
viešbutį. Bet jokios lentos taip ir neatvyko. 

- Tai kas gi jas paėmė? Neabejoju, kad žmonės matė. 

- Augalotas vyriškis vairuotojo uniforma. Taip man 
pasakė krovikas. 

- Akivaizdu, kad ne aš. Aš netgi neturiu vairuotojo 
uniformos. 

- Jūs galėjote nusamdyti žmogų, kad jis pavogtų len- 
tas, - pareiškė Vikas. 

Nusprendžiau nesivarginti aiškindamas jam situaci- 
jos absurdiškumą. Nelaimėlis kaltino mane nudžiovus 
iš jo burlentes, kurias jis pats pavogė iš mano darbda- 
vio. Vaikinas, regis, buvo ne tokios būsenos, kad su- 
prastų ironiją. Todėl aš tik paklausiau: 

- Kam man būtų reikėję jas vogti? 

- Kad grąžintumėte savo klientui misteriui Folkonui. 

- Nebloga mintis, - sutikau. - Ir kaip aš anksčiau apie 
tai nepagalvojau! Betgi aš sutikau palaukti, kol jūs 
gausite pinigų. Argi neprisimenate? 

Vikas tik gūžtelėjo pečiais. 

- Vikai, atsikvošėkite, - pareiškiau aš. - Aš neėmiau 
jūsų lentų. Ar suprantate, ką sakau? 

- Koks skirtumas, suprantu ar nesuprantu, - atrėžė 
Vikas. - Visai nesvarbu, ką galvoju aš, svarbu, ką pagal- 
vos mano partneriai. 

- Pirmąkart girdžiu apie kažkokius partnerius. Aš 
maniau, kad jūs vienas prieš visą pasaulį leidotės į ri- 
zikingą žygį su burlente. 

- Na, aš šiek tiek perdėjau, - prisipažino Vikas. - 
Reikalas tas, kad aš turiu partnerius, kuriems nepatiks 
tokia įvykių eiga. Praleisti varžybas Gonflere - kas gali 
būti blogiau? O kur dar kiti europinio lygio susitikimai? 
Kitą savaitę įvyks varžybos Amsterdame, paskui Gar- 
miše, ant Konstanso ežero, Mardžiorėje. Labai svarbu, 
kad aš ten dalyvaučiau. 

- Užjaučiu, - pasakiau. - Bet jums derėjo visų pirma 
užsimokėti už lentas. O jūs, užuot garbingai atsiskaitęs, 

kontrabanda 1išvežėte jas Žvejų laivu į Prancūziją. 

- Jūs ir šitai žinote? Misteri Drakonianai, aš pri- 
pažįstu, kad tai buvo mano klaida. Bet aš buvau pri- 
verstas taip pasielgti. Dar Ibicoje patikėjau broliui En- 
rikei, kuris tvarko “Marisol"'" buhalteriją, išsiųsti čekį 
senjorui Folkonui. Tačiau Enrikė išdūmė į San Sebast- 
janą, kur tikriausiai praloš visus pinigus. 

- Kad ir kaip ten būtų, jūs neužmokėjote. Jūs 
pavogėte burlentes. 

- Man panika. - Vikas visai užmiršo anglų kalbos 
taisykles. - Aš negalėjau susisiekti su savo partneriais, 
kurie keliauja po Europą, stebėdami varžybas. 

- Partneriai? Jūs jau keletą kartų paminėjote juos. 

- Taip, aš turiu partnerių, ir jau kalbėjau su jais. Mes 
nutarėme užmokėti jūsų klientui senjorui Folkonui už 
burlentes. Dabar pat. 

- Tikrai? O aš maniau, kad jūs neįstengsite grąžinti 
nė sū, kol nelaimėsite varžybų. 

- Iš esmės taip ir yra. Bet mano partneriai turi šiek 
tiek pinigų. Laimei. Mes nesmerkiame jūsų, misteri 
Obai, už tai, kad pavogėte mūsų burlentes. Bet dabar 
jos mums verkiant reikalingos. Taigi mes mokame. 

Vikas išsitraukė iš kišenės storą rudą voką ir įteikė jį 
man. Viduje gulėjo pluoštas banknotų. Greitosiomis 
peržiūrėjau juos. Amerikos doleriai, prancūziški frankai 
ir keletas svarų sterlingų. Visko po truputį. 

- Kiek čia? - paklausiau. 

- Dvidešimt penki tūkstančiai dolerių. Galite už- 
mokėti misteriui Folkonui, o likusius pasiimti sau. 

- Kuo aš nusipelniau tokio dosnaus honoraro, Vikai? 

- Jūs man patinkate, misteri Obai. Be to, man reika- 
lingos tos burlentės, o jūs, regis, esate tas, kuris gali 
man jas grąžinti. 

- Jau sakiau, kad nė nenumanau, kas paėmė jūsų, 
tiksliau, ne jūsų burlentes. 

- Suprantama, - pramurkė Vikas grėsmingai švelniu 

tonu, kokiu kartais prabyla ispanai prieš pratrūkdami 
įniršiu ir puldami šturmuoti barikados. - Aš nieko 
nekaltinu. Tik suraskite žmogų, kuris atgabens lentas 
štai šituo adresu, - jis padavė man popieriaus lapelį, - 
per keturiasdešimt aštuonias valandas. Ir visi bus paten- 
kinti. 

- Padarysiu, ką galiu, - sutikau, kišdamasis pinigus į 
kišenę. - Bet nieko neprižadu. 

- Prašau pasirūpinti, kad burlentės būtų pristatytos 
šiuo adresu, - pakartojo Vikas. - Savo paties labui. 

Jis pakilo eiti. Aš taip pat atsistojau. 

- Jūs man grasinate? 

- Ne aš. Aš nemėgstu smurto. Tai vis mano partne- 
riai, kurių mudu abu turime saugotis. 

Ir jis nuėjo sau. 

Lapelyje buvo nurodytas adresas kažkur Paryžiaus 
apylinkėse. Įsidėjau jį į piniginę. O paskui paskambinau 
Naidželui Vitonui ir susitariau susitikti bare “Niujork 
Hari". 

- Problema aiški, - pasakė jis, išklausęs mano atas- 
kaitą apie pokalbį su Viku. 

- Manai, lentas pavogė kažkas, kuris neturi ką veik- 
ti su likusia įranga? Ar tai paprasčiausias atsitiktinu- 
mas? 

- Sunki padėtis, seni. Bet aš pažiūrėsiu, ką galima 
padaryti. 

Vitonas šyptelėjo , ir mano smegeninėje ūmai su- 
skambo aliarmo varpai. Aš patikėjau, kad mano draugai 
išliko tokie pat, kokie buvo prieš dešimtį metų, kai 
mačiau juos paskutinį kartą. Ir suklydau. Aš jau nebe 
toks, koks buvau prieš dešimtmetį, tai kodėl jie turėjo 
išlikti tokie patys? 

- Naidželai, - sumurmėjau aš, - tu kartais neturi 
vairuotojo uniformos? 

- Aišku, neturiu, seni, - atšovė Naidželas. - Iki greito 
pasimatymo. - Nuėjęs iki durų jis atsisuko. - Bet, aišku, 

žinau, kur ją gauti. - Ir išėjo. 

Aš neturėjau nė menkiausio supratimo apie tai, ką 
visus šiuos metus veikė Naidželas. Galvotrūkčiais 
atlėkiau į Paryžių įsitikinęs, kad laikas sustingo ir nie- 
kas nepasikeitė. Bet paaiškėjo, kad taip nėra. Ir negalė- 
jo būti. Kuo užsiiminėja Naidželas tuo metu, kai nedir- 
ba man? Ir iš ko man tai sužinoti? 

Kai grįžau į "Sin", budėtojas pranešė, kad man 
skambino kažkoks Žanas Klodas ir prašė kuo greičiau 
susisiekti su juo. Užlipęs į savo kambarį surinkau tele- 
fono numerį. 

Išgirdęs balsą, atsiliepusį kitame gale, gyvai įsivaiz- 
davau įspūdingų apimčių rudaplaukę moterį. Ji kalbė- 
j0 prancūziškai, bet su ryškiu ispanišku akcentu. Ispa- 
nai - tai Prancūzijos negrai. Dažniausiai būtent jie sam- 
domi budėtojais ir durininkais antros bei trečios klasės 
Paryžiaus viešbučiuose. Socialinėje struktūroje jie stovi 
viena pakopa aukščiau už alžyriečius, kurie naktimis 
šluoja gatves iš virbų surištomis šluotomis. Aš ėmiau 
kalbėti ispaniškai ir išgirdau įprastinę ispanų skundų 
tiradą: kokie šalti Žmonės tie prancūzai ir koks prėskas 
jų maistas. Įsitikinusi, kad aš nieko nepažįstu Al- 
basetėje, moteris pagaliau pranešė, kad Žanas Klodas 
išėjo, bet labai norėjo su manimi pasikalbėti. Palikau jai 
savo viešbučio numerį. 

Iki susitikimo su Chuanitu turėjau dar pusantros va- 
landos. Todėl išsimaudžiau ir priguliau nusnūsti. Jūs 
tikriausiai pagalvojote, kad aš pernelyg daug miegu. 
Bet tai netiesa. Kiti sekliai irgi daug miega. Ties10g jie 
apie tai nutyli. O aš tvirtai nusprendžiau rašyti visą 
tiesą apie savo darbą. Tad leiskite man ir toliau taip 
daryti. 

Nustačiau savo rankinį “Kasi0" 23.45, atsiguliau ir 
akimirksniu užmigau. Žadintuvas supypsėjo pernelyg 
greitai ir kova su laikrodžio programa - juk reikėjo kaip 
nors sustabdyti nelemtąjį triukšmą! - maloniai prablaivė 

mane iš miegų. Užsivilkau tamsiai mėlynus medvilni- 
nius marškinius, besvorį sportinį chaki spalvos švarką 
su gausybe kišenių ir išėjau į šiltą Paryžiaus naktį. 


34. Sent Ostošas 


Šnektelėjęs su viešbučio durininku, nesunkiai išsi- 
aiškinau, kaip man rasti Sent Ostošą. Faktiškai katedra 
buvo beveik čia pat, už kampo. Išėjęs 1š viešbučio, pa- 
sukau Rambiuto gatve pro Forum de Al ir patraukiau 
tiesiai į Sent Ostošą. 

Tie, kurie statė šį milžinišką gotikinį statinį, matyt, 
norėjo pralenkti Dievo Motinos katedrą. Ore pakibę 
portikai ir rausvi langai, iškilę virš mėsos 1r Žuvies 
krautuvėlių, buvo gerai matyti šviesią Paryžiaus naktį. 
Katedrą pasiekiau lygiai vidurnaktį. Kaip tik mušė gi- 
gantiškas gatvės laikrodis, gal keturių metrų aukščio ir 
daugiau kaip tonos svorio. Dūžiai sklido iš gretimo 
dengto skersgatvio. 

Po akimirkos pasirodė 1r Chuanitas. O gal jis atėjo 
pirmas ir laukė manęs. Jis nepersivilko ispanų muzikan- 
to kostiumo, kurį dėvėjo ryte, tik užsimetė ant pečių 
trumpą elegantišką tamsiai mėlyną peleriną ir tapo 
panašus į karinės Sen Sir akademijos kursantą. 

- Ak, amigo, eime su manimi, - šūktelėjo Chuanitas 
1r nusivedė mane į Sent Ostošo vidų. 

Katedrai šiek tiek trūko iki “liepsnojančios" gotikos, 
nors skliautuotos lubos buvo ganėtinai aukštos. Mes 
patraukėme link altoriaus pro Dievo motinos koplytėlę 
ir Kolbero antkapį, sykiu trumpai apžvelgdami Pran- 
cūzijos istoriją. Cia buvo pakrikštyti Rišeljė, Moljeras, 
madam de Pompadur. Čia Liudvikas XIV priėmė 
pirmąją komuniją, čia palaidojo Lafonteną, Mirabo ir 
jau minėtąjį Moljerą. 

- Kur mes einame? - pakuždomis paklausiau. 

- Tu kada paskutinį kartą buvai išpažinties? - 

sušnibždėjo Chuanitas. 

- Ką tu, aš žydas, mes tokiais dalykais neužsiimame, 
- paaiškinau. 

- Na, tuomet tau tai bus nauja patirtis. 

Chuanitas privedė mane prie klausyklos. Su pasi- 
bjaurėjimu nužvelgiau ją. 

- Ką tai reiškia? - paklausiau. Pietų amerikiečių hu- 
moro jausmas kartais būna daugiau negu keistas. 

- Užeik, - paliepė Chuanitas, rodydamas į klausyklą, 
- ir pamatysi. 

Man tai visai nepatiko, bet, velniai nematė, užėjau 
vidun. Nuo bažnyčios salės mane skyrė sunki užuo- 
laida. Pasilenkęs į priekį aptikau langelį, kurį atidaro, 
kai nori kalbėtis su kunigu. Pravėriau langelį. Iš kitos 
pusės atsklido kažkoks šnaresys,. sakytum, kunigas 
taisėsi sutaną, ar kaip ten vadinasi jo apdaras. 

- Taip, mano sūnau? - po minutėlės pratarė įtaigus 
balsas. 

Nekantriai gūžtelėjau pečiais. Situacija ėmė mane 
erzinti. Milžiniška prietemoje skendinti katedra, fantas- 
tiški siluetai, gausybė žvakių, didingos skulptūros, 
smilkalų ir dorovingumo aromatas - visa tai kaipmat 
sukėlė man nervinius skrandžio spazmus. Čia tikrai ne 
mano Paryžius. Visgi man pavyko išlaikyti sąlyginę 
dvasios pusiausvyrą ir įprastu šnekamuoju tonu pa- 
reikšti: 

- Labas, aš Hobas Drakonianas, kam turiu garbės 
išpažinti nuodėmes? 

- Man sakė, kad jūs kiek kvaištelėjęs, - suniurzgė 
visai ne šventeiviškas balsas kitoje pertvaros pusėje. 

- Visgi ne tiek kvaištelėjęs, kad skirčiau pasimatymą 
klausykloje, - atrėžiau. - Gal jums tai teikia kažkokį 
iškrypėlišką malonumą? Ir, beje, kas jūs? 

- Kalbėdamas su jumis turiu likti nematomas, - pra- 
nešė balsas. - Ši vieta man atrodo saugiausia iš visų, 
kokias galėjau sugalvoti per trumpą laiką. Be to, visai 

šalia jūsų viešbučio. 

- Taip, visai šalia, - sutikau. - Jūs galėjote ateiti pas 
mane į viešbučio numerį, aš bučiau užsakęs kelis bute- 
lius vyno, ir būtume civilizuotai aptarę savo reikalus. O 
čia, manyčiau, yra saugu tik tol, kol kunigui neparūpo, 
kokį žaidimą mes žaidžiame jo būdelėje. 

- Kunigas išvykęs į Marakešą, jis atostogauja, - atkir- 
to balsas. - Manote, mes nesugebame organizuoti su- 
sitikimų? 

- Nežinau, o kas jūs? 

- Jums nebūtina tai Žinoti. 

- Jūsų tiesa, - sutikau. - Bet 1r čia kiurksoti nebūtina. 
- Aš atsistojau. - Jeigu norėsite pratęsti pokalbį, rasite 
mane netoliese, kavinėje “Pje de Košon". Gal užsi- 
sakysiu gratine. 

- Palaukite! - sušnypštė tariamas kunigas. - Kiek 
užmokėsite už informaciją apie Aleksą? 

Vėl atsisėdau. Pagaliau mes grįžome į tikrovę. 

- Pirmiausia turiu išgirsti tą informaciją, tada sprę- 
siu, kiek ji verta. 

- Mano informacija jums kainuos mažiausiai penkis 
šimtus JAV dolerių, jeigu nuspręsite, kad ji vertinga. 
Tinka? 

- Taip, - sutikau, - bet tik tuo atveju, jeigu ji vertin- 
ga. | 

- Ar galite iš karto duoti man šimtą dolerių, patvirtin- 
damas savo dorus ketinimus? 

- Nebūkite juokingas, - prunkštelėjau aš. 

- Tiek to. Sekite paskui mane. 


35. Estebanas 


Išsekiau paskui apsimetėlį kunigą iš Sent Ostošo, ir 
mudu nužingsniavome iš pradžių Triuanderi, paskui 
Sen Deni gatve. Užkandinės, smulkmenų krautuvėlės, 
sekso reikmenų parduotuvės, kavinės dirbo visu pa- 

jėgumu. Vogčiomis nužvelgiau savo bendrakeleivį. 
Aukštas, gelsvai žalsvos spalvos veidu, plėšriomis aki- 
mis ir meksikiečių revoliucionieriaus Pančo Viljos 
ūsais. Tai, ką aš palaikiau sutana, buvo paprasčiausias 
pončas. Ė 

- Jūs turite vardą? - paklausiau. - O gal man kreiptis 
į jus kaip į kunigą? 

- Vadinkite mane Išmaeliu, - atsakė nepažįstamasis. 
- Ne, verčiau nevadinkite Išmaeliu, tai tik nervinis ref- 
leksas, užsilikęs po literatūrinių kursų Naujoje mokyk- 
loje Niujorke, kuriuos lankiau pernai. 

- Patiko kursai? - paklausiau jausdamas, kad turiu 
kažką pasakyti. 

- Tiesą sakant, man patiko jaunutė stambiakrūtė 
žydaitė, kuri juos lankė, - prisipažino mano pašneko- 
vas. - O visa kita... Žinote, aš būsiu laimingas, kai pa- 
galiau liausiuos galvoti apie baltus banginius, vardu 
Mobi Dikai. Galite vadinti mane Estebanu. 

Mes dar kiek paėjėjome malonioje tyloje. 

- Kur jūs mane vedate? - galiausiai paklausiau. 

Mes kaip tik artėjome prie tamsių alėjų, supančių 
Nekaltųjų fontaną. Vieta, susijusi su šiurpiais įvykiais. 
1590-aisiais, kuomet Henrikas Navartetis laikė Paryžių 
apsuptyje, mirusieji paliko netoliese esančias kapines 
ir, kaip pasakojama, šoko gatvėse. Mūsų laikais čia 
gausu turistų - dieną. O naktimis sudarinėjami įvairūs 
nelegalūs sandėriai. 

- Manau, ši vieta mums puikiai tiks, -- pareiškė Este- 
banas. 

Nuo būrelio valkatų, stoviniuojančių prie fontano, 
atsiskyrė dvi žmogystos. Man labai nepatiko tai, kad jos 
priėjo tiesiai prie manęs, atkirsdamos nuo praeivių iš 
abiejų pusių. Nepatiko ir tai, kad Estebanas staiga 
žingtelėjo atatupstas, kyštelėjo ranką į skraistės kišenę 
1r išsitraukė kažką Žvilgantį. Tai buvo ne lūpinė armo- 
nikėlė. 

126 


- Estebanai, aš susidariau apie jus klaidingą 
nuomonę, - sumurmėjau. 

- Nejaugi? 

- Aš palaikiau jus garbingu sukčiumi, o jūs, pasiro- 
do, esate pats niekingiausias momceris. 

„ - Momceris! - sukikeno Estebanas. - Visai užmiršau 
egzotiškąjį Niujorko žargoną. Kaip aš norėčiau išmokti 
vartoti idiomas! 

- Jeigu sėkmingai prasuksime šį sandėrį, galėčiau 
tapti jūsų jidiš kalbos mokytoju. 

- Jau nuo pirmosios mūsų pažinties akimirkos paju- 
tau jums simpatiją, Hobai. - Estebanas be jokio vargo 
ištarė “h"" mano varde. - Labai apgailestauju, kad turiu 
iškelti jums tokias sąlygas, kokių jūs negalite net 
įsivaizduoti. Politika - žiauri meilužė. 

- Liaukitės vaidinti piktadarį, jūs prastas aktorius, - 
nusišaipiau. - Paklausykite, Estebanai, verčiau kur nors 
prisėskime ir rimtai pasišnekėkime. Nėra padėties be 
išeities. 

- Jeigu tik mano balsas būtų lemiamas, - nutęsė Es- 
tebanas, nutaisęs melancholišką veido išraišką: tokia 
melancholija kartais užplūsta pietų amerikiečius, kai jie 
priversti susidoroti su žmogumi, kuris jiems 1š tiesų 
patinka. - Deja, čia sprendžiu ne aš. Įsakymas atėjo tie- 
siogiai iš “El Grupo Blanko“"". 

- Ak, iš “El Grupo Blanko“, - pakartojau aš. 

- Būtent. 

- Velniava! - pasipiktinau aš. - Kodėl neįspėjote 
manęs iš pat pradžių? Vadinasi, jums leista elgtis su 
manimi kaip patinka, jeigu jau “Grupo Blanko“" prisii- 
ma visą atsakomybę. Prisipažinkite atvirai, Estebanai, 
argi tai ne kvailystė? 

Matyt, mano žodžiai nepasiekė jo ausų. Net nesu- 
simąstę aple tai, ką pasakiau, du Estebano ginklane- 
šiai, ar kaip dar juos pavadinti, susidūrė viename taške, 
1r tas taškas buvau aš. 

Aš baigiau savąją partiją. Šokau pro platų plyšį tarp 
trijų persekiotojų ir nukūriau Sevastopolio bulvaro 
pusėn. Baimė visu greičiu ginė mane pirmyn. 

Deja, nepavyko pabėgti. 

Jie buvo tam pasiruošę. Vos tik trūktelėjau iš vietos, 
vienas iš dviejų banditų pakišo man koją, antrasis 
užsimojo, tarytum jie buvo iš anksto viską surepetavę. 
Mano smegenyse plykstelėjo sprogimas. Kojos virto 
muilo burbulais. Galvoje išgirdau aukštą spengimą. 
Taip 1r nepajutau, kaip nukritau ant šaligatvio. 


36. Bulonės miške 


Argi ne keista, kad ispaniškasis pasaulis ir toliau ki- 
šasi į mano gyvenimą, nors jau seniai palikau Ibicą? 
Tikriausiai yra kažkas tokio jo mentalitete, kas traukia 
mane, verčia ieškoti ilgesingos senovės ispanų dvasios. 
Šalys egzistuoja kaip modeliai mūsų protui ir ap- 
sprendžia mūsų tipažą nepriklausomai nuo mūsų indi- 
vidualių ypatybių. Mano ryšys su Ispanija buvo gilus, 
ironiškas ir toks pat apgaulingas kaip didžiojo Don 
Kichoto, mano protėvio, nuotykiai. 

Štai apie ką aš mąsčiau gulėdamas erdvios, galbūt 
ekskursinės mašinos bagažo skyriuje. Nusprendžiau kol 
kas apsimetinėti esąs be sąmonės. Vos vos pramerkęs 
akis, pro blakstienų tinklą įžiūrėjau už savęs du stam- 
bius vyrus, kurie stebėjo mane nuo atlenkiamų sėdynių. 
Priekyje šalia vairuotojo sėdėjo Estebanas. Vairuotojas 
buvo užsimaukšlinęs šoferio kepurę su snapeliu. 
Nesunku pastebėti, kad pietų amerikiečiai sugeba bet 
kokiomis aplinkybėmis išsaugoti stiliaus jausmą. Aišku, 
būdas, kuriuo jie mane pagrobė, netilpo į jokius mano 
fantazijų rėmus. Kas, velniai rautų, yra toji “El Grupo 
Blanko“? Ir ko jiems iš manęs reikia? 

Du vyriškiai ant atlenkiamų sėdynių tyliai kalbėjosi 

tarpusavyje man negirdėta kalba. Vienas iš jų retsykiais 
vis kreipdavosi į Estebaną, ir tas atsakydavo ta pačia 
kalba. Ūmai man toptelėjo, kad šie žmonės visai ne lo- 
tynai. Jų kalba man pasirodė panaši į albanų kalbą. 
Arba į vieną iš makedoniečių tarmių, kurios liko 1š- 
simėčiusios po visus regionus, užkariautus Aleksandro 
Didžiojo. 

Mes jau pravažiavome Paryžiaus centrą ir dabar 
artėjome prie žiedo, juosiančio miestą. Paskui pasuko- 
me link Port de le Vijet 1r švilpėme vakarų kryptimi. Po 
kurio laiko aplenkėme šiaurinę miesto ribą ir pasukome 
į pietus pro Port Majo, pavažiavome dar maždaug mylią 
1r atsidūrėme ties Port Dofin. Dabar mus supo Bulonės 
miškas, didelis rūpestingai prižiūrimas parkas 
vakarinėje Paryžiaus dalyje. 

Automobiliui riedant pavėsingomis alėjomis, mačiau 
prostitutes, lyg paradui išsirikiavusias palei šaligatvius; 
visos vilkėjo kailinius, ir daugiau nieko po jais. Priartė- 
jome prie Alė de Lonšan, kur slampinėja parsidavinė- 
jantys vyrai, perkirtome Prancūzijos Lenktynių klubo 
teritoriją, dar kiek pavažiavome ir sustojome tuoj už 
Prė Katelo aukštumos, pelkėtoje vietoje netoli Inferjė 
ežero. Sakoma, kad čionai Paryžiaus banditai atveža 
savo aukų kūnus. 

- Gerai, Hobai, - prabilo tvirtas Estebano balsas, tai- 
syklingai ištariantis “h". - Štai ir paskutinė maršruto 
stotelė, kaip sakote jūs, amerikiečiai. 

Nebuvo prasmės vaidinti nualpusį. Iš visko 
sprendžiant, labai greitai mane ištiks neišvengiama re- 
alybė: Didysis Sapnas, apie kurį dainavo Džimas 
Morisonas. 

- Prašau išlipti iš mašinos, - paliepė Estebanas. 

Tylėdamas paklusau, šįkart be paikų pokštų. Labiau- 
siai neramino tai, kad Estebanas neįspėjo manęs ne- 
mėginti bėgti. Matyt, jo nejaudina, ar aš bandysiu bėgti, 


129 


ar ne. Jis jau žino, ką su manimi daryti. 

sivedė giliau į mišką , kur žėlė tankūs krūmai. Buvo 
giedra naktis. Pro šakas mačiau virš galvos Šienpjovių 
žvaigždyną. Žengiant per žolę, šlapia žemė po kojomis 
šaižiai čepsėjo. Vienas iš augalotų vyriškių buvo bjau- 
riai persišaldęs. Jis vis pūtėsi nosį į baltą nosinę. Ne- 
įstengiau sugalvoti, kaip galėčiau panaudoti šią 
aplinkybę savo naudai, tačiau bent jau neatsisakiau to- 
kių minčių. 

Pagaliau išėjome į nedidelę laukymę. Čia sustojome. 

- Dabar galime pasikalbėti, - pasiūlė Estebanas. 
atatupsti. Man iškart pagerėjo nuotaika. Nesakau, kad 
Estebanu labiau pasitikėjau, tačiau bent jau įgavau vil- 
ties, kad dar ne viskas prarasta. 

- Mano drauge, - pradėjo Estebanas, - galbūt jūsų 
sumanymas ieškoti Alekso nėra toks jau geras? 

- Keista, kad jūs tai sakote. Aš irgi apie tai galvojau. 

- Tikrai? 

- Taip, aš apsvarsčiau šią mintį 1š visų pusių, - patvir- 
tinau. - Aleksas - Žmogus poguito complicado, ver- 
dad?* Ir šitas reikalas pradeda man nebepatikti. Kaip 
tik buvau beapsisprendžiąs parašyti, kad išeinu iš 
žaidimo, ir grįžti namo pas savo buvusias žmonas. 

- Labai gera mintis, - sutiko Estebanas. 

- Jis ne toks bukas, kaip atrodo, - įsiterpė vienas iš 
ginklanešių. 

Praleidau jo žodžius pro ausis. 

- Deja, jeigu atsisakysiu darbo, man neužteks pinigų 
grįžti namo. 

Estebanas įsistebeilijo į mane. Paskui kimiai nusi- 
juokė. 

- Senjore Drakonianai, jūs mane stebinate. Nejaugi 


* Gan sudėtingas, tiesa (isp.)? 

mėginate priversti mane užmokėti jums už tai, kad mes- 
tumėme šį reikalą? O aš maniau, kad jūs būsite dėkin- 
gas, jeigu išeisite iš čia gyvas. 

-.Žinoma, būsiu dėkingas, - skubiai patvirtinau. - 
Nesupraskite manęs klaidingai. Tačiau, atvirai kalbant, 
aš netikėjau, kad rimtai ketinate mane užmušti. 

- Kodėl jūs taip nusprendėte? 

- Dėl vienos priežasties. “El Grupo Blanko" to ne- 
pateisintų. Jokiu būdu. Jūs gi žinote, kaip dažnai jie 
keičia savo nuomonę. Šiuo momentu jiems svarbiausia 
- atsargumas. Kad niekam nekiltų įtarimas. Antraip iš- 
kils grėsmė daugeliui kruopščiai parengtų planų. 

- Ką jūs žinote apie “El Grupo“? - paklausė Esteba- 
nas. 

- Tai mano reikalas, - atrėžiau. - Neketinu pasakoti 
to, ką Žinau, nei jums, nei kam kitam. Supraskite, jums 
patiems tai bus tik į naudą. 

- Jūs turite daug š šansų prieš mus, - sumurmėjo Este- 
banas. - Net nežinau, kaip mums pasielgti. Ko gero, 
saugiausia būtų užmušti jus. 

- Klystate. Ir štai kodėl: nužudydami mane jūs su- 
kompromituosite Chuanitą. Inspėktorius Fošonas iš 
Paryžiaus policijos seka kiekvieną mano žingsnį. Ne- 
manykite, kad šitas mažytis pagrobimas liko jo nepaste- 
bėtas. Fošonas ir jo Žmonės pasirengę bet kurią aki- 
mirką pulti mano pėdsakais. 

- Mūsų niekas nesekė, - paprieštaravo Estebanas, 
tačiau be didelio įsitikinimo. Ir kas galėjo būti įsi- 
tikinęs? 

- Policijai nebūtina kabėti jums ant uodegos, - 
paaiškinau. - Kiek pažįstu Fošoną, jis įmontavo “bla- 
kutę" į jūsų mašiną, vos pastebėjęs, kur link krypsta 
įvykiai. Jis tikras meistras, šitas Fošonas. Bet jūs, 
manyčiau, nujautėte, su kuo susidursite Prancūzijoje. 

Estebanas pasisuko į savo padėjėjus, ir jie ėmė tar- 

tis savąja nesuprantama kalba. Įdėmiau įsiklausęs, 
nusprendžiau, kad tai ne albanų, o veikiau turkų ar 
azerbaidžaniečių kalba. Tik paskui sužinojau, kad tai 
guaroni, pagrindinė Paragvajaus indėnų tarmė. 

- Jūs ketinate nutraukti Alekso paiešką? - paklausė 
Estebanas. 

- Dar pagalvosiu. O jūs peržegnokite man delną si- 
dabru arba banknotais, ir aš pasistengsiu palengvinti 
jūsų dalią, kai šis vaško rutuliukas ištirps. 

- Juokinga, - burbtelėjo Estebanas, - jūsų padėtyje 
kažko reikalauti. 

- O man kitaip atrodo, - neatlyžau aš. - Paklausykite, 
Estebanai, užmokėkite man. Juk tai ne jūsų pinigai. Jie 
priklauso “El Grupo Blanko“. Ten net nepastebės, jog 
trūksta kelių tūkstančių dolerių, jeigu sąskaitą pateik- 
site kaip nedideles išlaidas grynais. 

- Kelių tūkstančių? Tai neįmanoma. Mūsų biudžetas 
labai ribotas. Atvykėliams iš Pietų Amerikos pragyve- 
nimas Paryžiuje siaubingai brangus. 

- Tai jūsų problemos, - atkirtau. - Velniai rautų, aš 
juk ne kyšio prašau. Darykite, ką norite. Tik prašau 
užbaigti kuo greičiau. Fošoną tikriausiai jau pykina nuo 
landžiojimo po krūmus. Aš irgi turiu svarbesnių reikalų 
nei visą naktį plepėti su jumis Bulonės miške. 

Estebanas pravedė dar vieną trumpą pasitarimą. 
Paskui išsitraukė piniginę. 

- Duosiu jums dešimt tūkstančių frankų, bet turite 
nutraukti Alekso paiešką, - pareiškė jis savo sąlygą. 

Paėmiau pinigus ir įsikišau į kišenę. 

- Beje, Estebanai, jums labiau apsimokėtų ieškoti jo 
kartu su manimi, nes toks mano darbas. Be to, esu jo 
draugas ir pasistengsiu padaryti viską jo labui. 

- Jūs gi sakėte, kad liausitės jo ieškojęs! .- beveik 
suriko Estebanas. Jo balse skambėjo nuoširdus pasipik- 

gali meluoti kiek tinkami, o visi kiti privalo laikytis 
žodžio. 

- Aš privalau tęsti paiešką, bet pernelyg nesistengsiu. 

Matyt, Estebanas suprato sutikęs lygiavertį 
priešininką akių dūmimo mene. Atsakomasis smūgis 
buvo silpnas. 

- Atminkite, mes jus įspėjome. Saugokitės. Jeigu 
mums teks dar kartą susitikti su jumis, tai gali būti 
paskutinis susitikimas. 

Apgailėtinas grasinimas, bet aš supratau: jis mėgina 
išsaugoti garbę ir orumą. 

- Ei, nejaugi neparvešite manęs atgal į Paryžių? - su- 
šukau jiems pavymui: Estebanas ir jo draugai skubiai 
patraukė link mašinos. | 

- Grįšite su savo draugužiu Fošonu, - atsiliepė Este- 
banas. 

Netrukus išgirdau, kaip suurzgė motoras ir mašina 
nuvažiavo. 

Ūmai sutraškėjo šakos. Iš krūmų išlindo inspekto- 
rius Fošonas ir dar vienas seklys civiliniais drabužiais. 

- Labai gerai, Obai, - pasakė Fošonas. - Mes nenu- 
leidome akių nuo tų vyrukų. Bet kaip jūs sužinojote, 
kad aš netoliese? 

- Tiesą sakant, aš nežinojau. Tačiau būtent šito 
troškau visa širdimi, - prisipažinau. 

- Džiugu, kai svajonės išsipildo, - sutiko Fošonas. - 
Dešimt tūkstančių frankų galite atiduoti man. 

- Na, jau ne! Aš tiek iškentėjau, kad juos gaučiau! 

- Mes grąžinsime jums pinigus, kai tik baigsiu tirti 
bylą. Marseli, išrašyk kvitą, - paliepė Fošonas. 

Antras policininkas, apsirengęs civiliniais drabu- 
žiais, aukštas, išblyškęs, kirptas “ežiuku", išsitraukė iš 
kišenės bloknotą, kažką pakeverzojo ir įteikė lapelį 
man. Atidaviau jam pinigus. Lengvai atėjo, lengvai išė- 
j0. 

37. Žanas Klodas ir Naidželas; apie Aleksą 


Kai Fošono “Pežo" privežė mane prie viešbučio, 
pamačiau ten manęs laukiantį Žaną Klodą. Kol mudu su 
Fošonu atsisveikindami keitėmės mandagiomis frazė- 
mis, jis iš atsargumo žingtelėjo į šešėlį. 

- Taip, inspektoriau, - pasakiau, - labai ačiū, kad 
išgelbėjote mane. Šiaip jau aš valdžiau situaciją, tačiau 
visada malonu, kai tave palaiko iš užnugario. 

- Būkite atsargus, Obai. - Fošonas gūžtelėjo pečiais 
ir suraukė juokingą grimasą. - Man regis, jūs žaidžiate 
su kardu, kybančiu virš jūsų galvos, kaip sakoma pas 
jus Amerikoje. 

- Teisingai, mūsuose taip sakoma, - patvirtinau. - 
Tikriausiai norite, kad reguliariai pranešinėčiau jums 
viską, kas susiję su Aleksu? Ką mačiau, ką girdėjau, ką 
veikiau? 

- O, ne, - nusijuokė Fošonas. - Tik būkite atsargus ko 
nors imdamasis. Jūs ne iš tų kietų vyrukų, kurie užsiima 
nusikaltėlių gaudymu. Ir tuo skiriatės nuo mūsų - juk 
mums tai įprasta kasdienybė. 

- Ar negalėtumėte man pasakyti, kuo Aleksas pa- 
traukė Paryžiaus policijos dėmesį? Jis kažką iškrėtė, 
jeigu jau jo ieško? 

- Kiek žinau, nieko tokio neiškrėtė. Bet kas žino, kas 
bus rytoj? - atsakė Folšonas ir nužingsniavo prie savo 
mašinos, švilpaudamas “Mano blondinę" jam vienam 
būdinga maniera. 

Fošonui nuvažiavus, Žanas Klodas išlindo iš slėptu- 
vės - žandikaulis atvipęs, antakiai pakelti. Supratau, kad 
tuoj tapsiu nemalonios prancūziškos ironijos objektu, 
todėl skubiai pasiūliau, atsainiai gūžtelėdamas pečiais: 

- Eime į mano kambarį, išgersime po taurę vyno ir 
apsikeisime gandais, gerai? 

Žanas Klodas taip pat gūžtelėjo pečiais ir nupėdino 

paskui mane į viešbutį. 


**x* 


Naidželas Vitonas jau sėdėjo mano kambaryje ir 
vaišinosi dviguba porcija viskio, kurio nusipirkau lėk- 
tuve. Naidželas mėgo krėsti pokštus. Jis tvirtino, kad 
toks nekaltas išdykavimas, kaip svetimų spynų rakinėji- 
mas, jam būtinas sportinei formai palaikyti. Šįvakar jis 
buvo pasipuošęs firminiu tvido švarku, karininko kelnė- 
mis iš tankios tvirtos medvilnės ir išblizgintais ispaniš- 
kais batais. 

- A, tai tu, mano drauge! Matau, įvyko kažkas ne- 
malonesnio už aną pasivažinėjimą į Gontlerą. 

- Apie tai ir turime pasikalbėti. 

- Klausyk, Obai, - pradėjo Žanas Klodas, - aš mė- 
ginau tave įspėti. Skambinau tau, prašiau perduoti, kad 
reikalas itin svarbus. 

- Aš perskambinau, bet tavęs nebuvo. 

- Aš tik nusileidau į kavinę cigarečių. Kodėl ne- 
paskambina: dar kartą? 

Nesugebėjau rasti įtikinamo atsakymo į jo priekaištą, 
todėl nusprendžiau verčiau pasilepinti viskio gurkšne- 
liu. Šliūkštelėjęs tauraus gėrimo į stiklinę dantų šepetė- 
liui, minutėlę pasukinėjau ją, kol susidarė verpetukas. 
Tada paragavau. 

- Taip jau geriau, - atsikrenkščiau ir iškart nemalo- 
niai užsikosėjau. 

Žanas Klodas paplojo man per nugarą. 

- Patrauk nuo manęs savo purvinas letenas, - irzliai 
suniurzgiau. - Aš visada kosėju gerdamas. Kokią vel- 
niavą ketinai pranešti man telefonu, Žanai Klodai? 

- Norėjau tave įspėti, kad nesėstum į mašiną su jo- 
kiais pietų amerikiečiais. 

- O kaip sužinojai, kad mane reikia įspėti? 

- Vakar popiet kai ką aptikau. Ar ne, Naidželai? 

- Taip, sakyčiau, tu tikrai nemažai nuveikei, - palaikė 
bičiulį Naidželas. - Ar neturi jokios užkandos prie šio 
puikaus viskio? Ypač tiktų sūrio lazdelės. 

Nesuprantu, kas dedasi Paryžiuje. Niekas nė piršto 
nepakrutina, prieš tai neprisikimšęs skrandžio. 

- Klausyk, atrėžiau, - sūrio lazdelių aš tikrai neturiu. 
- Žanai Klodai, kodėl tau nepaskambinus į “Le Cink", 
esančią šitoje pačioje gatvėje, 1r nepaprašius atsiųsti 
mums sumuštinių? 

- Prancūzijoje kavinės netiekia maisto į namus! - 
Žanas Klodas pažiūrėjo į mane kaip į beprotį. 

- Tačiau Megrė jos aptarnauja! - prikišau aš. 

- Ak, tai nėra taip jau svarbu, - įsiterpė Naidželas. - 
Kadaise Ibicoje tavo namai garsėjo gardžiausiais pa- 
tiekalais. 

- Tai buvo tuondet, kai man maistą gamindavo Keitė. 

- Kaip toji moteris troškindavo kiaulienos šonkau- 
liukus pagal kinų receptą! - prisiminė Vitonas. 

Neturėjau jokio noro tęsti šią temą. Pasisukau į Žaną 
Klodą. 

- Ką tu sužinojai? 

- Aš turiu draugą, - pradėjo Žanas Klodas, - dirbantį 
padavėjų “El Mango Enkantado“. Jis nugirdo kelių 
“gaučo" pokalbį. Sakė, kad jie minėjo Aleksą. 

- Apie ką būtent jie šnekėjosi? 

- Jis nesuprato. Jie kalbėjo mano draugui nežinoma 
kalba. 

- Bet jis suprato, kokie tų žmonių santykiai su Alek- 
su? 

- Taip, žinoma. Aš jo klausiau. Tas vyrukas mano, 
kad jų santykiai neapibrėžti. 

- Sita informacija mums tiek pat vertinga, kiek ir visa 
kita, ką iki šiol pavyko išsiaiškinti. 

Siektelėjau cigaretės iš Naidželo pakelio, paskui 
prisiminiau, kad mečiau rūkyti prieš porą mėnesių, tiks- 
liau, prieš kelias savaites. Bet vis tiek paėmiau. Šiuo . 

momentu tai neturėjo reikšmės, nes aš nebetikėjau, jog 
išgyvensiu taip ilgai, kad spėčiau įsitaisyti plaučių vėžį. 

- Aš turiu tau kiek daugiau informacijos, - pareiškė 
Naidželas. - Ar Žinai, kuo užsiiminėjo Aleksas pastarai- 
siais metais? 

- Tikriausiai pardavinėjo povandenines k 
Floridoje? 

- Klysti. Aleksas dirbo pas Aaroną, Mertį, Steinmecą 
19 Frenkeną. 

- Advokatų kontoroje? 

- Juridinėje firmoje. Jis steigė fondus. 

- Steigė fondus? Turi omeny fondus politinėms kam- 
panijoms ir panašiai? 

- Taip. Pastaruosius metus ar dvejus toji firma kūrė 
specialų projektą. Jis buvo susijęs su neseniai skanda- 
lingai pagarsėjusiais fondais, rėmusiais Iraną ir Ni- 
karagvos kontrrevoliucionierius. 

- Nejaugi man teks traukte traukti tave už liežuvio? 
- pyktelėjau aš. - Naidželai, nebesistenk pateikti savo 
naujieną kuo dramatiškiau. Dėstyk faktus. 

Naidželas papasakojo, kad Aleksas paliko Europą 
prieš penkerius metus ir padedamas savo šeimos, ger- 
biamos Virdžinijos visuomenėje, pateko į “Selvin 
Group". Ši firma profesionaliai užsiiminėjo fondų 
steigimu. Privačių asmenų pastangas rinkti pinigus Ni- 
karagvos kontroms rėmė dar ir kelios kitos grupės. 
Aleksas ten tarnavo eiliniu klerku. Stebėdamas, kaip 
klostosi įvykiai, jis ėmė nerimauti. Matyt, nujautė, kad 
dauguma operacijų netelpa į teisėtumo ribas. 

Ir štai generalinis prokuroras Misas pakėlė aliarmą, 
tiesa, kiek pavėluotai. Buvo suformuoti komitetai fir- 
mos veiklai tikrinti, kviečiami liudytojai. Aleksas gan 
kritiškai vertino savo padėtį. Jam iš pat pradžių viskas 
nepatiko. Labai jau daug žmonių su sąmokslininkų mi- 
nomis lankydavosi firmoje. Tiesa, tiesioginis Alekso 
viršininkas Tomas Ogdenas užtikrino, kad jų skyrius 

nenukentės, visi galai paslėpti, niekas neturės nemalo- 
numų. Bet paskui šio reikalo ėmėsi kongresas. Keisį, 
Nortą ir Poindeksterį iškvietė duoti parodymų. Keisį 
ištiko insultas, po kurio jis nebepasveiko. Makfarlei- 
nas bandė nusižudyti. Ir tada Aleksas pagaliau suprato, 
jog metas gelbėti savo kailį. 

Aišku, jis tik vykdė Tomo Ogdeno įsakymus. Teis- 
mas neturėjo prieš jį jokių įrodymų. Jokių, kol parody- 
mus davė Selvinas. 

Bet netrukus Selvinas atsigulė į ligoninę širdies šun- 
tavimo operacijai. Operacija puikiai pavyko, jis išėjo iš 
ligoninės, greitai sveiko ir netikėtai po trijų savaičių 
numirė. 

Po Selvino mirties padėtis pasikeitė. Selvinas turėjo 
daug draugų, užimančių aukštus postus, tačiau dabar tai 
nebepadėjo Aleksui. Komitetai, tiriantys “Selvin 
Group" veiklą, aptiko konspiracines struktūras, gauda- 
vusias pinigus , ir ėmė ieškoti žmonių, priklausiusių 
joms. Aleksui ėmė svilti padai. 

Žinoma, Ogdeno dokumentai galėjo visiškai išteisin- 
ti Aleksą. Bet staiga jie ėmė pradinginėti. Pasinaudojęs 
savo slaptais ryšiais Aleksas išsiaiškino, kad čia prikišo 
nagus Selvino našlė. Moteriškė darė viską, kas įmano- 
ma, kad išsaugotų dorą vyro vardą ir nemenką pensiją, 
kurią ji gaudavo po vyro mirties. 

“Selvin Grup" buvo išardyta. Aleksas gavo čekį su 
pranešimu apie darbo sutarties nutraukimą ir ilgai 
mąstė, ką jam daryti toliau. Susidarė tokia situacija: 
jeigu komitetas staiga sumanytų iškviesti liudyti Alek- 
są, jam, ko gero, iškeltų baudžiamąją bylą. Pats 
būdamas juristas, jis paskaičiavo, kad gali gauti nuo 
dvejų iki penkerių metų už nusikalstamą sąmokslą ir 
pagal kitus straipsnius. 

Aleksas aptarė padėtį su savo sekretore, dirbusia 
kartu nuo pat jo atėjimo į “Selvin Group“. Toji pasiūlė 
jam dingti iš miesto. Žinoma, kol kas nebuvo jokių 

ženklų, kad komitetas jo ieškos. Tačiau jiems, be abe- 
j0, būtų parankiau, jeigu Aleksas liktų Vašingtone. Tai- 
g1 jam buvo geriausia išvažiuoti tučtuojau, kol niekas 
juo nesusidomėjo, ir surengti sau ilgas atostogas už- 
sienyje. Pavyzdžiui, Paryžiuje. 

Aleksas nutarė dingti tuoj pat. Jis visiškai ištuštino 
savo sąskaitą banke. Pinigų buvo nedaug, nes pagrin- 
dinę jo sąskaitą vyriausybė įšaldė. Aleksas dar turėjo 
pinigų vieno iš Šveicarijos bankų Paryžiaus skyriuje, 
bet tik kelis šimtus dolerių. Pradžiai to turėjo užtekti. 
Jis pasirašė įgaliojimą savo sekretorei paimti pinigus iš 
j0 sąskaitos, kai tik bus panaikintas areštas. Ir išvyko. 

Naidželas nutilo ir įsipylė dar viskio. 

- Iš kur tu visa tai sužinojai? - paklausiau. 

- Iš Reičelės. Kaip jau tikriausiai supratai, ji buvo 
Alekso sekretorė. 

- Man ji šito nepasakė, - sumurmėjau. 

- Nes tu, seni, nemoki bendrauti su moterimis. - 
Naidželas atrodė be galo patenkintas savimi. - Anais 
laikais Keitė dažnai man skųsdavosi... 

Neketinau ties tuo apsistoti. 

- Kada Reičelė paporino tau visą šią istoriją? 

- Vakar vakare, kai nuvažiavau pas ją į viešbutį pa- 
sišnekėti. Ji gana miela mergytė. 

- Prakeikimas! - pyktelėjau aš. - Reičelė privalėjo 
pačioje pradžioje viską iškloti man. Kuo ji mane laiko? 
Asilu? Manau, mudviem reikia tučtuojau viską išsiaiš- 
kinti. - Aš siektelėjau telefono. 

- Jeigu ketini skambinti jai į viešbutį, - tingiai su- 
murkė Naidželas, - bijau, ten jos nerasi. 

- Kurgi ji? 

- Nusprendžiau, kad pas mane Reičelei bus jaukiau. 
Tu dar nematei mano irštvos netoli Panteono? Visai 
šalia Sent Mišelio, mažas prabangus lizdelis. Reičelė 
man pasiskundė, kad nuo atvykimo į Paryžių nė karto 
pakenčiamai nepavalgė. Iš tiesų, Hobai, tu ją visai 

apleidai. 

Akimirką aš įniršęs spoksojau į Naidželą. Tačiau 
paskui nusikvatojau. Buvau visai užmiršęs, kaip mote- 
ris traukia prie Naidželo. Gal tam turi įtakos sodri britų 
aukštuomenės ištarmė ar kariška laikysena, o gal links- 
mas atsidavimas žemiškiems rūpesčiams. Šiaip ar taip, 
moterys visada lipte lipo prie Naidželo. 

- Puiku, Naidželai, - pasakiau. - Gerai padirbėjai. Bet 
nesužinojai svarbiausio dalyko, kurį man būtina žinoti. 
Kur Aleksas? 

- O dėl TO, - prakalbo Žanas Klodas savąja darkyta 
anglų kalba ir arogantiškai persibraukė pirštu ūsiukus, 
- aš tikiuosi turėti tau vieną atsakymą per dvidešimt 
keturias valandas. 

- Papasakok, ką išsiaiškinai, - paprašiau. 

- Ar tik nemanai, kad duosiu tau savo informatorių 
vardus? 

- Ne, žinoma, kvailas klausimas. Bet ar tu rimtai kal- 
bi, Žanai Klodai, ar vėl dumi man akis? 

- Ou est-ce gue c'est* - “dumi akis"? 

- Šiuo atveju tai reiškia kalbėti netiesą ir tikėtis, kad 
ją priims už tiesą. 

- Aš nemeluoju, - užprotestavo Žanas Klodas. - Pa- 
tikėk manimi, Obai. Rytoj vakare galėsiu nuvesti tave 
pas Aleksą. 

- Puiku, - pasakiau aš. 

- Aišku, turėsiu paprašyti avanso, kad atsilyginčiau 
savo informatoriams. 

- Man 1rgi reikia pinigų, Hobai, - įsiterpė Naidželas. 
- Aš beveik prižadėjau Reičelei pavaišinti ją geriausiu 
“kazulet" Paryžiuje, Žinai, mėsos asorti su pupomis 
puodelyje. 

- Tuomet leisk jai pačiai užsimokėti. 

- Liaukis, Hobai, nebūk toks. Leisk man užmokėti. O 


paskui pridėk tą sumą prie sąskaitos, kurią jai pateiksi. 


* Ką tai reiškia? (pranc.) 

Neslėpdamas nepasitenkinimo daviau jiems pinigų. 
Mes išsiskyrėme pabrėžtinai demonstruodami pagarbą 
vienas kitam, tik aš tai dariau be ypatingo entuziazmo. 

Bičiuliams išėjus vėl paskambinau Ivetai. Susitarėme 
susitikti rytoj per priešpiečius. Ji taip pat galėjo man kai 
ką papasakoti. Šiaip ar taip, džiaugiausi, kad Naidželas 
nepamatė jos pirmas. 


VIII dalis 


38. Gurmanas kalėjime 


Jeigu jūs manote, kad Prancūzijoje prasti viešbučiai, 
jums reikėtų pamatyti prancūzų kalėjimus. Man paskyrė 
vienutę. Įsivaizduokite, kaip aš jaučiausi, kai sargybinis 
vedė mane raštuotomis akmeninėmis grindimis, o iš 
kamerų, išsirikiavusių vienoje koridoriaus pusėje, 
nuožmiai dėbčiojo ir švilpė kaliniai. Prancūzų kalėjimai 
labai seni. Juos statė ir perstatinėjo dar tais laikais, kai 
Šiaurės Amerikoje gyveno tik indėnai. Senuose Euro- 
pos kalėjimuose yra kažkokios mistikos. Siaubo ir 
kančių šimtmečiai įsigėrė į pačias akmenų poras. Suti- 
kite, kad vietos, kuriose Žmonės taip ilgai buvo laiko- 
mi prieš savo valią, turi savo aurą. Sėdėjimas sename 
kalėjime, ko gero, apnuodija labiau už bet kokius nuo- 
dus, nes tai nuodija dvasią. Nuodingi palaužtos dvasios 
garai pakerta net ir narsiausio kalinio valią. 

O aš tikrai ne 1š narsiųjų. Regis, jau aiškinau, kad 
neturiu nieko bendro su macho, įspūdingais ūsuotais 
vyrukais. Ir. aš nepratęs, kad švintant mane verstų iš 
lovos trys niūrūs Paryžiaus specialiųjų pajėgų poli- 
cininkai, kurie atrodė pasirengę atsikovoti Alžyrą, kad 
tik gautų mano kūną. 

Jie leido man paskubomis pasinaudoti tualetu, bet 
nedavė nė minutės užsisegti kelnių užtrauktuką ir 
užsirišti batų raištelius. Du faraonai ėjo man iš šonų, 
trečiasis atidarinėjo duris. Vestibiulyje stypsojo klestin- 
tys buržua su savo manieringomis mergužėlėmis, 
įsispraudusiomis į superankštas sukneles, ir lydėjo 
mane smerkiančiais Žvilgsniais. O mane pusiau nešė - 
šiek tiek liečiau kojomis grindis - į ankstyvą Paryžiaus 
rytą. Neabejoju, kad žiūrovų akyse atrodžiau kaltas, 
antraip kodėl mane vestųsi policija? Argi žandarai ke- 

lia nekaltus žmones iš patalo? Prisimindamas melsvai 
pilkus paniekos kupinus veidus, iki šiol jaučiu degi- 
nantį troškimą įmurkdyti juos į purvą. Tą akimirką aš 
svajojau apie proletariato revoliuciją su tokiais aštriais 
dantimis, kokių pasaulis dar neregėjo. 

Žandarai įgrūdo mane į grėsmingą mėlyną furgoną 
“Sitroeną", vieną iš tų, kurie visada pasirodo gatvėse 
studentų demonstracijų metu. Du iš jų atsisėdo už 
manęs, akimis įspėdami - jokių skundų ar protestų, nes 
menkiausias mano judesys pateisintų jų “pastangas 
įkrėsti man sveiko proto“. Sėdėjau tylėdamas, 
nunarinęs galvą, tokia poza, kurią patyręs fizionomistas 
(o tokiais save laiko visi prancūzai) įvardintų kaip 
“kūno padėtį, įrodančią kaltumą"'. 

Privažiavome prie “La Sante"“, didelio kalėjimo Pa- 
ryžiaus centre. Sargybiniai atidavė pagarbą ir atidarė 
geležinius vartus su paauksuotais ornamentais viršuje. 
Furgonas įvažiavo ir sustojo vidiniame kieme. Mane 
nutempė į prakaitu prasmirdusį kambarį, pilną poli- 
cininkų. Prie stalo sėdintis policininkas trumpai pasi- 
ginčijo su žandarų vyresniuoju. Atrodo, jie kalbėjosi 
korsikietiškai, nes aš išskyriaus tik vieną žodį “Ecco!", 
kurį ištarė seržantas, skėstelėdamas rankomis. O tuo 
tarpu kiti du mane atvedę policininkai sukiojo, stumdė 
1r traukė lauk visą mano vidų. 

Ir todėl aš sėdžiu čia vienišas, išblyškęs, kiurksau lyg 
viksva, išrauta iš žemės, ir jokių advokatų... Atleiskite, 
tai isterija. Bet aš iš tiesų troškau pamatyti advokatą. 
Prancūzų advokatą, kuris apgintų mane, jeigu jau 
Prancūzijos teisingumas, nepaisydamas habeas corpus, 
asmens neliečiamybės, nusprendė išgrūsti mane iš 
šalies, išgrūsti, išgrūsti... 

Atleiskite, tai vėl isterija. Ji užplūsta mane netgi čia, 
sąlygiškai saugioje vietoje, kur rašau prisiminimus 1r iš 
naujo išgyvenu karčią patirtį. Mano kamera apytiks- 
liai aštuonių pėdų 1lgio ir aštuonių pločio. Storos akme- 

ninės sienos, mažas grotuotas langelis maždaug dvyli- 
kos pėdų aukštyje, purvinas kibiras (vėliau sužinojau, 
kad šiame kvartale dažnos kanalizacijos avarijos). Dar 
suolelis, sakytum, sumeistrautas šimpanzės amžių 
pradžioje. Ir daugiau nieko, išskyrus kelis užrašus, 
išraižytus ant sienos. Man pavyko įskaityti tik vieną iš 
jų, patį trumpiausią: “Laikykis!"" Pasirašė Frančeskas 
Isazaga. Tikriausiai baskas, sprendžiant iš pavardės. 
Bet koks man skirtumas? 

Palubėje ant ilgo palaikio laido kabėjo viena vienin- 
telė lemputė, apgaubta vieliniu tinkleliu. Ilgai stebeili- 
jaus! į ją, bet ji neįkvėpė man jokių minčių. Labiau- 
siai erzino tai, kad nebuvo ką skaityti. Juokinga, bet tai 
vienas iš pirmųjų kalėjiman patekusio Žmogaus po- 
reikių. Šiuo klausimu esu sukūręs savo teoriją. Dauge- 
liui iš mūsų poreikis skaityti yra nemažiau svarbus už 
valgymą, miegą, nesantuokinius ryšius, už sėdėjimą ant 
suoliuko ir mėgavimąsi gailesčiu sau. Daugelis mūsų 
niekada gyvenime nepatiria situacijų, kai tiesiog nėra 
ką skaityti. Net jeigu nesame aktyvūs skaitytojai, visgi 
kasdien matome aplink save gausybę medžiagos skai- 
tymui - laikraščiai, žurnalai, knygos, skelbimų lentos, 
valgiaraščiai, vizitinės kortelės, užrašai ant štulpų ir 
taip toliau. Mes nuolat maudomės spausdintų žodžių 
jūroje, stengiamės apsirūpinti skaitalu, vykdami į ke- 
lionę lėktuvu, traukiniu ar autobusu, arba kai tenka il- 
gai laukti eilėse specialiose tarnybose, kur antspauduo- 
jami pasai ir vizos. Kalėjimas - tai irgi kelionės forma, 
ko gero, kažkas panašaus į Didįjį Laukiamąjį prieš 
Dangaus slenkstį, kurį, manyčiau, lemta peržengti 
daugeliui iš mūsų. Taip, niūrokos mintys, bet gue 
voulez-vous? Ko jūs norite? Aš sėdžiu cypėje ir nepri- 
valau būti linksmas. 

Aš išties daugiau neturiu ką veikti, kaip tik sėdėti ir 
rikiuoti savo mintis. Regis, dar Paskalis yra pasakęs, 

kad dėl daugumos Žmogaus klaidų kaltas jo nesugebėji- 
mas ilgesnį laiką ramiai pasėdėti kambaryje. Ir štai da- 
bar aš gavau šansą pamėginti išspręsti pasaulines pro- 
blemas - bent jau mikrokosme. 

Pradžiai susitvarkiau drabužius ir susivarsčiau batus, 
nusivilkau švarką, sulanksčiau jį, padėjau ant suoliuko 
ir atsisėdau ant viršaus. Bet vos spėjau prisėsti, staiga 
šaižiai trakštelėjo senovinis užraktas, 17 kameros durys 
atsilapojo. Aš skubiai pašokau persmelktas šiurpios 
minties. Prancūzų literatūroje ir kinematografijoje 
dažnos scenos, vaizduojančios nusikaltėlį, laukiantį 
nuosprendžio savo kameroje - pasmerks jį mirčiai ar 
pasigailės. Jis laukia, akys įsmeigtos į duris. Ūmai 
durys atsilapoja. Įsiveržia policininkas, čiumpa jį ir vel- 
ka prie giljotinos, nepaisydamas vargšelio aimanų ir 
priešinimosi. Malonės prašymas atmestas! 

Taip. Prancūzijoje dar naudojama giljotina. Aišku, 
man ji kol kas negrėsė. Paprastai ji pasirodo scenoje tik 
po ilgo sudėtingo teismo proceso. Bet apie tai aš 
užmiršau. Tiksliau, aš kaip tik mąsčiau apie tai, ir man 
dingtelėjo mintis: o kas, jeigu JIE užmiršo? 

Taigi pasiruošiau elgtis taip pat, kaip ir mano pirm- 
takai, visi pasmerktieji, nesvarbu, kalti ar nekalti, ku- 
riuos griebia ir veda skliautuotais koridoriais pasitikti 
savojo galo vienu iš stilingiausių mirties bausmės būdų, 
iki šiol egzistuojančių mūsų planetoje. Bet, suprantama, 
mano spėjimas pasirodė visai nepagrįstas. 

Tarpduryje stovėjo sargybinis, apsirengęs kaip ir visi 
kalėjimo sargybiniai, tik su viena išimtimi. Vietoje 
apvalios policininko kepuraitės jam ant galvos pūpso- 
jo aukšta, nepriekaištingai balta, šelmiškai pakreipta ant 
šono virtuvės šefo kepurė. 

- Laba diena, mesjė, - prabilo jis. - Aš esu Anri, “La 
Sante" virtuvės Būtinojo maitinimo tarnybos darbuoto- 
jas. Atėjau priimti jūsų, mesjė, užsakymo pietums. 

- Ką jūs man parekomenduotumėte? - Buvau pri- 
blokštas, visgi įstengiau išlaikyti sang froid* . Prancū- 
ziški ir angliški Žodžiai susimaišė mano galvoje. 

- Mūsų maistas paprastas, bet esame laimėję 
“L'Incarveration"**, tarptautinio kalinimo įstaigų Žur- 
nalo prizą. Pradžiai paryžietiška sriuba, 0 prie jos žąsų 
kepenėlių paštetas su triufeliais, paskui užpakalinė ėriu- 
ko kojelė su garnyru iš šviežių šparagų su kapotais rau- 
donaisiais ankštpipiriais, viskas aplieta Žžvilgančiu 
padažu iš subtiliausio alyvų aliejaus. Žinoma, mesjė, 
jeigu jūs labiau mėgstate paukštieną, tai šiandien ga- 
lime pasiūlyti mūsų garsiąją antieną saldžiarūgščiame 
Monmoransi vyšnių padaže. 

- Taip, paimsiu šitą. Turiu omeny antieną. Jeigu tai 
neapsunkins jūsų, - sutrikęs sumurmėjau. - Nors netu- 
riu nieko prieš ėriuko kojelę. Suprantu, ją paminėjote 
pirmą. Todėl jeigu jums patogiau... 

Stengiausi kalbėti atsargiai, nepasirodyti įnoringas. 
Net neįsivaizdavau, ką reiškia toks virėjo-sargybinio 
elgesys. Galų gale Prancūzija - keistenybių šalis, ypač 
jeigu bendrauji su pačiais prancūzais. 

- Rinkitės, ką tik norite, - pertraukė mane Anri. - Ar 
galėčiau pasiūlyti porciją mažai Žinomo patiekalo 
“Statybinės atliekos-82“, kurį sugebėjome išsaugoti 
nuo praėjusios savaitės? 

- Ką nors per vidurį, - Linktelėjau aš. - Bet prašau 
pasakyti... jei galiu užduoti klausimą... 

- Be abejo, mesjė, - patvirtino Anri. 

- Ką visa tai reiškia? 

- Atsiprašau, mesjė? - perklausė Anri pastebimai 
sutrikęs. 

- Kur aš patekau? Kaliniams nedera užsakinėti gur- 
maniškus patiekalus sargybiniui su virėjo kepure ir 


vynų meniu kišenėje. Visada žinojau, kad Prancūzija - 


* Šaltakraujiškumas (pranc.) 
** Įkalinimas (pranc.) 

supercivilizuota šalis, bet šito jau per daug! 

- Mums, mesjė, patinka laikyti save civilizuotais 
žmonėmis, - prisipažino Anri. - Bet galiu jus užtikrinti, 
kad tokie dalykai ne kasdien vyksta Paryžiaus kalėjimų 
sistemoje. Tiesiog šiuo metu mes švenčiame Kalinio 
Metus. Ne, ne, visai nenoriu pasakyti, kad tai paskuti- 
nieji metai. Aš tik truputį pajuokavau, mesjė. Tiesą sa- 
kant, aš neturiu teisės sakyti jums, iš kur mes gauname 
aukščiausios rūšies maisto produktus. Kalėjimo meniu 
patenkintų net imperatorių. Nebijokite, mesjė, išvalymo 
kurso metu viskas paaiškės. 

Šypsodamasis ir lankstydamasis Anri paliko mano 
kamerą. Ir durų užrakinti neužmiršo. Aš vėl įsitaisiau 
ant suolelio ir leidau sau truputį, vos vos atsipalaiduo- 
ti. Sunku paaiškinti, kodėl pajutau palengvėjimą. Bet 
pamėginsiu, nes tai tiesiogiai susiję su keistais įvykiais, 
laukusiais manęs artimiausioje ateityje. 

Esu įsitikinęs, tiksliau, turiu susikūręs teoriją, kad 
čia, kalėjime, veikia Žmonės, per atstumą valdantys 
Vietos Dvasią. Ką aš vadinu Vietos Dvasia? Kalbu apie 
ypatybes, suteikiančias individualumo atskiriems geo- 
grafiniams regionams. Kitaip tariant, Vietos Dvasia - 
asociacijų bei tarpusavio ryšių, siejančių regiono 
praeitį ir ateitį, derinys. Jos ribos apsprendžia gyven- 
tojų elgesį ir netgi kažkiek sąlygoja nuotykius, kuriuos 
patiria šio regiono svečiai. 

Paaiškinsiu dar paprasčiau: Venecijoje žmonėms 
nutinka venecijietiški nuotykiai, Habokene - habo- 
kietiški, ir galiu lažintis, kad tarp uolėtų Čirikachua kal- 
nų peizažų jūsų lauktų apačių nuotykiai. 

Tas pats vyksta ir Paryžiuje, mieste, kuris greitai 
užkrečia atvykėlį dabarties laiko dvasia. Žinoma, 
Paryžius turi ne vieną aspektą. Tai daugialypis ir dau- 
giasluoksnis miestas, pasireiškiantis per daugelį as- 
menų, galimybių ir nuotaikų. Viskas priklauso nuo to, 

į kokį Paryžių jūs atvažiavote. Tiksliau, koks Paryžius 
įsismelkia į jus. Žano Valžano, Viktoro Hugo Paryžius 
ar Osmeno Paryžius, Dantono Paryžius ar Komedi 
Fransez Paryžius? Galimybių daug, tačiau bet koks pa- 
sirinkimas bus prancūziškas, o viskas kartu sudarys 
kolektyvinę gališkosios esybės raidą, bendrąją tenden- 
ciją, kuri ir vadinasi Prancūzija. 

Taip bemąstant man staiga dingtelėjo, kad po to, kai 
faras-virėjas Anri lankstydamasis pasišalino iš mano 
kameros, atsirado reali tikimybė, kad mano situacija 
pradės keistis. Mes palikome trapų nuplėštų kaukių 
pasaulį ir įžengėme į naują farso karalystę, prancūziš- 
ko farso, už kurį nėra nieko kvailesnio. Bent jau taip aš 
galvojau. 


“39. Fošonas 


- Iveta! - šūktelėjau aš. Ką tik galvojau apie ją, ir štai 
ji stovi priešais mane. O veide šypsena. Atitinkama 
šypsena. Žinote, ką turiu omeny? Šypseną, kuri sako, 
kad jūs priimtas į žaidimą. - Sveika, mažyte, - kimiai 
pratariau aš. - Man malonu galvoti, kad tai tu. 

- Tai tiesa? - taip pat kimiai pratarė Iveta. 

- Vraimeni*, - patvirtinau aš. - Tiesa, kad tai tu, ta 
pati mano vienintelė, taip seniai pažadėtoji man kitoje 
šalyje? 

- Daugiau nebeieškok, - pareiškė Iveta. - Aš čia, 
amžinas moteriškumas, įsikūnijęs laikinoje moteryje. 

- Man patinka klausytis, kaip tu kalbi, - prisipažinau. 
- Kur tu šito išmokai? 

- Barbirono metafizinių nesąmonių mokykloje. 

- Lensmenas! - riktelėjau aš. 

- Vaimeraneris, - atsakė Iveta. 

Priėjau arčiau ir palytėjau jos veidą. Apčiuopiau še- 
rius. Atsimerkiau. Ir išvydau inspektorių Fošoną, 


* Tiesa (pranc.) 

kantriai besišypsantį, tiesiog pagirtinai maloningai 
laukiantį, kol aš galutinai atsibusiu. 

- Jūs gerai jaučiatės? - paklausė jis. 

- O taip, puikiai, - atšoviau. - Nuosprendis jau 
patvirtintas? Kur mane išsiųs? Į Velnio salą? Į Naująją 
Kaledoniją? Jeigu galiu rinktis, man maloniausia būtų 
kalėti Ifo pilyje. Žinote, esu nuoširdus Diuma gerbėjas. 

- Prašau valdytis, - tėviškai griežtai sudraudė mane 
Fošonas. - Eime su manimi į kabinetą. Įvyko apmaudi 
klaida. 

Mes nužingsniavome koridoriais, pastatytais ne- 
atsižvelgiant į žmogaus ūgį, užlipome į antrą aukštą ir 
patekome į kabinetą, niekada nematantį saulės, į niūrią 
galų skais-tyklą, kur iš manęs atėmė laisvę. Fošonas 
man pasiūlė patogiau įsitaisyti erdviame krėsle, kurį 
laikė tik ger-biamiems svečiams, ir pasiuntė tarnautoją 
atnešti kavos 1r kruasanų. 

- Labai malonu 1š jūsų pusės, - padėkojau aš. - O 
kaip bus su gurmaniškais pietumis, kuriuos užsakiau 
Anri, kalėjimo virtuvės šefui? 

Fošonas sutrikęs įsispoksojo į mane, po to patenkin- 
tas išsišiepė. 

- A, jūs juokaujate! Puiku! Tikriausiai regėjote ha- 
liucinaciją. Atleiskite, bet mūsų kalėjimuose nėra tarny- 
bos, tiekiančios gurmaniškus pietus kaliniams. Tačiau 
aš mielai pakviesčiau jus šįvakar į aukščiausios klasės 
restoraną, kad bent dalinai išpirkčiau kvailiausią savo 
pavaldinių klaidą. Suprantate, liepiau Žakui Laferui, 
jaunesniajam karininkui, jeigu taip galima pasakyti an- 
gliškai, pakeliui užsukti į viešbutį ir paprašyti jūsų 
užeiti pas mane. Žakui nepavyko pačiam to padaryti, ir 
jis išeidamas paliko įsakymą, kuris keisčiausiomis 
aplinkybėmis pateko į de Morg gatvę. O ten suprato, 
kad jiems liepta jus pristatyti. Manydami, kad jūs esate 
eilinis nusikaltėlis, jie panaudojo įprastus metodus: 
šiurkščiai įsiveržė į jūsų kambarį viešbutyje. Dar sykį 

kartoju, je suis desole*, 1r prašau atleisti. 

- Nieko baisaus neįvyko, - sumurmėjau aš, spaus- 
damas i1štiestą ranką. Fošono ranką. Nenustebčiau, 
jeigu visa ši istorija, areštas, o paskui atsiprašymas, 
buvo inscenizuota tam, kad aš įvertinčiau bendradar- 
biavimo privalumus. - Kodėl norėjote mane matyti? - 
paklausiau. 

- Mano naujiena jums tikrai patiks. Mes radome jūsų 
bičiulį Aleksą Sinklerį. Neblogai padirbėjo Paryžiaus 
slunkiai, ar ne? 

- Neblogai, - sutikau aš. - Tiksliau, labai gerai. Kada 
galėčiau jį pamatyti? 

Fošonas žiebtuvėliu prisidegė cigaretę. Suspaudęs ją 
bespalvėmis lūpomis, primerkęs nuo dūmų mėlynas 
prancūziškas akis, jis palinko arčiau manęs ir pasakė: 

- Hm, o dėl susitikimo, ko gero, tai gali būti proble- 
matiška. 


40. Arne; Aleksas atsirado 


Kavinėje “Le Per Trankil"“, kaip visada, buvo sau- 
sakimša. Prie staliuko po atviru dangumi sėdėjo 
Paryžiaus gatvių gerbėjai su akiniais nuo saulės. 
Užsisakiau omletą bei butelį oranžado ir ėmiau laukti, 
žvelgdamas į pasaulį pageltusiomis, išvargusiomis aki- 
mis. Tą akimirką kartu su Hamletu galėjau pasakyti: 
nėra nei vyrų, Žavinčių mane, nei moterų. 

Pasirodė Arnė su nubalintu veidu ir “kaspinėliu" 
išpieštomis raudonomis klouno lūpomis. Jis vilkėjo juo- 
das apsmukusias kelnes ir languotą striukę su užrašų 
“W.C.Fields". Kurį laiką mimas rodė savo numerį, 
paskui priėjo prie mano staliuko ir atsisėdo. 

- Kaip gyvuoji? - paklausė jis. 

Parodžiau itališką gestą, reiškiantį “nieko naujo". 

- Blogai kaip visada? - užjautė Arnė. 

* Man labai gaila (pranc.) 

- Andainykštis nuotykis su tavo bičiuliu Estebanu 
nepasaldino man gyvenimo. - Trumpai papasakojau, 
kas man nutiko praėjusią naktį Bulonės miške. 

- Aš niekada nesakiau, kad jis mano draugas, - 
pataisė mane Arnė. - Beje, jis tikriausiai juokavo. Tie 
pietų amerikiečiai tikri pokštininkai. 

- Jau pastebėjau. 

- Nesijaudink, - pasakė Arnė. - Netrukus kažkas 
įvyks. 

- Šito aš ir bijau. 

Arnė nuėjo tęsti vaidinimo, palikdamas mane ir pa- 
saulį nežinioje. Aš sėdėjau ir svarsčiau, kada būtent į 
man papasakojo Fošonas. Taip nusiteikusį mane ir ap- 
tiko Naidželas. Didvyriškai atkišęs smakrą ir mo- 
juodamas rotangine lazdele jis dykinėtojo žingsniu 
prisiartino prie mano staliuko. Šiandien jis vilkėjo ne- 
priekaištingai baltą vasarinį kostiumą, o skrybėlę buvo 
dabitiškai užsismaukęs ant vienos akies. 

- Nuobodžiauji? - pasisveikino Naidželas, šleikštaus 
geraširdiškumo įsikūnijimas. 

- Tavasis “nuobodžiauji"" mane žeidžia, - burbtelėjau 
aš. 

- Ak, šiandien mes truputį suirzę, ar ne? 

Naidželas atsisėdo 1r lengvai pagavo padavėjo 
žvilgsnį; dar vienas nemalonus atradimas - man tai 
niekuomet nepavykdavo. 

- Gerai jau, kokios naujienos? - pasiteiravo, 
užsisakęs džino su tonika. 

- Naujienų nedaug, - atsakiau, - neskaitant to, jog 
Aleksas atsirado. 

- Vadinasi, byla baigta? 

- Ne visai. Dar turiu pamatyti jį ir perduoti Reičelės 
atvežtus pinigus. 

- Na, tai smulkmena. Kodėl mums dabar pat ne- 
aplankius jo? 

- Todėl, cituoju inspektorių Fošoną, kad tai gali būti 
problematiška. 

- Minutėlę, - Naidželas 1lgai siurbčiojo savo džiną su 
tonika, susirado raižytame sidabriniame portsigare 
pradėtą Manilos cigarą ir užsirūkė. Tada patogiai atsi- 
lošė ir sukryžiavo kojas. - O'kei. Klok. Aš viskam pa- 
siruošęs. 

- Inspektorius Fošonas pasakė žinąs, kur dabar Alek- 
sas. O problema ta, kad jis pažadėjo Klovi niekam šito 
nesakyti, kol Klovi baigs filmuoti savo filmą. 

Naidželas suniurzgė ir nugėrė dar vieną didelį 
gurkšnį džino su tonika. | 

- Šitam aš nepasirengęs. Kodėl Fošonas taip pasiel- 
gė? | 

- Aleksas reikalingas Klovi. Jis dvi savaites dalyva- 
vo brangiai kainavusiame filmavime. Filmuoti viską iš 
naujo būtų dar brangiau. Bet blogiausia tai, kad Klovi 
su tuo nesutiktų. Juk Žinai jo reputaciją. Jis arba fil- 
muoja juostą nuo pradžios iki pabaigos, arba visai jos 
atsisako. 

- Visgi kuo čia dėtas Aleksas? Tai yra kodėl negali- 
ma su juo pasimatyti? 

- Anot Fošono, Klovi susirūpinęs, nes Aleksas jau 
dusyk buvo dingęs ir pertraukęs filmavimą. Darbas 
užtruko, o tai kainavo labai daug, netgi iškilo grėsmė 
visam projektui. Dabar, kai Aleksas vėl atsirado, Klovi 
laiko jį užrakinęs, kol nebus nufilmuoti finaliniai kad- 
rai. 

- Kur laiko? 

- Būtent tai ir pažadėjo Fošonas: niekam nesakyti 
kur. Bent jau tol, kol filmas bus baigtas. 

- Bet kodėl Fošonas daro Klovi tokią paslaugą? 

- Galiu paaiškinti. Juk žinai, kad Prancūzijos vy- 
riausybė lengvatų ir garantijų forma prisideda prie 
šalies kino produkcijos finansavimo. Klovi filmas jau 
surijo apie dešimt milijonų dolerių. Išlaidos atsipirks, 

kai jis pasirodys ekranuose, jeigu, suprantama, Klovi 
užbaigs darbą. Kultūros ministras nori matyti šį filmą 
užbaigtą. Beje, pastatyme dalyvauja jo duktė. | 

- Iveta? - paklausė Naidželas. 

- Aišku, Iveta. Štai tokie reikalai. Svarbūs asmenys 
pageidauja, kad Klovi užbaigtų filmą. Klovi būtinas 
Aleksas. Aleksas nekaltinamas jokiais nusikaltimais. 
Todėl Fošonas samprotauja taip: jeigu amerikietis nori 
palikti tėvynę, nėra įstatymo, draudžiančio jam tai 
padaryti. 

- Bet jis tave užtikrino, kad Aleksas gyvas ir sveikas? 

- Būtent taip 1r pasakė: “Gyvas ir sveikas". Prancūzų 
policija neprivalo prisiimti atsakomybės už kažkokią 
kvailą intrigą. Jeigu Žmogus nori atsiriboti nuo pasaulio 
1r neatsako į telefono skambučius, ką gi, tai jo reikalas. 
Juk policija nesuėmė amerikiečių milijonieriaus Ho- 
vardo Hjuzo, kuris kelerius metus tūnojo užsirakinęs, 
tei-singai? Tai Fošono pavyzdys, ne mano. 

- Tai ką mes dabar darysime? 

- Štai ką aš manau, - atsakiau. - Tu ir Žanas Klodas 
pagrobsite Klovi ir grasinsite jam košmariškais kanki- 
nimais, kol jis pasakys, kur slepia Aleksą. 

- Tam mums prireiks automobilio, - mąsliai pratarė 
Naidželas. - Ir nemažai kainuos... 

- Užmiršk, - pertraukiau jį. - Tai tik hipotezė, be to, 
neprotinga. 

- Gerai. Bet ką gi mums daryti? 

- Aš dabar pat paskambinsiu Klovi ir pareikalausiu 
pasiaiškinti, - ryžtingai pranešiau. 

- Teisingai, - pritarė Naidželas. 

- Pasimatysime vėliau, - burbtelėjau aš ir nu- 
žingsniavau į kavinės vidų paskambinti telefonu. 


**x* 


Priėjęs prie kasos paprašiau žetono, mažos apvalios 

geležėlės, kuri priverčia veikti atitinkamai užprog- 
ramuotus aparatus. Gerokai privargau, kol atkreipiau į 
save kasininkės dėmesį. Ji karštai ginčijosi su vienu 1š 
padavėjų, nediduku vaikinu kvailu veidu ir ilgais poe- 
to plaukais (savotiškas vietinis ciniko-nihilisto varian- 
tas). Jų pokalbis buvo toks nuobodus, kad neverta jums 
perpasakoti. Galų gale man pavyko išsireikalauti 
žetoną, 1r aš nulipau žemyn, į kavinės rūsį, kur aptikau 
tualetus, telefono būdelę ir, žinoma, budėtoją. 

Toji tualetų sargė turėjo basilisko akis, harpijos nosį, 
žilus retus plaukus ir bekraujes lūpas. Pabandžiau atsar- 
giai prasmukti prie telefono būdelės, bet iškart išgirdau 
grėsmingą: “Mesjė"'? Budėtoja tiesė man vienkartinį 
rankšluostėlį. Aišku, ji nusprendė, kad einu į tualetą. Be 
abejo, galėjau paaiškinti, kad noriu tik paskambinti. Bet 
šita publika nemėgsta aiškinimų, jai reikalingi pinigai. 
Todėl paėmiau rankšluostėlį, daviau jai dešimt frankų ir 
užsidariau būdelėje. 

Mačiau, kaip senė stebi mane pro spalvotą stiklą, ir 
vėl pradėjau jausti, kaip mane supa kažkokios paslap- 
tingos jėgos. Valandos, praleistos “La Santle" kameroje, 
iš tiesų nesustiprino dvasinės pusiausvyros. O aš net ir 
gerais laikais negaliu pasigirti stipria psichika. 

- Alio, kas kalba? 

Mane nustebino netikėtai nuskambėjęs prie ausies 
Klovi balsas. Nors atsakymas pasigirdo po to, kai 
surinkau numerį. 

- Klovi? Tai Hobas. 

- Kas? 

- Obas! 

- A, kodėl iš karto nepasakėte? Kur jūs? Kodėl ne- 
palaikote su manimi ryšio? Praleidote vakarykštį f1lma- 
vimo seansą. Ar Žinote tai? 

Aš ketinau pakelti vėją dėl to, kad jis slepia nuo 
manęs Aleksą, bet pagalvojęs nusprendžiau verčiau 
pasiaiškinti pats. 

- Norėjau paskambinti jums šįryt, bet atėjo policinin- 


154 


kai ir ištempė mane 1š lovos... 

- Stop! - pertraukė mane Klovi. 

- Pardon"? 

- Noriu, kad pasitaupytumėte šią istoriją. Kito filma- 
vimo metu papasakosite ją prieš kamerą. 

- Atleiskite, Klovi, bet aš nelabai jus suprantu. 

- Šįvakar filmuosime pagrindinę sceną, - ėmė aiškinti 
Klovi. - Jums reikės kažką kalbėti. Ką jūs pasakysite, 
neturi reikšmės, mes paskui viską dubliuosime savo 
metodais. Jau po to, kai suprasime, apie ką išėjo scena. 
Aišku? 

- Ne, tai yra taip. 

- Būkite filmavimo aikštelėje lygiai dešimtą. Tik 
nevėluokite. Dalyvaus visa grupė. Tai didis reikalas. 
Mes pasikliaujame jumis. 

- Ak, nesijaudinkite, - užtikrinau jį. (Vėliau supratau, 
kaip tai buvo kvaila). 

- Beje, Aleksas siunčia linkėjimus, jis nekantriai 
laukia pasimatymo su jumis. Taigi dešimtą! 

Klovi padėjo ragelį. Aš sėdėjau telefono būdelėje, 
laikiau ragelį rankoje ir atvėpęs žandikaulį spoksojau į 
savo atspindį stikle. Pirmąją minutę tiesiog negalėjau 
patikėti tuo, ką išgirdau, bet paskui susitvardžiau. Taip, 
Klovi būtent taip ir pasakė. Aleksas! Šįvakar dešimtą! 

Pasigirdo piktas beldimas į duris. Budėtoja. Aš atsis- 
tojau ir išėjau iš būdelės. 

- Madam? 

- Rankšluostį, - burbtelėjo senė, išplėšdama jį man iš 
rankų. - Niekas neima rankšluosčio į telefono būdelę. 

Pagalvojau, kad reikėtų jai paaiškinti, bet tai buvo 
labai sunku. Lengviau įkišti dar dešimt frankų ir pa- 
sprukti laiptais į viršų. 

“Palauk, kol sužinos Naidželas“, - pagalvojau aš, ir 
kuklus triumfo jausmas pripildė mano krūtinę. 

Ūmai sustojau per pusę žingsnio ir delnu plekštelė- 
jau sau per kaktą. Juk nepaklausiau Klovi, kur vyks fil- 
mavimas. 

IX dalis. 


41.Naujasis Alenas Delonas 


Žvilgtelėkime į Paryžių. Baltai mėlyni stačiakam- 
piai su gatvių pavadinimais. Savitarnos griliai. Žmonės, 
nešini ilgais kepalėliais prancūziškos duonos, vadina- 
maisiais bagetais. Čia pat turgavietės po dryžuotomis 
stoginėmis arba skėčiais. Didingas Žmonių sukurtas 
grožis, suvokiantis save kaip amžinos gyvenimo tapy- 
bos etaloną. Ilgos plokščios baržos Senoje, /e bato. O 
šalia žvejai. Japonų turistai tvarkingais dalykiniais kos- 
tiumais, apsikarstę fotoaparatais. Ir visur - meilė. Meilė, 
pasklidusi ore. Žmonės vaikštinėja poromis, susikibę už 
rankų. Arba apsikabinę per juosmenį. Ir vis stabčioja 
bučiuotis. Atkreipkite dėmesį į orientyrus. Eifelio bokš- 
tas, Dievo Motinos katedra, Monparnaso bokštas, 
Sakrė-Ker, Invalidų rūmai, Panteonas, Liuksemburgo 
sodai, mašinų verpetai aplink Etnal ir Konkord aikštes. 
Ir dyzeliniai sunkvežimiai, pukšintys Sen Mišel bulva- 
ru. 
Privatūs detektyvai turi patarlę: prieš dairydamasis 
įmantrybių, neužmiršk to, kas akivaizdu. Todėl aš 
apsigręžiau ir vėl nusileidau kilimu užtiestais laiptais 
prie telefono būdelės, tualetų ir įkyriosios budėtojos. 

Vos tik atsidūriau jos matymo lauke, senė susiraukė 
ir viena ranka pridengė neįkainuojamą rankšluosčių 
šūsnį. Atsainiai linktelėjau jai - dalykiškam žmogui 
nerūpi, ar gali būti kas bendro tarp rankšluosčių ir tele- 
fono būdelės. Ir staiga prisiminiau, kad nebeturiu 
žetonų. 

Nebebuvo kada kaip kokiam idiotui pėdinti atgal. 
Pagrabaliojęs ištraukiau iš kišenės šimto frankų bank- 
notą. 

- Prašau penkis žetonus, grąžą pasilikite sau. 

Kietai sučiauptos bekraujės lūpos nusišypsojo. 
Mano neįprastą elgesį pateisino tvirta prancūziška va- 
liuta, taigi dabar piktoji senė tikriausiai nebežiūrėjo į 
mane taip įtariai. 

Suspaudęs saujoje žetonus, pripuoliau prie telefono 
būdelės, bet joje sėdėjo apkūni vidutinio amžiaus 
blondinė su apgalvotu makiažu. Ir sėdėjo taip, tarytum 
visą dieną ketino praplepėti su motina, gyvenančia 
kažkur parkų zonoje - Pasi ar Sen Žermen an Lai. 

Pabarškinau žetonu į stiklą, tikėdamasis ją įbaugin- 
ti. Bet užmiršau, kad čia Paryžius, Neįbauginamųjų 
tėvynė. Blondinė tik nužvelgė mane žvilgsniu, aiškiai 
sakančiu: “Grįžk prie savo butelio į kanalizacijos grio- 
vį, sankiulote". Ir vėl pasisuko į telefono aparatą, tik- 
riausiai nusprendusi kalbėti tol, kol užsidarys kavinė 
arba pragaras užšals - žiūrint, kas įvyks pirmiau. 

Apimtas nevilties atsigręžiau į budėtoją, kuri stebė- 
jo mano dramą ironiškai šypsodamasi. 

- Madam, - kreipiausi į ją, - man būtina skubiai 
paskambinti. Reikalas be galo svarbus. Būkite maloni, 
padėkite. - Kalbėdamas padėjau jai ant stalo dar vieną 
šimto frankų banknotą. 

- Mesjė gydytojas? - paklausė budėtoja. Pamačiusi 
pinigus, ji kaipmat suminkštėjo. 

- Exactement!* - entuziastingai patvirtinau. Tam tik- 
ra prasme privatus seklys yra socialinių ligų gydytojas. 
Galiu dėl to ginčytis, jeigu kas abejoja. 

- Sekite paskui mane, mesjė. 

Budėtoja pakilo iš už stalo, susižėrė monetas iš 
dubenėlio į savo tamsios medvilninės suknios kišenę ir 
išsivedė mane pro duris su užrašu “Išėjimo nėra" į ilgą, 
blausiai apšviestą mažytėmis lempelėmis koridorių. Jo 
gale buvo durys su užrašu “Įėjimo nėra". Budėtoja ati- 
darė tas duris 1r įėjo, aš įžengiau iš paskos. 


* Tiksliai! (pranc.) 

Atsidūrėme kažkokiame sandėlyje. Palei vieną sieną 
iki pat lubų kilo plieninės lentynos, ant jų stovėjo eilė- 
mis išrikiuotos taurės. Vidury patalpos riogsojo į krūvą 
sustumti seni stalai. Ant vieno iš stalų kniūbsčias gulėjo 
mažiukas plikas vyriškis iki kelių nuleistomis kelnėmis. 
Vyriškiui kilstelėjus galvą pamačiau po juo visai 
mažulytę moterėlę kruopščiai sugarbanotais plaukais ir 
aukštyn užverstu sijonu. Na, štai, tariau sau, papuoliau 
į dar vieną kvailos pjesės veiksmą. 

Tuoj po to sekęs personažų trijulės ginčas prasidėjo 
nuo veriančio klyksmo ir tęsėsi jau ramesne tonacija. 
Pastebėjau telefono aparatą ir nedelsdamas prasibro- 
viau prie jo. Tuo tarpu budėtoja aiškino, kad mesjė dak- 
tarui reikia skubiai paskambinti ypač svarbiu reikalu, ir, 
beje, kodėl mesjė Albertui ir madmuazelei Fifi nepasi- 
ieškojus sanguliavimui pigaus viešbučio. 

Šįsyk Klovi telefonu atsiliepė sekretorė. Su- 
vokdamas, kad ana trijulė įtempusi ausis klauso, apie ką 
aš kalbėsiu, pradėjau taip: 

- Skambina daktaras Drakonianas, turiu nedelsiant 
pasikalbėti su ponu Klovi. 

- Bet jūs ne asmeninis mesjė Klovi daktaras, - pa- 
prieštaravo mergina. - Kas nutiko daktarui Ambruazui? 

- Aš esu chirurgas. Man reikia pasikalbėti su mesjė 
Klovi. 

- Tai susiję su jo sveikatos tyrimais? 

- Galbūt, - atšoviau. 

- Pozityvūs ar negatyvūs? 

- Tai aš pranešiu tik pačiam mesjė Klovi. 

- Galite pasakyti man. Mesjė Klovi nieko nuo manęs 
neslepia. 

- Tuomet jis pats jums pasakys. Man duoti tikslūs 
nurodymai šiuo klausimu. Madmuazel, prašau, negai- 
šinti manęs. Sujunkite su mesjė Klovi. 

- Ak, labai apgailestauju, bet turiu jums pranešti, kad 

mesjė Klovi liepė niekam nesakyti, kur jis. Kaip 
paslaptį galiu jums pasakyti, kad šįvakar jis filmuoja 
kulminacinę savo naujojo filmo sceną. Išskyrus akto- 
rius ir techninį personalą, visiems kitiems draudžiama 
ten būti. Bet kai tik mesjė Klovi grįš... 

- Atrodo, jūs nesupratote, - pertraukiau sekretorę, - 
aš irgi dalyvauju tame filme. 

Praslinko visa minutė, kol ji įsisąmonino mano 
žodžius. 

- Jūs esate mesjė Klovi gydytojas ir tuo pačiu metu 
aktorius? 

- Taip, aš vaidinu gydytoją užsienietį. 

Sekretorei toks paaiškinimas nepatiko. 

- Jūs įsitikinęs, kad... 

- Be abejo, įsitikinęs! - vėl pertraukiau ją. - Aš būti- 
nai turiu ten dalyvauti. Jeigu neatvyksiu, viskas žlugs. 

- Gerai, pasakysiu, bet tikiuosi, kad neturėsiu dėl to 
nemalonumų, - kiek padvejojusi pagaliau nusileido 
mergina. - Šįvakar filmuojama “Klozeri de Lila"* Mon- 
parnase. Tiksliau, iš pradžių visa filmavimo grupė ren- 
kasi ten vakarienei. O paskui visi važiuos ten, kur vyks 
finalinė scena. 

- Kur? 

- Šito aš nežinau. Mesjė Klovi ketino paskelbti fil- 
mavimo vietą vakarienės metu. 

Širdingai padėkojęs sekretorei padėjau ragelį. O 
atsigręžęs pamačiau, kad mažasis plikas vyriškis bei 
mažulytė moteriškutė su įmantria šukuosena jau susi- 
tvarkę drabužius ir dabar kartu su budėtoja stebeilijo- 
si į Mane. 

- Labai jums ačiū, madam, - padėkojau budėtojai, 
linktelėjau aniems dviem ir patraukiau link išėjimo. 

- Minutėlę, mesjė, būkite toks malonus, - kreipėsi į 
mane plikis. 

- Taip? - atsiliepiau kiek sutrikęs nuo jų įdėmių 

žvilgsnių. 

- Mes nežinojome, kad jūs aktorius, - pasakė budė- 
toja. 

- Tikriausiai nežinojote. - Aš net susimąsčiau, ar per- 
sikūnijimas į kino žvaigždę nėra nusikaltimas. 

- Ar nesutiktumėte palikti mums autografą? 

- Mielai, - sutikau aš. 

Plikis ištiesė man didelį valgiaraštį. Įstrižai brūk- 
štelėjau savo vardą ir grąžinau jam. Jis dirstelėjo į lapą, 
paskui sutrikęs pakėlė akis į mane. 

- Gal mesjė būtų toks malonus ir padarytų mums 
garbę, užrašydamas savo sceninį vardą? 

- Na, žinoma! - vėl paėmiau valgiaraštį. Greitai, drą- 
siai, įkvėptas kažkokio lemtingo kaprizo, kuris Pa- 
ryžiuje atrodo toks logiškas, virš savo vardo prirašiau: 
“Geriausi linkėjimai nuo Aleno Delono". - Aš jo dub- 
leris kaskadininkas, - paaiškinau trijulei, kol jie nespėjo 
pamatyti nepanašumo. 


42. Prieš kamerą 


Aš praleidau vakarienę “Klozeri de Lilo“, tačiau 
restorano metrdotelis už atitinkamą kainą prisiminė 
nugirdęs, ką Klovi žmonės išvažiuodami pasakė taksis- 
tui. Jie patraukė į “Lozan"' viešbutį Sen Lui saloje. Aš 
irgi sėdau į taksi. 

Sen Lui - nedidelė salelė Senoje, esanti kiek auk- 
ščiau Sitė salos, beveik pačiame geografiniame Pa- 
ryžiaus centre. Tai siaurutėlių akmenimis grįstų gatvelių 
ir nebylių nepretenzingos architektūros pastatų rezerva- 
tas. Viešbutyje “Lazan" kadaise gyveno kai kurie 
garsūs prancūzų poetai ir dailininkai. Dabar Paryžiaus 
merija, viešbučio savininkai, gražiai atnaujino jį, ir jis 
tapo puikiu fonu istorinėms dramoms. 

Viskas gerai. Taigi aš įžengiau į sceną, kur žmonės 
su išpudruotais perukais akinančioje prožektorių 

šviesoje šnypštė vienas ant kito, kartodami kažkokį tek- 
stą. Pastebėjęs Klovi, prasibroviau prie jo. 

- Džiaugiuosi, kad jūs čia, - atsainiai tarstelėjo re- 
žisierius. - Šioje scenoje vaidinsite Bodlerą. 

- Nejaugi? - nusistebėjau. - Jūs tikrai manote, kad 
galiu suvaidinti Bodlerą? 

Norėjau pasakyti, kad jaučiuosi pamalonintas, tačiau 
išlaikyti Klovi dėmesį buvo labai sunku. Kaip tik tą 
akimirką jis kitame patalpos gale pamatė savo seną 
draugą, aukštą tamsaus gymio vaikiną su kupranugario 
vilnos paltu. Gal tai buvo koks prancūzų gangsteris, o 
gal kažkas visai kitas, vaidinantis aktorių, atliekantį 
prancūzų gangsterio vaidmenį. Juk Paryžiuje mėgsta 
tokius žaidimus, bent jau tame visuomenės sluoksnyje, 
kuris gali sau leisti kelias drabužių pamainas. 

Pasisukau į Ivetą, stovinčią šalia savo piupitro su 
scenarijau lapais ir instrukcijomis apšvietėjams. 

- Taip, - sutiko Iveta, - labai didelė garbė, net jeigu 
tai daugiareikšmis Klovi pokštas. Čia pasireiškė dalis jo 
aktorių parinkimo metodo, kuris iš esmės yra labai 
prieštaringas. Eime į drabužinę. Bus geriau jeigu dabar 
pat persirengsite 1r pasiruošite. 

Nusekiau paskui Ivetą per sausakimšą kambarėlį. 
Perkirtę koridorių priėjome duris su užrašu: “Drabu- 
žinė". Ten Iveta pristatė mane kostiumininkei, kurios 
vardo aš taip 1r nesupratau, kaip patį naujausią Bodlerą. 

- Ką jūs turite omeny sakydama “naujausias" 
Bodleras? Kiek jų buvo? - paklausiau Ivetos, ko! kos- 
tiumininkė parinkinėjo man aprangą. 

- Jūs trečiasis. - Ji šūktelėjo kostiumininkei: - 
Nepamirškite pusbačių! 

- Kokių? - atsiliepė toji. - Dryžuotų, kurie kartais 
pasirodo sapne, ar apmaudžiai normalių juodai pilkų? 

- Juodai pilkų. 

- Kas nutiko kitiems dviem Bodlerams? - toliau ka- 
mantinėjau aš. 

Kostiumininkė grįžo nešina 1š pažiūros sunkia tam- 
sių viršutinių drabužių krūva, baltais marškiniais ir juo- 
dai pilkais pusbačiais. Iveta parodė, kad viską pasi- 
1mčiau, ir vėl išsivedė mane į koridorių. 

- Kas gi nutiko kitiems dviems Bodlerams? - neat- 
lyžau aš. 

- Pirmąjį suėmė už bandymą apiplėšti banką Nicoje. 
Kaip suprantate, jis turėjo dvi profesijas, nors Klovi, be 
abejo, negalėjo šito žinoti, kviesdamas jį filmuotis. 

- O antrasis? 

- Antrąjį partrenkė mašina. Du mėnesiai ligoninėje. 

- Ne itin laimingas vaidmuo. Įdomu, kodėl Klovi iš- 
sirinko mane? 

- Nes jūsų tinkamas dydis, - paaiškino Iveta. - Nebe- 
turime laiko užsakinėti naujus kostiumus. Ypač batus. 
Juos sunku gauti per dvi tris valandas. 

- Kuo gi ypatingi šitie batai? 

- Klovi yra sukūręs savo teoriją apie Šarlį Bodlerą ir 
batus. Režisierius teigia, kad batai - ui Bodle- 
ro nuotaikų kaitos simbolis. 

- Tai šis filmas apie Bodlerą? 

- Nę visai, - paprieštaravo Iveta. - Sunku pasakyti, 
apie ką Klovi filmas. Niekas nieko nežino, kol jis 
nebaigs redaguoti, filmuoti ir vėl iš naujo perfilmuoti. 
Galite persirengti čia. - Ji parodė į duris. 

- Iveta, atleiskite man, aš nežinojau, kur šiandien 
susitinka filmavimo grupė. 

- Nieko baisaus, - atsiliepė mergina su tokia mina, 
kuri aiškiai sakė, kaip tai baisu. Ji širdo, kad pavėlavau, 
o tai galėjo reikšti, kad ji man neabejinga. Tačiau kiek 
pagalvojęs supratau, kad kiekvienas širstų, jeigu jam 
tektų visą vakarienę prastovėti prie durų, belaukiant 
vėluojančiojo. Ir tai nebūtinai asmeniška. 

- Kažkas nutiko? - paklausė Iveta. 

- Ne, o kodėl klausiate? 

- Todėl, kad jūs stovėjote ir ilgai žiūrėjote į lubas. 
Pamaniau, kad jus ištiko priepuolis ar kažkas panašaus. 

- Vadinkite tai proto nušvitimu, - pasiūliau. - Ar tie- 
sa, kad Aleksas čia? 

- O taip. Jis kažkur čia. 

- Jūs jam pasakėte, kad aš jo ieškau? 

- Šiandien dar nekalbėjau su juo. Bet esu tikra, kad 
mesjė Klovi jį informavo. Verčiau pradėkite persiren- 
ginėti. 

Atidariau duris ir įžengiau į nedidelį prieškambarį. 
Iveta liko laukti ant slenksčio. Tolimajame kampe 
stovėjo širma, už jos ir ėmiau persirenginėti. 

Besagstant ilgo juodo Bodlero palto sagas, mane 
apėmė baugus jausmas. Sutrikęs išlindau iš už širmos. 
Dabar buvo grimo ir ūsų eilė. Iveta tebelaukė prie durų 
ir atrodė tokia lengvabūdė, tokia patraukli. Šįvakar ji 
mūvėjo džinsus, vilkėjo baltą palaidinukę, tamsius 
plaukus buvo susirišusi į “arklio uodegą". Virš vir- 
šutinės lūpos žvilgėjo mažulyčiai prakaito lašeliai, 
skruostai užkaito. Ji atrodė tokia gaivi ir kupina gyvy- 
bės kaip pats pavasaris... Susigriebęs staiga nutraukiau 
savo minčių tėkmę. Nes kas žino, į kokią katastrofą 
šįkart įtrauks mano lemtingasis mentalitetas. 

- Norėčiau susitikti su jumis po filmavimo, - pasa- 
kiau. 

Iveta apdovanojo mane meilia šypsena. Šypsena, 
kuri gali nieko nereikšti. Šypsena, kuri žaidžia jūsų lū- 
pose, kai visos durys prieš jus atviros ir pasaulis atro- 
do kupinas vilties. 

Ūmai iš koridoriaus atsklido Klovi balsas, jis kvietė 
Ivetą. Mergina priėjo prie manęs ir įspraudė į delną 
kažką plaukuotą. | 

- Jūsų ūsai, - pasakė ji. - Linkiu sėkmės. 

43. “Lozan" viešbutis 


Viešbutis “Lozan" yra Anžu krantinėje, šiaurinėje 
Sen Lui salos pusėje, beveik per vidurį tarp Mari ir de 
Siuli tiltų. Kai buvau Bodleras, gyvenau čia mažame 
pastogės kambarėlyje. Iš čia Žiūrėjau į Seną, išdidžiai 
plukdančią savo vandenis, ir galvojau, kad kontrastas 
tarp nuolat kintančios upės ir sustingusių krantinių bei 
tiltų linijų yra paties meno simbolis. Tai buvo labai se- 
niai, iki nelemtojo nuotykio su Žana Diuval. 

Pastarasis nutiko prieš kelerius metus. O dabar aš, 
Bodleras, nusprendžiau vėl ateiti čionai, kadangi kaip 
tik mėgaujuos vienu iš vis retėjančių normalumo perio- 
dų. Šįvakar čia vyks eilinis Hašišo klubo susirinkimas, 
į kurį, kaip visada, ateis daug kilmingų asmenų - aišku, 
ne todėl, kad pateisina hašišo rūkymą. Tiesiog jie žavisi 
mūsų potraukiu jam, trokšta paplepėti su mumis, stebi- 
si mūsų begėdiškumu ir lenkiasi prieš mūsų protą. 

Naktis buvo žvarbi, todėl susisiaučiau į savo ilgą 
apsiaustą, susiglosčiau pasišiaušusius ūsus ir įžengiau 
į viešbutį. 

Kamera palydėjo mane laiptais aukštyn. Laiptų vi- 
duryje stovėjo mūsų lyderė, vadinamoji Prezidentė. Ji 
pasisveikino su manimi. Pakilau pro ją į antrąjį aukštą 
ir įžengiau į ankštą svetainę rytinėje pusėje. Oras čia 
buvo net tirštas nuo židinyje Žioruojančių anglių, aukš- 
tuomenės atstovų pypkių ir daugybės žvakių dūmų. 
Susirinkusieji, įsikandę ilgas elegantiškas pypkes, sėdė- 
jo ant sofų arba lengvų kėdžių, aptrauktų šilku ir atla- 
su. Jie rūkė ir plepėjo, juokėsi, ginčijosi. Kurį laiką ste- 
bėjau juos, ir man ėmė atrodyti, kad jie nežymiai virpa, 
tarytum patys būtų virtę haliucinacija, kurios siekia. 

Paskui pastebėjau savo bičiulį Teofilį Gotjė, jis 
kažkodėl buvo aukštesnis, negu tikėjausi. 

- Kaip sekasi? - paklausiau jo. 

- Vakaras tik prasideda, - atsakė Gotjė, - Ta pati mi- 
nia. Štai ant tos kušetės drybso Delakrua, Buasaras su 
kvaila skrybėle ant galvos ir broliai Gonkūrai, arogan- 
tiški kaip visada. 

- O kas tas storulis su kavos puodeliu? 

- Mesjė Balzakas. Jis ateina tik paplepėti. Sako, jog 
išgeria tiek alkoholio ir kavos, kad yra nebejautrus 
Juodojo Dūmo poveikiui. 

Pro prožektorių spindulius akies krašteliu pastebė- 
jau, kad Klovi ranka suka ratus. Pagalvojau, gal jis nori, 
jog mudu su Gotjė pasivaikščiotume ratu, kad kamera 
galėtų mus pasekti. Paėmiau Gotjė už parankės ir lėtai 
nusivedžiau per kambarį. 

- O kas tie du? - paklausiau rodydamas į du vyrus, ką 
tik įėjusius ir rūsčiais Žvilgsniais stebinčius visus 
aplinkui. 

- Tas kairėje, be abejo, Vagneris, jį gali atpažinti iš 
nerūpestingai užrišto kaklaraiščio. O antrasis - kylanti 
žvaigždė, jaunas poetas, pavarde Rilkė. 

Vagneris ir Rilkė priėjo prie mūsų. Kamera pasisuko 
į juos. 

- Aleksai, juk tai tu po barzda, ar ne? - paklausiau aš 
Gotjė, beveik nejudindamas lūpų. 

- Dar klausi, - atsakė Gotjė. - Velniai rautų, kaip lai- 
kaisi, Hobai? 

- Aš? Puikiai. O kaip laikaisi tu? Ir kur, velniai rau- 
tų, buvai pradingęs? 

- Vėliau pasikalbėsime, - pažadėjo Aleksas. - Atvirai 
kalbant, džiaugiuosi tave matydamas, seni. 


44. Byla baigta; vienoje kriauklelėje su Aleksu 


Netrukus Klovi baigė filmuoti. Apačioje, priėmimų 
salėje, buvo surengtas vakarėlis visai filmavimo grupei 
- tai vienas iš Klovi autografų. Nusivilkau kostiumą, 

nusivaliau grimą ir nusileidau į pirmąjį aukštą, pa- 
laipsniui prarasdamas Šarlio Bodlero privilegijas. Bet 
tada pasakiau sau, kad ne taip jau blogai būti senu geru 
Hobu Drakonianu, ypač kai jo tiriama byla eina į pa- 
baigą. 

Maniau, kad Aleksas paliks mane ir vėl paspruks. 
Turint omeny ankstesnius įvykius, šito buvo galima 
tikėtis. Tačiau įvyko priešingai. Jis pats susirado mane 
salėje, pasiūlė dingti iš čia, kur nors išgerti ir pasiš- 
nekėti. Mes išėjome iš vakarėlio ir susistabdėme taksi. 
Aleksas žinojo vieną studentišką užeigą netoli Pan- 
teono. Nepamenu, kaip ji vadinosi. Atrodo, “Paauksuo- 
ta kriauklelė"“, nes Paryžiuje viskas jei ne iš gryno auk- 
so, tai bent paauksuota. 

Ten, mažoje šviesos užlietoje aikštelėje, skambant 
elektrinei gitarai ir būgnui šoko poros. Šoko labai lėtai. 
Turėjo taip šokti, kontroliuodamos savo judesius. Senas 
žaidimas su valios jėga. Mūsų tuo nenustebinsi. Šokė- 
jai vilkėjo vakarinius rūbus, šįmet demonstruotus madų 
salonuose, ir tikriausiai buvo kaip nors susiję su mada 
Klovi kūryboje. Ką gali dominti absurdiškos Klovi teo- 
rijos apie Bodlero batus? Mane erzino jo nepa- 
laužiamas įsitikinimas šio simbolio svarba. Kas jis 
manosi esąs? Apgailėtinas pozuotojas,tapšnojantis per 
nugarą laiko dvasiai ir pamokslaujantis iš neesamos 
katedros. . 

Orkestras buvo būtent toks, kokio galėjai tikėtis to- 
kioje pretenzingoje vietoje. Mandolina ir fleita atliko 
tautines Bretanės dainas. Mes užsisakėme ąsotį kartaus 
belgiško alaus bei dubenį midijų ir pasinėrėme į pokal- 
bį. | 

Aleksas beveik nepasikeitė per dešimt metų. Jis buvo 
aukštas, raumeningas, patrauklios išvaizdos blondinas. 
Tačiau atrodė kiek įbaugintas, ilgai rinkosi staliuką ir 
atsisėdo nugara į sieną, kad galėtų matyti visus įeinan- 
čius ir išeinančius. 

- Tai kas naujo? - paklausė Aleksas. 

- Kas gali būti naujo? - gūžtelėjau pečiais. - Nebent 
tai, kad aš dabar privatus seklys. 

- Visiška priešingybė senųjų laikų Hobui, - pažymėjo 
Aleksas. - Daugiau nebeloši? Netgi pokerio? 

- Retai. 

- O kaip sekasi detektyvo verslas? 

- Neblogai. Štai radau tave. 

- Taip, radai. Bet tai nesiskaito. Faktiškai aš visą 
laiką mėginau susisiekti su tavimi. 

- Kam? 

- Hobai, man reikia tavo pagalbos. Aišku, aš pa- 
siruošęs už ją užmokėti. 

- Kokios pagalbos? 

Alekso istorija prasidėjo prieš kelerius metus. Kaip 
ir aš, jis paliko Europą, grįžo į Jungtines Valstijas ir 
ėmė ieškotis darbo. Išlaikęs advokatūros egzaminus 
Vašingtone, vieno iš savo dėdžių padedamas įsidarbino 
Selvino korporacijoje, fondų steigimo skyriuje. Ėjo 
1985-ieji. O 1986-aisia1s Aleksas suvokė atsidūręs įdo- 
mioje padėtyje: paaiškėjo, kad jis renka pinigus Ni- 
karagvos kontrrevoliucionieriams ir slaptai operacijai 
Irane, kurią Baltieji rūmai propagavo tais metais. 
Tuomet už machinacijas renkant pinigus į tuos fondus 
kai kieno pavardės pateko į laikraščius. Nors Selvinas 
ir kiti buvo nė kiek nemažiau įsipainioję į finansines 
aferas. 

Kaip tik tada Aleksas susipažino su Reičele, viena iš 
Selvino grupės sekretorių. Jiedu ėmė susitikinėti, o po 
mėnesio drauge apsigyveno nedideliame butuke Džor- 
džtaune. Aleksas toliau dirbo pas Selviną. 

Praslinko dar keli mėnesiai ir Aleksas norom neno- 
rom ėmė pastebėti, kad pinigų įvairiems projektams, 
susijusiems su Iranu ir Nikaragva, surinkta labai daug. 
Tačiau kovotojams jų kliūdavo vis mažiau ir mažiau. 
Susidarė įdomi situacija. Viskas buvo daroma neva iš 

patriotizmo, tačiau kai kurie Žmonės iš to patriotizmo 
turėjo labai nemenką pelną. 

Paskui atėjo 1987-ieji, ir staiga Iranas bei Nikarag- 
vos kontrrevoliucionieriai tapo mėgstamiausia laik- 
raščių tema. Pagalbos fondų veikla buvo sustabdyta, 
juos pakrikštijo “Iran-Kontras", o pati byla įgavo 
“Irangeito" pavadinimą. Keisiui, vienam 1š projekto 
vadovų, buvo atlikta smegenų operacija, tačiau sveika- 
tos jis nebeatgavo ir netrukus pasimirė. Pulkininkas 
Oliveris Nortas buvo nušautas. Admirolas Poindekste- 
ris, Alekso šefas, pateko į įtariamųjų sąrašus. Įtarimas 
krito ir ant kitų Selvino grupės darbuotojų, kuriuos 
vėliau teismas iš tiesų pripažino kaltais. 

Aleksas suprato, kad jo dienos šioje darbovietėje 
suskaitytos. Selvino korporacijai neišvengiamai atėjo 
galas. 

Būtent tada, tomis paskutinėmis dienomis, Aleksas, 
galima sakyti, išvydo ant sienos lemtinguosius žodžius, 
pranašaujančius pražūtį kaip bibliniame mite apie 
karalių Baltazarą. Nereikėjo daug galvoti, kad supras- 
tum: jo vadovybė įsivėlė į velniškai nelegalų reikalą, 
kuris pradžioje atrodė toks kilnus. 

Komitetas, tiriantis bylą, vis plačiau užmesdavo tink- 
lą, ir į jį patekdavo vis daugiau smulkių žuvelių. O poli- 
tika buvo tokia pati kaip visada, galite neabejoti: už 
grotų atsidūrė kur kas daugiau smulkių žuvelių negu 
stambių žuvų. Alekso padėtis buvo ne iš geriausių. 
Nors ir nepadarė jokio nusikaltimo, jis visgi dalyvavo 
bendrame “Selvin Group“ darbe. 

Rimtus nemalonumus žadėjo ir Selvino pasitikėjimas 
juo: sužinojęs, kad Aleksas turi sąskaitą Šveicarijos 
banke, firmos vadovas retsykiais pervedinėjo į ją pini- 
gus, surinktus kontrrevoliucionieriams, arba tiems, ku- 
rie juos gaudavo vietoje anų. Aleksas iš tų operacijų 
neturėjo jokios naudos, bet reikalas atrodė taip, kad 
galėjo sudominti tardytojus. 

Jis aptarė padėtį su Reičele. Toji pasinaudodama 
savo ryšiais sekretoriate sužinojo, kad tardytojai iš 
prokuratūros ketina patikrinti Alekso vaidmenį Selvino 
sandėriuose. 

- Nesakau, kad nebūčiau galėjęs įrodyti savo nekal- 
tumą, - tęsė Aleksas. - Galų gale įrodyčiau, bet tai pa- 
reikalautų daug laiko 1r pinigų. Bet, svarbiausia, visą tą 
laiką man reikėtų kiurksoti Vašingtone. O šito aš tikrai 
negalėčiau ištverti. Tu juk pažįsti mane, Hobai. 

Linktelėjau. Aš taip pat negalėčiau ištverti, ypač 
turėdamas atsarginį variantą. 

- Ir ką tu toliau darei? 

- Nusprendžiau, kad metas susikrauti mantą ir dingti. 
Nors atrodo, kad susigriebiau pernelyg vėlai. Reičelę 
pasiekė gandai, kad man jau išsiųstas šaukimas į 
teismą. Išvažiavau tą patį vakarą. Reičelė liko pa- 
sirūpinti visokiomis smulkmenomis: atsikratyti buto, 
priduoti daiktus į saugyklą ir panašiai. Mes ketinome 
susitikti Paryžiuje. 

- Šią istorijos dalį jau žinau, - linktelėjau. - Bet staiga 
tu dingai. Bent jau taip man pasakė Reičelė. 

- Aha, dingau, - sutiko Aleksas, linksmai šypsodama- 
sis. - Šiaip ar taip, atrodžiau dingęs. Kiek žinojo Rei- 
čelė, aš tarytum prasmegau skradžiai žemę. 

Aš vėl linktelėjau. 

- O kas nutiko iš tikrųjų? 

- Tiesiog kuriam laikui dingau iš akiračio, - paaiški- 
no Aleksas. - Tuo metu nieko geresnio nesugalvojau. 
Išgirdau kai ką apie Reičelę, ir mane tai išgąsdino. 

- Ką būtent? 

- Regis, ji kalbėjo su vienu iš tardytojų iš ypatingųjų 
bylų skyriaus. Jo pavardė Romanja. Tikriausiai matei jį 
čia. 

- Taip, jis kažkur čia, - patvirtinau. - Bet kodėl Rei- 
čelė taip pasielgė? 

- Kartais ji elgiasi kaip “moteris iš Mormonų namų". 

169 


Ar esi matęs ją tokią? - Aleksas paniuręs ilgai Žiūrėjo į 
mane. 

- Taip, kai jį pirmąsyk atėjo į mano biurą. 

- Kartais Reičelei šauna į galvą keistos idėjos. Žinai, 
ji tikrai iš mormonų. O tarp jų išauga Žmonės, pilni vi- 
sokių keistenybių. Niekada nežinai, kas jai užplauks, 
gal ji staiga nuspręs, kad privalo kažką tokio padaryti. 
Nors galbūt aš klystu, gal tai aš sergu paranoja. Bet vis- 
g1 manau, kad man reikėtų dingti iš Europos. 

- O Romanja? 

- Nežinau, ar tas vyrukas turi orderį mano areštui. 
Bet jis sukasi pernelyg greitai, kad galėčiau išlikti ra- 
mus. Todėl nusprendžiau kol kas viską mesti, o paskui 
žiūrėti, kaip reikalai klostysis toliau. 

- Nebegali daugiau laukti? 

- Ne, jau subrendau tolesniam žingsniui. 

- Ir koks bus tas Žingsnis? 

- Kaip tik šiai plano daliai įvykdyti man reikalinga 
tavo pagalba. 

- Ne, - pareiškiau aš. 

- Hobai, tu tik išklausyk mane. 

Tas pats senasis Aleksas. Aš jį išklausiau. Tas pats 
senasis Hobas. 


X dalis 
45. Le Bulis 


Prašau neprašyti manęs paaiškinti, kaip Aleksas per- 
tempė mane iš užeigos Paryžiaus centre, kur mes kažką 
valgėme ir kažką gėrėme, į išnuomotą “Sitroeną"', kuris, 
palikęs tolumoje sostinės Žiburius, lėkė tamsiais prie- 
miesčiais link Atlanto pakrantės. Tikriausiai aš kvank- 
telėjau. Aleksas mokėjo mane paveikti. Tai ne ta 
draugystė, kokia vadinamas tvirtas ryšys tarp senų gerų 
bičiulių. Kaip ir kitų vyrų, turinčių daug Žmonų ir šei- 
mų, neklauskite manęs, kas man brangiau - šeima ar 
draugai. 

Jaučiausi siaubingai nesmagiai dėl to, kad sėdžiu 
šalia Alekso, švilpiančiame per nakties tamsą “Sitro- 
ene“, tarytum mes ir anksčiau daug laiko praleisdavome 
drauge. Priekaištavau sau dėl to, kad juokiausi iš jo 
sąmojų, tarytum būčiau įpratęs taip elgtis. Mudu abu 
buvome šiek tiek apgirtę, o kraštovaizdis tamsus, 
bekraštis, tuščias, paslaptingas, ir, kiek aprėpė akys, 
mes čia buvome vieninteliai žmonijos atstovai, Aleksas 
ir aš po Motinos Nakties žvaigždėmis. Štai koks aš 
sentimentalus, nušaukite mane. 

Galiausiai man pavyko įtikinti save, ir ne be pagrin- 
do, kad faktiškai aš vykdau savo pareigas, lydėdamas 
Aleksą, kad ir Kur jis keliautų, nes tada galėsiu pranešti 
mane nusamdžiusiai Reičelei (kuri galbūt yra susimo- 
kiusi su Romanja) Alekso buvimo vietą. Be abejo, aš 
įspėsiu Aleksą apie tai, ką privalau padaryti, kad jis 
galėtų imtis saugumo priemonių. Juk, velniai rautų, 
mano sutartyje su klientu nenurodyta, kaip turiu elgtis 
su senu draugu. 

Aleksas prižadėjo viską paaiškinti, ir tuomet aš 
leidausi jo ištempiamas iš saugios užeigos šalia Pan- 

teono, kur ant ilgų medinių suolų sėdėjo Paryžiaus 
koledžų studentai su savo alaus ąsočiais ir bėgiojo 
linksmi padavėjai prakaitu permirkusiais marškiniais, 
nešini dubenimis su midijomis mėlynai juodose perla- 
mutrinėse geldelėse. 

Taigi, kartoju, galų gale man pavyko susikurti 1liu- 
ziją, kad vis dar dirbu Reičelei, savo klientei, 1r lekiu 
per naktį su Aleksu tik tam, kad sužinočiau jo buvimo 
vietą ir paskui praneščiau Reičelei, o ji veikiausiai pra- 
neš Romanjai. Tik iš pradžių įspėsiu Aleksą, kad keti- 
nu jai pasakyti. 

Bet, velniai rautų, ko gero, aš ir pats nežinojau, apie 
ką galvojau. “Sitroenas" nukeliamu viršumi, kurį išsi- 
nuomojo Aleksas, buvo su kiauru duslintuvu, ir aš ne- 
girdėjau net savo paties minčių, ką jau kalbėti apie ban- 
dymus iškvosti Aleksą. Tikriausiai jis pats prakiurdė tą 
duslintuvą, kad nereikėtų kalbėtis su manimi. Niekas 
nieko man nesako. Bet net ir mano kantrybė turi ribas. 
Gana. 

- Aleksai, - pašaukiau. 

- Ką, seni? 

- Sustabdyk kur nors mašiną. 

- Kas nutiko? | 

- Reikia pasikalbėti. 

Aleksas pasižiūrėjo į mane. Aš pasižiūrėjau į Aleksą. 
Jis suprato. 

- Gerai, bičiuli, - sutiko jis. - Beje, čia netoliese yra 
jaukus restoranėlis, visai netoli Anžero. Reikia padaryti 
pertrauką. 

Jis įvykdė mano pageidavimą, bet nieko nepaaiškino. 
Aš visada žavėjausi Aleksu. Bet tai nebūtinai reiškia, 
kad visada darysiu tai, ko jis panorės. 


**x* 


Aš pernelyg vėlai prisiminiau, kad Aleksas turi po- 

traukį į pačias prasčiausias pasaulyje maitinimo įstai- 
gas. Reikėjo pagalvoti apie tai gerokai prieš mums įsu- 
kant į automobilių stovėjimo aikštelę šalia nedidelio 
motelio prie 23-j0o greitkelio į pietus nuo Le Mano, 
tuomet būčiau suvalgęs daugiau midijų Paryžiuje. 

Tai buvo viena iš tų užeigų su šiaudiniais stogais, į 
kurias visada reikia Žiūrėti įtariai. Mano būgštavimai 
pasitvirtino: maistas čia buvo labai brangus ir labai 
prastas - retas atvejis Prancūzijoje. Reikia įvertinti 
Alekso talentą, jis sugebėjo rasti išimtį iš taisyklės. 

Tiek to, aš truputį perdedu, 1š tikrųjų ten buvo ne 
taip jau blogai. Tiesiog aš staiga prisiminiau, kad nuo 
pat atvykimo į Paryžių nė sykio padoriai nepavalgiau. 
Ir, pasakysiu atvirai, tai man kėlė didelį nepasitenki- 
nimą. O jums nekeltų? 

Jums gali pasirodyti, kad išsirinkau ne patį tinka- 
miausią skundams momentą - akimirkos pertraukėlę 
beprotiškoje naktinėje kelionėje į Prancūzijos pajūrį. 
Tiksliau kalbant, į Le Bulį, esantį už kelių mylių nuo 
mažai žinomo (neskaitant vokiečių povandeninių laivų 
antpuolio Antrojo Pasaulinio karo metais) Sen Nazero 
uosto. Bet kaip jau yra, taip. Skundžiuosi, kada noriu. 
Nors ir sutikau padėti Aleksui (turbūt pagautas 
kažkokio aklo impulso), dabar aš staiga sudvejojau. Aš 
vis mąsčiau ir mąsčiau, kol mintys taip įsisuko, kad ėmė 
lėkti pašėlusiu greičiu. 

Po kelių puodelių niekam tikusios kavos - bet su pa- 
kenčiamu konjaku - paprašiau Alekso paaiškinti, kokį 
velnią jis dabar sumanė, ir kam tempiasi mane kartu. 

- Viskas labai paprasta, - šyptelėjo Aleksas. - Man 
reikia išnykti. 

- Tą tu jau darei, pameni? 

- Tai buvo tik žaidimas. Dabar atėjo metas veikti 
rimtai. 

- Ką tu turi omeny? 

- Hobai, jie patupdys mane už grotų. Tie Žmonės, 

kuriems dirbau. Jie užspeitė mane į kampą. Nori visą 
kaltę suversti man. 

- Apie ką tu kalbi? 

- Apie dingusių “Iran-Kontras" fondų bylą. 

- Bet argi jie gali taip padaryti? 

- Jie ketina pareikšti, kad aš apmulkinau juos, 
persivedžiau pagrindinius fondus į savo sąskaitą. Man 
nederėjo leisti f1r7mo0os vadovams naudotis mano sąskai- 
ta. Bet aš tariausi esąs labai sumanus. Žodžiu, kad ir 
kaip ten būtų, dabar turiu keleriems metams palikti šį 
pasaulį, kol triukšmas aprims. 

- Palikti? Kaip? 

- Senas pokštas su kūno atpažinimu. 

- Naujas pasas? 

- Ir visi kiti popieriai. Palieku savo senąjį asmenį. 
Žmonės, su kuriais turiu susitikti, gali visa tai suorga- 
nizuoti. 

- Tai mes pas juos važiuojame? Susitikti su 
kažkokiais dokumentų klastotojais? 

- Reikalas visiškai garantuotas, - nuramino mane 
Aleksas. - Bet visgi aš šiek tiek nervinuos. Todėl ir 
noriu, kad palaikytum mane. 

- Bet kam tau prasidėti su kažkokiais sukčiais? Jeigu 
tau tikrai reikalingi-padirbti dokumentai, aš rasiu pa- 
tikimą žmogų Paryžiuje. 

- Tie vyrukai daro aukščiausios klasės dokumentus. 
Jie turi kaip tik tai, ko man reikia. Viskas praeis norma- 
liai. Ypač kai jie pamatys, kad aš esu ne vienas. 

Aš nutilau, mintyse nusišaipydamas: jeigu Aleksas 
tikis mano pagalbos susišaudymo atveju, jis net neį- 
sivaizduoja, koks bus vienišas. Nežinau, ką jis mano 
apie privačius seklius, bet daugelis mūsų puikiausiai 
išsiverčia be ginklo, kad ir kaip nuobodu tai atrodytų 
skaitytojams. 

- Nori pasakyti, kad tu nesinešioji ginklo? - susipro- 
tėjo Aleksas. 

- Aišku, ne. Kuo tu mane laikai? Gangsteriu? 

Aleksas palingavo galva, išsitraukė kažką iš kišenės 
ir pastukseno man per kelius. Daikčiukas buvo metali- 
nis ir masyvus. Ne mano keliams. 

- Ką čia sumanei? - kiek suirzęs paklausiau. 

- Imk, - patarė Aleksas, - įsikišk į kišenę. 

Žvilgtelėjau po stalu. Aleksas įspraudė man į ranką 
didelį, dar truputį tepaluotą automatinį pistoletą. 

- Lukterėk... - pradėjau aš. 

- Hobai, tau nereikės juo naudotis. 

- Po velnių, aš ir neketinu juo naudotis. Neimsiu. 
Pasilaikyk sau. 

Ištiesiau jam po stalu pistoletą. 

- Prašau tavęs, Hobai, nekelk scenos. 

- Po velnių, - pyktelėjau aš, - pasiimk atgal šitą daik- 
tą. 

- Paklausyk, Hobai... 
- Ne, tai tu paklausyk. Pasiimk atgal šitą Dievo 
prakeiktą daiktą. 

- Aš mMėginu tau paaiškinti, kad užmokėsiu du tūks- 
tančius dolerių vien už tai, kad šitas daiktas gulėtų tavo 
kišenėje. 

- Du tūkstančius dolerių? - pakartojau. 

- Būtent. 

- Tik gulėtų? Nenaudojamas? 

- Laikysi jį rankoje ir, jei reikės, parodysi. 

- Už du tūkstančius dolerių? - vėl pakartojau. 

Aleksas linktelėjo. 

- Lengva pasakyti, - burbtelėjau aš. 

- Ištiesk ranką po stalu, - paprašė jis. 

- Lukterėk, pirmiau turiu atsikratyti šio tavo daik- 
čiuko. - Įsigudrinau įgrūsti sunkų pistoletą į švarko 
kišenę, kur jis liko pūpsoti nematomu svambalu ir tik- 
riausiai paliks neatskalbiamus ruožus. Tada vėl ištie- 
siau ranką po stalu. 

- Perskaičiuok, - pasakė Aleksas, kažką man įdė- 

damas. 

Tai buvo vokas. 

Pilnas vokas. 

Gal pusės colio storio. 

Žvilgtelėjau vidun. Žavingos prancūziškos tūks- 
tančio frankų kupiūros. Perrinkau jas pirštais. Tikriau- 
siai susidarys du tūkstančiai JAV dolerių. Įsikišau voką 
į kišenę. 

- Dabar leisk paaiškinti tau pagrindines taisykles, - 
pareiškiau. - Visų pirma aš neketinu į nieką šaudyti. 
Nežinau, ko tu prisiskaitei apie privačius seklius, bet 
mes nerengiame susišaudymų. 

- Nesijaudink, pistoletas reikalingas tik dėl akių, - 
pakartojo Aleksas. 

- Jis užtaisytas? 

- Be abejo. 

- Kam, jeigu jis tik dėl akių? 

- Neįmanoma įtikinamai blefuoti su neužtaisytu pis- 
toletu. Liaukis, Hobai. Verčiau važiuokime iš čia. 

Užsimokėję susėdome į Alekso “Sitroeną". Ir vėl 
nulėkėme tamsiu keliu, vis labiau didindami greitį. 
Abipus kelio stūksojo aukštos tvoros, už jų plytėjo 
plokščia žemuma. 

- Kur dabar? 

- Į Anžerą. 

Mes buvome nieko širdyje pakeliui į niekur. Nieko 
gero nelemiantis ženklas. Bet mano kišenėje pūpsojo 
netikėti du tūkstančiai dolerių. 


46. Smūgis 


Apie vidurnaktį pravažiavome Anžerą. Gatvės be 
šaligatvių, palei jas glaudžiai išsirikiavę pastatai. Aukšti 
siauri namai su stačiais stogais. Kvartalų stačiakam- 
piai, panašūs į suakmenėjusius viduramžių pabaisos vi- 
durius. Europa - mūsų praeitis, mes privalome retsy- 

kiais grįžti į ją ir ekshumuoti, įsiskverbdami į giliausius 
sluoksnius, po kuriais slypi mūsų vidus. Pilkus ir rudus 
sluoksnius, kartais sužibančius žvaigždžių šviesoje. 

Pavažiavę vos keletą šimtų jardų per miegantį mies- 
tą, pamatėme rodyklę: “Nantas - Renas - Lavalis''. Pa- 
sukome tenai ir pro mažus miestelius, išsidėsčiusius 
palei Luaros krantus - Sen Žorž siur Luarą, Varadą, En- 
seni - pagaliau pasiekėme Nantą. Firminis šio regiono 
patiekalas - varlių šlaunelės, tačiau mes neturėjome lai- 
ko sustoti ir paragauti. Toliau stebėjome kelrodžius. 
Dvijuosčiu plentu aplenkę Vaną bei Reną, išvingiavome 
pro naujų statybų rajoną ir pagaliau išsigavome į 165- 
-ąjį greitkelį. Apie penkiolika mylių lėkėme atvira vie- 
tove ir prieš pat Savenė pasukome į 171-ąjį kelią. Ne- 
trukus jau riedėjome tamsiu pramoniniu Sen Nazero 
centru, o iš ten link nedidelio miestelio Le Bulio, esan- 
čio vos už kelių mylių nuo Sen Nazero. 

Buvo jau beveik ketvirta valanda ryto. Pravažiavome 
Le Bulį, bretaniškų namų sangrūdą, ir išsigavome į 
kelią, einantį palei pakrantę. Galų gale atsidūrėme prie 
dokų, stūksančių beveik prie pat Luaros Žiočių; iš šiau- 
rinės pusės nuo Atlanto vandenyno juos saugojo 
vingiuotas krantas. 

- Tu moki naudotis pistoletu? - paklausė manęs Alek- 
sas, sustabdęs mašiną netoli prieplaukos. 

Išsitraukiau pistoletą iš kišenės ir Alekso 
žibintuvėlio šviesoje įdėmiai jį apžiūrėjau. Tai buvo 
automatinis 45-ojo kalibro “brauningas". Veltui sten- 
giausi prisiminti, kaip veikia saugiklis. Kaip jau minė- 
jau, šaudymas nėra mano hobis, ir didžiąją gyvenimo 
dalį aš sėkmingai apsiėjau be jo. Aleksas minutėlę ste- 
bėjo mano beviltiškas pastangas, tada paėmė iš manęs 
ginklą. 

- Štai taip, - pasakė jis, išimdamas apkabą ir dėdamas 
ją į būgnelį. Paskui parodė, kaip vėl įdėti apkabą ir 
užspausti patroną, kaip veikia saugiklis. O tada grąžino 

man pistoletą. - Ginklas užtaisytas, - pakartojo Aleksas. 
- Norėdamas iššauti, atlaužk gaiduką, nusitaikyk ir 
paspausk. Štai ir viskas. 

- Kadangi aš neketinu į nieką šaudyti, - suniurzgiau, 
- man nėra jokio reikalo išmanyti visas šitas paikystes. 

- Hobai, kaip privatus seklys, tu esi nieko vertas. Aš 
moku tau du tūkstančius dolerių vien už tai, kad atro- 
dytum pavojingas. Ar bent jau kompetentingas. Todėl 
galėtum atidžiau paklausyti, kai aiškinu šito daikčiuko 
veikimo principą. 

- Gerai jau, gerai, - burbtelėjau aš, paėmiau pistoletą 
ir pakartojau Alekso manipuliacijas. Galų gale jeigu jau 
užsiėmiau detektyvo verslu, turiu tai išmanyti. Niekada 
nežinai, kokių įgūdžių gyvenime gali prireikti. 

- Pasirengęs? - po kelių minučių paklausė Aleksas. 

- Pasirengęs, gali neabejoti, - užtikrinau jį. Atvirai 
kalbant, begalinio entuziazmo nejaučiau. Tik du tūks- 
tančiai dolerių prancūziška valiuta palaikė mano dva- 
sią. Be to, man visada patiko Aleksas, o dabar štai pa- 
sitaikė proga padėti jam pasprukti. 

Išlipome iš mašinos ir patraukėme link dokų. 
Maždaug už dvidešimties jardų Aleksas rado susitikimo 
vietą: prieplauką, priklausančią firmai “Krovinių gabe- 
nimas jūra. Diuponas ir sūnūs". Vartai buvo neužra- 
kinti, taigi be vargo (ėjome ir aplenkę pagrindinį pastatą 
atsidūrėme prie pat vandens. Žingsniavome krantine iki 
11go į jūrą išsikišusio molo. Tolimajame molo gale degė 
ryški šviesa, ir Aleksas paaiškino, kad būtent ten turi 
įvykti jo virtimas kitu asmeniu. 

- Hobai, - pasakė jis, - tu liksi čia. Tik nieko neleisk 
ant molo. 

- Ką man daryti, jeigu kas nors mėgins praeiti? 

- Pasakyk, kad eitų po velnių, ir viskas. 

Man tai visai nepatiko, bet ką aš galėjau pakeisti? 
Pastebėjęs aukštą geležinę statinę su dyzeliniu kuru, 
susigūžiau už jos. Aleksas išsitraukė iš kišenės nedidelį 

revolverį, atrodo, 32-ojo kalibro, patikrino jį, pažvelgė 
į mane ir pasakė: 

- Palinkėk man sėkmės, seni. 

Tada apsisuko ir nužingsniavo molu. 

Tuo pat metu išgirdau jūroje motoro tratėjimą, visai 
netoli molo. Aleksui dar nespėjus pasiekti ryškios švie- 
sos šaltinio, jau įžiūrėjau laivelį, juodą dėmę tamsiai 
pilkame dangaus ir vandens fone. Juodulys artėjo prie 
molo, nedegdamas šviesų. 

Mačiau Alekso siluetą toli jūroje molo gale. 

Kateris šaižiai džergžtelėjo, nosimi baksteldamas į 
molą. Išsiėmiau “brauningą" ir atlaužiau gaiduką, nors 
ir toliau neketinau šaudyti. Visgi būtų buvę kvaila išlikti 
nerūpestingam. 

Iš katerio išlipo du vyrai. Aiškiai mačiau jų siluetus: 
dvi žemas figūras šalia aukštaūgio Alekso. Ūmai už 
mano nugaros kažkas dunkstelėjo. 

Apsidairiau, bet nieko nepastebėjau. Vėl atsigręžiau 
į jūrą. Dabar ant molo buvo jau trys nepažįstamieji, visi 
žemesni už Aleksą. Jie ėmė ginčytis. Negirdėjau, apie 
ką jie kalbėjo, tačiau balsai skambėjo vis garsiau, vie- 
nas iš vyrų keikėsi. 

Po to prasidėjo grumtynės. Aleksas ištrūko iš už- 
puolikų rankų, ir aš išgirdau revolverio šūvio garsą. 
Vienas iš žemaūgių plūsdamasis stvėrėsi už peties. O 
tada užvirė tikra košė. Aleksas galvotrūkčiais puldinė- 
jo po molą, pokšėjo šūviai. Man pasirodė, kad šaudė 
Aleksas. Paskui sutratėjo automatas, šiurpus garsas 
nakties tyloje. Alekso skrybėlė išlėkė į orą, ir aš išvy- 
dau, kaip sprogo į gabalus jo galva. 

Alekso kūnas sudribo ant molo. Žemaūgiai pakėlė jį 
ir įsivertė į katerį. Kateris nuplaukė. 

Aš stovėjau su užtaisytu pistoletu rankoje ir, kaip 
man atrodė, labai ilgai žiūrėjau į jūrą. 

47. Fošonas 


Neprisimenu, kaip grįžau į Paryžių. Tikriausiai 
parvažiavau Alekso mašina. Tik visai nepamenu kaip. 
Veikiau automatiškai. Tiesiog dariau tai, ką turėjau 
daryti. Vėliau netgi neįstengiau prisiminti, kur palikau 
mašiną. Paskui atsitokėjau geriąs kavą bare Eliziejaus 
laukuose. Vos tik pamėgindavau atkurti įvykių eigą, 
smegenys iškart atsijungdavo. Jeigu visgi prisivers- 
davau galvoti apie tai, prieš akis iškildavo tas pats re- 
ginys: tamsus molas, pilkas vanduo, žmonių siluetai, 
revolverio šūvių blyksniai, akinanti automato serija. 
Aleksas krenta aukštielninkas, jo galva sprogsta į gaba- 
lus... 

Nepamenu, kaip iš baro Eliziejaus laukuose patekau 
į Fošono kabinetą. Mane slėgė nuovargis ir kaltės jaus- 
mas, juk kažkuria prasme aš irgi buvau atsakingas už 
tai, kas įvyko. 

Papasakojau inspektoriui Fošonui viską, ką mačiau. 
Fošonas klausėsi, bet jo veido išraiška nesikeitė. 
Nekilsčiojo antakiai, nė sykio nekrustelėjo lūpos, net 
kampučiai. Kresnas ir petingas, jis sėdėjo susikūprinęs 
ant medinės kėdės su tiesia atkalte ir Žymėjosi pastabas 
į mažą juodą kišeninį bloknotą. 

Kai baigiau pasakoti, Fošonas paklausė, ar dar turiu 
ką pridurti. Atsakiau, kad neturiu. Jis atsiprašė ir nuė- 
j0 prie stalo kitame kabineto gale, kažkam paskambino 
telefonu, trumpai pašnekėjo ir grįžo pas mane. 

- Skambinau į Sen Nazero žandarmeriją, - pranešė 
inspektorius. - Jie neturi jokių Žinių apie praėjusios 
nakties įvykius Le Bulyje. Bet patikrins prieplaukos 
rajoną ir paskambins man. Jūs įsitikinęs, kad nieko 
nepraleidote pasakodamas? 

- Ne, viskas taip ir buvo, - patvirtinau. - Bet jums, 
atrodo, mano naujiena nepadarė įspūdžio. Turbūt nela- 

bai įdomi žmogžudystė? 

- Kol kas mes turime tik jūsų pasakojimą apie tai, 
kad žmogžudystė buvo įvykdyta, - paaiškino Fošonas. 
- Daugiau jokių įrodymų. 

- Norite pasakyti, kad netikite mano žodžiais? - Aš 

- Nemanau, kad jūs mėginate mane apgauti, - pa- 
prieštaravo Fošonas. - Bet jau anksčiau pastebėjau, kad 
esate emocionalus žmogus ir, atrodo, linkęs į haliuci- 
nacijas. Jūs priklausote fantazuotojų tipui, kurį išsamiai 
aprašė Jungas. Be to, pastaruoju metu gyvenote nuola- 
tinėje įtampoje. 

- Psichoanalizė - kaip tik tai, ko man dabar labiausiai 
reikia, - pareiškiau sarkazmo ir gailesčio sau kupinu 
tonu. - Kokį dar mano bruožą galėtumėte išskirti? 

- Tik vieną. Draugystės vardan dažnai patenkate į 
kvailoką padėtį. 

- Gal ir patenku, - sutikau. - Tai ką gi man dabar 
daryti? 

- Norėčiau, kad kelias artimiausias dienas liktumėte 
Paryžiuje. Jeigu rasime nusikaltimo įrodymų, turėsime 
dar kartą pasikalbėti su jumis. 


48. Romanja 


Aš supratau, ko man reikia. Ko nors amerikietiško. 
Vietos, kur galėčiau amerikietiškai prisigerti. Pradėti 
nuo “margeritos" bei “načos" ir baigti vėmimu vonioje. 
Žinojau tokią vietą. Taksi nuvežė mane į “Kaubojų", 
teksasietiškai meksikietišką restoraną antrame aukšte, 
1940-ųjų birželio 18-osios aikštėje, priešais Monpar- 
naso geležinkelio stotį. “Kaubojaus" aplinka akimir- 
ksniu perkelia jus į pietines valstijas. Ant vienos sienos 
kabo Teksaso Žemėlapis, ant kitos - meksikietiškas 
pončas. Grindys išklotos ispaniškomis plytelėmis, o 
padavėjos segi trumpus “komandos palaikymo grupės“ 

šokėjų sijonėlius ir avi kaubojiškus batus. 

Įsitaisiau prie baro, bet man net nepradėjus vykdyti 
savo plano pasirodė Romanja. Papasakojau apie Alekso 
žūtį. Kaip ir Fošonas, jis lyg ir nenustebo, neišreiškė 
apgailestavimo, ne visai patikėjo. 

- Vadinasi, jis pagaliau paliko šį pasaulį. - Štai ir visa 
Romanjos epitafija. 

Aš linktelėjau. 

- Bet Fošonas nerado įrodymų? 

- Kol kas ne. 

- Tuomet tikriausiai dar anksti nurašyti Aleksą. 

Romanja sėdėjo prie baro greta manęs - stambus 
dramblotas vyriškis, susikūprinęs virš alaus bokalo. 

- Tu kartais ne iš ypatingųjų reikalų prokuratūros? - 
paklausiau. 

- Teisingai, - šyptelėjo jis. 

- Atvažiavai suimti Alekso ir sugrąžinti į Valstijas? 

- Tuo užsiima Amerikos teismo vykdytojai, - palin- 
gavo galva Romanja. - Aš atvykau dėl kitų priežasčių. 
Bet man taip pat buvo patikėta sekti Aleksą. 

- Verčiau pradėkite medžioti stambias žuvis, o Alek- 
są palikite ramybėje. 

- Vargšelį niekuo neprasikaltusį Aleksą, - nusišaipė 
Romanja. 

Nemėgstu, kai ironizuoja kiti. Sarkazmas - mano 
privilegija. Pasipūtėliška Romanjos mina bylojo, kad jis 
žino kai ką, ko nežinau aš. 

- Aleksas sakė tau, kad Selvinas naudojosi jo sąskai- 
ta? - paklausė Romanja, nugėręs didelį gurkšnį alaus. 

Aš linktelėjau. 

- Nori išgirsti kitą versiją? 

- Aha, - numykiau. 

- Tuomet atsisėskime prie staliuko ir užsisakykime 
ąsotį “margeritos", - pasiūlė Romanja. - Neprieštarau- 
si, jeigu užsirūkysiu cigarą? 

Paskutinė operacijos diena ėjo į pabaigą. Aleksas ir 
Selvinas jau visą parą kurpė buhalterines ataskaitas. 
Bankų sąskaitose viešpatavo chaosas. Nieko nuo- 
stabaus, juk Selvinas nuolat landžiojo į jas, Žon- 
gliruodamas milijonais, pervestais į užsienio bankus. 

Ketvirtą popiet jie pagaliau baigė darbą. Padarė 
viską, ką galėjo. Tačiau rezultatas anaiptol nebuvo 
patenkinamas. Selvinas tai suprato. 

- Aš patekau į bėdą, - prisipažino jis Aleksui. - Fe- 
deralinė valdžia ketina pripaišyti man pinigus, nenuro- 
dytus ataskaitose. Tačiau faktiškai man jų kliūdavo 1a- 
bai mažai. Fondai buvo paskirstomi į kitas sąskaitas, 
neprieinamas man. 

- Jeigu taip nutiktų, gal pavyktų papirkti atsakingus 
asmenis, - pasiūlė Aleksas. 

- Tiesą sakant, man tai neatrodo protinga, - paprieš- 
taravo Selvinas. - Blogiausiu atveju gaučiau kelerius 
metus kalėjimo. Geram elgesiui jau nebeturėsiu laiko. 
Bet jeigu pasitrauksiu, išliksiu aukštumoje. Išsaugosiu 
tikėjimą savo Žmonėmis, ir jie išsaugos tikėjimą mani- 
mi. 

- Amen, - ištarė Aleksas. - Asmeniškai aš ketinu 
kuriam laikui palikti šią šalį. Apsigyvensiu Paryžiuje 1r 
rašysiu memuarus. 

- Aš turiu šeimą ir negaliu taip elgtis, - kiek pa- 
vydžiai atsiduso Selvinas. - Ką gi, štai jums paskutinis 
pavedimas. - Jis ištiesė Aleksui didelį mėlyną čekį ir 
paaiškino: - Nuo mūsų draugų Persijos įlankoje. Per- 
veskite jį į “Arabko" sąskaitą. 

Tai buvo dešimties milijonų dolerių čekis, pati stam- 
biausia suma, vienu kartu paaukota fondui. Aleksas 
įsidėjo jį į savo lagaminėlį ir paskutinį kartą nužvelgė 
darbo stalą. Viskas sutvarkyta dar vakar. Tada pasiėmė 

lagaminėlį ir patraukė link išėjimo. 

- Į nuodėmingąją Europą? - sarkastiškai šyptelėjo 
Elais Mils, tarnautoja, pasitikdavusi lankytojus vesti- 
biulyje. 

Aleksas irgi šyptelėjo. Elais jau seniai užsakė jam 
lėktuvo bilietą. Nuo to laiko ji nuolat primindavo Alek- 
sui apie tai ir beveik atvirai duodavo suprasti, kad jis 
galėtų įkalbėti ją vykti drauge. 

Tačiau Aleksas nemanė, kad Elais yra būtent ta mo- 
teris, kuri jam reikalinga. Jis atsisveikindamas mostelė- 
j0 jai ir išėjo. 

Sėdęs į taksi, Aleksas nuvažiavo į Pirmąjį Naciona- 
linį banką. Kaip Selvino patikėtinis, jis turėjo teisę pa- 
sirašyti už paaukotus pinigus visose teisėtose ir pusiau 
teisėtose operacijose. Selvinui, kuris beveik visą laiką 
praleisdavo su klientais ir aukotojais, buvo parankiau, 
kad Aleksas užsiimtų lėšų pervedimu iš vienos sąskai- 
tos į kitą. 

Aleksas stovėjo priešais banko pastatą. Anksčiau jis 
niekuomet negalvodavo apie aukas, kaip apie realius 
pinigus. Nei tada, kai kilo skandalas dėl ginklų pardavi- 
mo Iranui, nei tada, kai Nikaragvos kontroms surinktos 
lėšos iškeliaudavo į kitas sąskaitas. Tai buvo poli- 
cininkų ir aukščiausiojo rango sukčių reikalas, o Alek- 
sas nuoširdžiai linksminosi, stebėdamas jų machinaci- 
jas (ir jas vykdydamas). Bet jis tikrai nesitikėjo, kad 
viskas taip baigsis. Nors, antra vertus, netikėtą “Selvin 
Group" žlugimą 1r bylos patekimą į kongresą galima 
buvo nuspėti iš pat pradžių. Taip, Aleksą slėgė daly- 
vavimas nešvariuose darbeliuose, bet jis vylėsi, kad 
žmonės, duodantys jam nurodymus, žino, ką daro. Kai 
sumos tokios didelės, o operacijos taip gerai už- 
maskuotos, sunku galvoti apie neišvengiamą žlugimą. 

Bet galų gale viskas iš tiesų žlugo, ir jis stovi čia su 
paskutiniu čekiu. Dar viena voratinklio grandis... 

O kas, jeigu jis tos grandies nepridės? Kas, jeigu 

pasiliks sau? 

Aleksas niekada nebuvo stambus sukčius, žmonių 
mulkinimu vertėsi tik kartą 1r tai neilgai. Tačiau dabar 
jo rankose buvo čekis dešimčiai milijonų žalių. Jis 
žinojo, kaip padėti pinigus į savo sąskaitą Šveicarijos 
banke, kaip paimti juos iš ten ir pervesti į atsarginę 
bevardę sąskaitą, kurią turėjo Lichtenšteine. 

Stambūs lošėjai Žžėrėsi pinigus abiem rankom. Atėjo 
metas patarnautojams susirinkti, kas liko. 

Pasas buvo jo lagaminėlyje. Aleksas netgi nenu- 
važiavo namo susikrauti drabužių. Kai kišenėje guli 
dešimt milijonų dolerių, priklausančių kažkam kitam, 
reikia veikti skubiai. Tą patį vakarą jis išskrido pirmą- 
ja “Air France“ klase į Dalasą. 


*** 


- Tai tavo versija, - pareiškiau Romanjai. 

- Dabar ji mane domina nedaugiau už pernykščius 
lapus, - nusišaipė tas. - Aš nušalintas nuo tyrimo ir šį- 
vakar išskrendu namo. Bet ne todėl, kad patikėjau Alek-" 
so mirtimi. Man regis, jis inscenizavo susišaudymą. 

- Kam? 

- Kad tu paliudytum jo mirtį. Jo tariamą mirtį. O kai 
valdžia priims šią versiją, jis taps visiškai laisvas bei 
saugus ir pasivadinęs kitu vardu galės leisti pavogtus 
dešimt milijonų, kaip tik jam šaus į galvą. 

- Kokius dešimt milijonų? Tu tikriausiai kalbi apie 
kurį nors iš “Iran-Kontras" vadeivų? 

- Ne, aš kalbu apie Aleksą. Ir apie jo sekretorę, tau 
gerai pažįstamą Reičelę Star. Aš beveik įsitikinęs, kad 
tai ji įkalbėjo Aleksą nušvilpti pinigus. O dabar at- 
važiavo čionai savo dalies. Suprantama, tariamoji Ale- 
kso mirtis pavers niekais jos planus. Bet galiu suprasti 
ir Aleksą: suvaidinęs savo žūtį, jis sutaupys kelis mili- 
jonus dolerių. 

- Aleksas niekada taip nepasielgtų, - beveik automa- 
tiškai sumurmėjau. 

- Nepasielgtų? - pakartojo Romanja, staiga apimtas 
pykčio. - Ką tu apie jį žinai? Tik tiek, kad bičiuliavaisi 
su juo tais laikais, kai abu gyvenote Ibicoje kaip hi- 
piai. Mes turime ir tavo dosjė. Tu - tuščia vieta, ir dėl 
tavęs mes nesukame galvos. Tu gyveni pasaulyje, kurį 
pats susigalvojai. Bet jeigu manai, kad Aleksas liko tuo 
pačiu basakoju vaikinu, kurį kadaise pažinojai, tai tau 
iš tiesų ne visi namie. 

- Jūs galite įrodyti, kad Aleksas pasisavino dešimt 
milijonų dolerių? 

- Ne, negalime. Kol kas negalime. Bet esame tvirtai 
tuo įsitikinę. 

- Laimingos kelionės namo. - Aš palikau pinigus už 
gėrimą ir atsistojau. 

- Manau, Nives irgi teks pakeisti savo planus, - 
pridūrė Romanja. 

- Kas ta Nives? - aš stabtelėjau, įsikibęs į durų ran- 
keną. 

- Tu tareisi puikiai pažįstąs savo seną bičiulį, o pats 
net negirdėjai apie Nives. - Jis sukikeno. - Eikite ir 1š- 
siaiškinkite, kas ji tokia, misteri Privatus Sekly. 


XI dalis 
49. Nives 


Viešbučio vestibiulyje manęs laukė dama. Tikriausiai 
Aleksas rodė jai mano nuotrauką, nes ji nedvejodama 
mane atpažino. Aukšta, graži jauna moteris, aukščiau- 
sios klasės moteris. Iškart matyti, kad kilusi iš labai 
turtingos šeimos. Tačiau reikia pripažinti, kad elegan- 
cija - taip pat ir prigimties dalykas. Jaunoji dama vilkė- 
jo dekoltuotą šilkinę palaidinę, juodą šilkinį sijoną, 
avėjo batelius aukšta smaila pakulne. Šiaip ar taip, galė- 
jau lažintis iš bet ko, kad ji vardu Nuives. Ir aš buvau 
teisus, nors, aišku, nieko nelaimėjau. 

- Misteris Drakonianas? Aš esu Nives Tereza Mari- 
ja Sančes i Isazaga. Man labai reikia su jumis pasikal- 
bėti. 

- Manyčiau, man irgi reikia su jumis pasikalbėti, - 
atsakiau. - Eime į kavinę. 

- Verčiau į jūsų kambarį, - pasiūlė mergina. - Mano 
lėktuvas “Air France“ buvo sausakimšas, aš pavargau ir 
norėčiau nusiauti batelius. 

Taigi mes nuėjome į mano kambarį. 


*** 


Nives įsitaisė ant kušetės prie lango, aš - ant nušiu- 
rusios sukamosios kėdės. Ji sėdėjo labai tiesiai - vienas 
iš įpročių, kurių moko mokyklose, rengiančiose Lotynų 
Amerikos princeses. Varno spalvos plaukai, žvilgantys 
ir švelnūs. Ant kaklo mažytis auksinis kryželis. Pinta 
auksinė apyrankė. Jokių lūpų dažų, bet iš prigimties 
ryškios, sodrios, dailių kontūrų lūpos, plati burna. Akių 
vokai perbraukti lengvais žaliais šešėliais. 

- Aleksas pasakojo man apie jus, - pradėjo Nives. - 

Jūs buvote draugai senais laikais Ispanijoje. 

- Ibicoje, - patikslinau. 

- Taip. Tai tarytum koks klubas, ar ne? 

Aš linktelėjau. 

- O kur jūs susipažinote su Aleksu? 

- Vašingtone. Tikriausiai jūs nežinote, kad mes ke- 
tinome susituokti. 

- Tikrai, apie tai aš nieko nežinau. 

Kurį laiką sėdėjome tylėdami. Velniai rautų, tiesiog 
neišmaniau, ką jai pasakyti. Jos jaunikį ką tik nužudė, 
apie ką čia kalbėti? Vyliausi, kad Nives neprašys manęs 
dar kartą papasakoti įvykio smulkmenas. Mane jau 
pykino nuo pasakojimo, pykino nuo Alekso, nuo jo 
gyvenimo ir nuo jo mirties, pykino nuo šito kvailo 
reikalo, kuris baigė nugramzdinti mane į nenusakomą 
depresiją. 

- Gerai, - pagaliau prakalbo Nives. - Noriu papasako- 
ti jums apie tai. Man reikalingas jūsų patarimas. 

Ji išsirinko puikų patarėją. Bet ką galima atsakyti 
tokiu atveju? 

- Pradėkite, aš klausau įtempęs ausis, - pasakiau. O 
tykus balsas mano viduje pridūrė: “Asilo ausis, seni, 
asilo ausis". 


50. Aleksas ir Nives 


Aleksas 1r Nives susipažino prieš dvejus metus ba- 
liuje, tiksliau, Paragvajaus pasiuntinybės surengtame 
priėmime. Aleksas mėgdavo užsivilkti šilkinį smokingą, 
susilaižyti plaukus ir nuvykti į tokio pobūdžio sambū- 
rius. Nesvarbu, kad visi jie be išimties būna gana nuo- 
bodūs. Aleksui patiko pompastika ir iškilmingumas, 
subtiliai puošni aplinka, pasitikintys savimi, stipraus 
charakterio žmonės, kurie lankosi tokiuose renginiuose. 
Žmogus, užaugęs Bronkse, iki soties prisižiūri realaus 
gyvenimo. Blizgesys ir didybė Aleksui buvo labiau prie 

širdies negu realus gyvenimas, jei pripažinsime, kad 
realus gyvenimas - tai purvas, skausmas ir melas. 

Kaip visada jis puikiai leido laiką baliuje, kai staiga 
susidūrė su Nives. Jai tada buvo dvidešimt dveji, ir ji 
pirmus metus gyveno Vašingtone. Nives tėvą paskyrė 
naujuoju kultūros atašė Paragvajaus pasiuntinybėje. Ji 
beveik nepriekaištingai kalbėjo angliškai, taip pat vo- 
kiškai ir prancūziškai. Mat užsienio kalbų mokėsi nuo 
vaikystės. Kultūringa, išsilavinusi, bet provinciali mer- 
gina, virpanti iš pagarbios baimės Vašingtono pasau- 
liui, tokiam nepažįstamam ir sykiu kažkuo panašiam į 
uždarą diplomatinį Asunsjono pasaulėlį. 

Aleksas pakvietė Nives šokti. Juodu buvo graži pora. 
Aleksas - aukštas, plačiapetis blondinas, Nives - trapi, 
juodais šilkiniais plaukais ir madonos veidu. 

Aleksui tada buvo maždaug trisdešimt dveji. Ryšys 
užsimezgė labai greitai. Jie kraustėsi iš proto vienas dėl 
kito. Bet iškilo sunkumų. 

Pagrindinė problema - socialinė. Aleksas, tarnaujan- 
tis jaunesniuoju advokatu “Selvin Group", Vašingtono 
firmoje, steigiančioje fondus, neatrodė panašus į 
žmogų, kurio laukia didelė ateitis 1r plačios perspekty- 
vos. Jis be vargo galėjo uždirbti dvidešimt ar trisdešimt 
tūkstančių per metus, o pasistengęs gal net iki penkias- 
dešimties. Bet tai menkniekis, palyginti su pinigais, ku- 
rie reikalingi norint gyventi kaip Nives draugai ir arti- 
mieji. 

Ši problema erzino Nives. Ji ėmė sukti galvą, kaip 
ištekėti už Alekso, tikėdamasi, kad laikui bėgant šeima 
susitaikys su jos santuoka. 

Tačiau Aleksas tam priešinosi. Jis sutiko su Nives 
šeimos nuomone, kad yra nevertas jos. Aleksas nuo- 
širdžiai tikėjo, kad turtas suteikia ypatingas privilegijas, 
padaro žmogų išskirtinį. Jis nežiūrėjo į turtą ciniškai. 
Būdamas palyginti vargšas vaikinas, jis suvokė neturįs 
teisės vesti, kad tokiu būdu patektų į turtuolių klasę. 

Žinoma, buvo tikimybė , kad laikui bėgant Nives 
šeima atleis paklydėlei dukteriai, ir ji turės daug savų 
pinigų. Bet toks variantas Aleksui netiko. Jis negalėjo 
susitaikyti su alfonso vaidmeniu, nenorėjo gyventi 
žmonos išlaikomas. Žano Klodo svajonė - vesti turtingą 
moterį - Aleksui atrodė košmaras. 

Jis negalėjo gyventi iš žmonos lėšų. Jis norėjo turė- 
ti savo pinigų. Aleksas buvo įpratęs duoti, o ne imti. 

Visa tai galėjo taip ir likti teoriniais samprotavimais, 
jeigu Aleksui staiga nebūtų pasitaikiusi galimybė pa- 
daryti sėkmingą ėjimą. Kaip tarnautojas, turintis teisę 
pasirašinėti “Selvin Group" finansinius dokumentus, jis 
pervedinėjo fondams paaukotas lėšas iš vienų sąskaitų 
į kitas, o paskui dar į kitas, ir niekas negalėjo pasaky- 
ti, kas galų gale gaudavo pinigus. Tačiau piršosi įtari- 
mas, kad didžioji dalis Nikaragvos kontroms skirtų pi- 
nigų kovotojų nepasiekia. Taip gimė idėja. 

Iš Selvino ir kitų firmos vadovų valdomų sąskaitų 
labai daug pinigų nuplaukdavo į šalį. Tai buvo vagystė 
1r sukčiavimas. Aleksas ėmė ieškoti būdo, kaip čia ir 
jam pasipelnius. Bet Žiūrėjo į tai grynai teoriškai, kaip 
Įį proto mankštą. Bent jau iš pradžių. 

Operacija atrodė ganėtinai paprasta. Jis galėjo per- 
vesti čekį su savo parašu į vieną iš firmos sąskaitų 
Šveicarijoje, paskui perdėti pinigus į savo paties sąs- 
kaitą Šveicarijos banke. O tada dar kartą juos pervesti, 
jau į kitą savo sąskaitą, kurioje nebūtų nurodyta pavar- 
dė, tik kodas. 

Palaipsniui ši mintis vis labiau intrigavo Aleksą. 
Mesti viską ir atversti švarų puslapį, bet prieš tai ap- 
sirūpinus pinigais. Pradėti naują gyvenimą, turtingo 
žmogaus gyvenimą su gražia žmona paslaugiame ir ko- 
rumpuotame Asunsjone. 

Aleksas tikėjosi sugebėsiąs nukreipti kita vaga 
mažiausiai šimtą tūkstančių dolerių. O gal ir daugiau. 
Kai firmos buhalterijoje viešpatauja toks chaosas, o 

paaukotos lėšos dažnai nuslepiamos, jis galėtų ilgą 
laiką nepastebimai dirbti sau, pervedinėdamas pinigus 
iš vienos sąskaitos į kitą.Ir kai jie pagaliau susigriebs, 
Aleksas bus jau toli, o lėšos pažymėtos kaip “neįskaity- 
tos“, kaip dažnai nutinka tokio pobūdžio veikloje. 

Reičelė dalyvavo šiame plane. Ko gero, ji ir paska- 
tino Aieksą imtis ryžtingų žingsnių. Aleksas ir Reičelė 
kartu gyveno jau daugiau kaip pusmetį. Apie meilę 
jiedu niekada nesišnekėjo. Aleksas nemylėjo jos, bet 
nujautė, tiksliau, bijojo, kad Reičelė jį myli. 

Reičelė buvo tikras idėjų generatorius. Labai greitai 
paaiškėjo, kad be jos tiesiog nepavyks išsiversti. 

Kiekvieną savo žingsnį Aleksas aptardavo su Nives, 
aistringos prigimties, bet blaivaus proto mergina. Labai 
neįprastas derinys. 

- Aš gyvensiu su tavimi bet kokiu atveju, - tvirtinda- 
vo ji Aleksui. - Net jeigu tu neturėsi nė cento. Aš my- 
liu tave, ir tik tai man turi reikšmės. Bet man patinka 
gyventi taip, kaip gyvenau namie. Tau, Aleksai, irgi 
patiks. Bet nemanau, kad jausies laimingas, mano 
išlaikomas. 

- Aišku, nesijausiu, - pritardavo Aleksas. 

- Tai kvaila, bet aš gerbiu tave už tokį požiūrį. Tu 
išdidus žmogus. Vadinasi, turi turėti savo kapitalą, 
antraip niekada nebūsi laimingas. 

- Tarkime, aš galiu gauti labai daug pinigų, - atsaky- 
davo Aleksas. - Šiuo metu neturi reikšmės, kokiu būdu. 
Ar tuomet tekėsi už manęs ir gyvensi su manimi Asun- 
sjone? 

- Taip. 

- Net jeigu aš pasivadinsiu kitu vardu ir kiek pakei- 
siu išvaizdą? 

- Apie ką tu kalbi? 

Ir kartą Aleksas papasakojo Nives apie ginklus 
Iranui, apie Nikaragvos kontrrevoliucionierius, renka- 
mas aukas ir apie tai, kaip jis ketina pasisavinti nemažą 


191 


jų dalį. 

Nives tylėdama klausėsi, o kai jis baigė, linksmai 
nusijuokė. 

- Iš pradžių tu mane išgąsdinai. Pamaniau, kad ruo- 
šiesi apiplėšti banką ar parduotuvę “Seven-Eleven'"". 
Bet, Aleksai, brangusis, tai, ką tu sumanei padaryti, re- 
aliame gyvenime anaiptol nelaikoma nusikaltimu. Tu 
paprasčiausiai kiek palengvinsi vagims grobio naštą. 
Jie turėtų apdovanoti tave medaliu. 

- Jie apdovanos mane laisvės atėmimu, ilgu kaip ke- 
lias į pragarą, jeigu pričiups. 

- Jeigu jau ketini rizikuoti, verčiau imk daugiau, - 
patarė mylimajam Nives. - Nes toks šansas pasitaiko tik 
kartą gyvenime, o nuosprendis bus vienodas, nesvarbu, 
daug ar mažai tu pavogsi. Jeigu tave pričiups. Bet turi 
padaryti taip, kad nepričiuptų. 

- Aš neketinu būti susektas. Čia man padės Reičelė. 
Ji dalyvauja visose operacijose. Be jos neišsiversiu, 
taigi turėsiu atiduoti jai dalį laimikio. 

- Be abejo, turėsi jai užmokėti. 

- Laikysime viską paslaptyje. Niekas neturi Žinoti 
ap1e mūsų santykius. Tol, kol galėsiu tave vesti. 

- Tikiuosi, tai ilgai netruks. 

- Mažiau kaip mėnesį. Bet man prireiks ir kai kurių 
tavo draugų pagalbos. Sugebėsi suvesti mane su nau- 
dingais žmonėmis Paryžiuje? 

- Žinoma. 

- Asunsjone yra žmonių, kurie gali susiprotėti, kas aš 
toks, - minutėlę padvejojęs tęsė Alkesas. - Bus pro- 
blemų? 

- Jokių. Jie tik pagalvos, kaip protingai tu pasielgei. 
Niekas nepraneš Jungtinių Valstijų valdžiai. 

- Gal paragvajietis ir nepraneš, bet amerikietis gali. 

- Tik ne mūsų draugai Asunsjone. 

- O jeigu tarp jų pasitaikys ne visai tikras ameri- 
kietis? | 

- Nesijaudink, mano meile. Ne visai tikras ameri- 
kietis ilgai neužsibus Paragvajuje. 

Nives išsitraukė iš rankinuko portsigarą iš vėžlio 
kiauto ir užsirūkė ilgą tamsiai rudą cigaretę “Nat Šer- 
man". | 
- Aleksas niekuomet nepasakodavo man visų savo 
planų smulkmenų, - tęsė ji. - Mes susitarėme, kad jis 
padarys viską, ko reikia, o aš lauksiu jo Asunsjone. Jis 
norėjo užmegzti ryšius su Paryžiuje gyvenančiais 
paragvajiečiais, kuriais galėtų pasikliauti. Aš turiu čia 
keletą draugų. Supraskite, aš nežinojau, kas vyksta iš 
tiesų. Nuoširdžiai tikėjau, kad ne toks jau didelis 
nusikaltimas nušvilpti pinigus iš pasipūtusių kvailių, 
visada pasirengusių palaikyti žudikus samdinius. Man 
rūpėjo tik viena: kaip atrodys Aleksas, kai atvažiuos 
pas mane į Paragvajų. Aišku, bus užsiželdinęs ūsus. 
Mažų mažiausiai. Gal dar pasidarys nedidelę plastinę 
operaciją. Tai buvo pats rizikingiausias nuotykis mano 
gyvenime. Toks jaudinantis, toks romantiškas. Buvau 
beprotiškai įsimylėjusi. Galbūt todėl rimtai apie nieką 
nesusimąstydavau. 

- Ką jūs tuo norite pasakyti? 

- Na, rimtai negalvojau, kokių būtent žingsnių imsis 
Aleksas. Suprantama, paims pinigus. Išskris į Paryžių. 
Ir ten pradings. Reičelė nusamdys jus jo ieškoti. Visa. 
tai mes suplanavome iš anksto. Jus išsirinkome todėl, 
kad gerai pažinojote Aleksą, ir dar todėl, kad, Alekso 
manymu, jūs esate... sukalbamas. 

- Sukalbamas, - pakartojau su kartėliu balse. - Turite 
omeny, paklusnus. Ir lengvatikis. 

- Tai labai mielas būdo bruožas, Hobai, - užtikrino 
mane Nives. - Nepraraskite jo. 

- Ką dar jūs žinote? 

- Jūs turėjote tapti Alekso mirties liudininku. O po 
“mirties? jis pradėtų su manimi naują gyvenimą 
Paragvajuje, pasivadinęs kitu vardu. Suprantama, liktų 

dar vienas nebaigtas reikalas. Ne visai saugus reikalas. 
Ir dabar jis išties pakibo ore. 

- Reičelė? 

- Taip, Reičelė. Kaip tik apie šią Alekso plano dalį 
man ir nesinorėjo galvoti. Bet galiausiai teko. Aš supra- 
tau, - nors tikiuosi, kad klystu, - kad Aleksas tik tuo- 
met galės jaustis iš tikrųjų saugus, jeigu Reičelė bus ne- 
gyva. 

Taip, be abejo. Be to, Nives, ko gero, nežino visos 
tiesos. Nežino, kad Reičelė planuoja ne tik pasidalinti 
su Aleksu pinigus, bet ir toliau gyventi su juo. Ji myli 
Aleksą ir neketina maloniai priimti neigiamą atsakymą. 
Jis priklausys arba jai, arba Nives. 

Jeigu Aleksas išvažiuos su Nives, palikęs Reičelę, 
galima laukti sprogimo. Ir griaudės šis ilgai, tol, kol 
Reičelei užteks garo. 

Kur dabar Reičelė? 

Paskambinau jai į viešbutį. Niekas neatsiliepė. Tai 
dar nieko nereiškė, bet mane persmelkė įtarimas. Žinia 
apie Alekso mirtį Reičelei buvo tarsi signalas su juo 
susitikti. Taip jie susitarė iš anksto. Reičelė mano, kad 
jie drauge išnyks 1š scenos. 

Aleksui tai šansas ją nužudyti. 

Jeigu tik žinočiau, kur paskirtas pasimatymas! 

- Ar Aleksas neminėjo, kur jis slapstysis po tariamos 
mirties? - paklausiau Nives. 

- Ne, tik pasakė, kad laukčiau jo Asunsjone. Bet aš 
negalėjau. Turiu omeny, vagystė - tai viena, bet aš 
neištverčiau, jeigu jis iš tiesų nužudytų tą vargšę mo- 
terį. 

Aš atsistojau, beveik fiziškai nusipurtydamas nuo 
savęs siaubingą depresiją, užgriuvusią mane po to, kai. 
regėjau Alekso "mirtį". 

- Eime. 

- Kur? 

- Ieškoti Alekso, - trumpai paaiškinau. “ 

XII dalis 


51. Reanimuotasis Aleksas 


Nusprendžiau, kad vienintelė mūsų viltis - Klovi. 
Neįsivaizdavau, kas dar Paryžiuje ar bet kurioje kitoje 
Prancūzijos vietoje galėtų žinoti, kur Aleksas ketino 
susitikti su Reičele. Jeigu Aleksas dar gyvas. O tą 
akimirką buvau linkęs manyti, kad gyvas. 

Sustabdžiau taksi ir paaiškinau vairuotojui, kad 
turėsime stabtelėti keliose vietose. Taksistas pa- 
siskundė, kad tada jis mažiau uždirbs, bet Nives kyš- 
telėjo jam tūkstančio frankų banknotą. Ji tikrai neeilinė 
mergina, toji Nives. Aišku, daug lemia tai, kad ji turtin- 
ga. | 

Restorane “De Mago“ Klovi nebuvo. Pravažiuodami 
Sen Žermeno bulvaru patikrinome kavinę “Flor"* ir 
aludę “Lip". Tada nuskubėjome į “Dom" Monparnase. 
Čia Nives perėmė iniciatyvą. Valdytojas iš kailio nėrė- 
si prieš ją. Jis vos neverkė iš apmaudo, kad teko praneš- 
ti Nives, jog mesjė Klovi buvo čia vos prieš pusvalandį 
ir išėjo, deja, nė puse žodžio neužsiminęs, kur eina. | 

- Kaip gaila, - sumurmėjo Nives, mąsliai baks- 
nodama sau per dantis tūkstančio frankų banknotu. - 
Man būtinai reikia surasti jį šįvakar. 

Valdytojo akys lakstė nuo banknoto prie prašmatnios 
damos, nuo pinigų prie moters, nuo Molocho prie ma- 
donos - vadinkite, kaip norite. Godumas kurį laikė 
rungėsi su atsargumu, bet netrukus pastarasis buvo 
paguldytas ant menčių. 

- Manyčiau, - neryžtingai pradėjo valdytojas, - jūs 
galėtumėte pamėginti užtikti mesjė Klovi namuose. 

- O kaip man sužinoti, kur jis gyvena? - švelniai pra- 
murkė Nives. 

195 


Valdytojas pademonstravo neįtikėtiną paslaugumą, 
užrašydamas ant lapelio adresą, o Nives pademonstra- 
vo neįtikėtiną dosnumą, įkišdama jam tūkstantį frankų. 
Tada mes vėl sėdome į taksi ir pasakėme vairuotojui 
adresą: d' Orsė krantinė. 

Klovi gyveno dideliame sename daugiabučiame 
name su juodomis geležinėmis įmantriai išraitytomis 
grotelėmis ant langų ir tokiais pat geležiniais vartais, 
kurie skyrė paradinį įėjimą nuo gatvės tarytum tvirtovės 
grotos. Nuspaudžiau skambučio mygtuką. 

Duris mums atidarė pats Klovi, susisiautęs į raudoną 
šilkinį chalatą. Bute skambėjo maloni, bet nepažįstama 
man muzika. Vėliau dirstelėjau į plokštelę ir per- 
skaičiau: “Kamilis Sen Sansas, Pirmoji simfonija". 

- Klovi, - pradėjau aš, - man labai nesmagu jus 
trukdyti, bet atvažiavome itin svarbiu reikalu. Tai gyvy- 
bės ir mirties klausimas. - Gal ir melodramatiškai 
pasakyta, bet užtat tiksliai. 

- Ką gi, tuomet užeikite, - ganėtinai atšiauriai pasiūlė 
Klovi. Bet įžiūrėjęs Nives, jis akimirksniu pasikeitė ir 
virto pačiu žavesio įsikūnijimu. - Tikiuosi, madmuazel, 
jūs dar kurį laiką užtruksite Paryžiuje, - kreipėsi jis į 
merginą. - Jūs idealiai tinkate mano naujausiam filmui. 
Ar esate kada vaidinusi? Tai neturi reikšmės. Mano 
teorija apie aktoriaus... 

Bet Nives neketino žaisti Klovi žaidimą. 

- Galbūt galėsime aptarti tai kitą kartą, - suburkavo 
ji, šypsodamasi dar žaviau nei įprastai. - Dabar mes 
atėjome labai skubiu reikalu. 

- O taip, garsusis gyvybės ar mirties klausimas. Bet 
gal leisite iš pradžių pasiūlyti jums po taurę vyno? Po 
šlakelį ledinio 84-ųjų “Antrešo"? Dar turiu labai ne- 
blogo... 

- Klovi, mes turime nedelsiant surasti Aleksą. - 
Negali leisti jam įsitraukti į begalinį monologą apie 
vynus. 

- Betgi, Obai, jūs pats matėte jį negyvą! - Klovi ap- 
stulbęs išpūtė akis. 

- Aš mačiau tai, ką turėjau matyti. Bet jūs žinote, 
kaip ir aš žinau, kad Aleksas nežuvo. Jūs jam padėjote? 

- Nesuprantu, apie ką jūs kalbate, - lediniu tonu 
atrėžė Klovi. - Kas ši jauna dama? 

- Tai Alekso sužadėtinė, - paaiškinau jam. - Ji atvy- 
ko iš Paragvajaus. Jūs juk žinote apie ją, Klovi? 

- Tai jūs Nives? - Klovi tiriamai nužvelgė merginą. 

- Nives de Šančes i Isazaga, - prisistatė toji. Balsas 
tvirtas ir aiškus, nugara tiesi, pečiai atlošti, viskas tiks- 
liai taip, kaip ją mokė kilmingųjų mergaičių mokykloje. 
- Kaip jūs tikriausiai žinote, po savo tariamosios mirties 
Aleksas ketino atvažiuoti pas mane į Paragvajų. 

- Gerai, - nusileido Klovi. - Sėskitės. Pasikalbėsime. 

Režisierius nusivedė mus į svetainę, mažą, bet ele- 
gantišką, pilną rankų darbo butelių, visokiausių 
mažmožių ir minkštų baldų paauksuotomis kojelėmis, 
kurie tikriausiai buvo nepaprastai brangūs, bet atrodė 
labai siaubingai nepatogūs. 

- Atpažįstu jus iš nuotraukos, - pareiškė Klovi Nives. 
- Aleksas rodė man vieną, darytą Vašingtone. Labai 
džiaugiuosi su jumis susipažinęs. Taip, Aleksas at- 
skleidė man savo planą. Man šis pasirodė gana roman- 
tiškas. Be to, su politiniu atspalviu. Žaviuosi Alekso 
talentu: jis sugebėjo atimti pinigus iš karingųjų Va-šing- 
tono plutokratų. Ir sveikinu jo apsisprendimą pradėti 
naują gyvenimą, pašvęstą Afrikos neturtėliams. Tai kil- 
nus žingsnis. Aš ir pats norėčiau taip pasielgti. Deja, 
manau, kad žmogus gali įvaldyti tik vieną meno šaką. 
Nepaisant Rembo, atsisakiusio poezijos ir iškeliavusio 
į Afriką, pavyzdžio. 

- Afrika, - nusistebėjau. - Jūs paminėjote Afriką? Ką, 
jūsų manymu, Aleksas ten veiks? 

- Jis išsamiai išdėstė man savo svajonę, - pagautas 
įkvėpimo tęsė Klovi. - Aleksas ketina pakeisti pavardę, 

pasiimti pinigus ir įsteigti Afrikoje kliniką. Prieglaudą 
vargšams, ligoniams, benamiams. Jis pasirengęs sekti 
daktaro Alberto Šveicerio pėdomis. Manyčiau, tai puiki 
1dėja. 

- Be abejo, puiki, - sutikau. - O jis neminėjo jums, 
kokią vietą ten užims Reičelė? Ir Nives? 

- O kaipgi! Tai pati nuostabiausia Alekso sumanymo 
dalis. Jūs visi drauge vyksite į Afriką ir drauge dirbsite. 
Ir gyvensite trijų asmenų santuokoje. Man regis, tai 1a- 
bai narsus žingsnis - mesti iššūkį buržuazinei moralei. 

- Vadinasi, jūs žinote, kur dabar Aleksas? - paklau- 
siau. 

- Gal Žinau, o gal ir ne, - išsisukinėdamas atsakė 
Klovi. 

- Padėtis iš tiesų labai rimta, - toliau mygiau jį. - 
Prašau pasakyti mums, kur Aleksas ketino susitikti su 
Reičele. 

- Ak, jūs ir tai žinote? - Nusistebėjo Klovi, bet jo 
veido išraiška buvo gudri kaip lapės. - Tuomet jūs, be 
abejo, suprantate, kad šioje situacijoje būtinas ypatin- 
gas atsargumas. Madmuazel Nives, negalvokite apie 
Aleksą labai blogai, jeigu jis išvažiuos su Reičelė, pa- 
likęs jus. Trijų asmenų santuoka iš esmės būtų labai 
nestabili. Aišku, tuo ji ir žavi, bet efemeriška. 

- Jūs klystate, - atšovė Nives. - Aleksas ketina mane 
vesti. Patikėkite, aš tai tiksliai Žinau. 

- O kaipgi tada Reičelė? - paklausė Klovi. 

- Pagal planą Aleksas turi kažkur susitikti su ja ir 
atiduoti dalį pinigų, - paaiškinau jam. - Taip galvoja 
Reičelė. Bet Aleksas, iš visko sprendžiant, sumanė ką 
kitą. 

- Ką jūs tuo norite pasakyti? 

- Mes manome, tiksliau, baiminamės, kad Aleksas 
nori ją nužudyti. 

- Vargu ar tai įmanoma, - paprieštaravo Klovi, bet 
buvo matyti, kad jis susimąstė. Vyrukas staiga pašoko ir 

ėmė vaikštinėti po kambarį, pirštais braukdamas per 
paauksuotus baldus. Galiausiai režisierius atsigręžė į 
Nives. - Jūs įsitikinusi, kad Aleksas nori jus vesti? 

Nives linktelėjo. 

- Aš padėjau gauti lėktuvą, išgabensiantį jį iš Pran- 
cūzijos. 

Klovi vėl susimąstė. Iš karštligiškai krusčiojančių 
antakių buvo matyti, kad režisieriaus viduje vyksta 
kova - logika prieš didvyrio garbinimą. Galų gale jis ry- 
žosi užduoti esminį klausimą: 

- Jūs turtinga, madmuazel Nives? 

Mergina linktelėjo. 

- Prakeikimas! - šūktelėjo Klovi. - Tuomet jūs, ko 
gero, teisūs. Nors visada Žžavėjausi Alekso idealiz- 
mu, man taip pat buvo kilusios abejonės. Labai jau 
sklandžiai jis postringavo. Taip! Aš apsigavau. 

- Kur Aleksas? - vėl paklausiau. 

Klovi pažiūrėjo į mane. Dabar jau rimtai. 

- Ką jis ketina daryti, susitikęs su Reičelė, jeigu 
negalvoja imti jos su savimi? 

- Aleksas ketina ilgam ja atsikratyti, - atsakiau. - 
Dabar jis miręs, taigi gali daryti, ką nori. Ir pakankamai 
turtingas, kad prasuktų reikalą, nepalikęs pėdsakų. Vis- 
kas vyks kaip sviestu patepta. Reičelė jau kelyje. Aš 
neturiu įrodymų, bet norėčiau susitikti su Aleksu anks- 
čiau už Reičelę. Važiuokime, Klovi! 

Klovi stypsojo kambario viduryje. Buvo matyti, kad 
jam sunku apsispręsti. Ūmai jis atsigręžė į mus ir trum- 
pai burbtelėjo: 

- Tuoj grįšiu. - Ir išpuolė iš kambario. 

- Kažin ką jis sumanė? - paklausė manęs Nives. 

Gūžtelėjau pečiais. Tai buvo vaidyba. Tiksliau, poza- 
vimas. | | 

Netrukus Klovi grįžo į svetainę. Jis pakeitė chalatą į 
storą odinį švarką, užsidėjo gintaro spalvos akinius nuo 
saulės, o rankoje laikė lazdelę, ant kurios bumbulo 

buvo užmautos vairuotojo pirštinės. 

- Eime, - paragino režisierius, eidamas link durų. 

- Kur? | 

- Kvailas klausimas, - pareiškė Nives, tempdama 
mane link išėjimo paskui Klovi. 


52. Klovi Ž 


- Ei, klausykite, ar tikrai būtina taip lėkti? - šūktelė- 
jau aš. 

Visi trys sėdėjome susispaudę Klovi mašinoje, iš 
vidaus labiau primenančioje piloto kabiną, išpuoštą 
riešutmedžiu. Restauruota “Ispano Suiza“ su senama- 
dišku varikliu tai springo kosuliu, tai paniškai kaukė, ir 
dar taip garsiai, kad man teko rėkte išrėkti savo 
klausimą. Baimės gaidelė nuskambėjo jame aiškiau, 
negu man norėjosi. Tačiau Klovi neatkreipė jokio 
dėmesio į mano žodžius, o Nives elgėsi taip, lyg mė- 
gautųsi tuo, kas vyksta. Aš gal irgi būčiau mėgavęsis, 
jeigu nebūčiau įsitikinęs, kad po sekundės įsirėšime į 
autobusą ir iš mūsų liks blynas arba pradaušime kak- 
tomis kokios nors parduotuvės vitriną. 

Paryžiuje buvo gili naktis, antra valanda, gatvės be- 
veik tuščios - mūsų nenaudai, nes tai leido Klovi dar 1a- 
biau padidinti greitį. Pagalvojęs nusprendžiau, kad jis 
tikriausiai visą gyvenimą laukė tokio garbingo kaip 
prieš Dievą ir tikrai pavojingo nuotykio. Bet vis tiek 
Klovi galėjo lukterėti dar kelias minutes ir vairuoti savo 
idiotišką sportinį automobilį saugesniu greičiu, negąs- 
dindamas keleivių, neturinčių polinkio į savižudybę 
kaip jis. 

Mes pralėkėme Eliziejaus Laukais tarytum tankų di- 
vizija su reaktyviniais varikliais, ant dviejų ratų apsuko- 
me Triumfo Arką, klaikiai cypiant stabdžiams, kulka 
prašvilpėme Klebero aveniu. Ir kažkokio stebuklo dėka 
iššokome į žiedinį kelią, į nieką neatsitrenkę. 

Toli už mūsų nugarų kaukė policijos mašinos. Mes 
jas aplenkėme. Tegu mane skradžiai, jeigu mes ne- 
aplenkėme radijo bangų, kuriomis policininkai palaikė 
ryšį vieni su kitais. 

Taip mes atsidūrėme 135-ajame greitkelyje ir nu- 
skriejome tiesiu šešėliuotu keliu tarp lygių medžių ei- 
lių. Pes valandą įveikėme visą šimtą mylių, jeigu ne 
daugiau. 

- Kur mes važiuojame? - vargais negalais išstenėjau. 

- Jau atvažiavome! - riktelėjo Klovi, sukdamas ties 
rodykle “Anensi oro uostas". 

Priešakyje pamatėme nedidelį oro uostą, aptvertą 
plieniniu tinklu, ir tinklinius vartus. Klovi lėkė pro juos 
net nesumažinęs greičio. Vienintelio žibinto šviesoje 
privažiavome prie žemo pastato šalia pakilimo-nusilei- 
dimo tako. 

Klovi staigiai nuspaudė stabdžius. Nežymiai sver- 
dėdamas išsiropščiau iš mašinos paskui Nives. 

- Kas čia dedasi? - paklausiau. - Kur Aleksas? 

Iš tamsaus oro uosto pastato išėjo trys vyrai. Arti- 
pilnio mėnulio šviesoje įžiūrėjau, kad jie ginkluoti re- 
volveriais. Vienas iš jų buvo Žanas Klodas. Antrasis 
Naidželas. 

- Sveiki, vyručiai, - žvaliai pasisveikinau, nors ypa- 
tingo žvalumo nejaučiau. - Nežinau, kaip jūs susiprotė- 
jote čionai atvažiuoti, bet nuoširdžiai džiaugiuosi jus 
matydamas. 

- Ką su jais darysime? - paklausė Klovi Naidželas. 

Aukštas ir didingas, Klovi stovėjo prietemoje ir 
ramiai nusimovinėjo pirštines. 

- Jie žinojo, - trumpai atsakė jis. - Ir aš pagalvojau, 
kad bus geriau, jeigu atvešiu juos čionai. 

- Ir tu, Klovi, - papriekaištavau. 

- Aš nežadėjau jums rožių sodo, - gūžtelėjo pečiais 
Klovi. 

- Ei, ei, vyručiai, pirmiausia viską išsiaiškinkime, - 

vėl pradėjau aš. - Ženkime vieną milžinišką žingsnį nuo 
prasivėrusios bedugnės krašto, užmirškime Aleksą ir 
nueikime kur nors išgerti. Ar jums tinka toks planas? 

- Valdykis, Hobai, - griežtai sudraudė mane Nai- 
dželas. - Mes visi apgailestaujame. Bet negi tu E 
bent jau elgtis vyriškai? 

Įsistebeilijau į į ji. Naidželas visada buvo keisiugis: 
bet šito jau per daug. Iš Žano Klodo galėjau tikėtis bet 
kokios išdavystės. Prie visko pripranti,- bendraudamas 
su neaiškios kilmės amerikiečiais. Bet Naidželas? 
Naidželas Vitonas? Mano senasis bičiulis Naidželas? 

- Gal tu čia truputį pasėdėk, kol mes užbaigsime 
reikalą, - pasiūlė Naidželas, žaisdamas revolveriu. 

Trečiasis vyras žengtelėjo į šviesą. Aukštas, šviesia- 
plaukis, su drovia šypsena lūpose. Tai buvo Aleksas. 

Ir man pavažiavo stogas. 

- Kad jūs kur prasmegtumėte! - riktelėjau aš. Jeigu 
man tektų mirti dėl savo charakterio kaltės, tai reikštų, 
kad miriau bailio mirtimi. Aš užverčiau galvą ir su- 
bliuvau taip, kad tikriausiai girdėjosi visoje Prancūzi- 
joje ir gal dar dalyje Ispanijos. Bet tada Klovi trinktelė- 
jo man per makaulę geležiniu strypu. 


53. Drugelio aimana 


“Tiesą sakant, galėjo baigtis 1r blogiau. Galėjai iške- 
liauti anapilin, o tai nebūtų labai smagu, ar ne? O dabar 
tik praradai sąmonę." Taip aš kalbėjau pats su savimi. 
Tiksliau, viena mano proto dalis samprotavo, o kita tuo 
tarpu plūduriavo akinančios šviesos jūroje. Man atrodė, 
kad girdžiu bangų mūšos ošimą, ir tai buvo labai keis- 
ta. Juk Paryžius yra žemyno gilumoje, 0 ne prie jūros. 
Vos tik ėmiau gilintis į pastarąją mihtį, pasirodė kelios 
figūros, tarytum nuaustos iš rūko, ir aš pasiruošiau su- 
sitikimui su maloniais regėjimais arba haliucinacijomis, 
vadinkite jas, kaip norite. Bet staiga pajutau, kad 

kažkas mane purto. Šiurkščiai. Stipriai. 

- Pabusk, Hobai. 

Bjauri situacija, juk aš dar nežinojau, kas mane pur- 
to. Nežinojau, kas man sako “pabusk", bet supratau, 
kad tas kažkas yra ne manyje ir kažko iš manęs nori. O 
aš buvau vienoje iš tų būsenų, į kurias nugrimztu, kai 
man stipriai užvožia per makaulę. Aš plūduriavau tai 
panirdamas, tai iškildamas, 1r klausa krėtė man keis- 
tus pokštus. Man atrodė, kad plaukiu tuneliu 1r girdžiu 
bauginančius balsus, kurie vis kinta, atsimušdami nuo 
sienų. 

Viena buvo aišku: aš neteisingai įvertinau situaciją. 
Ir nebuvo prasmės plūsti save už tai. Aš nekaltas, kad 
žmonės meluoja. Bet kaltas ar nekaltas, visgi patekau į 
bėdą. O kadangi neturėjau tolesnio veiksmų plano, 
nusprendžiau kol kas dėtis praradusiu sąmonę. Atvirai 
kalbant, mielai būčiau užmigęs Žiemos miegu, jeigu tik 
būčiau žinojęs, kaip tai padaryti. Pavasarį pasaulis visa- 
da atrodo gražesnis, argi ne taip? 

- Na, seni, kaip jautiesi? - po minutėlės paklausė 
pažįstamas balsas. 

Atpažinau tą balsą 1r atsimerkiau. Šalia manęs ant 
žemos kėdės sėdėjo Aleksas, rankoje laikydamas mažą 
pistoletą. Ginklas nebuvo nutaikytas į mane, bet nebu- 
vo ir nusuktas į šoną. 

Minutėlę svarsčiau, ką čia pasakius, ir galiausiai iš- 
stenėjau geriausia, kas atėjo į galvą: 

- Sveikas, Aleksai. 

- Sveikas, seni, - mąsliai atsakė Aleksas. Jo balse 
nebuvo ironijos. 

Aleksas vilkėjo kombinezoną iš storos medvilnės ir 
juodą odinę lakūno striukę. Atrodė labai vyriškai. Dar 
buvo su apsauginiais akiniais, atspindinčiais šviesą. Tai 
mane išgąsdino. Filmuose vyrukai visada užsideda to- 
kius akinius, kai eina žudyti. 

Mes buvome nedideliame kabinete, tikriausiai oro 

uosto pastato viduje. Virš galvos fluorescencinės lem- 
pos. Sienos iki pusės iškaltos šviesiai radomis plokštė- 
mis, imituojančiomis medį. Lubos kreminės; grindys 
išklotos pilkšvai žaliu linoleumu. Keletas stalų. Vienas 
tuščias, ant kito guli laikraštis “Mond", pilnos pele- 
ninės, telefonas. Šios smulkmenos neturi reikšmės, bet 
aš įsikibau į jas, nes truputį baiminausi: o kas, jei tai 
paskutinis vaizdas, kurį regiu? Kai šėtonas paklaus: 
“Kaip atrodė kambarys, kuriame tave nužudė?“ - 
norėtųsi pateikti jam išsamų atsakymą. 

- Žinai, seni, - tuo tarpu kalbėjo Aleksas, - tu pastatei 
mane į keblią padėtį. Kam tau prireikė manęs ieškoti? 

- Manyčiau, dėl Reičelės, - atsakiau. - Negi aš galiu 
leisti tau ją nužudyti? 

- Aišku, gali, - atšovė Aleksas. - Matyt, man reikėjo 
tau viską paaiškinti. Bet buvau tikras, kad supranti. 

- Ką suprantu? 

Aleksas pasitrynė delnu akis ir sielvartingai pažvelgė 
į lubas. 

- Nepakenčiama moteris. Maniau, tu pats supratai. Ji 
atėjo į šį pasaulį tik tam, kad daugeliui žmonių ap- 
kartintų gyvenimą - tai pat ir sau. 

- Galbūt. Bet tai nepateisina Žmogžudystės. 

- Ne, Hobai, visiškai pateisina. 

- Aleksai, nepradėk visko iš pradžių. 

- Hobai, kadaise Ibicoje mes dažnai aptarinėdavome 
tokio pobūdžio klausimus. Bet tuomet tu buvai lanks- 
tesnio proto mąstytojas. Atrodo, kad gyvenimas 
Amerikoje suminkštino tavo smegenis. Atsipeikėk, 
Hobai, tu virtai moralizuotoju iš televizijos dramos. 

- Aleksai, man nerūpi, ką mes tada kalbėdavome. Per 
savo gyvenimą Žmogus pripaisto daug nesąmonių. Bet 
negali žudyti žmones vien už tai, kad jie nepakenčiami. 

- O, suprantu, tu neturi tokio įpročio, - sakytum, ap- 
sidžiaugė Aleksas. - Bet jeigu tai įvyko netyčia, tuo- 
met nieko baisaus. Tiesa? 

- Ne, netiesa. 

- Be abejo, netiesa. Bet verčiau palikime ramybėje 
abstrakcijas. Žmogui duodamas tik vienas gyvenimas. 
Ar. gali įsivaizduoti gyvenimą Žmogaus, kurį persekio- 
ja Reičelė? 

- Kur ji dabar? 

- Važiuoja čionai. 

- Ir tu ketini ją užmušti? 

Aleksas palingavo galva ir įsikišo pistoletą į kišenę. 

- Liaukis niekus paistęs, Hobai. Aš žudau Žmones tik 
teoriškai. Ketinu ją nupirkti. 

- Manai, ji leisis? Juk Reičelė myli tave, Aleksai. 

- Visiškai teisingai, - patvirtino Aleksas. - Ir ji velniš- 
kai supyks, sužinojusi tikrąją padėtį. Bet Reičelė yra 
praktiška moteris. Milijonas dolerių smulkiomis ku- 
piūromis padės jai atgauti gerą savijautą. 

- Ji nenorėjo skirtis su tavimi? 

- Ne, bet tai jau praeitis. O dabartinė situacija tokia: 
Reičelė gauna į rankas milijoną grynais. O tai bus dau- 
giau kaip penki milijonai čionykšte valiuta. 

- Na, tu pažįsti ją geriau negu aš. 

- Reičelė netrukus pasirodys. Nesijaudink, Hobai, 
viskas bus gerai. 

Į kambarį įžengė Nives. 

- Mačiau mašinos šviesas, artėjančias iš miesto 
pusės. Manai, tai Reičelė? 

- Tikriausiai, - burbtelėjo Aleksas. 

Nives atrodė puikiai. Tikra Lotynų Amerikos gra- 
žuolė. Tokiai vieta ant scenos. 

- Aš pagalvojau, - radėjo Nives, - kad, ko gero, bu- 
vau pernelyg naivi ir minkštaširdė. Aleksai, tu tikrai 
manai, kad iš jos galima tikėtis nemalonumų? Gal vis- 
gi tau reikėtų ją užmušti? 

- Nives! - šūktelėjau aš. 

Ji nekreipė į mane dėmesio. 

- Turiu omeny, jeigu tu manai, kad taip bus geriau. 

Tu labiau išmanai tokius dalykus. 

- Nesijaudink, - nuramino ją Aleksas. - Aš nė ne- 
siruošiau žudyti Reičelės. Tu pati viską išsigalvojai. 

- Ir vis dėlto tai nebloga 1dėja. 

Į kambarį įėjo Klovi, Žanas Klodas ir Naidželas. 

- Aleksai, aš noriu užduoti jums vieną klausimą, - 
pradėjo Klovi. - Visą tai, ką jūs kalbėjote man apie mi- 
sionierišką veiklą Afrikoje, buvo melas? 

- Anaiptol! - užprotestavo Aleksas. - Aš nuoširdžiai 
tikėjau tuo, ką kalbu. Altruizmas - dalis mano pri- 
gimties. Paklauskite bet ko, kas pažįsta mane. Paklaus- 
kite Hobo, jis pažįsta mane nuo Ibicos laikų. Bet kita 
mano prigimties dalis neleidžia man būti altruistu. Ta 
godžioji dalis net suserga, kai aš kaip paskutinis mulkis 
tik Žiūriu, kaip kiti žeriasi turtus. Kada televizijos ko- 
mentatoriai tauškia įprastas moralizuojančias nesą- 
mones, godžioji dalis sako: “Che-che-che". Aleksas 
pasisuko į mane. - Tai, Hobai, mūsų nacionalinis do- 
rovinis žaidimas. Metai iš metų komentatoriai rodo 
mums dramą apie į valdžią prasiveržusius vagis, 0 mes, 
milžiniška televizijos Žiūrovų auditorija, sakome tik: 
“Che-che-che". Mes - Neregių Tauta. Komentatoriai 
turbūt net cypia iš džiaugsmo, kai kyla eilinis politinis 
skandalas. Tokio masto afera, kaip “Irangeitas"', tikriau- 
siai daugeliui sukrovė turtus. Tai štai, aš nebenoriu būti 
žiūrovas, noriu būti imantysis. Kiekvienas renkasi savo 
kelią. Tai amerikietiškas kelias. Aš noriu pasiimti pi- 
nigus ir merginą, iškeliauti į Pietų Ameriką ir gyventi 
ten kaip mafijos princas. 

- O ligoninė? - šūktelėjo Klovi. - Kaip bus su ligo- 
nine? 

- Viskam savas laikas, bičiuli, viskam savas laikas. 

- Bet ne dabar? 

- Teisingai. Šiuo metu man ne Afrika galvoje. Girdė- 
jau, ten dabar karštas sezonas. 

- Jūs išvykstate į Paragvajų su šia moterimi, kad 

galėtumėte prabangiai gyventi ten kaip kapitalistinis 
dykūnas? 

- Visai teisingai, Klovi. Labai taikliai pasakyta. Re- 
gis, aš visgi melavau jums. Bet su gerais ketinimais. 

- Savitarna! - prunkštelėjo Klovi. 

-: Jūs žinote ką nors geriau? - nusišaipė Aleksas. 

- Ne, - pareiškė Klovi, - aš negaliu leisti, kad viskas 
taip baigtųsi. 

- O kokios pabaigos jūs norėtumėte? 

- Duokite man vieną milijoną dolerių iš tų, kuriuos 
pavogėte, ir aš perduosiu juos į labdaringą organizaciją 
Afrikos vaikams. 

- Beje, - įsiterpė Naidželas, - kol tu dar čia, mudviem 
su Žanu Klodu milijonas irgi būtų visai ne pro šalį. 

- O tu ko nori, Hobai? - pasisuko į mane Aleksas. 

- Norėčiau susigrąžinti kai kurias savo svajones, - 
atsakiau. 

- Ką pasakysi, brangioji? - kreipėsi Aleksas į Nives. 

- Duok jiems pusę pinigų, ir tegu jie patys pasidali- 
na, - ryžtingai pareiškė mergina. - Tuomet išsiskirsime 
draugiškai, ir mums liks dar penki milijonai. Tačiau kad 
ir ką benuspręstum, pasiskubink, brangusis. Paragva- 
jaus “Boing-707", pilotuojamas Kačo 1r Armadilo, 
nusileis už kelių minučių. 

- “Boingas-707""? - susiraukė Aleksas. - Juk sakiau, 
kad noriu naikintuvo. 

- Aš stengiausi įtikti tau, mano meile, bet jie neturi 
naikintuvų tolimiems skrydžiams. Pasipildyti degalų 
galėsime ne anksčiau kaip Tenerife. 

- Tu puikiai viską suorganizavai, - sutiko Aleksas. - 
Kaip tau pavyko išspręsti klausimą dėl Prancūzijos oro 
erdvės? 

- Tai buvo visai nesunku, - paaiškino Nives. - Mūsų 
skrydis užregistruotas kaip oficialaus Paragvajaus ats- 
tovo, stebėjusio neseniai vykusius NATO manevrus, 
grįžimas namo. 

Iš tolumos atsklido lėktuvo variklių ūžimas. 

Ūmai durys atsilapojo ir į kambarį įsiveržė Reičelė. 

- Sveika, Reičelė, - nusišypsojo Aleksas. > Džiau- 
giuosi, kad mane radai. Mudu turime LžeaigE vieną 
reikalą. 

- Kas čia per juodas Barbės variantas? - Reičelė 
dėbtelėjo į Nives. 

- Tai Nives, - atsakė Aleksas. 

- Ak, štai kaip? - Reičelė nužvelgė Niwves nuo galvos 
iki kojų. - Aleksai, tu bandai pasakyti man tai, ką aš 
galvoju? 

- Bijau, kad taip, - patvirtino Aleksas. - Atleisk, taip 
jau išėjo. Paklausyk, Reičele, aš turiu tau paruošęs mi- 
lijoną dolerių. - Jis kyštelėjo ranką į vidinę striukės 
kišenę. 

- Ir aš turiu tau kai ką paruošusi, - pasakė Reičelė, 
atsidarė rankinuką ir šovė į Aleksą. Sprendžiant 1š gar- 
so, tai buvo 38-ojo kalibro pistoletas. Paskui ji ap- 
sigręžė ir paleido kulką į Naidželą. 


54. Meksikiečiai 


Man pavyko išmušti pistoletą Reičelei iš rankos. Ji 
apsisuko ir išpuolė pro duris. Klovi priblokštas išbėgo 
iš paskos. Aleksas, sužeistas, bet nepraradęs savitvar- 
dos, stovėjo laikydamasis už peties, iš kurio sunkėsi 
kraujas. Naidželas nusivilko marškinius ir aptiko šone 
įdrėskimą. Dama su pistoletu nepasižymėjo taiklumu. 

O tada įėjo tie vyrukai. Du žemaūgiai niūrūs vyrukai 
su banditiškais ūsais, plačiomis krūtinėmis ir auto- 
matais. Jie atrodė kaip meksikiečiai, 1r, kaip vėliau 
paaiškėjo, iš tiesų buvo meksikiečiai. Ir pasirodė jie 
kažkaip dramatiškai: tarytum išplaukė iš dūmų 
uždangos, neišvengiamai pakibusios kambaryje po 
šūvių. Pamenu, aš pasakiau: “Po velnių, išgirdo net ki- 
tame pusrutulyje“. Ir tada pastebėjau, kad Aleksas, 

Naidželas bei Žanas Klodas taip pat tarytum plaukia 
link šoninių durų. Tokiu būdu aš likau stovėti tarp vie- 
nų ir kitų, vienintelis beginklis. Nieko gero centro 
pozicija man nežadėjo. 

- Ko man reikia? - prabilo vienas iš meksikiečių. - 
Man reikia tik burlenčių. Jos - mano nuosavybė. Jūs 
sakote, kur burlentės, ir nebus jokių nemalonumų. Su- 
pratote? 

- Jas turi Hobas, - tučtuojau pareiškė Aleksas. 

- Tu ką! - šūktelėjau aš. 

- Minutėlę, - pradėjo meksikietis, bet Aleksas ir kiti 
atkišę revolverius ėmė atatupsti trauktis link šoninių 
durų. - Vieną minutėlę, - pakartojo meksikietis. 

- Atleiskite, mes vėluojame, - atsiprašė Aleksas. 

Situacija, kurią jūs, ko gero, pavadintumėte tikra 
meksikietiška jėgos demonstracija. Bet niekas nepa- 
leido ugnies. Aleksas, Naidželas bei Žanas Klodas 
išsmuko pro duris ir dingo. Likau tik aš ir meksikie- 
čiai, kuriems nepatiko tokia įvykių raida, bet jie nieko 
nebegalėjo pakeisti. 

- Kas jūs, vyručiai? - paklausiau aš, nutraukdamas 
slegiančią tylą, stojusią kambaryje po trijulės dingimo. 

- Aš Pakas, - atsakė tas, kuris kalbėjo iki šiol. - Jis 
Eduardas. O jūs turėtumėte būti Hobas Drakonianas? 

Pagalvojau, kad, be abejo, “turėčiau būti“, bet šią 
akimirką man tai neteikė jokio malonumo. 

- Mes esame jūsų draugo Frenkio Folkono partne- 
riai, - paaiškino Pakas. 

- Nežinojau, kad Frenkis turi partnerių. 

- Nebylūs partneriai, - tęsė Pakas. - Mes investavome 
pinigus į jo verslą. Daug pinigų. 

- Vadinasi, jūs partneriai, - lyg ir sutikau aš. - O ką 
jūs čia veikiate? 

- Ieškome savo investicijų. 

- Jūs atskridote į Prancūziją ir grasinate man ginklu 
dėl penkių burlenčių? 

- Velniai nematė tų burlenčių! Mus domina turinys, 
štai kas. 

- Argi jos pagamintos ne iš poliuretano? - nusistebė- 
jau. S 

- Vaikine, nejaugi man reikia sakyti tai garsiai? Lentų 
viduje mes slepiame savo prekę. 

- Narkotikus? - Aš išplėčiau akis. - Turite omeny 
marihuaną? 

- Jis mano, kad mes kalbame apie marihuaną! - Pa- 
kas pažvelgė į į Eduardą 1r nusijuokė. - Vaikine, mes kal- 
bame apie juodąją heroino dervą. Tikrą meksikietišką 
produktą. Aukščiausios rūšies heroiną, kuriam nėra ly- 
gių visame pasaulyje. 

Umai mano galvoje viskas susidėliojo į vientisą 
vaizdą: juoda heroino derva iš nuskendusio tanklaivio, 
plaukusio į Oregoną, lyg nafta išsilieja į pakrantę. Kar- 
štas meksikiečių gaujų troškimas išplatinti savo pro- 
duktą prabangiose Europos kavinėse. Vėliau sužinojau, 
kad juos tiesiog apsėdo idėja pardavinėti savo heroiną 
Marselio narkobaronų panosėje ir įveikti konkurentus. 
Tai buvo statuso klausimas. Meksikiečių narkoprekei- 
viai buvo įsitikinę, kad nors prancūziškas heroinas vi- 
sai neblogas, bet jis senamadiškas, o štai meksikietiška- 
sis - naujas produktas, geresnis ir, svarbiausia - jis mek- 
sikietiškas. Keista: nacionalinis išdidumas prekiaujant 
tokia preke. Antra vertus, man atrodo visai natūralu ir 
teisinga, kad ne tik vagys kariniais mundurais, bet 1r 
narkotikų prekeiviai gali būti patriotai. 

- Kaip matote, senjore, - tęsė Pakas, - mums labai 
svarbu atgauti krovinį. Pinigai, aišku, irgi svarbu. Bet 
mes norime pristatyti savo produktą tarptautinėse he- 
roino varžybose, kurios šįmet vyks San Sebastjane. 

Iš lauko atsklido nusileidimo taku riedančio lėktuvo 
riaumojimas. Šiuo lėktuvu Aleksas išskris į Paragvajų. 
Tai įdomu, bet nesvarbu. Šią akimirką aš esu dviejų 
meksikiečių banditų rankose ir turiu galvoti apie savo 

problemas. 

- Niekada negirdėjau apie tokias tarptautines var- 
žybas, - pasakiau išplėsdamas akis. 

„ Aišku, apie jas nerašo laikraščiai, - šyptelėjo Pakas. 
- Jeigu jūs negirdėjote apie jas, senjore, tai tikriausiai 
todėl, kad jūs ne iš mūsų rato. 

Išdidi panieka, tokia pat kaip visų “jo rato" Žmonių, 
su kuriais man teko ilgai bendrauti. Taip, man patiko šis 
žmogus su automatu ir marškiniais “gujabera". Man pa- 
tinka vyrai, kurie didžiuojasi savo preke. 

- Bet dabar, senjore... - Pakas grįžo prie reikalo, 
nerūpestingai mojuodamas automatu. Plieno at- 
spindžiai sublyksėjo man prieš akis, ir aš aiškiai, perne- 
lyg aiškiai supratau, kad patekau į nemalonumų pasaulį. 
- Dabar mums reikia iš jūsų tik vieno: pasakykite, kur 
burlentės. 

- Mano drauge, - pradėjau aš, - jeigu pasaulyje yra 
kas nors, ko aš karštai trokštu, tai būtent pasakyti jums, 
kur dabar yra burlentės. Bet, deja, jas kažkas pavogė, ir 
mes visi sielvartaujame dėl to. 

- Tai nepasakysite? - paklausė Pakas balaganinio pik- 
tadario balsu, nuožmiu ir grėsmingu. 

- Hombre*! - surikau aš, pajutęs artėjančią atomazgą. 
- Aš negaliu pasakyti jums to, ko nežinau! 

- Labai blogai, - sumurmėjo Pakas, linguodamas gal- 
va. - Bijau, teks panaudoti skausmingą meksikietišką 
procedūrą. 

- Nereikia skausmingos meksikietiškos procedūros, 
- subliuvau aš. 

- Reikia skausmingos meksikietiškos procedūros. 
Eduardai! Atnešk iš mašinos bagažinės dygliuotas 
žirkles 1r oro kompresorių. 

- Aštraus įrankio irgi prireiks? - paklausė Eduardas. 

- Taip, atnešk ir aštrų įrankį! 

Jiedu patenkinti 1šsišiepė, tarytum skausminga mek- 
* Žmogau! (isp.) 

sikietiška procedūra buvo kažkas labai juokinga. Gal 1r 
juokinga, kai jos veikimą stebi, o ne patiri pats. Ir mane 
apėmė begalinis troškimas būti žiūrovu, nors būsiu 
priverstas tapti dalyviu... Baimė užvaldė mane, ir tą 
akimirką išgirdau savo balsą: 

- Gerai, jūs laimėjote. Galime atidėti IŠ saikidiio 
meksikietišką procedūrą. Aš parodysiu jums, kur bur- 
lentės. 

- Parodysi, išduodamas savo draugus? | 

- Žinoma, jei tai būtina vardan kilnaus reikalo - savo 
kailio išgelbėjimo. O aš, atrodo, kaip tik tai ir darau. 

- Taip, tu parodysi mums, kur burlentės, o mes do- 
vanosime tau gyvybę. - Niekinantis šypsnys aki- 
vaizdžiai neigė jo žodžių nuoširdumą, perkreiptos lū- 
pos žadėjo neišvengiamą išdavystę, jeigu man pasiseks 
išgyventi iki tol. - Duodame tau penkias sekundes 
pasakyti, kur eiti, - paragino Pakas. 

Puiku. Jie ne tik iškėlė man neišsprendžiamą 
uždavinį, dar ir nurodė laiko limitą. 


55. Vitonas 


Nežinau, kaip būčiau elgęsis kankinamas. Laimei, 
man neteko to sužinoti. Tarpduryje netikėtai išdygo 
įspūdinga tvidu aptaisyta Vitono figūra. 

- Paleiskite jį, - pašaipiai pareiškė Naidželas. - Jis 
nieko nežino apie burlentes. 

- Iš kur jūs žinote, kad jis nieko nežino apie bur- 
lentes? - paklausė Pakas. 

- Nes jas paėmiau aš. 

Meksikiečiai mielai būtų padarę Naidželui kažką 
baisaus, bet jis užlindo už kartotekos spintos. Be to, jie 
pastebėjo, kad Vitonas ginkluotas lengva greitašaude 
“Cobra Bee Sting“, nauju indonezietišku ginklu, kurį 
pernai izraeliečiai pademonstravo žiaurybių parodoje 
Beirute. Kitoje rankoje Naidželas laikė granatą su 

paralyžiuojančiomis dujomis, skirtą sutelkti jūsų 
dėmesį į visai menką nemalonumą - regėjimo pra- 
radimą. Tiesa, tik tuo atveju, jei nespėjote užsimerkti 
prieš dujoms pradedant veikti. 

- Seržante! - Vitonas pasisuko į uniformuotą vyrą, 
kurio kepurė, prancūzų policininko kepi, šmėžavo jam 
už nugaros. - Išveskite šiuos žmones. 

Seržantą lydėjo dar keturi uniformuoti prancūzų po- 
licininkai su automatais “uzi". Kiti du ginkluoti poli- 
cininkai pateko vidun, išmušę langų stiklus. Meksi- 
kiečiai buvo nuginkluoti. Atėjo metas mesti automatus 
ir pasikliauti advokatais. Jie nesipriešino, kai policinin- 
kai uždėjo jiems antrankius ir išsivedė lauk. 

Tada purtydamas lašus nuo šviesiai mėlyno lietpalčio 
į kambarį įžengė Fošonas. 

- Sveiki, viršininke, - kreipėsi į jį Naidželas. 

- Gerai padirbėjai, Naidželai, - pagyrė jį Fošonas. 

Taip man buvo duota suprasti, kad mano senas bi- 
čiulis Naidželas Vitonas dirba policijoje. 

- Policijos informatorius! - nusišaipiau, nužvel- 
gdamas jį atitinkamu tūžmingu žvilgsniu. 

- Taip, seni, - patvirtino Naidželas. - Dirbu policijoje 
jau kelerius metus. Nuo tada, kai inspektorius Fošonas 
padėjo man išsikapstyti iš bėdos, į kurią tu įstūmei 
mane Turkijoje. 

Praleidau jo Žodžius pro ausis. 

- Kaip burlentės pateko pas tave? 

- Labai paprastai, - nusišypsojo Naidželas. - Po mu- 
dviejų susitikimo Gonflere aš negrįžau į Paryžių, o 
nuvažiavau į gretimą miestelį Sen Lupą ir išlenkiau 
bare porą taurelių. Kai nusileido Viko lėktuvas, pa- 
skambinau jam iš viešbučio kavinės. Kol Vikas aiškino- 
si, kas jam skambina, nusisamdžiau taksi ir paėmiau jo 
burlentes. Tam reikalui labai pravertė tavieji penki tūk- 
stančiai frankų. Burlentes palikau Sen Lupo bagažo 
saugojimo kameroje, kur jos iki šiol laukia, kada mes 

jas pasiimsime. 

- Galėjai man pasakyti, - papriekaištavau. | 

- Ir tu galėjai bent žodeliu įspėti mane Turkijoje, - 
gūžtelėjo pečiais Naidželas. - Nors aš tave suprantu: 
visai natūralu atsisakyti draugų, kai nėra kitos išeities. 

Atmintis perkėlė mane į Stambulą. Mažas garso 
nepraleidžiantis kambarėlis už muitinės. Kankinimai ir 
skausmas. Jarosikas atsilaisvina kaklaraiščio mazgą ir 
pasiraitoja rankoves: “Hobai, nebėra' prasmės tęsti 
žaidimą. Mes žinome, kad prekė kelyje. Kur ji? Pasaky- 
kite mums, arba visa kaltė kris ant jūsų". 


56. Fošonas užbaigia bylą 


Žandaras įvedė į kambarį Reičelę, tvirtai suėmęs ją 
už alkūnės. Fošonas kreipėsi į moterį toli gražu ne 
draugišku tonu: 

- Madmuazel, jūs pati prisipažinote įvykdžiusi 
užpuolimą žmogžudystės tikslu. Tik tas faktas, kad jūs 
kėsinotės užmušti Žmogų, kurį mesjė Drakonianas 
prisiekinėjo prieš porą dienų matęs negyvą, neleidžia 
man pateikti jums kaltinimą pagal Prancūzijos Bau- 
džiamąjį kodeksą. Man regis, jūsų dvasinė pusiausvyra 
žymiai sutrikusi, madmuazel Star. Tai negerai, todėl 
siūlyčiau jums kreiptis patarimo į psichiatrą, kai tik 
grįšite į savo šalį. 

- Labai ačiū, - burbtelėjo Reičelė. Ji atrodė maža ir 
apgailėtina. Dešinioji ranka kabėjo parišta - atatran- 
kos pasekmė. - Aš meldžiau Dievą, kad pavyktų nudėti 
Aleksą. Bet tik sužeidžiau jį. Ir ta šokoladinė mergytė 
iš Lotynų Amerikos lyg niekur nieko įsisodino jį į lėk- 
tuvą. Jums nederėtų leisti tokiems aferistams šmirinėti 
jūsų nacionalinėje oro erdvėje. 

- Labai dažnai neleidžiame, - atšovė Fošonas. - Šiaip 
ar taip, aš čia niekuo dėtas. Tai kito departamento 
reikalas. Manyčiau, finansų ministerijos. 

- Eikite visi velniop, - burbtelėjo Reičelė. 

- Tiek to, - tęsė Fošonas. - Man regis, galima teigti, 
kad byla sėkmingai užbaigta. Kaip jūs tikriausiai jau 
supratote, Obai, mus labiausiai domino afera su bur- 
lentėmis. Žinojome, kad nusikaltėliai veiks pagal tokią 
schemą. Bet buvo sunku aptikti, kas už jos stovi. Jūs 
mums padėjote, nors ir netiesiogiai, gauti informaciją. 
- Inspektorius pasisuko į Reičelę. - Jūs išsprendėte fi- 
nansinę reikalo pusę? Klausiu tik iš smalsumo. 

- Man jokio skirtumo, kodėl klausiate, - atsiduso 
Reičelė. - Negavau nė cento. Aleksas kaip tik ketino su 
manimi atsiskaityti, kai iššoviau į jį. Tikriausiai vertė- 
jo palaukti. Jeigu būčiau nukreipusi pistoleto vamzdį 
per kelis colius į kairę... Na, jeigu aš jums daugiau 
nereikalinga, inspektoriau, išvykstu į Romą. 

- Jūs galite keliauti, kur norite. 

- Hobai? - Reičelė stabtelėjo prie durų. - Norite 
važiuoti kartu? 

Pažvelgiau į jos valingą smakrą, tvirtą kaklą, teisuo- 
liškas akis. Simpatiška ledi, bet, kaip sakė Aleksas, tie- 
siog nepakenčiama. Be to, turėjau kitokių planų. 

- Ne, ačiū, - atsakiau. - Kada nors pasimatysime. 


57. Burlentės 


- Nereikia blogai galvoti apie majorą Vitoną, - vėliau 
pasakė man Fošonas. - Viskas įvyko labai greitai, bur- 
lentės nukrito tarsi iš dangaus. Mūsų nedomino Alek- 
sas. Mes visą laiką sekėme tas lentas. Tad kai Vitonas 
atsitiktinai aptiko jas Gonflere, jis suprato: reikia kažką 
daryti, kad jos vėl nepradingtų. 

- Kodėl jis nepaskambino žandarams ir nesuėmė 
Viko? 

Fošonas palingavo galva. 

- Mes norėjome pričiupti žmones, kurie vadovavo 
Vikui. Ir Naidželui šovė geniali idėja - pavogti bur- 

lentes ir priversti meksikiečius manyti, kad tai padarėte 
jūs. 

- Jie kontrabanda gabendavo narkotikus burlenčių 
viduje? Teisingai? Aš šito nesuprantu. Aš maniau, kad 
heroiną nelegaliai įveža į JAV, o ne išveža iš ten. Beje, 
mano sūnėnas kaip nors įsivėlęs į narkotikų verslą? 

- Kai kurias šios istorijos detales dar reikia patikrinti. 
Laukiame paaiškinimų iš Folkono. Bet mes spėjame, 
kad čia bus prikišęs nagus kas nors iš jo darbuotojų. 
Paprastai žmonės galvoja, kad narkotikų kontrabanda 
užsiima galingos Majamio grupuotės, kad tai stambios 
operacijos, kuriose dalyvauja lėktuvai ir greitaeigiai 
laivai. O iš tiesų viskas daug sudėtingiau. Narkotikų 
kontrabanda suskirstyta į keletą atskirų verslo sričių. 
Pavyzdžiui, platinimas. Ši sritis verta ypatingo dėmesio. 
Jūs įsivaizduojate, kaip sunku pristatyti narkotiką galu- 
tiniam vartotojui, turtingiems žmonėms? Ypač kai 
reikia aprūpinti preke daugybę smulkių prekybos taškų, 
kur paprasčiausiai pardavinėjami gaivinantys gėrimai 
stambių sportinių varžybų metu. 

- Sportinių varžybų metu? Girdėjau, kad atletai 
vartoja narkotikus, bet kad žiūrovai... 

- Ak, Obai, patikėkite, žiūrovai taip pat vartoja. Da- 
bar jau niekas nebevažiuoja į sportinius renginius tik 
žiūrėti. Žmonės, susirinkę ten, nori gauti viską pagal 
aukščiausius standartus. - Fošonas įsijautęs prakalbo 
dėstytojo tonu, ir aš įsitaisiau patogiau, .pasirengęs 
išklausyti paskaitą. - Narkotikai tapo neatsiejama visų 
sportinių renginių dalimi. Ir vartoja juos aukštuomenės 
sluoksnių atstovai, ne tik visokie driskiai. Daugeliui 
pagrindinės metų varžybos - tai tik pretekstas susitikti 
su draugais ir kaip reikiant prisipumpuoti narkotikų. 
Kaip tie Žmonės jų gauna? Joks sveiko proto žmogus 
nesileis į kelią su heroinu kišenėje ar lagamine. Ne, jį 
perka vietoje. O 1š ko perka? Leiskite jums papasakoti, 

kaip tai vyksta. Tarkime, jūs atvažiavote į varžybas 
Monte Karle. Jūs neprasidedate su gatvės čigonais. 
Žinote, kad tarp jų gali būti policijos agentų. Kas gali 
už juos laiduoti? Ne, jūs kreipiatės į tuos, kuriais pas1- 
tikite, su kuriais jau esate turėję reikalų. Jūs perkate 
narkotikus iš varžybų dalyvių. Tokių, kaip Vikas. 

- Vadinasi, Vikas gerai žinomas? 

- Taip, tam tikra prasme. Jis važinėja į visas 
varžybas, dalyvauja visose lenktynėse. Ir jau kelerius 
metus verčiasi prekyba heroinu su savo partneriais. Už 
savo krovinį Vikas gauna daugiau kaip dešimt tūks- 
tančių dolerių. Tačiau uždirba juos ne tik sau, bet ir 
piniguočiams, stovintiems už jo nugaros. Kaip tik dėl to 
jis susipyko su broliu. Enrikė sužinojo, kad Vikas 
užsiima nešvariu verslu. Ir tyčia neišsiuntė pinigų už 
burlentes. Jis norėjo, kad Vikas susilauktų nemalo- 
numų, tokiu būdu mėgindamas priversti brolį mesti 
pavojingą biznį. Antraip jį arba pričiups policija, arba 
nudės nusikaltėliai. Enrikė nusprendė, kad geriausias 
būdas - paleisti jūsų agentūrą Viko pėdomis. Išgąsdin- 
ti jį. Enrikė tiksliai nežinojo, kokių žingsnių jūs imsitės. 
Tačiau jūsų pasirodymas turėjo paveikti Viką. Jis tikė- 
jos1, kad to užteks, norint priversti Viką atsisakyti 
sandėrio. 

- Bet neužteko? 

- Enrikė neteisingai įsivaizdavo situaciją. Jis manė, 
kad jo brolis gali pats spręsti už save. Tačiau Vikas 
pernelyg giliai įklimpo į verslą ir tapo priklausomas nuo 
savo partnerių. Tiedu meksikiečiai verslininkai su kri- 
minaliniais interesais susipažino su Viku atostogau- 
dami Ibicoje. Tai jiems šovė mintis, kad burlentės gali 
tapti idealia priemone ne tik narkotikų kontrabandai, 
bet ir platinimui Europoje. Vienas dalykas - pristatyti 
prekę. Bet norint paleisti ją į apyvartą, reikia nemažai 
paplušėti. 

Fošonas būtų dar ilgai tęsęs paskaitą. Bet aš nu- 
sprendžiau, kad išgirdau pakankamai, ir paskubėjau su 
juo atsisveikinti. Turėjau pamatyti dar vieną Žmogų. 


58. Per Lašezas; belaukiant giedros 

Iki lėktuvo išvykimo dar buvo šiek tiek laiko, ir aš jį 
išnaudojau aplankydamas Per Lašezą. Per Lašezas - 
didelės kapinės rytinėje Paryžiaus dalyje, Belvilio ra- 
jone. Lėtu žingsniu patraukiau alėjomis pro žymiuosius 
numirėlius. 

Čia palaidota labai daug žmonių. Arti milijono, 
pasak kelionių vadovų. Būtent čia mes sutinkame 
daugelį įsiamžinusių kultūroje vardų. Marselį Prustą 1r 
Editą Piaf. Modiljanį ir Oskarą Vaildą. Balzaką 1r Bizė. 
Kolet ir Koro. Čia matome netgi Abeliarą su Eloiza ir 
mintimis grįžtame į praeitį. Tai buvo didingi laikai. 
Viktoras Hugo yra pasakęs: “Būti palaidotam Per Laše- 
ze - tas pat, kas turėti raudonmedžio baldus". 

Suprantama, jis irgi čia su visa šeima. 

Per Lašezas iškilmingai simbolizuoja tai, kokių aukš- 
tumų gali.pasiekti svetimšalis Paryžiuje. Čia matome 
Eženą Jonesko, Aisedorą Dunkan, Gertrūdą Stain ir 
Alisą B.Toklas. 

Aš linktelėjau jiems, aišku, mintyse. Bet ne jų atėjau 
aplankyti. Tas, kurio man reikia, gyvena A bloke į 
dešinę nuo čia. 

Sveikas, Džimai. Ponios ir ponai, čia guli Džimas 
Morisonas, savotiškos reputacijos poetas ir daininin- 
kas, mano jaunystės laikų kumyras, atvykęs į Paryžių su 
vizitu ir likęs čia visiems laikams. 

Džimai, sakau aš, vos atskridęs į Paryžių norėjau 
aplankyti tave ir pasakyti, kad išsirinkai puikią vietą 
numirti, jeigu jau tau taip reikėjo numirti, ir tu pats tam 
neprieštaravai. Bet paskui šis tas pasikeitė, ir dabar aš 
atėjau tau pasakyti, Džimai, kad čia išties labai miela, 

1r tu tikriausiai ketini likti čia, kol bus įmanoma. Nes 
dabar tavęs niekada nebeišleis iš čia. Bet tai neteisinga, 
Džimai, juk tu negalvojai likti čia, tu tik ėjai pro šalį. 
Grįžk į Ameriką, Džimai, ten dar liko šiek tiek jau- 
nystės ir grožio, talento ir meilės. Aišku, ten daug vi- 
sokios bjaurasties, bet yra ir daug gero. Kaip aš norė- 
čiau pertkelti tave tenai. Amerika - gera vieta, nors iš 
pradžių reikėtų pripažinti, kad bitą - mūsų kartos muzi- 
ką - sunku pratęsti kitoms kartoms. 

Kodėl jaučiuosi toks sutrikęs? Byla sėkmingai baig- 
ta. Man užmokėjo. | 

Paskui prisiminiau, kad užmiršau užduoti Džimui 
klausimą. 

“Kaip tu pasielgtum, Džimai, manimi dėtas?" 

Bet dabar jau vėlu. Teks pačiam ieškoti atsakymo. 

Išėjau į Gambeto aikštę ir susistabdžiau taksi. Net 
negrįžtelėjau atgal. De Golio oro uoste patraukiau tie- 
siai prie “Transworld Airlines" kasos. Galas mano eu- 
ropietiškajai svajonei. Niudžersi, aš grįžtu. 


*** 


Mus vilioja mūsų svajonių Paryžius. Mes, ameri- 
kiečiai, vykstame tenai ieškoti savo praeities, 0 jei ir ne 
savo, tai bent tokios praeities, su kuria galėtume su- 
sieti save. Tokios, apie kurią galėtume pasakyti: tai 
mano miestas, mano moteris, mano kultūra, mano c1- 
vilizacija. Paryžius - tremtinių tėvynė. 

Deja, ne mes pasirenkame archetipus. Jie veikia 
mumyse. Aš kartojau sau: verčiau turėti Paryžių širdyje 
negu po kojomis. Verčiau gyventi Amerikoje, prisi- 
menant Paryžių, negu Paryžiuje, prisimenant Ameriką. 
Tikroji purvina pramoninė tėvynė šaukia mus grįžti, nes 
jeigu kalbėsime atvirai, ji nėra nei graži, nei sena, nei 
palaiminta. Tėvynė meta mums iššūkį: investuoti mūsų 
vertybes ten, kur jų reikia, o ne švaistyti laiką ten, kur 

j0S jau yra. 

Aš niekada nesusimąsčiau apie tai, bet kažkokiu 
būdu žinojau, ką tai reiškia. Iki išvykimo iš Amerikos 
net nenumaniau, kad egzistuoja amerikietiška civiliza- 
cija. Ir dabar grįžtu į ją. 


**kk 


Stovėjau eilėje prie “Transworld Airlines" kasos. 

- Sveikas, bičiuli, - kreipėsi į mane priekyje stovin- 
tis žmogus. - Jūs panašus į amerikietį. Iš kur jūs? 

- Iš Niudžersio, - išgirdau savo balsą. 

- Juokaujate? Aš irgi iš ten. O iš kokio miesto? 

- Iš Snafs-Lendingo. 

- Juokaujate! Aš gyvenu Hobokene, galima sakyti, už 
gretimų durų. Taigi mes beveik giminės, ar ne? 

Mano pašnekovas buvo simpatiškas, bendrauti mėg- 
stantis Žmogus, man nesinorėjo jo skaudinti. Jis dėvėjo 
lengvą “elektrik" spalvos kostiumą su tamsiai raudonais 
apvadais - tokio tipo aprangą mažuose miesteliuose 
pardavinėja vykstantiems atostogauti į Europą kaip 
neva turistinę. Bet manyje kažkas sukilo. 

- Mes jokie giminės, - irzliai pareiškiau. - Tiesą sa- 
kant, aš gyvenu ne Niudžersyje. Aš gyvenu Paryžiuje. 

- Tada kodėl skrendate į Kenedžio oro uostą? - pa- 
klausė žmogus, pastebimai sutrikęs. 

- Aš niekur neskrendu, - atšoviau sukdamasis link 
išėjimo. - Tiesiog atėjau pažiūrėti, kaip išskrendate jūs. 
Laimingos kelionės. 

Vyriškis suglumęs nužvelgė mane, bet šyptelėjo ir 
pamojavo ranka. Paskui nuėjo link lėktuvo. Po mi- 
nutėlės išėjau 1š aš. Nusprendžiau apsistoti pas Rusą ir 
Rozmari, kol išsinuomosiu kambarį. 

Jūs tikriausiai žinote, kad šioje aviakompanijoje ga- 
lima bet kuriuo metu grąžinti bilietą ir atgauti pinigus. 

*** 

Dar nespėjęs išeiti iš centrinio oro uosto pastato iš- 
girdau per garsiakalbį savo pavardę. Manęs laukė tele- 
grama. Ji buvo iš Ibicos, nuo Hario Hemo. Tekstas skel- 
bė: .“ĮDOMUS ĮVYKIŲ POSŪKIS. TUČCTUOJAU 
ATVAŽiUOK"". 

Ir aš išvydau aiškų vaizdą, kaip tai padaryti. Per Lui 
sudarysiu sandėrį su Dėde Semu, ir tarptautinė finansų 
inspekcija pagaliau paliks mane ramybėje. Namą Niu- 
džersyje parduosiu Milar ir palinkėsiu jiedviem su Šel- 
donu daug laimės. Tada nusiųsiu truputį pinigų Keitei 
su vaikais, ir man dar liks pakankamai, kad galėčiau 
įkurti “Alternatyvią seklių agentūrą“ čia, Paryžiuje, 
pasaulinėje kepenėlių pašteto sostinėje, o tai jums ne 
niekai. Gana. 

